VASILE C. IONITĂ 













VASILE C. IONIŢĂ 


CONTRIBUŢII LINGVISTICE 
ONOMASTICĂ. LEXICOLOGIE 

1 


2002 



Tehnoredactare computerizată: 
ing. Cristian Frenţiu 



INTRODUCERE 


Volumul de faţă cuprinde articole publicate de autor în ultimii 20 de ani, în culegeri 
colective cu caracter lingvistic, etnografic, sau istoric, precum şi în reviste ca LR, CL, LL, 
SCL ş.a. 

Criteriul pe baza căruia s-a făcut selecţia este cel al noutăţii faptelor de limbă şi a 
ideilor privitoare la rezolvarea unor probleme de limbă. Aşa, de pildă, am găsit că este 
necesar să dau integral articolul despre toponimia din Valea Bârzavei, căci am constatat 
atunci, la data anchetei, că acest spaţiu oferea un fel de creuzet redus la scară, aidoma 
spaţiului limbii române, unde elementele slave, aparţinând diferitelor perioade, de la cea a 
simbiozei româno-slave până la contactele ulterioare cu graiurile sârbeşti, au influenţat 
considerabil spectrul toponimic autohton. Datele recoltate de aici ne-au permis să avansăm 
şi o ipoteză asupra venirii şi aşezării caraşovenilor, ipoteză pe care, după îndelungi verificări, 
ne-am permis s-o expunem la o reuniune ştiinţifică şi s-o încredinţăm redacţiei 
Dacoromania (serie nouă) spre publicare. 

Cercetătorii din ţările de limbă slavă, cercetători de un înalt prestigiu, au ignorat 
prea adesea un fapt nu lipsit de importanţă. Cu toate că aparţinem, ca popor şi limbă, 
romanităţii, am fost puternic influenţaţi de contactele cu slavii vechi, apoi de popoarele 
slave care ne înconjoară. „Insulă latină într-o mare slavă” nu este o simplă metaforă. 
Ciudat este faptul că au fost unnărite „slavismele”, din toponimie mai cu seamă, până 
dincolo de Elba şi până în inima Greciei, dar toponimia românească a fost ignorată de 
slaviştii străini. Este destul să amintesc monografia lui Vladimir Smilauer, citată în articolul 
Analogii toponimice, ca să ne convingem de această afirmaţie. Şi nu este singurul. 

Pe de altă parte, pentru că am pomenit articolul Analogii toponimice, acesta i-a 
contrariat pe unii cercetători aflând că termeni româneşti au stat la baza unor apelative 
topice, pe care cercetătorii ruşi le-au etichetat ca fiind nişte curiozităţi lingvistice. Este 
cazul lui Kokuj, Pocinok ş.a. Cu acest prilej, cel al cercetării elementelor de toponimie 
din ţinutul Pennskului (nu o cercetare directă, ci din izvoare scrise), am constatat că aşa 
cum limba română este socotită conservatoare prin poziţia sa periferică faţă de lumea 
latină, tot astfel poate fi socotită conservatoare în spaţiul slav, fiind vorbită de un spaţiu 
aproximativ periferic, în partea sa vestică, fără a se înţelege că aparţinem lumii slave. Şi 
mai facem o precizare: acest lucru este verificabil în toponimie, „arhiva nescrisă” a limbii 
unui popor. 

Unele chestiuni teoretice ale onomasticii au fost amplu discutate în perioada de 
după 1944, dat fiind faptul că şi înainte de acest an, în perioada dintre cele două războaie, 
Clujul, mai ales după înfiinţarea Muzeului Limbii Române, a strâns în jurul acestei 
prestigioase instituţii o seamă de lingvişti şi istorici care şi-au îndreptat atenţia şi spre 
onomastica românească, dovadă mulţimea de materiale faptice şi teoretice cuprinse în 
DR. Dar, după cum aminteam, şi după 1944, după aşezarea unor lucruri, acestui domeniu 
i s-a acordat atenţia cuvenită. Institutul de Lingvistică din Bucureşti, în colaborare cu 



filialele S.Ş.F., a organizat periodic sesiuni de comunicări ştiinţifice pe tema „Toponimie şi 
istorie”, iar Institutul de Lingvistică şi Istorie Literară „Sextil Puşcariu” din Cluj-Napoca 
simpozioanele de onomastică (v. V. Frăţilă şi L.P. Borcea, Bibliografia onomasticii 
româneşti. Timişoara, 1985). 

Din păcate ultimul deceniu s-a „remarcat” prin dezinteres faţă de onomastică în 
general. Tot mai puţine teze de doctorat şi tot mai puţine articole pe teme de onomastică 
întâlnim în revistele lingvistice. Geografii, entuziaşti într-o anumită vreme, au renunţat. 
Istoricii se sprijină, când şi când, pe datele acumulate până acum. De aceea am socotit că 
este binevenit să deschidem volumul cu o secţiune dintr-o lucrare amplă ( ONOMASTICA ), 
şi anume cea privitoare la terminologie, după care am aşezat articolul despre procesul 
de denominaţie în toponimie, dezvoltând conceptul negativităţii relative, adesea înţeles 
şi aplicat îngust. 

Este un lucru bine cunoscut că dicţionarele noastre, care explică sumar originea 
cuvintelor (etimologia), nu recurg la compartimentul numelor proprii decât în rare cazuri şi 
atunci prin simplă trimitere, lără motivaţie, care nu ar trebui să lipsească. DLR n-a mai 
urmat calea DA, unde partea de etimologie era dezvoltată, unde se avansau ipoteze, se 
infirmau soluţiile greşite etc. 

Cititorul va găsi, şi în capitolul de ONOMASTICĂ, şi în cel de LEXICOLOGIE, 
exemple în care tratăm cuvintele comune (apelativele) în strânsă legătură cu numele 
proprii (onimele). Capitolul de ONOMASTICA oferă un cadru mai larg al acestei subramuri 
lingvistice: am adus în discuţie astronimele, desprinzând, de asemenea, un capitol dintr-o 
lucrare mai amplă, nepublicată, tratând doar metafora şi metonimia. O secţiune a lucrării 
pomenite (cea despre astronimele populare româneşti) a fost încredinţată redacţiei 
publicaţiei Dacoromania. O altă noutate este cea a includerii şi clasificării coreonimelor, 
a numelor de jocuri populare, numite astfel pe baza sistemului terminologic onomastic 
internaţional. 

Cât despre capitolul de LEXICOLOGIE, cea mai mare parte vizează termenii 
regionali cuprinşi în DA şi DLR cu menţiunea „etimologie necunoscută”. Am acordat, mai 
cu seamă, atenţie etimologiei interne, de multe ori neglijată de cei care s-au ocupat de 
partea etimologică a dicţionarelor amintite. Mulţi termeni au fost trimişi la etimoane străine, 
Iară justificare însă, căci explicaţia se află în chiar limba română, motiv pentru care am 
aplicat principiul binecunoscut numit „Cuvinte şi lucruri”, precum şi cel interdisciplinar, 
demers care s-a dovedit util, mai ales în explicarea unor nume de plante, multe exemple de 
acest fel găsindu-se în cartea noastră, puţin cunoscută, Metafore ale graiurilor din 
Banat (Timişoara, 1985). 

în două cazuri, am părăsit domeniul etimologiei interne, parţial însă, şi am îndreptat 
etimologiile date unor cuvinte explicate eronat de S. Puşcariu şi B.P. Hasdeu, din simplu 
motiv că nu au dispus la vremea respectivă de datele necesare, materialele din culegerile 
folclorice, de pildă. Este vorba de lat. * arc ia, de etimologia cuvântului urloi şi a etimonului 
acestuia, urlă. 

Capitolul de LEXICOLOGIE este dominat de două articole în care am folosit 
clasificarea etimologică a unor cuvinte obscure, pe baza aşa-zişilor radicali primari 
expresivi, sintagmă terminologică, propusă de noi şi pe care am explicat-o şi exemplificat- 

o în articolele respective ( Etimologa cuvântului mocan ... şi Relaţia semantică dintre 
moră ...). 

Spre sfârşitul acestui capitol, sunt aduse în discuţie unele cuvinte necuprinse în DA 
şi DLR, care însă, când sunt glosate, fie că nu s-a menţionat etimologia, fie că unele au 
necesitat corectări. Aceste îndreptări au fost făcute, aplicându-se şi alte principii decât 
cele îndeobşte folosite. Aşa am procedat când am luat în discuţie două cuvinte înrudite 
(senin 2 şi seninare 2 ) care nu pot fi explicate decât prin valoarea de impresie a elementelor 
componente dintr-unpeisaj. Este drept că aplicarea acestui mod de a analiza lucrurile este 
restrânsă, dar ea poate fi corelată cu cele spuse în articolul privitor la denominaţie în 
toponimie. 

Proverbele şi ghicitorile ne oferă, alături de descântece şi alte specii populare, surprize 
privind unele cuvinte uitate şi fosilizate doar în acestea. Din cauza „degradării” lor semantice, 
multe au suferit modificări, devenind astfel şi mai criptice. De aceea am selecţionat şi 
articolul privitor la proverbe, încercând cu acest prilej să le dăm şi o interpretare corectă, 
alta decât cea propusă de autorii unor culegeri. 

Date fiind cele menţionate până aici, se cuvin câteva precizări suplimentare, dar 

utile. 

întrucât articolele au fost redactate şi publicate la date diferite, între anii 1973 şi 
1999, şi pentru că ele au fost publicate în reviste cu cerinţe şi rigori proprii fiecăreia (cu un 
anumit fel de a utiliza aparatul critic, evidenţierea bibliografiei sau a notelor explicative 
etc.), o încercare de uniformizare a acestor elemente, redarea, bunăoară, a lucrărilor de 
referinţă printr-un sistem unitar de sigle şi prescurtări nu ar fi fost imposibil de realizat, dar 
acest lucru ar fi impus revederea întregului set de date. Aducerea lor la zi ar fi condus, 
practic, la o lucrare nouă, dar al cărei caracter hibrid n-ar fi fost evitat. Puţinele excepţii 
le-am făcut în cazul lucrărilor de onomastică, apărute după 1990, şi se cuvin amintite aici 
cele pe care le socotesc mai importante şi în posesia cărora am putut intra: Viorica Goicu, 
Nume de persoane din Ţara Zarandului, Editura Amphora, Timişoara, 1996; Simona 
Goicu, Termeni creştini în onomastica românească. Editura Amphora, Timişoara, 1999; 
Mihai Petre, Introducere în toponimia urbană românească, Editura Călăuza, Deva, 
2001; Dumitru Loşonţi, Toponime româneşti care descriu forme de relief. Editura 
Clusium, Cluj-Napoca, 2000 ş.a. Acestea sunt rodul unor îndelungi cercetări, încât nu se 
justifică un eventual reproş că mă contrazic, mai înainte făcând afirmaţia că interesul 
pentru onomastică s-a diminuat în ultimul deceniu. Prin urmare, articolele au rămas, cu 
foarte mici adăugiri şi îndreptări, aşa cum au fost redactate la data respectivă. 

Cititorul va fi contrariat, fără îndoială, de preponderenţa unei bibliografii ruseşti (am 
păstrat şi termenul oficial la acea dată: sovietic)', trebuie să se înţeleagă că o bibliografie 
străină şi din alte părţi, cu toate că ne-am fi dorit-o, nu ne-a fost accesibilă. Dar nu trebuie 
să se creadă că, din cauza bibliografiei amintite, articolele au lacune, carenţe etc. Dacă 
ele sunt (şi sunt, neîndoielnic) se datorează altor cauze. Bibliografia rusă (sovietică) ne-a 
fost de mare folos. Domeniul onomasticii a constituit pentru cercetătorii din fostaU.R.S.S. 
un obiectiv major şi a fost tratat pe multiple planuri, ca să nu mai vorbim de un alt aspect 
bizar: autori care la noi nu aveam voie, până în 1990, nici să-i cităm, erau traduşi la ei fără 
restricţii. Este cazul regretatului savant român Eugen Coşeriu, despre care am luat cunoştinţă 

prin intennediul lucrărilor publicate de ruşi. 

Unele date sau aprecieri se repetă (dar nu flagrant). Ele au rămas aşa cum au fost 
publicate, în afara unor puţine cazuri. Pentru că articolele se completează reciproc, în 
mare parte, am folosit trimiterile de rigoare (supra şi infră). Fiecare articol are aparatul 
critic propriu, precum şi felul său propriu de siglare, prescurtare. De asemenea, am 
considerat că, întrucât volumul nu reprezintă o lucrare unitară, de sinteză, care să abordeze 
un domeniu anume, un indice de autori nu s-ar fi dovedit util în nici un fel. în schimb, am 
socotit absolut necesar un indice (unul singur) al numelor comune şi proprii, al cuvintelor 
româneşti, dar şi străine. Altfel, lucrarea ar fi fost „infirmă” şi greu de consultat de către 
cei interesaţi. 

Problema cea mai spinoasă este cea a ortografiei, mai ales acum (la data redactării), 
când spiritele s-au încins din nou. Să fi dat articolele apărute înainte de 1992, cu f (din i) şi 
cu sînt, iar pe celelalte cu ă (din a ) şi sunt, aş fi oferit cititorilor un fel de „struţocămilă”, 
aşa că, de comun acord cu editorul, întreaga lucrare a fost uniformizată după ortografia în 
vigoare. 

în unele cazuri, puţine însă, n-a fost posibilă redarea sunetelor prin semnele 
convenţionale standard, acestea fiind înlocuite cu altele. Sperăm că specialiştii în domeniu 
vor corecta tacit la lectură aceste abateri. 

Precizăm aici, în Introducere, că în ultimii ani, din motive obiective, autorul acestor 
rânduri nu a mai menţinut contactele cu cercurile ştiinţifice din ţară, prin prezenţa sa la 
reuniuni ştiinţifice, mulţumindu-se cu schimburi epistolare, atunci când corespondenţii nu 
s-au retras. Cei care au continuat să păstreze legăturile mi-au fost de mare folos în articolele 
scrise, multe în afara acestui volum sau sub tipar, cărora li se adaugă articolele scrise în 
ziarul Timpul din Reşiţa la o rubrică permanentă, timp de zece ani. 

Ideea de a strânge la un loc intr-un prim volum o parte din articole nu s-ar fi materializat 
fără îndemnul şi ajutorul lui Doru Dinu Glăvan, directorul postului de Radio „Semenic”- 
Reşiţa, care mi-a acordat sprijinul efectiv necesar. 

în încheiere, autorul îşi exprimă sincera sa gratitudine faţă de Consiliul Judeţean 
Caraş-Severin, care a sprijinit financiar apariţia volumului de faţă. 


Autorul 



I. ONOMASTICĂ 



Terminologie onomastică 


Terminologia geografică, cea cu care operează geograful - dar şi onomastul, în 
măsura în care interesează relaţia dintre tennenii geografici şi numele topice, este alta 
decât tenninologia onomastică 1 , în speţă referindu-ne la studiul toponimelor, tenninologia 
toponomastică: toponim, oronim, toponimizare etc. 

Terminologia onomastică nu poate fi tratată în bloc, epuizând într-o singură 
expunere toate aspectele pe care aceasta le ridică, în primul rând pentru că, în cadrul 
tenninologiei onomastice, distingem trei categorii de tenneni: 1) tenneni lingvistici aplicabili 
şi conceptelor onomastice, considerate fapte de limbă, având în vedere, evident, specificul 
numelor proprii: şi onomastica operează cu termenii temă, bază, sufix etc. (cu 
determinarea necesară: bază onomastică sau antroponomastică etc.); 2) tenneni 
onomastici aplicabili faptelor de onomastică în general (onim, apelativizare etc.); 3) 
termeni strict speciali, proprii doar unei categorii onomastice (apelativ topic, 
toponimizare etc.; zoonim, antroponim de grup etc.). 

Orice cercetător, orice ramură disciplinară trebuie să ţină cont, în demersul alcătuirii 
unei tenninologii proprii, de anumite principii care să asigure tocmai ceea ce i se cere 
acesteia: să fie clară, logică, simplă şi pe cât posibil să se încadreze în sistemele 
tenninologice internaţionale. 

în afară de tennenii deja încetăţeniţi, tradiţionali, cercetătorul se vede pus, uneori, 
în situaţia de a crea tenneni noi, care să redea noţiuni ştiinţifice şi concepte noi. El va 
pleca de la modelele existente, reglementarea tenninologiei ştiinţifice fiind, în general, 
subordonată „unei importante sarcini structurale: crearea unor modele adecvate de tenneni 
în diferite domenii de activitate” (Vinogradov) 2 . Aşa, de exemplu, plecând de la tennenul 
toponimie, vom crea tenneni onomastici care se referă la obiecte geografice detenni- 
nate: hidronimie (numele de ape în general), oronimie (numele de înălţimi) etc. în 
această întreprindere, trebuie să recunoaştem, nu vom reuşi totdeauna să găsim tenneni 
întru totul potriviţi, ba uneori, chiar şi respectând procedeele de fonnare „ştiinţifică”; 
termenii propuşi pot fi improprii conceptului sau noţiunii pe care voim s-o redăm. 
Aprecierea este, desigur, subiectivă. Cu toate acestea există câteva criterii obiective, 
cum sunt cei prezentaţi de N. V. Podolskaia. 3 

a. De preferinţă, tennenul trebuie să fie cât mai concis, să se încadreze în seria 
tennenilor similari, fonnaţi de regulă prin derivare, alcătuiţi dintr-un singur cuvânt: etnonim, 
antropotoponim (= toponim provenit dintr-un antroponim) etc. 

b. Este preferabil ca tema (baza de fonnare) să fie de origine latină sau greacă, 
ceea ce face posibilă înţelegerea lui, precum şi internaţionalizarea acestuia. Să nu fie 
rezultatul unei îmbinări hibride, ceea ce presupune o analiză prealabilă a noţiunilor pentru 



care se propune un tennen nou; apoi este necesar să se analizeze raporturile dintre 
tennenii de factură autohtonă şi cei cu circulaţia internaţională, să se studieze conexiunile 
dintre tennenii cu fonnă internă şi tennenii neanalizabili. 4 

Pentru o mai bună înţelegere a modului cum se constituie tenninologia onomastică 
dăm mai jos elementele lexicale care apar de regulă în alcătuirea termenilor speciali 
onomastici 5 : 

acro- (gr. akros „exterior; marginal”) 6 ; agoro- (agora „piaţă, târg”), agro- (agros 
„câmp, păşune”), andro- (andros „bărbat”), anemo- (anemos „vânt”), antropo- 
(antropos „om”), astio- (asteios „urban, orăşenesc”), astro- (aster „astru, stea”), bio- 
(bios „viaţă”), como- (komi „sat, aşezare umană”), cosmo- (cosmos), cripto- (biptos 
„secret tainic, ascuns”), drimo- (drimos „pădure”), dromo- (dromos „drum, cale”), 
etno- (etnos „societate, neam, popor”),//7o- (fi tos „plantă”), geo- (Gea „Pământul - 
ca planetă”), horo- (horos „semn de hotar, graniţă”), hremato- (hrema, -tos „lucru, 
obiect”), limno- (limne „lac”), oico- (oikos „locuinţă”), pelago- (pelagos „mare”), 
potamo- (potamos „râu”), topo- (topos „loc”), urbano- (lat. urbanus „orăşenesc”). 7 

c. Un foarte important principiu este alcătuirea unui tennen după un anumit model, 
cu luarea în considerare a sistemului tenninologic onomastic. Este vorba de sufixele, şi 
mai puţin prefixele, folosite, ca de exemplu: -ie, sufix care exprimă un ansamblu de 
nume: nume concret-colective (toponimie „totalitatea numelor topice de pe un areal; 
antroponimic „totalitatea numelor de persoane...) etc.; -ist: după modelul lingvist, 
denumeşte pe cercetătorul care se ocupă cu un anumit domeniu onomastic; ar fi nonnal 
să se spună onimist, toponimist etc., deşi se preferă onomast, antroponomast, 
toponomast etc.; cf. genn. Onomast, rus. onomast', -izare, sufix care indică un proces: 
apelativizare, onimizare etc.; -ic, sufix cu ajutorul căruia se creează un adjectiv: 
antroponimic, toponimic 8 etc.; de-, prefix care indică un proces invers: deonimizare, 
desemantizare etc., proces prin care se „pierde sensul”. 

în cazul alcătuirii unor tenneni din două teme, prunul membru al tennenului indică 
originea numelui, cel de al doilea apartenenţa la o anumită categorie de onime: 
hidrooiconim „nume de aşezare umană (< oiconim )”, provenit dintr-un hidronim „nume 
de apă, în general”; tenneni ca topolexem, topobază sau antropoformant etc. exprimă, 
prin pruna parte, apartenenţa la categoria de nume proprii a unui tennen lingvistic cunoscut 
(lexem, bază,forniant etc.). 

în anumite cazuri se folosesc tenneni lingvistici generali, fără să fie necesară o 
anumită detenninare, dar se poate adăuga şi detenninarea respectivă: sinonim 
antroponimic, omonim toponimic etc. 

Cu toate inconsecvenţele care se mai întâlnesc sau cu improprietăţile unor tenneni, 
putem spune totuşi că, în prezent, există un sistem tenninologic onomastic capabil să 
exprime sistemele de noţiuni onomastice. Se poate afirma că, datorită dezvoltării şi 
diversificării studiului faptelor de onomastică, constituirea unei tenninologii cât mai pre¬ 
cise şi mai adecvate a numelor proprii s-a impus cu necesitate, ceea ce reprezintă o 
dovadă a maturizării onomasticii. 9 

O astfel de fărâmiţare terminologică este privită cu scepticism. Ne referim, de 
pildă, la detalierea tenninologiei toponomastice în: hidronomastică, oronomastică, 
urbanomastică etc. Deşi este puţin probabil, căci situaţiile sunt rare, încât un cercetător 
să se ocupe numai de hidronimia sau oronimia unui ţinut. Totuşi, când este vorba de 
ţinuturi mai întin s e sau de teritoriul naţional al unei ţări, cercetătorul se poate consacra 
doar studiului hidronimiei sau oronimiei, dar va apela, evident, şi la celelalte categorii de 
onime (antroponime, zoonime etc.). 

Terminologia ştiinţifică şi cea tehnică românească este alcătuită, în cea mai mare 
parte a ei, din împrumuturi (dintre care cele mai multe sunt împrumuturi savante). Situaţia 
se explică prin faptul că în limba română există mijloace reduse de fonnare a cuvintelor 
(mai ales în ceea ce priveşte compunerea, principalul mijloc de formare de termeni 
tehnici şi ştiinţifici noi). Pentru că limba română nu posedă un sistem de compunere 
productiv (aşa cum au limbile germană, engleză ş.a.), se apelează adesea la împrumut 
sau se creează termeni după modele străine, se calchiază, rezolvându-se impasul. 
Procedeul este preferabil şi din motive de aliniere la o tenninologie internaţională. 

Terminologia onomastică a fost creată şi vehiculată mai mult de geografi şi istorici, 
şi mai puţin de lingvişti, dar în ultima vreme există preocupări întrunite în privinţa rezolvării 
problemelor ridicate de necesitatea aplicării unei tenninologii unitare. 

Ca urmare a celui de al V-lea Congres Internaţional al Slaviştilor (Sofia, 1963), 
s-a luat iniţiativa elaborării unui dicţionar de tenninologie onomastică slavă (a tuturor 
limbilor slave), al cărui proiect a apărut la Praga. Dicţionarul a inclus, în afara tennenilor 
slavi, şi pe cei gennani, cu definiţii în limba gennană, preluaţi din dicţionarul de redacţie 
gennană a lui T. Witkovski. 10 

în aceeaşi perioadă, în diverse ţări, au apărut, din necesităţi practice, dicţionare 
de tenninologie onomastică. Dicţionarul american cuprinde doar tenninologia privitoare 
la numele de persoane 11 , cel finlando-suedez tenninologia onomastică în general. 12 Un 
alt dicţionar de tenninologie onomastică, în limba franceză, este destinat folosirii lui 
potrivit cu realităţile onomastice din Canada. 13 Dicţionarul lui Witkovski a servit de 
model în elaborarea unui glosar de tenninologie onomastică rusă, care cuprinde circa 
700 de tenneni. Este vorba de dicţionarul semnat de N.V. Podolskaia, la care ne-am 
referit dej a. 14 

Pentru o mai bună organizare a datelor privitoare la tenninologia onomastică, 
vom pleca de la schema de clasificare tenninologică a onimelor, propusă de N.V. 
Podolskaia (SROT,p. 13-14). 

Schiţa 1 


ONIM 


Realonim 

(nume al unui obiect real) 

Mitonim 

(nume al unui obiect imaginar) 


Schiţa 2 


REALONIM 


(nume al unei zone din spaţiul cosmic) 

Cosmonim 


Astronim 

Planetonim (sauAstrotoponim) 


Geonim 

Selenonim 

Martonim 

Venusonim 


Schiţa 3 


REALONIM 


Toponim 

Anemonim 

Ergonim 

Ideonim 

Hrematonim 

Chrononim — Zooiiim 

Bionim-Fitonim 

— Antroponim 

Schiţa 4 


Oronim 


Speleonim 


Horonim 


Urbanonim 


Natural 
Administrativ 
Agoronim 
Horonim urban 
Hodonim 


Dromonim 


TOPONIM 


Oiconim 


Hidron im 


Agronim 

Drimonim 


(omonim 

Astionim 

Potamonim 

Limnonim 

Oceanonim 

Pelagonim 

Helonim 


Categoria cea mai numeroasă este reprezentată de realonime 15 , pe care 
Podolskaia o subclasifică în cosmonime „nume proprii date spaţiilor cosmice, galaxiilor, 
sistemelor astrale (constelaţiilor)”: Norii lui Magelan, constelaţia Orion ş.a., în rândul 
cărora se includ, evident, şi denumirile populare: Drumul-Robilor, Cloşca-cu-Pui, Cei- 
Trei-Cosaşi etc.; astronimele înglobează numele proprii ale unor corpuri cereşti (stele, 
planete, comete, asteroizi: Soarele, Luna, Pământul, Mercur, Steaua Polară, Marte, 
Vega, Cometa Haley, Luceafărul etc.). Prin planetonim se înţelege un nume propriu 
cu care se denumeşte un obiect fizico-natural de pe un corp ceresc (denumirile „mărilor” 

sau munţilor de pe Lună, de exemplu), în cadrul acestora numărându-se geonimele, 
selenonimele, martonimele etc. Folosirea, în paralel, a termenului astrotoponim 
este incorectă, căci se poate înţelege că este vorba despre un toponim alcătuit de la un 
nume de astm, aşa cum se spune antropotoponim, zootoponim etc. Numele staţiunilor 
maritime româneşti Venus, Saturn, Jupiter sunt astrotoponime. 

Să ne oprim ceva mai mult asupra numelor referitoare la corpurile cereşti în gen¬ 
eral şi la cele ale obiectivelor aflate pe acestea, lăsând la o parte clasa geonimelor, căci 
acestea se referă la denumirile de orice fel aparţinătoare Terrei. 

Denumirile de astre, planete, stele sau cele ale unor forme de relief de pe acestea 
(să ne gândim la harta Lunii sau la a planetelor mai bine cunoscute şi studiate - Venus, 
Marte) n-au făcut obiectul unor studii de lingvistică românească decât sporadic. 16 La 
ora actuală există mii de astfel de denumiri (unele populare, altele savante). Chiar dacă 
aceste două categorii nu interesează în egală măsură pe cercetătorul de limbă română, 
ele nu sunt lipsite de interes şi merită să fie aduse în discuţie. 

în primul rând, numele stelelor, ale unora dintre ele, au o vechime foarte mare; ele 
vin spre zilele noastre din antichitate, altele sunt relativ noi. 

în al doilea rând, o bună parte dintre ele poartă denumiri metaforice (exprimând 
astfel concepţiile oamenilor, modul lor de a-şi reprezenta organizarea boitei cereşti: 
Vărsătorul, Leul, Gemenii etc.), altele nu au sens pentru noi decât dacă încercăm să le 
desluşim etimologia, originea. Ele au, în schimb, o explicaţie, o motivare, în una din 
limbile antice (arabă, greacă, latină etc.), cum este Capella (cf. lat. capella „căpriţă”) 
smMira (cf. lat. mira „minunată”). 

Evident, chiar şi după ce vom descifra etimologia cutărei stele, se pune problema 
motivării denumirii. întrebarea de ce se numeşte astfel şi nu altfel este nu numai îndreptăţită, 
ci şi importantă pentru lingvist, pentru onomast. 

Foarte multe dintre ele provin de la nume proprii: mitonime (Venus, Jupiter, 
Saturn etc.); de la numele celor care au descoperit şi studiat un corp ceresc; de la 
oameni din domeniul ştiinţei în general, al căror nume a fost dat stelelor în semn de 
cinstire; de la numele unor ţări şi ţinuturi mitice, antice, sau ale celor actuale, cărora 
aparţin descoperitorii şi cercetătorii stelelor. 

O dată cu cercetarea amănunţită a suprafeţei Lunii, numărul munţilor, văilor, 
„mărilor”, craterelor, colinelor de pe Lună, descoperite de om, s-au înmulţit considerabil, 
fiecare din aceste elemente morfologice având nevoie de un nume propriu. Iată câteva, 
cu caracter metaforic, fără a le mai adăuga pe cele care au ca punct de plecare nume de 
oameni sau toponime deja existente pe Terra şi „transferate” pe Lună: Oceanul 
Furtunilor, Golful Curcubeului, Balta Putredă, Lacul Morţii ş.a. Evident, nu este 
vorba de „lacuri, bălţi şi mări” reale, pentru că Luna este lipsită de atmosferă şi hidrosferă. 

Interesante revelaţii ne oferă denumirile Căii Lactee, din care ne putem da seama 
de modul cum este privită şi interpretată bolta cerească de diverse popoare, încă din 
cele mai vechi timpuri. 

în mod firesc, stelele au atras din totdeauna atenţia oamenilor, care au născocit 

poveşti şi legende pe seama lor, în acest fel născându-se primele denumiri ale astrelor. In 
paralel cu acest mod de a boteza stelele, unele dintre ele au fost numite după particularităţile 
lor, după poziţia pe care o ocupau pe bolta cerească etc. 

Grecii antici îşi explicau Calea Lactee în felul următor. Din ordinul lui Zeus, 
Heracles, născut dintr-o femeie pământeană (muritoare de rând), este încredinţat pentru 
a fi alăptat de Hera, unnând ca laptele zeiţei să-l facă nemuritor. Insă Hera îl respinge şi, 
prin unnare, Heracles n-a intrat în rândurile nemuritorilor zei, dar laptele ţâşnit din pieptul 
zeiţei a rămas fixat, sub fonna unei dungi albe, luminoase, pentru totdeauna - Calea 
Lactee} 1 

La fel şi-au explicat obiectivul cosmic şi alte popoare, creând alte legende. Un 
singur lucru rămâne comun: asemănarea cu un drum. în sanscrită, Calea Lactee se 
numea Divatomaja „Drumul Divin”; în Iran, „Cărarea lui Ariman”; iar în Scandinavia 
„Drumul lui Odin”. 

Pe largi teritorii, Calea Lactee se numeşte „Drumul Paielor”: de la ţărmul 
Atlanticului, în Africa nordică, până la pustiul Gobi din Asia Centrală, de la Dunăre şi 
crestele Caucazului, până la sud de Etiopia. Suedezii numesc Galaxia noastră Vintergatan 
„Drumul Iernii”. Şi alte popoare nordice, ca cele din Altai, spun Galaxiei „Drumul Zăpezii” 
sau „Drumul Brumei”. Ce se poate deduce de aici? Cele care au la bază detenninativul 
paie s-au născut (şi de aici s-au răspândit) la arabi, paiele având o mare importanţă 
pentru oamenii de pe aceste locuri, pe când zăpada era caracteristică ţinuturilor nordice. 
Alte popoare numesc Calea Lactee „Drumul Cenuşei”, „Drumul Oilor”, „Drumul 
Stelelor” sau „Râul Stelelor”, „Cărarea Şerpilor” sau „Râul Şerpilor” etc. 

Plinius folosea denumirea de Circulus Lacteus, traducere liberă a gr. Kiklos 
Galactikos. Dar romanii mai aveau o denumire, bazată tot pe ideea de drum: Via Caeli 
Regia „Drumul Imperial al Cerului”. Cu timpul a devenit Via Lactea sau Via Lactis, 
încetăţenită ca denumire ştiinţifică şi apoi s-a răspândit peste tot: engl. Milky Way, germ. 
Milschsstrasse, fr. Voie Lactee, it. Via Lactea etc. 

în concluzie, putem spune că „Drumul Ceresc” sau „Râul Ceresc” s-au concretizat 
plecând de la modele terestre. In denumirile Căii Lactee s-au imprimat nu nişte detenninări 
oarecare, ci funcţiile acestor „drumuri” sau „râuri”, aşa cum şi le imaginau oamenii. 
Aşadar, diversele denumiri au un caracter geografic şi istoric. Astfel, în unele ţări ale 
Europei, Calea Lactee se numeşte „Drumul Romei” (it. Strada di Roma, elv. Weg uf 
Rom), căci se spunea că „Toate drumurile duc la Roma”, aici aflându-se „Cetatea 
Eternă”. La popoare de alte religii sau cu alte mitologii, Galaxia avea alte denumiri: cf. 
„Drumul Ierusalimului” sau te. Hacoryolu „Drumul Pelerinilor”, apoi la scandinavi „Drumul 
Sufletelor” (care merg spre Valhalla) etc. 

înainte de a vedea care sunt denumirile date Căii Lactee la români, amintim că 
autoarea articolului care sintetizează aceste denumiri remarcă absenţa oricărei referiri la 
locul astronimelor în rândul numelor proprii, în lucrările de onomastică româneşti. în 
schimb există lucrări lingvistice sau de folclor în care apar menţiuni la denumirile corpurilor 
cereşti. 18 Aceeaşi observaţie face şi Sabina Teiuş, referindu-se la Gramatica limbii 

române, unde se dau exemple de astre, considerate nume proprii (Jupiter, Mercur, 
Sirius), dar „ni se pare ciudat - observă autoarea articolului - faptul că în această 
categorie nu s-au dat exemple de numiri populare ale corpurilor cereşti şi că aceste 
numiri populare sunt tratate în dicţionare ca substantive comune”. 19 

Cea mai frecventă denumire pentru Calea Lactee este Drumul Robilor, înregistrată 
în 80 de puncte anchetate pentru ALRI (în Muntenia, Oltenia, Dobrogea şi Moldova), 
denumire bazată în general pe legenda potrivit căreia „pe acest drum ar fi dus împăratul 
Traian pe robii daci la Roma, punându-i în cele două care: Carul Mare şi Carul Mic. 
Aceeaşi legendă explică de altfel şi denumirea de Drumul-lui-Traian...”. 20 Restul 
denumirilor, dintre care spicuim câteva doar ( Calea-Rătăcită, Drumul-Orbilor, 
Drumul, Calea sau Cărarea-Paielor, a Ţiganului sau a Ţiganilor etc.) îşi au explicaţii 
în diverse legende şi poveşti. Cercetarea ariilor de răspândire a acestor denumiri dezvăluie, 
dincolo de legende, motivaţii de ordin istoric şi social, care ar merita o investigaţie mai 
largă. Aşa, de pildă, aria compactă a Banatului şi Haţegului, cu o mică excepţie din sud, 
se caracterizează prin denumirea Drumul ( Cărarea, Calea) Paielor sau Caru (cu 
Paie)', prezenţa determinativului paie într-o zonă unde acestea nu prezintă importanţă 
deosebită, ridică semne de întrebare în privinţa observaţiei lăcute mai înainte, privitoare 
la locul unde s-au născut aceste denumiri şi la „importanţa paielor”, dacă nu cumva 
denumirile din aria amintită se datorează unor calcuri ale denumirilor din sârbocroată, 
preluate aici de la popoarele din Orient, aşa cum există destule exemple de cuvinte de 
origine turcă intrate în graiurile din Banat prin filieră sârbocroată. 

Oricum, din lucrarea lui I. Otescu 21 ne dăm seama de marea bogăţie şi 
impresionanta varietate de denumiri date de poporul român astrelor şi constelaţiilor. 

Ne vom opri, în treacăt, în cele ce unnează, asupra mitonimelor, de provenienţă 
cultă sau, mai ales, a celor de origine populară. Unele dintre denumirile culte le întâl nim 
ca baze de fonnare a unor diverse categorii de nume proprii: Venus, staţiune (deci un 
mitotoponim), Afrodita, prenume (mitoantroponim), Cerber sau Castor, nume de 
câini (mitozoonim), Orfeu, marcă de aparat de radio etc. 

Mitonimul este un nume propriu dat unui obiect imaginar, aparţinând miturilor, 
poveştilor, legendelor, prin mit înţelegându-se „o poveste fabuloasă despre originea 
universului şi a fenomenelor naturii sau despre zei şi eroi legendari”, prin generalizare, 
„poveste, legendă, basm” (DLR, s.v.). M. Vulcănescu vorbeşte despre „onomastica 
divină” sau despre „mitonimc dace”. 22 Printre categoriile de personaje mitologice, grupate 
în subcapitolul „Panteonul român”, M. Vulcănescu distinge patru categorii de activităţi 
mitice: daimonologia, semideologia, deologia şi eroologia, de unde rezultă existenţa 
a patru categorii de mitonime: daimonium (diversele denumiri date diavolului, dar nu 
numai acestuia, ci spiritelor în general), semidionime (personaje imaginare ridicate la 
rangul de semizeu, printre care se amintesc: moşii calendaristici, Moş Crăciun, 
Dragobetele, Zburătorul ş.a.); deonimele sau teonimele care grupează „lapturi mitice 
supreme” ( Fărtatul, Nefărtatul, Dumnezeu ş.a.); eronimul, nume date unor eroi 
legendari ca: Baba Novac, Pepelea, Păcală, Tândală ş.a. 23 

R. Vulcănescu aminteşte, de asemenea, despre o meteorologie mitică (vânturi: 
Muma Vânturilor sau Doamna Vânturilor ; Gerilă „Cel mai mare şi, totodată, cel mai 
periculos fiu al Sfintei Duminici, identificată cu Muma Vânturilor ”; Vântul Turbat, „o 
făptură năprasnică şi îndrăcită fără margini, care locuieşte în partea superioară a vămii 
văzduhului”; norii sunt socotiţi „zăgazurile ploii” şi este cunoscut şi un personaj Muma 
Ploilor, apoi Vântoasele, care nu trebuie confundate cu Vântoaiele etc. 24 

„Nu există mitologie populară care să nu fi încorporat în pământul ţării în care a 
fost generată şi în peisajul particular al mediului ambiant în care s-au dezvoltat elemente 
de gândire mitică proprii ecologiei culturale, prin alegorii, metafore şi simboluri topice 
ce-i aparţin cu precădere”. 25 Aceste chestiuni, succint redate aici, se întâlnesc cu cele 
discutate despre modul cum mitologia populară se reflectă în toponimia ţării şi despre 
interferenţa dintre faptele reale probate istoric (arheologic) şi mitologie. 

Simplificând lucrurile şi, evident, tenninologia, toate aceste personaje de esenţă 
mitologică, de sorginte păgână sau religioasă (creştină), printre care sfinţii calendarului, 
oficializaţi e drept, dar cu un pronunţat caracter popular, pot fi grupate în categoria 
mitonimelor. 26 

Revenind la clasa realonimelor (vezi schiţa 3), lăsând toponimia, antroponimia 
şi zoonimia la o parte, întrucât acestea sunt considerate realonime tradiţionale şi ele 
comportă discuţii mai ample, ne vom opri asupra celorlalte realonime, cele mai multe 
dintre ele absente din lucrările onomaştilor români. 

Anemonimul este socotit un nume propriu dat fenomenelor meteorologice (vânturi, 
uragane, cicloane etc.); din vremuri străvechi, oamenii au constatat că este necesar să li 
se dea nume vânturilor, care se repetau cu o anumită periodicitate şi care prezentau o 
oarecare importanţă pentru viaţa economică a colectivităţii. 

în toate regiunile ţării există asemenea denumiri, ele caracterizând succint 
respectivele vânturi. Chiar şi cele câteva exemple următoare sunt suficient de 
convingătoare că numele vânturilor reprezintă, în limba română, aspecte revelatoare 
pentru limbă, pentru procedeele folosite în acordarea de nume până şi unor fenomene 
lipsite de diversitate fenomenologică. 

Crivăţul, unul dintre cele mai cunoscute vânturi din ţara noastră, este un vânt 
puternic, rece, cu acţiune în timpul iernii, cu direcţia de la nord, de la nord-est sau est. 
Oamenii locurilor, unde Crivăţul bate dinspre ţinutul secuilor, îl numesc Secuiul, acolo 
unde se numeşte Traistă Goală, aluzia la efectele nefavorabile pentru recolte este evidentă. 
Tot metaforă şi cu acelaşi suport semantic este şi denumirea Golea pentru un vânt local 
din zona Reşiţei. în alte părţi, Crivăţul se numeşte Vântul de Sus pentru că suflă de la 
nord şi nord-est, în opoziţie cu Vân tul de Jos „vânt de primăvară”, cu direcţia dinspre 
miazăzi, sus fiind echivalent cu nord, iar jos cu sud. 21 Munteanul este vântul care bate 
dinspre munte, de la nord, opus Băltăreţului, celui care suflă dinspre baltă, de la sud, 
aşa cum îl notează Tiktin, o creaţie proprie sau o traducere a big. gornjakP 

Ergonimul este un nume propriu al unei asociaţii umane (organizaţii, cluburi, fonnaţii 
muzicale etc.), la baza căruia stă criteriul activităţii, aşa cum indică elementul de alcătuire 

a termenului, gr. ergos „activitate, muncă, funcţie”. Intr-o primă fază, numele asociaţiilor 
umane (politice, culturale etc.) indicau pe scurt, în „enunţuri” simple, concise, dar cât 
mai cuprinzătoare şi încărcate ideatic, caracterul acestora, scopul ce şi-l propuneau: 
Asociaţia Lucrătorilor Români, Frăţia, Junimea ş.a. Procedeul abrevierii a apărut 
ceva mai târziu: Asociaţia (Transilvană) pentru Literatură Română şi Artă, prescurtat 
Astra, prescurtarea rezumându-se la redarea îmbinării celor două fragmente; cf. astru, 
cu valoare de simbol. 

Numele ergonimelor este, am putea spune, uriaş. Un nomenclator, chiar şi numai 
al celor aflate în activitate, este, practic, greu de întocmit. Numele lor prezintă interes 
pentru modul de asociere a cuvintelor, apoi pentru felul cum se procedează în compunere 
şi abreviere, în pronunţie etc. 

Numeroase sunt, de asemenea, numele unor fonnaţii sau ansambluri muzical- 
folclorice sau de muzică clasică, ori modernă etc. 

Hrematonimele sunt nume proprii date obiectelor de cultură materială (cf. gr. 
hrematos „lucru, obiect”). Cele mai vechi şi mai cunoscute sunt numele de instrumente 
muzicale ( Stradivarius, Amatti ş.a., viori, care şi-au luat numele de la creatorii lor), 
numele unor pietre preţioase celebre ( Steaua Sudului, Mefistofel ş.a.). Tot aici s-ar 
putea încadra şi numele date navelor maritime sau fluviale, atât de numeroase şi care, de 
regulă, îşi iau denumirea de la nume de ţinuturi sau oraşe: Petroşani, Ada-Ka/eh, 
Transilvania etc., dar şi de la cele ale unor personalităţi: (bricul) Mircea, Mihai Viteazul 
etc. 

Ele cosntituie o clasă aparte de nume, care ocupă o poziţie între apelative şi nume 
proprii şi au multiple puncte de contact cu diverse discipline nelingvistice. Numele unui 
produs industrial nu etichetează un exemplar unic, ci implică simultan un tip de produse. 
Ele conţin elemente abstracte care sunt proprii şi apelativelor, dar şi onimelor, căci 
individualizează un sortiment. 29 

Numele de produse industriale şi comerciale alcătuiesc un sistem închis de elemente 
lexicale şi se găsesc pennanent într-o continuă fluctuaţie, multe dintre ele având o existenţă 
efemeră, căci pot să dispară din uzul lingvistic, dacă produsul definit este înlocuit la un 
moment dat, în urma devalorizării lui, cu un alt produs perfecţionat, intrat în circuit cu un 
alt nume. 

Deoarece numele de produse industriale şi comerciale sunt strâns legate de 
producţia materială, ele sunt în strânsă relaţie cu merceologia şi limbajul profesional 
comercial (limbaj al consumatorului sau al vânzătorului, limbaj de „consum”). 

Hrematonimele fac parte din sistemul publicităţii, reclamei comerciale, şi se 
instalează în anumite texte publicitare. Pentru numele de mărci comerciale s-a mai propus 
şi tennenul pragmonim 30 , de fapt pragmatonim, oricum, improriu şi discutabil. Im¬ 
portant este că numele respective conţin o funcţie estetică sau, mai bine zis, una de 
„atracţie”. Textele publicitare utilizează procedee foarte variate: moduri insolite de fonnare 
a cuvintelor; se folosesc rimele, aliteraţiile etc.); se utilizează, de asemenea, modele 
grafice improprii (iniţiale minuscule în loc de majuscule). Specialistul în publicitate are în 

vedere ca numele produsului să provoace un efect de atracţie, să se întipărească în 
memoria, în subconştientul clientului. Se folosesc procedee psihologice publicitare, se 
investighează motivaţia cumpărării. Nu se mizează pe motive majore, ci pe cele minore 
ale consumatorilor, cele care stau la baza deciziei cumpărătorului. 

O altă particularitate a hrematonimelor este legătura lor cu jurisdicţia, cu legislaţia 
mărcilor de fabricaţie şi a patentelor. Mărcile de fabricaţie înregistrate se află sub protecţia 
legii ca trade-marks sau trade-names etc. Numeroase exemple cu privire la acestea 
sunt date în articolul citat al R. Glăser. 

Gama factorilor meniţi să motiveze numele alese pentru diverse produse industriale 
şi comerciale este foarte largă. Se are în vedere calitatea materiei din care este făcut 
produsul, ingredientele conţinute de acesta, locul de fabricaţie, numele celui care a inventat 
reţeta cosmetică, alimentară etc. 

O bicicletă Pegas sugerează, impropriu însă, „calul mitologic zburător”, impropriu, 
căci atributul principal al acestui mitonim este „inspiraţia poetică”. Pegas fiind considerat 
„calul Muzelor”; Albalux, marcă de maşină de spălat rufe, sugerează prin cele două 
elemente care alcătuiesc numele, calitatea superioară a produsului, mai bine zis rezultatul 
obţinut prin întrebuinţarea maşinii. Numele unor ţigări de odinioară (, Marinar, Plugar, 
Tractorist ) cuprindeau în denumirea lor categoriile sociale cărora le erau destinate, prin 
preţul redus al produsului, dar şi prin calitatea inferioară. 

Putem vorbi oare de o motivaţie reală în cazul unor produse de tutun numite 
Carpaţi, Mărăşeşti, Bucegi etc.? Dacă un sortiment de brânză Carpaţi, Dorna, 
Penteleu etc. sugerează spaţiul montan naţional populat de ovine sau locul de provenienţă 
a sortului de brânză, ţigările Tomis, de exemplu, nu ne spun nimic, decât doar că este un 
produs românesc, Tomis fiind vechea denumire a unui port românesc actual. 

Procedeele de denumire a produselor farmaceutice respectă un mod, de regulă, 
internaţional, în alcătuirea lor putând fi recunoscute (de cei din branşă) compoziţia chimică 
sau preponderenţa unui produs natural folosit (o anumită plantă). Se folosesc însă şi alte 
procedee: Covalitul este un derivat cu un sufix des întrebuinţat pentru produsele 
farmaceutice de la numele (trunchiat) al descoperitorului remediului respectiv (medicul 
Tina Covaliu), ca şi în cazul Boicilului (•<Boici , antroponim); în Pellamar recunoaştem 
numele staţiunii balneare (Amara) de unde se ia materia primă, nămolul. Deşi domeniul 
hrematonimelor este vast şi nu lipsit de interes, el n-a făcut totuşi obiectul unor studii de 
onomastică, la noi. 

Pentru un fenomen de cultură spirituală s-a propus termenul de ideonim, deşi 
trebuie să recunoaştem că şi unele hrematonime au, de asemenea, valoare spirituală. 
In categoria ideonimelor se încadrează numele operelor literare şi artistice, denumirile 
organelor de presă, titlurile operelor muzicale etc. Ne punem întrebarea: ce sunt denumirile 
unor celebre picturi şi sculpturi, ale unor monumente, opere de artă arhitectonică? Sunt 
ele hrematonime (obiecte create de mâna omului, sau ideonime? Oricum, ele sunt nume 
proprii. 

Ideonimele merită un spaţiu mult mai larg pentru a le fixa locul cuvenit în cadrul 

numelor proprii. Am acordat un articol aparte numelor de jocuri populare (v. infra 
114), aşa că nu vom insista asupra lor. 

Crononimul este o categorie de onime care desemnează o perioadă de timp: 
Evul Mediu, Războiul de Independenţă, Anul Nou etc. determinarea şi denumirea 
anumitor perioade şi evenimente de durată au o mare importanţă pentru om, căci ele 
marchează momente cruciale în istoria popoarelor, începutul manifestărilor unor tendinţe 
inovatoare, revoluţionare etc. 

în categoria bionimelor sunt cuprinse antroponimele, zoonimele şi fitonimele 
(nume proprii date plantelor). în privinţa fitonimelor trebuie să facem precizarea că nu 
este vorba de denumirile botanice ale diverselor specii vegetale, nici de cele ştiinţifice şi 
nici de cele populare (Zeci mays sau porumb', Celosea cristata sau creasta-cocoşului; 
Quercus peiraea sau gorun etc.), considerate nume comune, ci de numele care 
individualizează un anumit exemplar fiton im ic: Gorunul lui Horea, Teiul lui Eminescu 
etc., dar nu numai asemenea exemplare celebre, ci atâtea alte „repere” cunoscute din 
hotarele satelor; e drept că, de cele mai multe ori, exemplarele dispar, iar numele lor 
(fitonimele) se transferă asupra locului, devin toponime propriu-zise: cf. Fagul Scris, 
Bradul lui Moş ş.a. 

Este nnpropriu să socotim fitonim „categoria de numiri geografice recent introdusă 
în literatura de specialitate, care cuprinde toponime care îşi au originea în legătură cu 
fonnaţiuni vegetale”, de tipul Scrada, Leurda ş.a. 31 Aceeaşi eroare tenninologică o 
întâlnim la A.I. Eremia, care propune tennenul florionim şi, respectiv, faunonim. 32 

Zoonimele nu sunt denumiri geografice care îşi datorează numele faptului că sunt 
în legătură cu animalele sau cu numele de annnale: Brebu, Boureni Bivolari, Văcărescu, 
Oeşti, Iapa, Valea Lupului etc. Acestea sunt (dacă sunt, căci şi Gh. Dragu atrage 
atenţia că, uneori, ele pot proveni din antroponime) zootoponime, după cum cele care 
conţin infonnaţii despre floră, sunt lîtotoponime. 33 

Firmele comerciale apelează frecvent la faună şi floră: Cerbul Carpatin, Pelicanul, 
Trei Brazi, Crinul, Trandafirul etc. Cele mai multe sunt date întâmplător, cu vagi legături 
reale, care ar putea conţine infonnaţii propriu-zise. 

După ce am epuizat aceste categorii de onime (realonime), au rămas de analizat 
numele proprii de oameni, de locuri şi de animale, cărora le vom acorda o atenţie aparte, 
şi pentru că ele sunt cele mai reprezentative pentru onomastică, prin faptul că oferă 
numeroase aspecte lingvistice, de istorie, geografie, etnografie etc., dar şi pentru că ele 
au atras atenţia cele dintâi cercetătorilor. 

a. Terminologia toponomastică 

Este necesar, înainte de a vedea în ce constă noutatea propunerilor de noi tenneni 
care să diferenţieze diverse subclase de toponime, să ne oprim asupra tennenului prin 
care se exprimă o realitate geografică, în sens larg. Tennenul tradiţional pentru denumirea 
unui obiect geografic propriu-zis (fonne de relief pozitive sau negative, ape curgătoare 

sau stătătoare, mari sau mici, aşezări umane de orice mărime etc.) este cel de toponim 
(din gr. topos „loc” şi onim „nume”), nume de loc, nume geografic sau, impropriu, 
toponimic, impropriu pentru că acesta este un adjectiv; cf. (element sau fenomen) 
toponimic. 

Mai întâi de toate, s-ar părea că geonim (geotoponim) este sinonim cu toponim, 
sinonimie parţială, pentru că atunci când folosim pe geonim stabilim diferenţierea dintre 
obiectele geografice (morfologice, mai bine zis) terestre - ca să spunem aşa - de cele 
aflate pe alte corpuri cereşti (cf martonim, seleonim etc.). Toponimul este aşadar un 
onim cu referire la un obiect terestru. Cu toate acestea, confuzia persistă, dovadă fiind 
faptul că în gennană se întrebuinţează alături de Toponym şi Geotoponym; în franceză, 
coexistă alături de toponym, nom de lieu, iar în engleză, alături de toponym,plăce¬ 
ţi ame. Oricum, nu pot fi socotiţi sinonimi tennenii nume de localitate şi nume de loc, 
căci „loc însemnează orice accident al solului (în sens foarte larg), adică orice fapt 
topografic natural sau artificial, şi toate speciile de aşezări omeneşti (oraşe, târguri, sate, 
bordee, colibe, târle, odăi etc.)”. 

O primă clasificare a toponimiei, plecând de la criteriul mărimii, este aceea care 
distinge elementele de macro- şi microtoponimie. 

Limitele microtoponimiei sunt destul de neclare. Este greu de stabilit, în cazul 
multor nume de locuri, dacă ele aparţin subclasei microtoponimelor (toponimelor 
minore) sau celei a macrotoponimiei. De altfel, tennenul macrotoponim nici nu este 
acceptat de toată lumea şi ca atare s-a propus o altă opoziţie tenninologică: toponime 
propriu-zise şi microtoponime. 

Macrotoponimul este considerat, conform unor definiţii, un nume propriu dat 
unui obiect fizico-geografic mare, voluminos (mărimea referindu-se atât la întindere, cât 
şi la volum sau înălţime), care are o largă sferă de întrebuinţare şi este cunoscut unui larg 
cerc de vorbitori: Africa, Europa, Oceanul Pacific, Pamir, Ni/e tc. Macrotoponimele 
sunt de obicei rezultatul unui proces de denominaţie artificial, care a avut loc din nevoia 
sistematizării obiectelor denumite. 

La rândul său, microtoponimul reprezintă un nume propriu dat unui obiect fizico- 
geografic, de cele mai multe ori natural, mai rar creat de om, care are o sferă de 
întrebuinţare îngustă, cu funcţionalitate numai în microteritorii: ele sunt cunoscute unor 
cercuri restrânse de oameni, care trăiesc în imediata apropiere a microobiectivului denumit. 
In subclasa microtoponimelor sunt incluse aşezările mici (cătune, crânguri), oronime 
mici, locuri în ţarină, lântâni, poduri, turnuri etc., rezultate ale unor procese de denominaţie 
reale: adesea ele se găsesc la graniţa cu apelativele topice, cu tennenii geografici, sau cu 
numele proprii din alte categorii. 

Aceste definiţii nu satisfac pe toţi cercetătorii, motiv pentru care s-au impus clarificări 
suplimentare, mai detaliate; s-au stabilit alte limite de demarcaţie, când în favoarea 
microtoponimelor, când în cea a macrotoponimelor. 

După alte opinii, se consideră că sunt microtoponime doar loturile de teren (câmpii 
de mică întindere, ogoare, păşuni, izlazuri, crânguri etc.). în această accepţie, 

microtoponimul este o subclasă a toponimiei, întru totul similară cu celelalte subclase ale 
ei. Apartenenţa la subclasă nu se mai face în funcţie de mărimea obiectului desemnat, ci 
în raport cu caracterul obiectelor geografice corespunzătoare, de aceea nici nu mai 
poate fi vorba de opoziţia micro- şi macrotoponimie. Macrotoponimul se 
subordonează în acest caz toponimiei propriu-zise şi poate să cuprindă uneori obiecte 
mai mărunte, în privinţa mărimii lor, decât cele din clasa microtoponimelor (stânci, 
peşteri etc.). V.A. Nikonov include în conceptul de microtoponim nu numai categoria 
de obiecte de tipul loturilor de pământ, ci şi alte categorii de obiecte. 34 

Acceptând opoziţia binară microtoponim - toponim propriu-zis, mai adecvată 
realităţilor materiale, trebuie să menţionăm că un microtoponim poate deveni oricând 
toponim propriu-zis, tocmai pentru faptul că se ia în considerare criteriul importanţei, şi 
nu cel al mărimii, deşi şi acesta din urmă poate suferi modificări care să impună trecerea 
de la o categorie la alta. Trecerea se face nu numai prin transferarea numelui propriu de 
la un obiect la altul (Râpa Mare, un accident mărunt de teren devine Râpa Mare, sat), 
ci şi prin înseşi modificările obiectului. O simplă aşezare umană, măruntă la începuturile 
sale, doar câteva colibe de păstori, se transformă de-a lungul timpului într-o aşezare 
umană propriu-zisă, încât acelaşi nume este la un moment dat microtoponim, dar devine, 
datorită creşterii importanţei obiectului denumit, dar nu numai acesteia, ci şi unei multiple 
dezvoltări veritabile, macrotoponim sau toponim propriu-zis. Acelaşi lucru se petrece în 
situaţia extinderii sensului: Vârful Semenic, alături de celelalte două vârfuri, Piatra 
Nedeii şi Gozna, şi-a extins sensul asupra întregului masiv montan , Munţii Semenic. 
Procesul se poate petrece şi în sens invers: sate, râuri, care erau odată în centrul atenţiei 
oamenilor, prezintă azi interes doar pentru geologi, arheologi, turişti, cum sunt minele 
Troiei, Memfisul etc. 

Dacă numele unui obiectiv, Balta Albă, devine numele unei străzi dintr-un oraş, 
înseamnă că s-a mai adăugat o verigă între numele comune şi numele topic nou creat, cel 
al străzii. De aceea se consideră că numele de străzi nu trebuie clasificate la microtoponime, 
căci numele primar era un macrotoponim, pe când numele străzii este secundar. De aici 
se iveşte un alt criteriu de clasificare (de delimitare) a microtoponimelor de toponimele 
propriu-zise: microtoponimul se naşte direct, fără intennediar, pe când numele străzii 
este dat indirect (evident, nu în toate cazurile). In privinţa dimensiunii, a criteriului mărimii, 
s-a făcut observaţia că un sat se întinde pe o lungime de 1-2 km, iar o stradă poate 
depăşi cu mult această limită, aşa încât străzile trebuie repartizate la categoria toponimelor 
propriu-zise, mai ales că strada are în componenţa sa o mulţime de alte microobiective, 
respectiv microtoponime. 

Criteriul sistemic nu poate fi aplicat identic microtoponimiei şi toponimiei propriu- 
zise, mai întâi de toate din cauza dimensiunilor mici ale obiectelor denumite, apoi din 
cauza diveristăţii obiectelor, criteriu care vine din nou în favoarea clasificării numelor de 
străzi la toponimia propriu-zisă, dat fiind că, în multe cazuri, acestea alcătuiesc sisteme 
anumite: străzi cu nume de oraşe, cu nume de compozitori, de scriitori etc., adică sunt 
grupate tematic. 

Porţiunile mici de teren, de păduri mai ales, se grupează, cum observam în alt loc, 
sistemic, alcătuind grupe tematice: Răchiţi, Cracul cu Ceri, Culmea cu Frasini etc., 
un asemenea peisaj redând clar caracterul variat al pădurilor de foioase. 35 

Nu trebuie să se înţeleagă însă că în componenţa unui sistem intră numai 
microtoponime sau numai toponime propriu-zise, căci orice sistem toponimic este 
teritorial, iar microsistemul este - dacă ne putem exprima astfel - microteritorial. Sistemului 
microtoponimic îi poate lipsi unicitatea şi integralitatea, aceste două caracteristici fiind 
specifice sistemului toponimic propriu-zis: microobiectele sunt eterogene şi puţin 
asemănătoare între ele, ceea ce împiedică intergrarea lor într-un sistem unitar. 

Deşi legătura dintre microtoponime şi toponimia propriu-zisă este destul de slabă, 
raportul dintre ele rămâne unul de subordonare. Micro toponimia fonnează un strat infe¬ 
rior, simplu, ale cărei elemente componente pot fi independente. Stratul unnător, cel al 
toponimiei propriu-zise, se dovedeşte a fi independent de cel inferior, dependenţă 
lexicală, din perspectivă istorică. 

La toate acestea se adaugă un factor subiectiv, în sensul că acelaşi toponim poate 
fi considerat diferit, în funcţie de felul cum este cunoscut de cei care îl folosesc. Gradul 
de cunoaştere şi de interes se realizează doar atunci când luăm cunoştinţă de obiect şi, 
respectiv, de numele acestuia. Dacă nu am fost niciodată într-o anumită localitate, cu 
toată mărimea şi importanţa ei, pentru noi, numele său rămâne un simplu complex sonor, 
legat de punctul respectiv doar pe harta geografică. Apoi, unele dintre ele rămân în 
documente, în hărţi şi nu se mai întâlnesc cu celelalte în sfera întrebuinţării lor. Toponimia 
propriu-zisă reprezintă un strat mediu, căci există alte numeroase toponime cu un grad 
mare de toponimizare. Situarea toponimiei la un nivel mediu face necesară utilizarea 
tennenului de macrotoponim sau supertoponim. Acestea, indiferent de cum le vom 
spune, s-au ivit în străvechi timpuri, când, Iară îndoială, sistemele toponimice erau deja 
constituite şi destul de complexe. Macrotoponimia se află în legătură cu sistemele 
geografice: sudic, nordic, vestic, estic, inferior, superior, mare, mic etc. Au deci un 
caracter geografic evident. 

Există macroobiective, teritorii întinse chiar, masive montane etc., care multă vreme 
nu au avut un nume; unele dintre ele continuă şi azi să nu fie numite în rândurile populaţiilor 
locale. Factorii care detennină o astfel de stare de lucruri sunt extralingvistici: aşezări 
umane rare, interes economic scăzut etc. Se ştie că locuitorii din zona muntoasă a 
Carpaţilor nu folosesc denumirea Carpaţi, iar mulţi nici nu cunosc acest cuvânt. Uneori 
chiar masive montane, impresionante prin mărimea şi întinderea lor, nu au nume, fiind 
numite simplu: munte, pe când plaiurile, păşunile, golurile alpine poartă fiecare numele 
său. Nu este vorba de cele date de geografi, geologi, căci numele Carpaţi nu este un 
oronim creat artificial; el are o vechime apreciabilă şi dăinuie, Iară îndoială, de dinaintea 
formării poporului român şi a limbii române (v. infra, 92). 

O altă caracteristică a macrotoponimelor este aceea că ele sunt areale; ele se 
oglindesc în scara hărţilor; pe când microtoponitnele suntpunctifonne, macrotoponitnele 
sunt liniare sau conturate. 

După cum s-a putut vedea până acum, diferenţele dintre microtoponime şi 
macrotoponime sunt legate, în mare parte, de caracteristicile obiectelor denumite De 
aceea s-a încercat o clasificare şi a referenţilor. Aşa de pildă, cu cât obiectele 
(macroobiectele) sunt mai mari, cu atât numele lor sunt mai stabile, deşi „uneori obiecte 
mărunte, aflate departe de drumurile istoriei, conservă mai multă vreme denumirea lor, 
decât cele mari, aflate în situaţie contrarie”. 36 De regulă însă, obiectele mari ale geografiei 
fizice îşi păstrează numele cu o mai mare persistenţă, dăinuind din străvechi timpuri. De 
obicei, ele nu se schimbă chiar şi în cazurile când pe locurile respective se aşază populaţii 
noi, care vorbesc alte limbi. Aceasta se explică, evident, prin marea lor întindere, dar şi 
prin lipsa de interes „politic” de a fi schimbate. Deşi există variante fonetice ca: Dunăre, 
Dunai, Duna, Donau, Dunav etc., radicalul este acelaşi: dun-, don-, dan-. 

Denumirile obiectelor mărunte sunt date, de regulă, de populaţiile care se aşază 
primele pe acele locuri. Dacă la sosirea lor existau alte populaţii, obiectele având deja 
nume date de acestea, vechile denumiri se întâmplă să fie ignorate. Dealurile, pâraiele, 
trecătorile etc. pot, în general, nici să nu aibă nume, până în momentul când se iveşte o 
astfel de necesitate. Putem spune că microtoponimele reprezintă partea cea mai mobilă 
de nume proprii a toponimiei; ele sunt, de cele mai multe ori, nume primare şi se referă 
la fonnă sau la o altă caracteristică a obiectului denumit. Mare parte din ele au sens 
lexical şi ele sunt dovada vie a felului cum se desfăşoară procesul apariţiei şi evoluţiei 
numelor de locuri. 

Multă vreme importanţa microtoponimelor a fost minimalizată, scăpându-se din 
vedere că amândouă aceste subclase de nume topice (macro- şi microtoponime) 
alcătuiesc un sistem unitar, că modul lor de alcătuire se aseamănă cu limba, respectiv 
graiurile teritoriului cercetat. 

Aşadar, pe nedrept neglijată intr-un timp, microtoponimia preocupă în ultima vreme 
pe tot mai mulţi cercetători. Se recunoaşte cvasiunanim că microtoponimia oglindeşte, 
în ansamblul ei, cu mai multă fidelitate viaţa oamenilor şi legătura strânsă dintre aceştia şi 
locuri. In timp ce microtoponimia se află mai aproape de limba vorbită şi nu este supusă 
transfonnărilor determinate de măsurile arbitrare ale administraţiilor, găsindu-se la periferie 
şi conservându-se mai bine, în schimb toponimia majoră, mai ales numele aşezărilor, a 
suferit, din anumite cauze, numeroase schimbări. 

Neglijarea microtoponimiei a dus la aprecieri eronate cu privire la originea 
ansamblului toponimiei unei regiuni, mai ales atâta vreme cât s-a crezut că 
microtoponimele n-au fost consemnate de documente, neputând fi datate. Publicarea şi 
cercetarea unor vechi documente au dovedit că, la date foarte timpurii, exista un sistem 
microtoponimic închegat, ceea ce demonstrează stabilitatea lui de-a lungul vremii, 
stabilitate care constă în caracterul activ al modelelor. 

Despre neconcordanţa dintre numele aşezărilor umane (de o anumită origine) şi 
cele ale locurilor din hotarele lor (de altă obârşie) am semnalat cazuri concrete pe baza 
a trei aşezări din Banat, concluzia fiind aceea că, în timp ce aşezările şi-au schimbat 
numele, toponimele mărunte de pe hotarul acestora s-au păstrat, denumirile fiind pur 

româneşti. 

Indiferent de faptul că aparţin toponimiei propriu-zise sau microtoponimiei, 
toponimele pot fi împărţite în următoarele categorii, în funcţie de natura referenţilor: 

Oronimele (cf. gr. o ros „munte”) cuprind numele proprii date unor forme de 
relief (pozitive sau negative), adică unor diverse obiecte (elemente) orografice. Unii 
cercetători folosesc tennenul în sens restrâns, referindu-se doar la munţi şi la coline. In 
general însă, tennenul a fost extins asupra fonnelor de relief în totalitatea lor. Gh. Dragu 
este de părere că „oronimele trebuie să cuprindă numai ceea ce se referă la munţi şi la 
dealuri (relief cutat)”. 37 

Speleonimul este o fonnă a oronimului, o subclasă, alcătuită din nume proprii 
date fonnaţiunilor naturale subterane (grote, prăpăstii, râuri subpământene, cascade, 
lacuri, fântâni). Obiectele geografice menţionate în paranteză, după definiţia dată de 
Podolskaia (SROT, p. 128), derutează, sfera de cuprindere a speleonimului nefiind 
îndestul de clar delimitată. Oricum, termenul s-a impus: cf. germ. Speleonym (< gr. 
spelalaios „peşteră”). 

Alături de hidronime, de apele mari în primul rând, numele munţilor sunt cele mai 
rezistente şi mai vechi. Aici, în cadrul oronimelor se găsesc, probabil, ascunse denumiri 
care s-au păstrat până în zilele noastre, în fonnele lor primare sau aproximativ 
asemănătoare cu acestea. O cercetare a oronimiei româneşti în vederea descoperirii şi 
demonstrării unor baze vechi oronimice nu s-a tăcut, căci ideea acceptată cvasiunanim 
este aceea că oronimia românească nu a păstrat denumiri prelatine sau provenite direct 
din latină şi nici de la alte popoare antice. 

Oronimia este cea mai legată de factorul uman, cel puţin în cazul poporului român, 
date fiind condiţiile istorice în care s-a fonnat şi a dăinuit în împrejurări deosebite. 

„Deoarece muntele (şi stâna de pe el) putea fi domnesc, boieresc, nemeşesc, 
moşnenesc sau călugăresc, multe oronime carpatice derivă de la numele proprietarului 
sau arendaşului stânei de pe muntele respectiv”. 38 Aşadar, nu întâmplător, majoritatea 
covârşitoare a munţilor noştri, a plaiurilor, păşunilor alpine, este de provenienţă 
antroponimică. Deşi există o oronimie fonnată din tenneni geografici, care se referă la 
particularităţile fonnaţiunilor orografice (structură geologică, vegetaţie, fonnă, aspect 
general etc.) totuşi „ceea ce caracterizează oronimia românească este numărul foarte 
mare - mai ales în zona alpină a Carpaţilor - al oronimelor create pe baza 
antroponimelor”. 39 Aspectele diverse sub care apar antroponimele, în raport cu tennenul 
geografic, exprimat sau nu (munte, plai, muchie, picior, vârf etc.) au fost clasificate de 
E. Petro viei, în lucrarea citată la nota anterioară (p. 62-65). Atâta vreme cât documentele 
nu consemnează numele munţilor, este greu să se aprecieze vechimea unor denumiri de 
origine antroponimică. în afara unor nume ca Nămai (a. 1372), Tunsul (a. 1391), 
Lerescu (a. 1399-1400), Vârful Moşului (a. 1434) etc. 40 , pot fi multe altele care să 
aibă o vechime mult mai mare. 

S-au făcut numeroase observaţii cu privire la munţii româneşti şi la numele lor, la 

modul cum s-au născut acestea. „Muntele înalt este caracterizat printr-o extremă sărăcie 
a denumirilor de locuri”. 41 Bogăţia numelor topice nu este în raport cu varietatea şi 
bogăţia fonnelor de relief, ci cu accesibilitatea regiunii, cu densitatea populaţiei, cu valoarea 
economică a spaţiului etc. „Ceea ce interesează pe cioban, singurul locuitor al muntelui 
înalt, nu sunt culmile pietroase şi inaccesibile, ci văile prin care pasc tunnele sale sau 
limita superioară a pădurii unde sunt localizate stânele. Astfel se şi explică «sinonimia» 
dintre munte şi stână : cf. «un păcurar (cioban) a cumpărat o stână sau un munte»”. 42 

Cât despre speleonime, foarte multe dintre ele sunt creaţiile geografilor, în speţă 
ale speologilor, care le-au cercetat şi le-au catalogat confonn cu originea şi structura lor 
geologică. Există însă şi multe peşteri cu nume vechi, date de populaţiile care le-au 
cunoscut şi folosit în diverse scopuri. Numele lor sunt, în cea mai mare parte, metafore, 
cum tot metafore create artificial sunt numele galeriilor, sălilor etc. ale peşterilor. 

Hidronimul este un nume propriu care exprimă diverse obiective geografice (natu¬ 
rale sau artificiale) şi care presupun existenţa apei, în general. In funcţie de caracterul 
acestora ele poartă denumiri diferite: oceanonim (oceane, mări, lagune); pentru mări se 
mai foloseşte şi tennenul pelagonim; limnonime (nume de lacuri, bălţi, mlaştini etc.) 43 ; 
potamonime (nume de ape curgătoare, fluvii, râuri). 

Opoziţia rău ( fluviu ) -pârâu (în general un obiectiv hidrografic de mărime mică 
sau de întindere mică) îndreptăţeşte pe unii cercetători să utilizeze termenul 
microhidronime „nume de ape curgătoare sau stătătoare mici”. 44 

Dintre numele de locuri, cele mai vechi şi mai durabile sunt numele apelor., Apele 
au atras aşezările omeneşti în preajma lor, au servit ca drumuri şi, în general, au uşurat 
viaţa omului”. 45 Cele mai stabile au fost numele apelor mari, care au prezentat o importanţă 
strategică şi economică deosebită. A. Dauzat sublinia - referindu-se la hidronimia Franţei 
- că numele râurilor şi cele ale munţilor dăinuie, în marea lor maj oritate, din perioada 
pregaleză, spre deosebire de numele de sate foarte puţine din această perioadă. 46 Aceeaşi 
observaţie tăcea şi F. Bezlaj despre prioritatea vechimii hidronimelor. 47 S-a mai spus, 
apoi, că denumirile de râuri aparţin popoarelor stabile, ele reuşind să treacă peste 
vicisitudinile vremii, ceea ce nu s-a întâmplat cu denumirile de aşezări umane. 48 

Numele râurilor mari au avut avantaj ul de a se fi păstrat, dar şi de a fi fost consemnate 
în documentele antichităţii. Părerea că s-au conservat mai bine denumirile de râuri mari 
nu trebuie absolutizată. Nume din această perioadă aupăstrat chiar şi cursuri de 30-50 
km lungime. O statistică aplicată la o zonă hidrografică din Bulgaria a relevat că din 
hidronimele care au peste o sută de km, 7 sunt bulgare, 4 turceşti, 70 de origine tracă; 
dintre cele cu o lungime între 50 şi 100 km: 57 sunt bulgare, 22 turceşti, 16 de origine 
tracă. 49 

Nu este exclus ca asemenea hidronime să se fi conservat şi pe teritoriul ţării noastre, 
încercări de a reconstitui fonne hidronimice vechi făcându-se adesea 50 , dar, în general, 
se manifestă prudenţă din cauza absenţei documentelor, prudenţă nu întru totul justificată. 
Onomaşti din alte ţări au o mai mare încredere în existenţa unor hidronime străvechi, 
chiar şi în cazul celor mici, căci există suficiente dovezi care conduc spre paralele identice 

sau asemănătoare din toponimia antică; se acceptă apoi hidronime preslave, care aparţin 
rădăcinilor indo-gennanice, precum şi hidronime care sunt dovada unei mai vechi şi mai 
apropiate comunităţi între limbile balcanice şi cele baltice. 

Incontestabil este faptul că, de regulă, cursurile de apă au avut un rol deosebit în 
istoria aşezărilor omeneşti. In vremurile mai puţin tulburi, vadul unei ape a constituit locul 
de aşezare a grupurilor umane, iar de-a lungul vremii cele câteva colibe au devenit oraşe 
cu sute de mii de locuitori, aşa cum dovedesc etimologiile unor mari oraşe: Oxford 
„Vadul Boilor”, Frankfurt „Vadul Francilor”. 51 

Nu în toate cazurile se poate afirma că s-au păstrat numele apelor, iar că cele ale 
aşezărilor s-ar fi schimbat, căci oraşe ca Damasc, Basra ş.a. îşi păstrează numele de 
câteva mii de ani, iar râuri ca Dunărea, Nipru, Volga ş.a. şi-au modificat numele de 
câteva ori de-a lungul timpului. 

O problemă foarte importantă o ridică diferenţierea râului sau fluviului de afluentul 
principal (cf. genn. Hauptfluss şiNebenfluss), căci e greu de stabilit care este râul de 
bază şi care afluent: Missuri se varsă în Mississipi sau invers? 52 

Râurile au, adesea, denumiri diferite pe anumite porţiuni ale cursurilor lor, ca în 
cazul citat de G. Kisch, cu Bistriţa şi Repedele. 53 Orăştie poartă, din amonte în aval, 
mai multe denumiri: Godeanu, Grădişte, Beriu, Râul Oraşului. 54 

Râurile mari nu au stăpân, încât acestea, spre deosebire de cele mici, pâraiele, nu 
au nume care indică apartenenţa. 55 

Hidronimele au mai puţine nume metaforice, în comparaţie cu oronimele. 

Rezumăm în cele ce unnează o clasificare făcută de V. Florea, clasificare a 
hidronimelor după „obiectul” de la care şi-au luat nume apele: 1) nume de ape care îşi au 
originea în aspectele geografice ale locurilor (hidronime care indică flora, fauna 
preponderente, sau diferitele aspecte ale teritoriului prin care trec, ale terenului, şi, în 
primul rând, cele privitoare la albia şi malurile apei); 2) nume de ape care indică diverse 
însuşiri ale cursurilor de apă; 3) hidronime provenite de la nume de aşezări, de munţi, de 
dealuri sau alte locuri; 4) hidronime care exprimă (indică) existenţa realităţilor istorico- 
sociale; 5) hidronime fonnate de la nume de persoane. Unele denumiri, cum sunt cele de 
sub 3, 4 şi 5, caracterizează numai apele mici. 56 

Privitor la hidronimia ţării noastre nu putem spune că aceasta ar fi fost studiată pe 
ansamblul ei. Nu avem nici măcar monografii ale hidronimiei vreunui anumit bazin 
hidrografic şi nici studii care să fi abordat hidronimia românească după anumite criterii 
(vechime, structuri, origine). Cele mai multe lucrări s-au ocupat de numele de ape, luate 
izolat şi au fost discutate mai mult în privinţa etimologiei lor. O bibliografie parţială cu 
privire la această problemă dă Em. Bureţea. 57 

în general, studiile de toponomastică românească tratează hidronimele la un loc 
cu celelalte subclase de toponime. 

Horonimul, tennen ştiinţific (cf. gr. horos „regiune”), care se referă la diferite 
teritorii, regiuni, zone mai întinse 58 ; „se utilizează, de regulă, pentru spaţii geografice mai 
mari, când tennenul toponim devine impropriu, datorită sensului restrâns al categoriei 

de nume de loc . 59 Fac parte, în primul rând, din această subclasă, denumirile provinciilor 
istorice {Ardeal, Moldova, Muntenia , Banat, Dobrogea), apoi câmpii întinse, ca 
Bărăgan ş.a., precum şi numele continentelor, ale ţărilor. Horonimele sunt naturale 
sau administrative; Podolskaia propune şi tennenul horonim urban (SROT, p. 160), 
categorie în care s-ar încadra unităţile teritoriale urbane de o mai mare întindere, ca 
Băneasa, Ferentari, Colentina, Pantelimon ş.a. Bărăgan este un horonim natural, 
iar Bihor (judeţ), România- horonime administrative. Aşa le considerăm în prezent, 
dar iniţial au fost naturale. 

Majoritatea lucrărilor de toponimie se referă la toponimia satelor, respectiv la 
nomenclatura topică a vetrelor de sat, pe când toponimele din oraşe sunt neglijate sau, 
cel puţin au fost neglijate până într-o vreme, urbanonimia constituindu-se de fapt ca o 
subramură a toponimiei, relativ de curând. 60 

In categoria largă a oiconimelor (nume de aşezări umane în general, indiferent de 
mărimea şi importanţa lor) sunt grupate comonimele (denumiri ale satelor) şi 
asteonimele (cele referitoare la oraşe). Pentru astionime se mai foloseşte şi tennenul 
urbanonim; tennenul nu desemnează însă numai numele de oraşe şi târguri, ci şi obiectivele 
aflate în interiorul acestora (pieţe, străzi, poduri, clădiri etc.), fiecare dintre ele purtând 
denumiri diferite: agoronime „nume de pieţe” ( Piaţa Amzei, Piaţa Matache etc.); cf. 
genn. Agoronym sau Plazname; hodonime, denumire dată unui obiectiv linear din 
interiorul unui oraş (străzi, linii de metrou sau de tramvai, bulevarde, splaiuri etc.): Calea 
Victoriei, Splaiul Independenţei, Bulevardul Magheru ş.a.; tot în categoria 
urbanonimelor se încadrează horonimele urbane, amintite mai înainte, precum şi numele 
proprii ale unor zone din cuprinsul oraşelor de o mai mică întindere (parcuri, cartiere, 
cimitire etc.): Parcul Tei, Cimitirul Belu, Balta Albă, Cişmigiu etc. Sunt urbanonime, 
de asemenea, diversele denumiri ale unor clădiri, poduri etc.: Teatrul Mic, Podul Gr and, 
Bastion (Timişoara) ş.a. 61 

Numelor de locuri din perimetrele oraşelor li se cuvine o mai mare atenţie, căci 
existenţa consemnărilor documentare care au surprins nomenclatura urbanistică la un 
anumit moment, modificările suferite de-a lungul vremii, compararea aspectelor vechi cu 
cele actuale oferă cercetătorului date de o deosebită valoare istorico-socială şi cultural- 
economică. 62 

Deşi atribuirea numelor de locuri la oraşe „este într-o oarecare măsură artificială, 
având un caracter social mult mai pronunţat, ceea ce face posibilă schimbarea deasă şi 
în proporţie mai mare a numelor de locuri”, importanţa lor este deloc neglijabilă, chiar 
dacă ar fi să ne referim numai la numele de străzi, pieţe, turnuri, biserici, mănăstiri etc. 
din capitala ţării. 63 Dar nu numai fostele reşedinţe de scaun {Bucureşti, Târgovişte, 
Curtea de Argeş, Suceava, Iaşi ) cuprind asemenea mărturii valoroase în nomenclatura 
topică din interiorul lor, aspecte caracteristice epocilor în care au fost create, ci şi multe 
alte aşezări umane mai mari, existente din Evul Mediu, timpuriu sau târziu. S. Puşcariu 
enumeră câteva exemple din BraşoC 4 , care reflectă, prin semnificaţiile lor, transformările 
istorice prin care a trecut oraşul, cele petrecute în mentalitatea locuitorilor săi. Fosta 

denumire veche Bucium a fost înlocuită cu denumirea gennan ăRosenauger, tradusă în 
româneşte Prundul Rozelor, mărturie a tufelor de trandafiri sălbatici. Strada aflată astăzi 
pe locul vechiului Bucium se numeşte George Enescu. Târgul Boilor a fost înlocuit cu 
Strada Nicolae Titulescu, iar mai târziu a luat numele Diaconul Coresi ; Strada 
Gheorghe Bariţiu se numea altădată Târgul Cailor etc. Schimbări justificate şi, mai 
ales, nejustificate, au avut loc în mai toate oraşele ţării. Exemplele date de Al. Graur sunt 
edificatoare pentru mentalitatea unor factori administrativi, pentru mobilurile unor astfel 
de schimbări. 65 

Deosebirile dintre denumirile date în vetrele satelor şi în cele ale oraşelor nu sunt 
esenţiale, între sat şi oraş existând multe elemente comune. De aceea, viitorul dicţionar 
toponimic nu se poate dispensa de toponime ca cele amintite, chiar dacă ele sunt 
„nemotivate”, dar, „în acelaşi timp, dicţionarul nu se poate transfonna intr-un ghid turistic, 
incluzând Iară discernământ denumirile existente în oraşe”. 66 

Pentru viitoarele cercetări de toponimie urbană ni se pare interesantă următoarea 
schemă de clasificare a urbanonimelor (cu referire specială la numele străzilor): 1) străzi 
care poartă numele de familie ale locuitorilor (foşti proprietari, personaje glorificate 
pentru diverse merite); 2) denumiri ale unor grupuri de oameni care aparţin diferitelor 
profesii şi care trăiesc (au trăit), de obicei, la un loc; 3) denumiri de biserici, mănăstiri şi 
cimitire; 4) denumiri ale unor aşezări care intră în compunerea oraşelor sau puncte spre 
care se îndreaptă străzile; 5) microobiective; 6) amplasarea străzilor (poziţia acestora); 
7) forma, înfăţişarea exterioară a străzilor (impresia pe care acestea o produc asupra 
locuitorilor); 8) utilizarea sau însemnătatea principală a străzilor; 9) dependenţa străzilor 
respective de altele, învecinate; 10) denumiri date după cele ale unor obiective geografice 
fizice, care se află în apropierea străzilor; 11) denumiri simbolice. 67 

Dromonimul defineşte o cale de comunicaţie (terestră, aeriană, subterană): 
Transfăgărăşanul, Magistrala Albastră (Canalul Dunăre - Marea Neagră) ş.a. O 
importanţă deosebită o au denumirile vechi ale unor căi de comunicaţie, cum sunt cele 
care indică drumurile sării, ale oierilor, apoi cele numite în legătură cu diverse 
evenimente, întâmplări care i-au impresionat pe denominatorii lor, chiar dacă astăzi nu 
mai au importanţa de odinioară sau dacă evenimentele petrecute au fost uitate: Drumul 
Bisericii, Drumul Cimitirului, Drumul de la Rohatcă', cf. rohatcă „loc unde se intră 
în oraş şi unde se încasa în trecut taxele pentru mărfurile ce se aduceau spre vânzare” 
(DLR, s.v.) 68 ; Drumul Sării, Drumul Oii, Drumul Olacului , 69 Ele sunt dovadă a 
vechimii şi importanţei pe care o aveau drumurile în economia ţării, ele însele şi aspectele 
redate prin determinanţi. 70 

Pentru păduri, crânguri, sectoare de pădure sau orice teren împădurit s-a propus 
tennenul drimonim 71 sau hileonim (cf. gr. hylea „pădure”), tennen propus de I. Gonea 
pentru a desemna fonnaţiuni vegetale, mai ales pădurile. 72 

Studii speciale cu privire la denumirile pădurilor 73 nu au fost scrise la noi, deşi 
aspectele revelate de drimonime sunt deosebit de importante. în primul rând, o mulţime 
de nume topice de tot felul păstrează amintirea ţinuturilor împădurite de odinioară, acest 

aspect al problemei fiind de mare interes pentru reconstituirea peisajelor geografice din 
epoci trecute. în al doilea rând, pădurile actuale conţin elemente fitonimice redate cu 
fidelitate de denumirile lor. Altele se referă la fauna preponderentă, la fondul cinegetic, 
care, evident, s-a modificat cu timpul. 

Un aspect deosebit ca importanţă este acela privitor la caracterul juridic şi social 
pe care îl reflectă drimonimele: raporturi de proprietate, restricţii cu privire la exploatare. 
Mai mult chiar, dat fiind rolul pe care l-au jucat pădurile în istoria zbuciumată a poporului 
român, numele pădurilor conţin mărturii despre evenimentele desfăşurate de-a lungul 
istoriei. Pădurea i-a fost omului prieten ocrotitor. „Codrul - frate cu românul” are o 
semnificaţie mult mai largă decât cea care i se acordă de obicei. în timpul invaziilor, 
satele prea expuse acestora se retrăgeau în codrii greu de pătruns. Am exemplificat în 
alt loc, cu date şi nume topice acest aspect care oglindeşte importanţa pădurilor şi 
modul cum toponimia oricărui ţinut exprimă legătura dintre om şi mediu, în condiţii istorice 
date. 74 

O mulţime de personaje mitologice populează pădurile, după credinţa oamenilor. 
Un nume topic Păduroiul redă - remarcă Iorgu Iordan - tocmai pe acest geniu al 
pădurilor, Păduroiul, cu femininul Păduroaica, despre care se aminteşte în descântece. 75 

Şi aceste aspecte de mitologie a pădurilor 76 , în legătură cu modul cum s-au fixat 
ele în toponimia forestieră, oferă cercetătorului date de extremă importanţă. 

Agroonimele sunt nume proprii date loturilor, sectoarelor, aflate în teritoriul eco¬ 
nomic al satelor (hotarul satului); cf. genn. Landwirtschatsname; ceh .jmena trat 'ovă, 
pol. nazwy gruntowe. Din această categorie fac parte denumirile de câmpii, ogoare, 
păşuni, fâneţe, sectoare forestiere ş.a., socotite doar ele microtoponime propriu-zise. 77 
Prin ele se defineşte strict repartiţia acestor teritorii aparţinătoare satelor, locurile destinate 
culturii diverselor cereale, legume, nutreţuri, locuri destinate pentru păscutul (diferenţiat) 
al vitelor mari şi mici etc. 

Cu această ultimă subclasă toponimică am epuizat schiţa 4, stabilirea tennenilor 
mergând în paralel cu o anumită clasificare a toponimelor bazată pe criteriul felului 
referenţilor, adică loc în general (de la obiectele geografice cele mai mărunte până la 
cele mai mari, aşezări umane, teritorii vaste, ape etc.). Nu am epuizat însă nici problemele 
tenninologiei şi nici cele ale clasificării, care se fac şi după alte criterii decât criteriul 
referent. 

Există o serie de tenneni onomastici generali, referitori la orice categorie de nume 
proprii, alţii numai la unele din ele. Unde le vom încadra pe acestea? trebuie să recunoaştem 
că este extrem de dificil de efectuat asemenea încadrări. 

Aşa-zisele antonimii onomastice (opoziţii binare) se întâlnesc deopotrivă atât în 
toponimie cât şi în antroponimic, precum şi, într-o măsură mai mică în cadrul şi al altor 
categorii de onime. De asemenea şi calcul onomastic, numele artificiale, numele 
proprii elipsă ş.a. Toate acestea pot fi încadrate în secţiunile privitoare la problemele 
teoretice ale numelui propriu, cum de altfel am şi procedat cu unele dintre ele, sau 
urmează a fi analizate (sistem şi structură, formarea cuvintelor, stilistica numelor proprii 

etc.). 

Problemele necuprinse în diferite alte secţiuni le vom înşirui în continuare, întru 
totul arbitrar, fără a avea în vedere un criteriu anume (importanţă, frecvenţă, vechime 
sau nici măcar ordinea alfabetică). 

Un nume de localitate fonnat de la numele unui sfânt (hagionim) ca Sfântu 
Gheorghe, Sângeorz, SânnicolaulMare ş.a. poartă denumirea de hagiotoponim. Nu 
trebuie să se confunde însă numele de localităţi, de locuri în general, provenite din 
hagioantroponime, fonnate la rândul lor din hagionime, ca Giurgiu, variantă a lui 
Gheorghe, care stă la baza antroponimului Giurgiu. 

Apropiate, într-o anumită privinţă, de acestea, sunt toponimele memoriale, nume 
de localităţi, de străzi sau ale altor obiecte geografice, date în amintirea unui personaj 
sau a unui eveniment: Nicolae Bălcescu, Mihail Kogălniceanu, Independenţa, Unirea 
ş.a. Numărul aşezărilor umane cu astfel de nume este mare, dar ele sunt greu acceptate 
de locuitori din cauza incomodităţii lor. Procedeul de a da nume străzilor pornind de la 
personalităţi şi evenimente este vechi: nu există, practic, localitate urbană care să nu 
posede denumiri de străzi cu caracter memorial. 

Când numele unor personalităţi sunt date oamenilor nu este vorba de nume 
(antroponime) comemorative propriu-zise, căci ele nu comemorează, ci se acordă mai 
degrabă pentru prestigiul de care s-au bucurat personaj ele respective, sau, uneori, moda 
este cea care detennină acordarea unor astfel de nume, ca Napoleon, Cezar, Hani bal 
ş.a. 78 

Introducerea tennenilor toponim primar şi toponim secundar a fost necesară în 
stabilirea corectă a etimologiei toponimelor, precum şi pentru a diferenţia verigile 
intennediare dintre antroponim şi toponim, când unul derivă din celălalt. 

Toponimele, date fiind funcţiile lor diferite, sunt calificative {RâulAlb, Muchia 
Ascuţită etc.); ele sunt calificative nu numai în situaţia când este exprimat tennenul 
geografic, ci şi în situaţiile când acesta lipseşte, el subînţelegându-se {Ascuţita, Detunat, 
Nămoloasa ş.a.). Toponime calificative se socotesc şi acelea care conţin elementul de 
calificare exprimat prin cuvinte străine {Bistra, Cerna, Crasna ş.a.). Toponimele 
calificative se găsesc pe acelaşi plan cu poreclele umane, în vecinătatea toponimelor 
metaforă. 

Germanului Landschaft îi corespunde rom. toponim peisagistic, prin care se 
denumeşte un obiect geografic, de întindere mare şi care indică o caracteristică 
predominantă a peisajului: Delta Dunării, Balta Brăilei, Munceii Dognecii etc. 

Tot în legătură cu funcţiile toponimelor, acestea pot conţine o indicaţie privitoare 
la localizarea obiectului faţă de alt element material, procedee de localizare fiind foarte 
variate. Un toponim locativ conţine deci o infonnaţie despre locul unde se află locul 
numit: Agrişu de Sus şi Agrişu de Jos, Aita Medie, faţă de Aita Mare şi Aita Seacă 
(acestea cu funcţii calificative); Amărăşti Dos şi Amărăşti Faţă, Aninişul din Deal şi 
Aninişul din Vale', Arieşul de Câmp şi Arieşul de Pădure, Băiţa de sub Codru ş.a. 
Astfel de nume topice se întâlnesc mai ales în microtoponimie şi sunt numite şi toponime 

orientative. 

Date fiind legăturile existente dintre locuri şi oameni, numele topice conţin adeseori 
informaţii cu privire la apartenenţa socială a localităţii sau a teritoriului respectiv, indicând 
pe cei care le-au stăpânit, ele sunt numite toponime posesive, tennen impropriu, căci 
nu totdeauna aspectul posesiv exprimat (morfologic, gramatical) indică raporturi de 
posesiune propriu-zisă. 


b. Terminologie antroponomastică 

Chiar dacă nu intr-atât de diversificată ca terminologia toponimelor, cea a 
antroponimelor ne întâmpină cu o chestiune destul de spinoasă. Este vorba de interferenţa 
continuă şi puternică între diversele categorii antroponimice: acelaşi nume de persoană 
poate fi prenume, nume de fa mili e sau supranume. Acestei situaţii i se adaugă statutul 
nu îndestul de clar al supranumelui şi al poreclei, precum şi confuziile care se fac între 
hipocoristice şi diminutive. 79 Pe de altă parte aceste două subcategorii pot fi oricând 
prenume, nume de familie şi supranume. S-au ivit, de asemenea, dificultăţi în clarificarea 
conceptului de pseudonim sau în privinţa supranumelor individuale şi a celor 
colective. 

Pentru toate acestea, clasificările antroponimelor pe categorii funcţionale s-au 
dovedit adesea susceptibile de îndreptăţite obiecţii, căci între acestea nu se pot stabili 
limite rigide, acelaşi fapt antroponomastic putând fi, în plan sincronic sau diacronic, un 
element aparţinător oricărei categorii funcţionale. 

Prin antroponim (nume de persoană) se înţelege orice nume dat unei fiinţe 
umane, reale sau fictive, nume acordat oficial sau neoficial, precum şi un nume acordat 
unei colectivităţi umane, colectivităţi mari sau grupuri mici. 

Avem în vedere aici, chiar dacă nonnele ortografice ale limbii române nu-1 socotesc 
nume propriu, şi etnonimul, adică un nume care indică diverse categorii etnice (grupuri 
de oameni în sens larg, popoare, naţionalităţi etc.). Când aceste nume sunt date de 
reprezentanţii înşişi ai etniei respective ( români , spre deosebire de valahi sau vlahi ; 
Deutsche, spre deosebire de germani sau nemţi etc.), acestea se numesc autoetnonime 
sau etnonime endogene, spre deosebire de aloetnonime sau etnonime exogene, 
nume date de reprezentanţii altor etnii decât cele numite. Când etnonimele provin din 
nume topice ( greci < Grecia, muscali < Mosc, vechea denumire a Moscovei, echivalent 
cu neologismul moscovit ş.a.), acestea se numesc topoetnonime. Obiectul denumirii 
fiind omul, socotim justificat, în măsura în care acceptăm că etno nim ele sunt nume proprii, 
ca ele să fie socotite fapte de antroponimic. 

Fonnula antroponimică bimembră sau trimembră este un stadiu ulterior în evoluţia 
proceselor de denominaţie, la început fiind doar numele unic. 

Vorbind în cele ce urmează despre prenume, admitem o convenţie. Mai nimerit 
ar fi să-i spunem nume (de persoană), nelacând deocamdată nici o distincţie şi acceptând 

convenţional că ne referim la perioada numelui unic, deşi, teoretic, vorbim despre 

prenume sau nume de botez. 

Prenumele a suferit de-a lungul vremii o serie de modificări, căci acestea, ca şi 
elementele de lexic comun, s-au supus legilor fonetice sau, ca unnare a unor „accidente”, 
au fost înlocuite cu hipocoristicele născute din prenumele de bază. Hipocoristicul ca 
specie a numelui de persoană necesită unele clarificări. 

Studiile de antroponomastică vorbesc despre diminutive personale şi despre 
hipocoristice. Practic nu există decât hipocoristicul, căci „diminutivul” se aplică pe alt 
plan. Pentru a înţelege mai bine această chestiune, vom pleca de la un exemplu. Dumitru 
este un nume (în speţă un prenume), dar dacă cei apropiaţi purtătorului i se vor adresa 
acestuia cu Mitru, Mitruţă, Dumitraş sau Dumitrache, toate sunt hipocoristice ale 
numelui de persoană (prenumelui) Dumitru. Atât Mitru cât şi Dumitraş conţin o notă 
de alintare, de dezmierd, au amândouă o nuanţă afectivă, căci, folosindu-le, exprimăm 
atitudinea faţă de cel numit astfel. Este adevărat că, pe plan formal, Dumitraş este un 
diminutiv, deoarece pentru a-1 forma ne-am folosit de un sufix diminutival, -aş, adăugat 
temei, Dumitru, dar el funcţionează în plan onomastic ca hipocoristic. Aşadar, Dumitraş, 
Vasilică, Niculăieş, Ilenuţa etc. sunt false diminutive, cum false diminutive sunt şi 
toponimele derivate cu sufixe diminutivale. 

Când însă cineva se numeşte de la bun început Dumitraş sau Mitru (indiferent că 
acestea sunt nume de botez menţionate în acte, sau de familie - uneori pot fi şi supranume), 
Dumitraş şi Mitru nu pot fi socotite decât prenume, nume de familie sau supranume, şi 
nu hipocoristice. 

Gradul de afecţiune conţinut de hipocoristice este o trăsătură foarte relativă, în 
funcţie de cel care foloseşte hipocoristicul, de împrejurarea în care este întrebuinţat etc. 
Dacă cineva, numit în familie sau în intimitatea grupului sociolingvistic căreia aparţine, 
Relu, hipocoristic al lui Aurel, este cunoscut, treptat, doar sub acest nume, Relu rămâne 
hipocoristic, chiar dacă gradul de afecţiune se diminuează până la ştergerea totală a 
acestuia. în treacăt spus, Aurel, cu tot aspectul său diminutival, este un prenume propriu- 
zis, şi nu un diminutiv sau hipocoristic. 

Apoi mai intervine o împrejurare, şi anume aceea când, din diverse cauze, 
hipocoristicele se degradează, devin nepotrivite pentru purtător, încât din nuanţa 
diminutivală avută la început (în copilărie) nu mai rămâne nici o urmă, ba se întâmplă să 
devină un nume cu nuanţă peiorativă. 

Procedeele de fonnare a hipocoristicelor sunt atât de variate şi îmbracă aspecte 
atât de diverse încât, practic, nu este cu putinţă să inventariem toate hipocoristicele 
posibile nici măcar de la cele mai productive prenume româneşti. Este suficient să luăm 
de exemplu două nume de botez româneşti tradiţionale, Ion şi Maria, ca să ne dăm 
seama de diversitatea şi bogăţia acestui procedeu, care nu este specific doar limbii 
române, sistemului antroponomastic românesc. 

Fără să cunoaştem cu precizie prenumele de bază, nu putem afirma cu certitudine 
de la care prenume provin hipocoristicele Ica, Tase, Luţă ş.a. (de la Maria >Maricica 

sau de la Viorica ; de la Năstase sau de la Tănase; de la Ilia > Iliuţă sau de la Niculai 
>Niculuţă etc.). 

Afirmaţia că hipocoristicele îşi au originea în graiul copiilor 79 nu trebuie absolutizată. 
Numărul creaţiilor infantile de tipul Nonu (< Ion), Mitu (< Dumitru) sunt puţine în 
comparaţie cu hipocoristicele care se nasc spontan, din nevoia de scurtare a numelui, 
dar şi, evident, din dorinţa de a alinta, a dezmierda. „în trecut, hipocoristicele erau 
fonnate de adulţi pentru economie de timp şi de energie [...]. în prezent, adulţii sunt 
mult mai tandri cu copiii, le urmăresc gângureala şi pornesc de la ea pentru a le da nume 
de mângâiere, mai bine zis reţin fonna în care copiii se numesc pe ei înşişi”. 81 

Tot felul de „accidente” concură la fonnarea hipocoristicelor: se înlătură partea 
iniţială sau cea finală, se păstrează acestea, combinându-se ( Tănase > Tase). Sunt 
cazuri când dintr-un nume de persoană de 3-4 silabe rămâne una singură, pe baza 
căreia este greu de stabilit numele de bază: din Ileana, fonnă populară a lui Elena, se 
„diminutivează”: Ilenuţa, din care este posibil să extragem următoarele hipocoristice: 
Lena, Lenuţa, Nuţa, Uţa sau chiar Luţa} 2 

O fonnulă modernă, ca urmare a modei străine, este crearea de hipocoristice de 
felul Vio( rica), bisilabic, Manu(e la), cu accent pe prima silabă dar şi pe a doua; ba chiar 
şi Miha(da), cu accent pe prima silabă. 

Moda se constituie la polul opus tradiţiei. Diverse cercetări întreprinse asupra 
sistemului antroponomastic românesc au semnalat tendinţe generale, indiferent de zone 
sau medii sociale. Diferenţele constatate sunt neesenţiale, acestea încadrându-se între 
aceşti doi poli: modă şi tradiţie. Inovaţia sau modernizarea propriu-zisă se manifestă 
doar sub fonna unor fenomene întâmplătoare. 

Date obţinute, în urma anchetării a 25 de localităţi aflate la nord-vest de Alba- 
Iulia, au revelat tendinţa de a renunţa treptat la acordarea de prenume latine, justificată 
în perioada stăpânirii austro-ungare pentru a preîntâmpina maghiarizarea. Se află în 
regres, de asemenea, acordarea de nume inspirate din calendarul creştin, în afara celor 
de largă circulaţie, tradiţionale: dispar nume „neaşteptate”, ca Aviron, Iudita, Visalon, 
Măcinic(a) ş.a. Se poate spune, pe de altă parte, că dispar diferenţele dintre oraş şi 
sat. 83 

Se află, de asemenea, în regres obiceiul de a i se da băiatului numele tatălui, iar 
primei fete, pe cel al mamei. Unele cutume constatate de Şt. Paşca, potrivit cărora „în 
familiile sărace se aleg nume comune, mai de rând”, iar „în familiile mai respectate din 
sat”, nou născuţii se botează cu „nume modeme, mai alese” 84 au devenit anacronice. Se 
generalizează tendinţa de a se da nume „alese”, mai cu seamă cea de a da câte două-trei 
nume, chiar şi patru, atât la oraş cât şi la sat. 

Rolul naşului în a alege numele celui nou născut a scăzut simţitor faţă de tendinţa 
aproape generală de până în primele decenii ale secolului nostru. Persistă sporadic 
ideea de a nu se pierde numele. 85 Există, de asemenea, obiceiul ca, în cazul în care 
moare un copil, următorul care se naşte în aceeaşi familie să primească un prenume 
neîntâlnit încă în sat. 86 

Nu se mai folosesc în prezent prenume „păgâne”, respinse de Biserică, şi care se 
dădeau într-o anumită vreme: Aflat pentru un copil „aflat” sau „găsit”, „fără părinţi 
cunoscuţi”; Sufleţel prenume, pentru un copil luat de suflet”; Lepădat 87 ; Seceruica, 
prenume dat, în Valea Timişului bănăţean, unei fete născute în câmp, la seceriş ş.a. 

Moda este un fenomen pentru orice epocă şi acţionează la toate popoarele. Moda 
constituie produsul tuturor condiţiilor de viaţă a omenirii (economice, sociale, politice, 
culturale) de-a lungul mileniilor. Ea a jucat un rol de seamă în primenirea nomenclaturii 
antroponimice. A existat o modă slavă {Radu, Bogdan, Vlad etc.), nume care au 
constituit, alături de altele, patrimoniul antroponomastic românesc, datorită, mai ales, 
prestigiului căpătat ca urmare a purtătorilor lor, personalităţi de seamă. A existat şi o 
modă greacă, o alta franceză, engleză, rusă etc. 88 Acestora li se adaugă moda culturală: 
personaj e ale operelor literare sau muzicale ori numele unor personalităţi culturale, în 
sens larg etc. Toate acestea au constituit surse bogate de inspiraţie pentru a se da nume 
copiilor. 

Cartea dedicată numelor de persoane a acad. Al. Graur oferă numeroase exem¬ 
ple în acest sens {Nume de persoană. .., passim), iar din partea finală a articolelor din 
enciclopedia onomastică a lui Christian Ionescu ne putem da seamă în ce măsură 
pesonajele şi operele literare şi artistice au influenţat pătrunderea unor asemenea nume 
în antroponimia românească {Mică enciclopedie ...). 

Dar exact ca în cunoscuta teorie a „circulaţiei” cuvintelor, nu cantitatea de cuvinte 
(de nume) este importantă, ci valoarea lor de circulaţie şi, am putea spune, viabilitatea 
lor. Ca să luăm un exemplu în privinţa viabilităţii, Bogdan, Dan, Dragoş, Mircea ş.a. 
corespund unor anumite epoci, când acestea erau la modă. Ele au avut o perioadă de 
declin, iar în prezent constatăm revenirea lor în actualitate. Fenomenul se explică, evident, 
şi prin influenţe de ordin politico-cultural, dar principalul este că ele au supravieţuit. Pe 
când nume ca Manix, Pardaillan, Sandocan ş.a. au avut o existenţă efemeră şi o 
circulaţie restrânsă. Dacă moda se manifestă intr-un anumit loc, ea contaminează, dar 
nu se răspândeşte prea departe, căci în alte părţi acţionează ca modă alte criterii. 89 

Alegerea prenumelui este o problemă intimă a părinţilor sau a altor persoane 
însărcinate în acest scop (naşi, autoritate juridică etc.). Cu toată libertatea care se lasă 
acestora, societăţii nu-i poate fi indiferent ce nume se acordă viitorilor cetăţeni. Ch. 
Ionescu fonnulează un adevăr, pe cât de bine cunoscut, pe atât de important: „prenumele 
ales la naştere va fi purtat toată viaţa şi numai împreună cu numele de familie. Dacă în 
copilărie fonnele hipocoristice şi diminutivale încărcate de afectivitate sunt binevenite şi 
nu deranjează, nu acelaşi lucru se întâmplă la maturitate şi bătrâneţe”. 90 întrucât prenumele 
şi numele de familie alcătuiesc împreună individualitatea celui care le poartă, alegerea 
„ar trebui să se facă ţinând seama şi de numele de familie, mai exact de armonizarea 
acestuia cu prenumele” {ibidem). Un Ghebu Romeo nu este o îmbinare născocită de 
autorul cărţii de faţă, ci o realitate întâlnită acum câteva decenii. Scriitorii au inventat, 
tocmai în scopul de a ridiculiza, asemenea asocieri (vezi Caragiale, Brăescu, Muşatescu 
ş.a.). Dat fiind faptul că numele de familie este detenninant, datorită caracterului lui 

ereditar, trebuie să se ţină seama că „un nume de familie lung se îmbină annonios cu un 
prenume scurt şi invers”. 91 

Nimic nu opreşte, nu există lege care să interzică acordarea numelor de către 
părinţi, nici la noi şi nici la alte popoare. Este greu de sugerat vreo măsură care să 
împiedice tot felul de situaţii ridicole, uneori „dramatice”: unui băiat i se dă numele de 
Carmen (confuzie din ignoranţă, ajutată de -n final, propriu, după tradiţie, numelor de 
botez masculine), preschimbat mai târziu în Călin', o fetiţă este botezată Rigoleta (tot 
din ignoranţă, precum şi din cauza părţii finale, ca în Nicoleta, Marieta ş.a.). 

O stratificare a prenumelor existente în antroponimia românească este posibilă, 
nu însă fără riscuri, mai ales când se ţine cu tot dinadinsul să se reconstituie fondul 
autohton şi cel imediat următor latin. Asemenea încercări sunt sortite apriori eşecului, 
deoarece „o continuitate între numirile oficiale ale romanilor păgâni şi ale românilor 
creştini nu există”. 92 

Ch. Ionescu observă că „între cele dintâi nume de persoană şi cele pe care le 
folosim astăzi, constituite intr-un sistem şi în general identificabile morfologic şi semantic 
în enunţ, diferenţa este considerabilă” ( Mică enciclopedie. .., p. 9). 

Se mai pune problema: care nume sunt „frumoase” şi care „urâte”. Aprecierea 
conţine un mare grad de subiectivitate. Este răspândită convingerea că există nume 
sonore şi nesonore, care „sună frumos” şi care „nu sună frumos”. Dar şi în această 
privinţă lucrurile stau foarte diferit de la un mediu social la altul sau de la o epocă la alta. 
Unora li se pare că prenumele feminin Carmen sună frumos pe când altora nu. Putem 
spune oare că prenumele Irina nu este un nume frumos? Şi, cu toate acestea, oamenilor 
de la sate, într-o anumită vreme, li se părea că este un nume urât: „După ce că e urâtă, 
o mai cheamă şi Irina". Concepţia despre frumos sau urât în acordarea numelor a 
suferit modificări de-a lungul vremii. Ceea ce părea frumos altădată (să ne gândim la 
prenumele Marghioala ) astăzi, în urma unor degradări de tot felul, este socotit „urât”. 

O infonnatoare de la Eşelniţa spune că „sunt frumoase” prenumele care „pot fi 
strigate mai uşor”. 93 Numele străine (Vilma, Pişti ş.a.) se dau animalelor, ceea ce reflectă 
atitudinea denominatorilor faţă de aceste nume străine de spiritul şi de obiceiurile lor. 
Există popoare care nu concep ca semenii lor să poarte nume simple, fără sens. Unii 
socotesc frumos un nume insolit („ca la nimeni”), izbitor, exclusiv, ca să sară în ochi, sau 
„cel mai obişnuit”, ca la toţi. Ambele poziţii şi tendinţe alcătuiesc doi poli, între care se 
găsesc tendinţe de diverse nuanţe. 

Oamenii nu-şi pun probleme de felul cum se numesc aşezările în care trăiesc şi cu 
atât mai puţin cu privire la celelalte nume de locuri din hotarele satelor. „Principiul estetic” 
a fost aplicat de oficialităţi, existând chiar campanii de schimbare masivă a acelor denumiri 
care „nu sunau frumos”, producând asocieri „inestetice”. Falsa pudoare a avut urmări 
păgubitoare pentru nomenclatura topică, aşa cum m arătat şi în altă parte. 

Fiecare dintre noi purtăm un nume de familie care ne însoţeşte, de regulă 
neschimbat, de la naştere până la moarte şi care rămâne, apoi, consemnat în documentele 
de după noi, păstrându-se chiar şi după ce amintirea celui ce l-a purtat se stinge. Numele 

de familie se moşteneşte şi se transmite urmaşilor, deşi prin căsătorie, pe linie feminină, 
numele de familie este - cu rare excepţii - înlocuit de cel al bărbatului, în afara cazurilor 
- rare, de asemenea - când se păstrează ambele nume: şi cel moştenit, precum şi cel 
„împrumutat”, al soţului. Există cazuri când o nouă familie constituită optează pentru 
numele de familie purtat de partea femeiască. Dar regula generală este cea bine cunoscută, 
a priorităţii masculine. 

Oricum, numele de familie are o mare importanţă socială, căci acesta ne 
individualizează nu numai relaţiile reciproce dintre fiecare individ şi semenii săi, ci mai cu 
seamă în relaţiile referenţiale oficiale, juridice. Numele de familie se menţionează în actul 
de naştere, în cele şcolare, în buletinul de identitate, în actele instituţiilor cu care purtătorul 
numelui de familie stabileşte diverse raporturi. Rigoarea cu care numele de familie se 
păstrează nu admite nici o abatere de la fonna sa iniţială. Schimbarea voită, Iară aprobare 
legală, are urmări neplăcute pentru cel căruia i se modifică numele de familie. Dacă 
dintr-un motiv sau altul, întemeiat, sau dintr-un simplu capriciu, cineva doreşte să-şi 
schimbe numele, acest lucru nu poate avea loc decât cu respectarea prevederilor legale, 
care pennit schimbarea şi care trebuie să ia act de schimbarea respectivă. Aceste aspecte 
au un caracter juridic, ele întăresc legătura dintre onomastică, aşa cum am văzut în alt 
loc, şi drept. 

înainte de a vedea de când, din ce epocă, oamenii (şi ne vom referi la realităţile 
onomastice româneşti) a trebuit să poarte un nume de familie, vom reaminti o realitate 
încă vie în cea mai mare parte a mediului rural din ţara noastră. La sate, membrii comunităţii 
rurale se cunosc între ei nu atât după numele de familie, cât mai ales după prenume 
(nume de botez) şi supranume. 

Deşi oficializat de peste două secole, alături de prenume, numele de familie nu 
este folosit peste tot şi de întreaga masă a vorbitorilor, căci cu toate transfonnările care 
au avut loc la sate, transfonnări care impun utilizarea sistemului oficial, sistemul popular, 
străvechi, statornicit de veacuri, continuă să fie folosit cu preponderenţă. Explicaţia 
constă în faptul că sistemul popular este capabil să precizeze mai bine persoana numită, 
s-o individualizeze mai pregnant şi să evite confuziile, care se pot crea când se folosesc 
numele de familie şi prenumele. De aceea chiar şi instituţiile, presa etc. folosesc uneori, 
după numele de familie şi prenume, cifrele I, II, III, sau numărul casei celui numit sau 
chiar supranumele acestuia. 

Deşi strămoşii noştri (ne referim la romani, de la care ne-au rămas dovezi scrise) 
cunoşteau sistemul tripartit (praenomen , nomen şi cognomen ), la români, până în 
vremurile apropiate de noi, se utiliza numele unic, respectiv prenumele. „înainte de 
formarea statelor feudale, când existau colectivităţi izolate, mici, în care erau puţine 
şanse ca două persoane să fie numite la fel, se folosea un singur nume”. 94 In mod firesc, 
o dată cu dezvoltarea societăţii, cu creşterea numerică a membrilor săi, dar, mai ales, o 
dată cu dezvoltarea relaţiilor pe multiple planuri dintre membrii comunităţii umane, un 
singur nume s-a dovedit insuficient. S-a simţit astfel nevoia instituirii unui sistem de 
denominaţie mai precis, cu nume duble, uneori multiple. Perioada de trecere de la numele 

unic la cel dublu începe o dată cu formarea statelor feudale româneşti, adică cel mai 
târziu în secolul al XHI-lea. 95 Cel mai la îndemână procedeu de detenninare suplimentară 
era acela al indicării (iliaţiunii, precizându-se al cui fiu era cel numit. Mai întâi s-a spus 
„Gheorghe fiul lui Petru”, ca apoi să fie suficientă alăturarea celor două nume (prenumele 
numitului şi cel al tatălui), cel de al doilea fiind de fapt un fel de nume de familie. Şi în 
prezent, în unele părţi ale ţării, se foloseşte fonnula „Gheorghe al lui Petru”, înţelegându- 
se de la sine că este vorba de „fiul lui... ”, deşi uneori cel de al doilea nume poate fi al 
bunicului, al unchiului (sau al tutorelui în general). Când tatăl nu era ştiut, cel nou născut, 
fiind fiul nelegitim al cuiva, a cărui paternitate nu putea fi declarată, la prenumele respectiv 
se adăuga prenumele mamei, cu articolul genitival proclitic unic a: Ion a Catrinei, Petru 
a Elenei etc. Cu timpul, o dată cu trecerea „numelui de familie” în acte oficiale, articolul 
e sudat la numele mamei, realitate ce explică numele de familie răspândit mai ales printre 
moldoveni, de tipul: Azoiţei, Amariţei etc. Alteori se folosea nu prenumele mamei, ci 
porecla, supranumele acesteia, ceea ce explică numele de familie ca Aolăriţei, 
Acojocăriţei etc. 

In afară de acest procedeu, se mai întrebuinţa şi acela al aplicării la prenume a 
unui epitet, în speţă un supranume, o poreclă. Mircea cel Bătrân a fost numit astfel 
pentru a se deosebi de înaintaşul său Mircea Cioban ul. Simplificând lucrurile, putem 
spune că Radu era numit „cel Bătrân” spre a-1 deosebi de fiul său Radu, care era numit 
„cel Tânăr”. Chiar şi când funcţionau împreună, numele de botez alături de cel de familie, 
dacă acestea erau identice pentru tată şi fiu, se adăugau, în epoca modernă, aceleaşi 
epitete, dar în variantă neologică: Senior şi Junior, ca urmare a modei apusene, în 
speţă a celei franceze, aşa cum în epoca feudală, confonn cu moda culturală slavonă, se 
spunea Starâi şi Mladâi. 

Pe scurt, am putea spune că numele de familie provin din prenume (fonne pline 
ale acestora sau hipocoristice), din supranume în sens larg, din toponime, prin care se 
indica originea celui numit sau vreo altă legătură, de un anumit ordin, pe care acesta a 
avut-o cu localitatea respectivă. Unnând procedeul medieval, când un ins (de regulă 
stăpân al unor domenii) era indicat oficial şi prin menţionarea numelui domeniului cu 
ajutorul particulei slave ot (= din, de la), în timpurile modeme se adaugă la prenume şi 
nume de familie, direct, fără vreun alt mijloc auxiliar, numele localităţii natale sau al 
localităţii pe hotarul căreia se găsesc proprietăţile respective: Ion Popescu-Margina. 

Simpla parcurgere a unui inventar de nume de familie ca cel oferit de dicţionarul 
lui Iorgu Iordan 96 ne revelează un impresionant mozaic de nume de familie, a căror 
clasificare ridică multiple probleme. în primul rând este vorba de originea lor. Făcând 
abstracţie că ele provin din prenume, din porecle sau că au fost create artificial, dacă am 
stabili o clasificare după originea lor, urmând schema generală a lexicului limbii române, 
am constata că nu avem nici un exemplu sigur de nume de familie moştenit (autohton sau 
latin), în afara câtorva prenume presupuse a fi transmise direct românilor, mai bine zis 
păstrate de la latini (romani). Acelaşi lucru l-am putea spune despre cele de origine 
slavă veche, gotică, sau despre multe altele împrumutate de la popoarele cu care românii 

au intrat în contact de timpuriu. Problema se poate, însă, pune în epoca modernă, respectiv 
în ultimele două-trei secole, adică după ce numele de familie a fost oficializat. 

Vom întâlni în inventarul numelor de familie nume de provenienţă rusă, maghiară, 
franceză, bulgară, turcă etc. Indiferent de originea lor, cele mai multe au pătruns ca 
urmare a unor intervenţii voite, ca act impus de împrejurările şi de starea de lucruri 
existente în istoria provinciilor româneşti. Este suficient să amintim de acţiunea susţinută 
a autorităţilor maghiare de a maghiariza numele oamenilor şi ale locurilor româneşti din 
Transilvania sau de cea a autorităţilor bisericii sârbeşti, pentru a ne explica numele de 
familie de coloratură străină, maghiare sau sârbeşti, în fapt româneşti, nu numai pentru 
faptul că erau purtate de români, ci şi pentru că ele trădează, chiar şi la o simplă analiză, 
foste nume româneşti. 

în mai toate timpurile şi în toate provinciile locuite de români, de altfel şi la alte 
popoare, un rol însemnat l-a jucat moda. Deşi nu totdeauna tendinţa de modificare a 
numelui este expresia aservirii spirituale a celor care admiteau sau provocau schimbarea 
numelor lor, este limpede că o asemenea modă a acţionat şi continuă să acţioneze în 
mentalitatea oamenilor. Este cazul cunoscut al unor scriitori, oameni de artă, care îşi 
modificau numele dându-i o nuanţă exotică: Negruzzi (pentru Negruţ), Russo (pentru 
Rusu ) ş.a. 

Apoi, un apreciabil număr de nume au pătruns în antroponimia românească ca 
unnare a stabilirii unor relaţii matrimoniale dintre români şi străini, de regulă căsătorii 
dintre românce şi bărbaţi aparţinători altor etnii, care au devenit cetăţeni români, 
păstrându-şi nemodificate numele originare. In aceste situaţii se găsesc cetăţenii străini 
stabiliţi, în diverse împrejurări, în ţara noastră şi care au devenit cetăţeni români şi şi-au 
transmis numele de origine urmaşilor. 

Vom mai observa de asemenea că nomenclatura antroponimică românească este 
variată şi din alt punct de vedere. Mijloacele derivative cu ajutorul cărora pot fi create 
numele de familie sunt deosebit de bogate. Nu este vorba de procedeele generale ale 
lexicului curent, cu care se derivă la nivelul apelativelor, când în unna derivării acestea 
devin nume de persoane (onime), ci de mijloacele specifice antroponimici. 

Nu mic este numărul numelor de familie rezultate ca urmare a unor accidente de 
cancelarie - ca să le spunem aşa -, căci nu ne referim la accidentele fonetice, adică la 
cele care acţionează şi la nivelul lexicului comun. Seria aceasta de nume de familie 
îngreunează sarcina etimologiştilor sau poate duce la explicaţii false, deoarece nu au nici 
o legătură cu adevăratele cauze care au provocat apariţia numelor respective. 

Pentru a discuta supranumele, cea de a treia particulă în sistemul tripartit al 
denominaţiei româneşti, va trebui să revenim la existenţa celor două sisteme de 
denominaţie: cel popular şi cel oficial. 

Şt. Paşca este primul dintre lingvişti, care, pe baza unui bogat material onomastic, 
înregistrat în Ţara Oltului, ridică în discuţie problemele generale, teoretice, cu privire la 
denominaţia personală. „Distingem de la început două sisteme profund deosebite unul 
de celălalt: 1) un sistem oficial, reprezentat de documentele istorice, inclusiv actele oficiale 

contemporane, sistem uzitat în viaţa administrativă, în şcoală, armată etc., impus şi susţinut 
de necesităţi juridice - altădată - iar mai târziu şi până astăzi de codul civil; 2) un sistem 
popular, aşa cum apare în graiul nucleelor sociale, în discuţia privitoare la indivizi sau la 
grupuri de indivizi, în afară de viaţa oficială. Cele două sisteme prezintă o egală importanţă 
istorică. Devenite demult tradiţionale, deşi independente, ele se influenţează reciproc”. 97 
Cum arătam, sistemul popular continuă să fie folosit, în medii rurale, cu preponderenţă şi 
în prezent. 

Existenţa sistemului popular este absolut necesară la sate, „unde coincidenţa 
numelor de botez ca şi imperfecta individualizare rezultată prin numele de familie provenite 
de la numele de botez favorizează confuziile”. 98 Numele de botez, ales după criterii 
tradiţionale, odinioară mai strict limitate, cu o libertate mai redusă în inovaţie, mult mai 
supusă tradiţiilor, cutumelor, constituiau un inventar restrâns, supus continuu schimbărilor. 
Instituirea sistemului tripartit este o etapă istorică apărută din necesităţi detenninate de 
transformările pe care satele le-au cunoscut. 

Multă vreme tennenii supranume şi poreclă au iscat controverse, încă din secolul 
trecut, o dată cu apariţia lucrării lui I.-A. Candrea despre poreclele românilor. Candrea 
socotea că porecla este un cuvânt „prin care poporul loveşte în năravul sau defectul 
cuiva” 99 , iar prin supranume o poreclă generalizată, dată iniţial incidental unui individ, 
apoi preluată şi repetată de către toţi sau aproape toţi membrii colectivităţii respective, 
transformându-se astfel intr-un element auxiliar al numelui persoanei căreia i-a fost 
atribuită. 100 Reiese aşadar că, în timp ce poreclele sunt totdeauna peiorative, supranumele 
îşi pierde o asemenea caracteristică, o dată cu pierderea legăturii dintre nume şi cel 
numit. Definiţia dată de Candrea nu-1 satisface pe Al. Graur care se întreabă: „de câte 
ori trebuie repetată porecla şi de câte persoane pentru a deveni supranume?” (Nume de 
persoane, 70). De altfel, discuţia dusă în jurul problemei poreclă/supranume este 
considerată de Al. Graur „neinteresantă”, căci nu o dată cei „vizaţi au schimbat, cu voia 
sau Iară voia lor, porecla în renume şi au lăsat-o urmaşilor ca nume de familie, chiar când 
era vorba de un defect fizic pe care urmaşii nu-1 mai aveau” ( ibidem ). 

Se pune problema dacă este cazul să se opteze pentru un tennen sau altul, 
excluzându-se celălalt. Margareta Purcar-Guşeilă, după ce prezintă bibliografia problemei, 
începând cu lucrarea lui Candrea, în care se face diferenţa dintre poreclă şi supranume, 
şi până la cele în care se propune folosirea a doar tennenului de supranume, aceasta 
conchide că este suficient să se folosească doar tennenul poreclă cu următoarele 
subdiviziuni: poreclă cu rol afectiv păstrat; porecle cu rol neafectiv, de asemenea păstrat; 
porecle cu rol afectiv, care, cu timpul, trec la categoria celor cu rol neafectiv; şi porecle 
care au conţinut neafectiv, dar care primesc ulterior un conţinut afectiv. 101 I. Roşianu 
consideră că nu este cazul eliminării unuia în favoarea celuilalt tennen, cum sugerează 
unii cercetători. 102 Argumentele celor care pledează pentru menţinerea unui singur tennen 
pleacă de la necesitatea simplificării tenninologiei. 103 Soluţia unui singur tennen este 
facilă, dar aceasta nu înseamnă că rezolvă problema. Confuziile şi aşa-zisa „controversă” 
au fost generate de „lipsa unei analize aprofundate a categoriilor respective, a genezei şi 

a evoluţiei acestora în sânul colectivităţilor în care au apărut”. 104 Porecla era considerată 
de I.-A. Candrea o metaforă (loc. cit.), adevăr acceptat de I. Roşianu, nu însă şi cu 
punerea poreclelor, în calitatea lor de metafore, în opoziţie cu „cuvintele de ocară” 
(invectivele) sau cu „calificativele” 105 Respingerea unei astfel de opoziţii este îndreptăţită, 
căci planurile pe care ele se găsesc sunt diferite: limbaj comun - limbaj propriu. Un lucru 
este cert şi anume acela că multe dintre supranume, considerându-le pe acestea fără 
legătură cu purtătorul lor (legătură bazată pe defect fizic, psihic) îşi au originea în porecle 
individuale, când, iniţial, o asemenea legătură exista. Roşianu consideră că porecla stă 
pe acelaşi plan cu „calificativul”, dar tennenii poreclă şi calificativ vor trebui consideraţi, 
în acelaşi timp, antonimiei, ei neputându-se confunda. Calificativele nu sunt „calificări 
ironice, căci Ştefan cel Mare, Alexandru cel Bun, Mihai Viteazul etc. sunt altceva 
decât Mihnea-Vodă cel Rău, Petre Şchiopul sau Papură- Vodă”.' 1 ' 6 

Toată neînţelegerea porneşte de la o altă problemă controversată şi anume aceea 
a conţinutului semantic al numelor proprii. Porecla, fiind mai aproape de apelativ, are, 
după părerea lui Şt. Paşca, valoare semantică şi afectivă, pe când supranumele nu ar 
avea asemenea valori tocmai din cauza îndepărtării sale de apelativ sau a pierderii legăturii 
cu apelativul. Supranumelui i-ar lipsi, de asemenea, o altă caracteristică, pe care porecla 
o are obligatoriu: spontaneitatea răspândirii acesteia din urmă. Aprecierea este însă 
foarte relativă. Cât de spontan se răspândeşte o poreclă este greu de apreciat, căci şi 
aceasta are nevoie de timp, răspândirea făcându-se treptat, într-o gamă foarte largă de 
situaţii, greu de categorisit. 

Păstrând observaţiile lui Şt. Paşca şi plecând de la ele, A. Stan afirmă că 
„Supranumele şi poreclele sunt două noţiuni diferite, care, în sistemul numelor de persoană, 
au funcţiuni specifice: porecla este un element cu conţinut afectiv, în timp ce supranumele 
nu a avut niciodată un astfel de conţinut, sau, chiar dacă l-a avut la început, cu timpul 1- 
a pierdut”. 107 Porecla are totdeauna un conţinut ironic. Cât priveşte originea supranumelor 
în porecle, A. Stan consideră că „toate poreclele pot deveni supranume, dar nu toate 
supranumele au fost la origine porecle”. 108 Afirmaţia Doinei Grecu potrivit căreia „porecla 
(spre deosebire de supranume) este raportată la un singur individ şi e plină de conţinut 
afectiv” 109 , ignoră poreclele - să le spunem calificativele - date unor grupuri umane, 
cum sunt supranumele colective intercomunale. 110 Acestea, evident, nu mai sunt 
raportate la un singur individ, dar au conţinut afectiv, căci Cai, Iepuri, Pupeze etc. au 
asemenea conţinut, prin motivarea fiecăruia din ele. I. Roşianu se întreabă: „dacă 
supranumele este lipsit de conţinut afectiv, ce caută exemple de tipul Izmana, Mărţoagă, 
Sfârloagă etc. intr-un studiu care tratează... supranumele?” 111 Or, chiar titlul articolului 
Doinei Grecu explică problema, căci este vorba de „supranume provenite din porecle 
şi nume de localităţi” (s.n., V.I.). 112 Cei numiţi Izmană, Mărţoagă etc. au „moştenit” 
asemenea nume: nu există nici o întâmplare şi nici un defect sau nărav propriu pe care să 
se sprijine motivaţia respectivelor supranume provenite din foste porecle. Supranumele 
identifică, evident, aşa cum sesiza şi Csâk Lâszlo 113 şi ele sunt folosite ca un adaos la 
numele oficial. Ele identifică doar, şi îşi pierd caracterul afectiv o dată cu trecerea lor la 

categoria supranumelor. Supranumele poate evoca şi situaţii sociale (profesia de pildă), 
dar dacă ea coincide cu situaţia socială (cu profesia) purtătorului, acesta fiind unul singur, 
sau în cazul unor colective intercomunale cu cvasitotalitatea membrilor colectivului uman 
respectiv, acestea nu mai sunt supranume, ci porecle (individuale sau colective). Faptul 
că într-o anumită parte a ţării nu s-a observat că supranumele provin din foste porecle 
nu trebuie interpretat că supranumele nu provin (şi) din porecle. 114 Este riscant să afirmi 
că un supranume actual nu ar fi fost cândva poreclă individuală (porecla cuiva dintre 
înaintaşii purtătorului de azi al supranumelui). 

Punctul în care se întâlnesc poreclele şi supranumele este acela că ambele identifică, 
„ambele se folosesc ca identificatoare” 115 , remarcă firească, deoarece ele au calitatea 
de nume proprii, iar funcţia de identificare a numelor proprii este esenţială, sine-qua- 
non. Rămâne de lămurit cealaltă trăsătură amintită: caracterul afectiv sau neafectiv al 
acestora. Afirmând - cum face autoarea citată - că valoarea afectivă nu este o stare 
imuabilă, oricând acest rol ( valoare - o corectează I. Roşianu 116 ) trece din afectiv în 
neafectiv, complicăm şi mai mult lucrurile, căci nu mai putem invoca, în delimitarea 
poreclelor de supranume, criteriul conţinutului afectiv. „De altfel, criteriul valorii afective 
constituie de multe ori un pas greu de trecut atunci când, pe teren, vrem să stabilim dacă 
avem de a face cu o poreclă sau un supranume. Trebuie, totuşi, avut în vedere faptul că 
sistemul popular de denominaţie personală are, spre deosebire de cel oficial, mai multă 
mobilitate. Numai o bună cunoaştere a situaţiei, pe teren, a evoluţiei sistemului în sânul 
nucleului social în care a apărut, a dinamismului şi a mobilităţii lui ne dă posibilitatea 
redării cu fidelitate a faptelor, neobligându-ne la separări riguroase de material”. 117 

în concluzie, am putea spune că ambii tenneni trebuie menţinuţi şi folosiţi de la caz 
la caz, în funcţie de realităţile concrete înregistrate în cursul investigaţiilor de teren. 
Supranumele este un tennen „savant” preluat din tenninologia altor popoare, porecla, 
cu diferitele ei variante terminologice ( nume de sat, nume de batjocură, nume de 
ciufală etc.) este un termen particular, dar nu întru totul specific sistemului 
antroponomastic românesc. Literatura sovietică înţelege prin prozvisce „o formă de 
antroponim, un nume suplimentar dat omului de către semenii săi în funcţie de o anumită 
trăsătură de caracter sau fizică, de o anumită împrejurare din viaţă etc.” 118 o poreclă 
deci; cf. lat. cognomen, engl. nickname, germ. Ubername, Beiname. în funcţie de 
gradul de ironizare, de satirizare, a celui numit sau de diverse aspecte situaţionale, se 
disting mai multe feluri de porecle: poreclă meiorativă, în care se reflectă particularităţile 
deosebite, meritele celui numit (cum sunt calificativele date unor domnitori: Mare, Bun, 
Viteaz etc.), în opoziţie cu poreclele peiorative (Rău, Despot etc.). 

Un loc aparte îl ocupă poreclele (supranumele) colective, date unei familii, unui 
grup de familii sau unor colectivităţi umane mai mari, denumite, cu un tennen general, 
porecle de grup, asupra cărora vom reveni. 

în tenninologia sovietică, prin prozvisce nasmeslivoe se înţelege o poreclă în 
care batjocura, zeflemeaua sunt evidente, categorie de porecle cărora în gennană li se 
spune Spitzname. Poreclele date în medii infantile (în şcoală de exemplu); cf. rus prozvisce 

skol ’noe) au făcut obiectul unei teze de doctorat susţinută de V. Goran. 119 

Tot porecle sau supranume sunt în ultimă instanţă andronimele şi gineconimele, 
sau, având o situaţie aparte, pseudonimele. 

Literatura românească posedă un amplu inventar de pseudonime înregistrate în 
diverse publicaţii, identificate în opere literare, publicistică 120 , care cuprinde „pe acei 
scriitori, publicişti şi ziarişti români, care au semnat unele din scrierile lor cu pseudonime, 
anagrame, alonime, criptonime, asteronime, iniţiale şi alte chipuri de a iscăli”. 121 După 
cum se vede din acest fragment explicativ, alături de pseudonime există şi alte feluri de 
nume „false” (cf. gr .pseudos „fals”), de unde se înţelege că pseudonimele nu sunt singurele 
antroponime născocite în scopuri diverse, dintre care cel esenţial este „ascunderea 
identităţii” celui care îl poartă. 

Mariana Istrate întreprinde un studiu comparativ între pseudonime şi supranume, 122 
studiu din care se desprinde o seamă de chestiuni importante pentru lingvistică, respectiv 
pentru onomastică, pseudonimele constituind nu numai o problemă de istorie literară, ci, 
„în acelaşi timp, şi o problemă a lingvisticii. Ea se cuvine deci investigată cu mijloace 
proprii acestei discipline”. 123 

Cauzele pentru care se recurge la pseudonime sunt diverse: autorul poate fi 
împiedicat să-şi facă numele cunoscut de frica unor urmări, persecuţii, sau pentru că 
rangul său social nu-i pennite să publice anumite lucruri; în prezent, când acelaşi autor 
semnează mai multe materiale în aceeaşi publicaţie, recurge la pseudonime; uneori femeile 
se foloseau de un pseudonim masculin, dar se cunosc şi situaţii inverse, când bărbaţii îşi 
aleg pseudonime feminine: Aurore Dupin, baroană Dudevant, a semnat cu binecunoscutul 
pseudonim bărbătesc George Sand, iar publicistul român Artur Arsene, Maria 
Arsene . 124 Când numele autorilor sunt banale sau au sonorităţi neplăcute, din dorinţa de 
a şoca, de a atrage atenţia etc. se recurge la un pseudonim, cu o anumită motivaţie. 

Plecând de la ideea că, atât sub raport teoretic, cât şi sub raport funcţional, 
antroponimele pot fi studiate în relaţiile dintre ele, din perspectiva comportamentului pe 
care îl au în procesul de denominaţie, M. Istrate stabileşte asemănările dintre supranume 
şi pseudonime. O primă asemănare ar fi aceea că ambele sunt de fapt nişte „nume 
adăugate la numele oficial [...] sau reprezintă un nume care se substituie celui oficial, 
sau, în unele cazuri, sunt nume care au o existenţă paralelă cu cea oficială”. 125 Dar, în 
timp ce supranumele este impus de colectivitate, pseudonimul este luat la liberă alegere, 
însă funcţionalitatea lor este identică. Din punct de vedere lingvistic nu există deosebiri 
de principiu între pseudonime şi alte nume de persoană, căci modurile de fonnare sunt 
asemănătoare şi în cazul unora şi în al celorlalte. 126 Abaterile sunt cazuri rare, încât 
observaţia lui A. Dauzat, citat de M. Istrate, este, în principiu, valabilă. Pseudonimele 
alcătuite din iniţiale, anagramele sau criptogramele sunt de fapt nume de oameni şi 
motivarea lor este aceeaşi ca la orice antroponim. 

O altă deosebire este aceea că, în timp ce supranumele apar din nevoia de a 
individualiza şi identifica, pseudonimele încearcă să ascundă individul din diverse mo¬ 
tive, cum sunt cele arătate mai înainte. Asemănările şi deosebirile reies cu mai multă 

evidenţă operând o clasificare din punct de vedere semantic, şi a unora şi a altora: 
ambele se referă la particularităţi fizice şi psihice; indică o îndeletnicire a celor ce le 
poartă (reală sau dorită, în cazul pseudonimelor); indică originea purtătorilor 127 ; dacă 
din cele spuse până aici se pot vedea punctele de asemănare, există pseudonime pentru 
care nu găsim corespondenţe în categoria supranumelor: unele unnăresc să impresioneze 
prin rezonanţe exotice {Le- Van-Tyn, pseudonim purtat de Caragiale, din care transpare 
etnonimul levantin, aluzie la originea strămoşilor săi); uneori se împrumută numele unor 
personalităţi istorice sau ale unor personaje literare celebre, prin această alegere, autorii 
autocaracterizându-se sau exprimându-şi un ideal. în calitatea lor de nume proprii, 
pseudonimele sunt semne lingvistice, cuvinte, cărora, contrar celor care neagă conţinutul 
semantic al numelor proprii, li se acordă, de regulă, un sens, care se manifestă la nivelul 
vorbirii, în context. 

Şi, în sfârşit, o ultimă deosebire între supranume şi pseudonime este aceea că 
primele aparţin sistemului de denominaţie popular, pe când pseudonimele se află în 
apropierea graniţei sistemului oficial, până la oficializarea lor ca nume. 128 

Toate celelalte „chipuri de a iscăli”, cum se exprimă M. Straje - adică anagramele, 
alonimele, criptonimele, asteronimele etc. - sunt în fapt pseudonime. Diferenţele 
ţin de procesul de fonnare, special, ca în cazul anagramelor, unde numele (prenume şi 
nume de familie, alteori numai acesta din urmă) este modificat prin amestecarea literelor 
şi obţinerea unui alt nume, de cele mai multe ori plauzibil prin aspectul său sonor (grafic), 
dar nu neapărat, acesta putând avea şi un aspect insolit, puţin obişnuit. Criptonimul 
este un pseudonim a cărui menire este să ascundă, să tăinuiască cât mai strict pe purtătorul 
lui, este deci un nume de persoană „fals” şi „criptic”. Criptograme pot fi şi numele unor 
localităţi, care pentru a fi ferite de indiscreţiile inamicului, pe timpul luptelor, iau nume 
criptice, alteori sunt numite cu asemenea denumiri operaţiuni militare, momente când 
trebuie să se intervină etc.; un fel de „Localitatea N” sau „Ziua Z” etc. Alonime sunt de 
fapt toate numele care funcţionează în paralel cu cel oficial, ele fiind variante ale 
antroponimelor; cf. engl. allonym , 127 

în definiţia antroponimului am specificat că acesta este orice nume dat unei fiinţe 
umane, luată ca individ, sau ca grup uman. Onomastica foloseşte opoziţia tenninologică: 
antroponim individual şi antroponim de grup (cf. rus. antroponim gruppovoj, 
germ. Personengruppennamen). 

Antroponimul de grup reprezintă un nume dat unui grup uman care întruneşte o 
caracteristică comună, putând fi vorba de nume de familie colective, de supranume 
sau porecle colective. Nu este cazul doar al creaţiilor literare de tipul Neamul 
Comăneştilor, titlul unui ciclu romanesc al lui D. Zamfirescu, sau Neamul Şoimăreştilor 
(Sadoveanu), Neamul Vlaşinilor (Ioana Postelnicu) etc., ci de o accepţie mult mai 
largă şi de o gamă mult mai diversificată a acestei specii antroponimice, la baza căreia 
stă ideea de grup. 

Plecând de la definiţia strictă a antroponimului, „nume de fiinţă umană”, numele 
dat etniilor în sens larg sunt şi ele nume de grup, deci etnonimele sunt specii ale 

antroponimelor sau, am putea spune, subspecii ale antroponimului de grup. Cum tot 
aşa, toate numele de oameni derivate de la numele localităţilor cărora aceştia aparţin 
(i ieşeni, ploieşteni, piteşteni sau poienari ş.a.) sunt antroponime, respectiv antroponime 
de grup. Mijloacele de fonnare a unor astfel de nume au fost analizate în diverse lucrări, 
fără să se poată deduce din ele că sunt nume de persoane, dar, acceptându-le ca atare, 
urmează că atât ele, cât şi etnonimele ar trebui să se scrie cu iniţială majusculă, ceea ce 
nu se prevede în lucrările de nonnare a ortografierii numelor. 

Şi în cazul următoarelor categorii de nume proprii onomaştii ignoră criteriul 
(orto)grafic, dar le discută ca fiind categorii onomastice. In situaţia aceasta se găsesc 
poreclele sau supranumele colective date locuitorilor unor aşezări omeneşti, numite de 
asemenea şi supranume colective intercomunale 130 , tratate de alţi cercetători 
diferenţiat: porecle intercomunale şi supranume intercomunale . 131 

Fie că sunt porecle, fie supranume, determinantul intercomunal indică situaţia 
că ele sunt date de locuitorii unor sate celor din alte localităţi sau chiar de pe o zonă mai 
întinsă. Cele mai multe au în vedere aşezarea geografică sau ocupaţia oamenilor. 132 Ele 
rezultă în urma întrebărilor diverse din chestionare: „Cum li se spune în batjocură locuitorilor 
din sat, de către cei din satele vecine?”, „Ce nume de batjocură dau oamenii din sat 
celor din satele vecine?”, „Ce nume de batjocură poartă membrii de familie dintr-o 
anumită parte a satului sau de pe o uliţă?” 133 Chestionarul NALR pe regiuni prevede 
două întrebări care vizează supranumele (individual şi colectiv) şi poreclele: întrebarea 8 
are în vedere numele de batjocură al locuitorilor, iar 9 numele colectiv al locuitorilor din 
regiunea anchetată. NA L R-Banat dă, acolo unde s-a putut obţine un răspuns, numele 
intercomunale şi, de câte ori s-au obţinut informaţii, motivaţia lor: locuitorii satului Câlnic 
sunt porecliţi broaşte, iar aceştia, la rândul lor, îi poreclesc pe cei din Moniom sau 
Soceni, racu şi, respectiv, lingură {Anexă, p. 55); locuitorii din Ghennan sunt porecliţi 
brânzari - pentru că aveau multe oi, iar cei din Percosova, vărzari - deoarece cultivau 
varză {Anexă, p. 61) etc. 

Ion Nuţă se ocupă în studiul amintit cu acele „supranume colective cu valoare 
antroponimică bine definită - aceea de a servi ca mijloc suplimentar de identificare 
comodă, plastică şi reală a unei colectivităţi -, care nu se datoresc capriciilor unor 
indivizi şi care nu sunt predominate de o notă ironică” 134 , cu referire la o aşezare geografică 
şi la ocupaţia locuitorilor. Iată categoriile de supranume colective ce se desprind de aici: 
de la numele unor împărţiri administrative (plase) - copoieni < Copou; coşuleni < 
Coşula etc.; de la nume de ape -bahluienijâjâieni etc.; indică aşezarea geografică a 
localităţilor: bălţeni, câmpeni, delari etc.; derivă de la numele celui mai apropiat oraş: 
botoşăneni, dorohoieni etc.; indică îndeletnicirea: cărbunari, frânghieri etc. In încheiere, 
I. Nuţă concluzionează: „Majoritatea supranumelor colective îndeplinesc funcţia de subs¬ 
titut al numelor de locuitori, au o funcţie antroponimică reală, apar independent, Iară a fi 
adaosuri pe lângă un nume derivat oficial (un derivat de la numele satului) şi singure au 
capacitatea de a fi autentice semne de identificare obiectivă a unui grup de oameni”. 135 

Problema se pune deci care dintre tennenii propuşi este cel mai potrivit pentru a 

indica un antroponitn dat unui grup uman: antroponim de grup sau antroponim colectiv? 
In spiritul limbii române ni se pare mai indicat tennenul general de antroponim colectiv, 
care exprimă aceeaşi noţiune ca şi antroponim de grup. Unnează ca în această subclasă 
să se includă supranumele şi poreclele colective, intercomunale sau cu caracter 
regional, cum sunt cele semnalate de I. Nuţă, supranumele sau poreclele colective date 
locuitorilor unor părţi de sat sau de pe o uliţă, precum şi supranumele şi poreclele date 
membrilor aceleiaşi familii, sau mai multor familii înmdite, de tipul „(neamul) Popeştilor” 
sau „(neamul) Comenilor” etc. în aceeaşi categorie intră antroponimele colective for¬ 
mate cu suf. -oni, cu valoare antroponimică (vezi infra 102) sau cele cu fonnă de plural 
de tipul Cant emiri, Cantacuzini, Brâncoveni etc. 

în tenninologia antroponomastică se întrebuinţează termenul de specialitate 
patronim sau nume patronimic (cf. fr .patronyme, engl. patronymic, rus. patronim 
sau patronimicceskoe imja ). Prin aceasta se înţelege un derivat provenit de la numele 
sau supranumele tatălui sau de la alt urmaş pe linie paternă, fie că acesta este nume de 
familie sau supranume (purtate de urmaşi). Patronimul reprezintă o fază următoare 
aceleia când urmaşul se numea Gheorghe fiul lui Petru sau când Petru se adăuga fără 
nici o modificare la prenume, care, apoi, prin derivare devenea Petrescu smPetreanu. 

Andronimul este o formă a antroponimului care se referă la un nume dat 
suplimentar unei femei (o poreclă în ultimă instanţă, un supranume), după numele sau 
porecla bărbatului (cf. engl. andronymic, germ. Andronym): Chiriţoaia, Mumuloaia 
ş.a. Alteori, andronimul provine nu de la numele bărbatului, ci de la denumirea rangului 
social sau de la funcţia acestuia: Spătăreasa, Clucereasa etc. 

în opoziţie cu andronimul se află gineconimul care reprezintă un nume (o poreclă 
devenită uneori nume de familie, după oficializarea lui) dată bărbatului după numele 
femeii: Avârvării, Acasandrei etc., specifice în această fonnă Moldovei. Ele reflectă un 
anumit caracter juridic, ca urmare a incertitudinii sau, pur şi simplu, a necunoaşterii 
paternităţii. Nu în toate cazurile gineconimele conţin articolul posesiv invariabil a, căci 
numele mamei sau al soţiei trece şi Iară vreo modificare fonnală la categoria numelor de 
familie: Elena, Maria etc. 

Gineconimul se suprapune, după cum se poate vedea, cu matronimul, tennen 
aflat în opoziţie cu patronimul, care comportă aceleaşi aspecte de ordin social, spre 
deosebire că nu mai este vorba de numele tatălui, ci al mamei. 

N. A. Constantinescu atrage atenţia asupra situaţiei când patronimul sau matronimul 
sunt înlocuite cu adelfonimul sau cu numele marital. In asemenea situaţii, la prenume 
se adaugă nu numele tatălui sau cel al mamei, ci cel al fratelui sau, respectiv, cel al soţiei. 
In cazul moştenirilor sau al actelor care consfinţeau înstrăinarea unei posesiuni sub orice 
formă, actul „se adresează fratelui mai mare, în calitate de cap al cetei composesorale şi 
de păstrător al actului; documentul enumera apoi pe ceilalţi fraţi: „... lui Micu cu fraţii săi 
anume: Vlad, şi Stan şi Şerban, fiii lui Drăgan din Tomşani”. în această situaţie, cei trei 
fraţi adăugaţi după titular nu-şi pot valorifica dreptul fără să facă uz de numele fratelui 
care deţine actul [...]; relaţia se exprimă prin tennenul diplomatic braţ „frate”, care 

precede numele fratelui pus în genitiv sau nominativ (DO, p. XXXIV). Cu timpul, s-a 
renunţat la specificarea tennenului care exprimă raportul de înrudire (braţ), aşa cum s- 
a renunţat la sân „fiul”, fonnule antroponimice, adăugându-se pur şi simplu la prenumele 
celui în cauză cel al fratelui. Fiecare dintre cei trei fraţi amintiţi mai înainte se putea numi: 
VladMicu, Stan Micu şi, respectiv, Şerban Micu. 

Deşi mai rare, există totuşi cazuri, când se dă numele de familie sau chiar 
supranumele tatălui ca nume de botez urmaşului. Cauza este diferită de la o situaţie la 
alta. Este vorba, mai ales, de acele nume de familie sau supranume de o anumită 
notorietate, purtătorii lor bucurându-se de un oarecare prestigiu în colectivitatea respectivă 
şi când ele devin prenume. Există însă şi situaţii determinate de alte motive: pe linie 
bărbătească nu există urmaşi, încât numele de familie sau supranumele tatălui este 
ameninţat să se piardă şi, prin unnare, el se dă fetei pentru a perpetua amintirea 
înaintaşului, a familiei. Nu ştim cât de răspândit este obiceiul, dar el a fost înregistrat de 
noi în jurul Reşiţei, aşa cum se poate vedea din următorul exemplu. Ogrin era cunoscut 
la un moment dat ca supranume, păstrând amintirea unei familii cu acest nume. Deci, 
într-o primă fază, numele a fost „salvat” prin trecerea lui în categoria supranumelor. 
Situaţia lui a devenit precară în momentul când unicul copil (fată) nu mai rămâne în 
„pociumb” şi pleacă noră intr-un alt „pociumb”, cu alt nume de familie şi un alt supranume, 
motiv pentru care fata este numită Ogrinca. 

Supranumele fiind mai cunoscut, mai ales într-o anumită vreme, este apărat cu 
mai multă grijă şi stricteţe, de aceea chiar şi urmaşilor pe linie bărbătească li se dădeau 
nume de botez prin transferarea supranumelui, mai cu seamă în familii cu poziţie socială 
modestă, când, prin ginerire, căsătoria într-o altă familie cu o poziţie socială superioară, 
supranumele urma să se piardă. Aşa se explică un nume de botez ca Tulburică, provenit 
din supranumele Tulbure (Câlnic - Reşiţa). 

c. Numele proprii ale animalelor 

Asupra zoonimelor, a numelor de animale (în general) nu au fost întreprinse prea 
multe studii. Şt. Paşca s-a oprit asupra acestora în cunoscuta sa monografie onomastică 
{Nume de persoane şi nume de animale din Ţara Oltului), apoi un astfel de studiu cu 
caracter teoretic este şi cel al lui Gr. Brâncuş. 136 

Este un lucru prea bine ştiut că una din ocupaţiile de bază cu tradiţie ale românilor 
este păstoritul, practicat împreună cu agricultura. Animalele luceau parte din viaţa lor 
cotidiană şi, în mod firesc, trebuiau să poarte un nume. Aceste nume nu sunt doar simple 
„mărci” de diferenţiere, depăşesc sfera lingvistică, şi dezvăluie şi alte aspecte, cum sunt 
cele legate de cutumele ţărăneşti, de psihologie, de cunoştinţe; ele dezvăluie totodată 
potenţialul de creaţie al denominatorilor. Şt. Paşca făcea observaţia potrivit căreia 
„criteriile după care se aleg numele ce se dau animalelor sunt aceleaşi pe care le-am 
remarcat la supranume şi, într-o oarecare măsură, la numele de botez” {op. cit.) 

O trăsătură caracteristică a zoonimelor este aceea că ele se schimbă cu mai multă 

uşurinţă decât numele oamenilor, chiar şi decât poreclele care nu sunt legate de sistemul 
oficial. Schimbarea se face în funcţie de anumite considerente de ordin subiectiv sau 
obiectiv, cum ar fi de pildă comportamentul unui animal. 

Criteriile după care se numesc animalele sunt variate, cum se poate vedea şi din 
articolul citat al lui Gr. Brâncuş: a) nume date după zilele săptămânii ( Lunaia, Marţolea, 
Miercureaua, Joiana, Vinioara, Sâmbotica, Domnica ) sau după partea din zi (Seran, 
Murgilă ); b) după flori (Viorica, Zambilica, Trandafir etc.), plante (Şofran, Cimbrişor, 
Busuioc etc.); c) după părţi fizice, culoare (Suru, Murgu, Pagu, Băluţa ş.a.); d) după 
nume de păsări sau animale sălbatice (Şoimu, Cucu, Ursu, Lupu etc.); e) exprimă 
însuşiri: mândru, frumos', f) nume de persoane, mai ales străine de sat: Pişta, Laţi etc.; 
g) apelative topice: Dumbrăvioara, Prisaca etc. Alte exemple se pot vedea în 
monografia lui Şt. Paşca. 

Un pronunţat caracter metaforic au zoonimele provenite din domeniul faunei sau 
al florei „pentru a ilustra o asemănare fizică sau psihică cu un animal sau pentru a ilustra 
o trăsătură caracteristică tocmai opusă acestuia”: Flutura (capră), Iepura (capră), Leu, 
Ursu, Lupu (câini) etc. 

Factorul obiectiv în acordarea de nume proprii animalelor este global, mai puţin 
preponderent decât cel subiectiv, de cele mai multe ori fiind foarte greu de stabilit natura 
acestor factori. 

Cum spuneam, numele proprii date animalelor au fost foarte puţin cercetate la 
noi. Cele câteva studii s-au mărginit la animalele domestice tradiţionale (vitele mari şi 
mici de pe lângă casa omului, păsări, câini, pisici). Să ne gândim însă la bogăţia de nume 
date cailor de curse, porumbeilor de către columbofili, precum şi câinilor (de salon) etc. 
Notez doar câteva, înregistrate întâmplător: Zdumpi, Glapsă (nume de câini), primul 
de evidentă origine interjecţională, cel de al doilea greu de bănuit de ce origine e; Pupi, 
Luigi, Oii (Iară nici o legătură cu prenumele feminin, ci de la cuvântul oligofren, vizând 
deci o trăsătură comportamentală). 

în sfârşit, am remarca acele nume de animale păstrătoare ale unor tenneni comuni 
vechi dispăruţi sau cu o foarte restrânsă arie de circulaţie: griv,-ă (> Grivei), cern,-ă (> 
Cernea, nume de câine sau de bou), barz,-ă, nume dat gâştelor; curt,-ă, nume de câine 
sau poreclă dată ursului ş.a. 137 

Reşiţa, iunie 1989 


1 Am considerat că este binevenită aşezarea, la începutul acestei lucrări, a articolului mai 
amplu Terminologie onomastică, desprins dintr-o lucrare dedicată onomasticii, manuscris depus la 
Secţia Banatica a Bibliotecii Judeţene „Paul lorgovici” - Reşiţa. Sperăm să fie de ajutor cititorilor 
pentru o mai bună înţelegere a faptelor de onomastică discutate în prima parte a volumului (I. 
ONOMASTICĂ). 

2 Apud V. Vascenco, Probleme de terminologie lingvistică, EŞE, Bucureşti, 1975, p. 66. 

3 Slovar ’onomasticeskoi terminologii. Moscova, 1978, în continuare SROT. Notă: Titlurile 
lucrărilor, termenii citaţi din limba rusă, precum şi din alte limbi slave, au fost transcrişi cf. 

Standardizarea Română, Translaţia caracterelor slave chirilice. STAS 5309-70. 

4 V. Vascenco, op. cit., p. 66. 

5 Urmează o listă rezumată aprefixoidelor propuse de SROT, p. 23-24. 

b întrucât cei mai mulţi termeni provin din radicali greceşti nu am mai indicat cu gr.(-ec, - 

eacă). 

7 Pe baza acestor cerinţe am propus un termen pentru numele j ocurilor populare: coreonim; 
cf. gr. koreos, v. infra 114. 

8 Şi în privinţa creării de adjective se observă inconsecvenţe, în sensul confundării termenilor 
de la care se formează respectivele adjective: onimie, toponimie etc., pe de o parte, şi onomastică, 
toponomastică, pe de alta; în primul caz vom avea adjectivele: onimie, toponimic etc., în cel de al 
doilea: onomastic, toponomastic etc. 

9 G. Vasiliu, Despre constituirea terminologiei de onomastică în lingvistica română, în SO 

b P - 82. 

10 Grundbegriffe der Namenkunde, Berlin, 1964 (reluat apoi într-o nouă ediţie). 

11 E.C Smith, Treasury of name lore, New York - Evanston - London, 1967. 

12 E. Kiviniemi, R.L. Ritkănen, Z. Ziliacus, Nimistiontutkimuksen terminologia - 
Terminologin inom namnfoskningen, Helsinki, 1974. 

13 H. Dorion, J. Poirier, Lexique des termes utiles ă l ’etude des noms de liewc, Quebec, 1975. 

14 Supranota 3. 

15 Cu o dublă accepţiune: pe de o parte, realonimele se opun mitonimelor, denumiri ale unor 
obiecte reale, referitoare la spaţiul cosmic, pe de altă parte, tot în calitatea lor de denumiri ale unor 
obiecte real existente, sau fenomene, idei etc., aparţinătoare spaţiului terestru. 

16 Vezi Domniţa Ichim-Tomescu, Astronz/we/e, subclasă onomastică, în SCL, XXXV, 1984, nr. 

ASPECTE ALE PROCESULUI DE 
DENOMINAŢIE ÎN TOPONIMIE 


1. Conceptul proces de denominaţie (cf. germ. Namengebung sau 
Namenentstehung; rus. akt nominacii) nu este încă pe deplin şi clar definit. Oricum, 
acesta nu se referă doar la modul şi împrejurarea în care a luat fiinţă un nume propriu şi 
la motivaţia care a stat la baza acordării lui, ci şi la modificările fonnale şi semantice, 
survenite de-a lungul evoluţiei sale şi, evident, la măsura în care numele propriu respectiv 
şi-a îndeplinit, atât la început, cât şi în etapele următoare, funcţiile, cu multiplele lor 
aspecte. 

In cele ce unnează nu vom insista asupra problemelor motivării, convenţionalului, 
arbitrarului etc., care se pun, în principiu, în acelaşi fel pentru ambele categorii de lexic, 
comun sau propriu 1 , ci vom încerca doar să desprindem câteva aspecte care diferenţiază 
statutul numelor proprii de cel al numelor comune din acest punct de vedere, cu referire 
specială la toponimie. 

2. O primă chestiune este aceea menită să clarifice de ce a fost (este) nevoie ca 
obiectele, în sens larg, să poarte un nume propriu fiecăruia şi când s-a ivit (se iveşte) 
această necesitate. Parţial, răspunsul se găseşte în însăşi întrebarea pusă, căci tocmai 
necesitatea stă la baza apariţiei numelor proprii. 

Există, pe de o parte, obiectul, iar pe de alta numele său. Obiectul nu conţine însă 
în natura sa „elemente care să oblige în folosirea unui complex sonor şi nu a altuia” 2 . 
Numele este cu totul exterior naturii obiectului numit, motiv pentru care s-a afirmat că 
semnul lingvistic (cuvântul) este arbitrar, dar nu trebuie să se înţeleagă că „vorbitorul ar 
fi complet liber să stabilească tennenii şi că, dacă ar avea chef, ar putea să-i întrebuinţeze 
altfel decât a auzit de la alţii” 3 . 

S-ar părea că arbitrarul acţionează lără oprelişti sau, oricum, cu o mai mare uşurinţă 
în sfera numelor proprii, dar arbitrarul este relativ pentru că alegerea unui nume propriu 
„este detenninată nu numai de afectivitatea, gustul, simţul estetic sau fantezia cuiva, ci şi 
de tradiţia socială, de moda timpului, de o serie întreagă de factori psiho-sociali.. ,” 4 . 

Observaţiile citate mai sus vizează, în special, numele de persoane, parţial pe cele 
de animale, dar moda, tradiţia, fantezia etc. acţionează deopotrivă şi în procesul denumirii 
locurilor, instituţiilor, mărcilor comerciale, operelor literare etc. 

Fără să excludem acţiunea factorilor enunţaţi mai sus şi nici să generalizăm, trebuie 
să admitem din capul locului că în toponimie mecanismul actului denominativ este mult 
mai complex şi prezintă câteva aspecte specifice. 

3. Cel mai simplu caz este acela când măcar o trăsătură caracteristică (un singur 


55 



sem) a(l) obiectului denumit se regăseşte în numele purtat, caracteristică (sem) care se 
referă la fonnă, mărime, culoare, la prezenţa unor elemente vegetale sau animale etc. In 
această situaţie, motivaţia este evidentă, dar numai atâta timp cât între realitatea materială 
şi conţinutul semantic al numelui purtat există cel puţin o minimă concordanţă reală. 
Când însă, de exemplu, un loc se numeşte Mestecăniş, dar elementul material 
(mesteacănul) lipseşte de pe locul respectiv, sau un oronim Runcul Mare (< runc „loc 
defrişat”) este, în fapt, un munte împădurit etc., motivaţia trebuie căutată dintr-o 
perspectivă diacronică. „Motivaţiile” pot fi şi de altă natură: localitatea Cacova (Banat) 
a fost rebotezată, dintr-o nejustificată pudoare, Grădinari, dar şi în acest caz există o 
motivaţie impusă de „moda” instituţionalizată printr-un act decizional administrativ 5 . 

4. Numeroase dezacorduri dintre realitatea materială a obiectului geografic şi 
conţinutul semantic al numelui purtat de acesta au fost explicate prin principiul 
negativităţii relative, termen tradus după rus. otnositel’naja negativnost’, definit 
succint: „absenţa actuală a unor obiecte care au constituit altădată temeiul material al 
atribuirii toponimelor” 6 . 

Absenţa elementelor materiale, cea care „neagă”, nu justifică, în ultimă instanţă, 
numele actual, făcând ca toponimul să stea sub semnul arbitrarului, este relativă, căci 
iniţial elementele în cauză existau, nu însă ca elemente preponderent caracteristice, ci 
tocmai ca elemente rare, capabile să scoată în evidenţă particularitatea locului numit. 
Asupra acestui fenomen a atras atenţia şi Iorgu Iordan, fără a-1 numi intr-un anumit fel, 
când făcea observaţia că „acolo unde prezenţa nisipului constituie un contrast faţă de 
aspectul obişnuit al terenului, deci o particularitate caracteristică, aptă de a atrage atenţia 
oamenilor”, locul se va numi corespunzător cu această caracteristică 7 . Dezvoltând cele 
spuse de Iorgu Iordan, este de înţeles că intr-un ţinut colinar cu fonne domoale, existenţa 
unui loc râpos, care contrastează cu peisajul înconjurător, are toată şansa să faciliteze 
apariţia unui nume topic La Râpă sau Za Răpi, pe când, dacă peisajul se caracterizează 
prin numeroase astfel de cazuri de accidente de teren, asemenea nume topice nu mai 
sunt posibile. 

Aşadar, absenţa trebuie corelată cu raritatea, prima fiind ulterioară celeilalte, ca 
în exemplul dat de Gh. Dragu cu privire la toponimul Brazi (localitate lângă Ploieşti), 
unde elementul material (brazii) lipseşte cu desăvârşire, dovadă a faptului că numele a 
fost acordat nu pentru că brazii s-ar fi găsit într-o frecvenţă mare, ci pentru că elementele 
materiale respective erau rare la data atribuirii numelui topic. 

Esenţa fenomenului consta în aceea că la baza unui nume topic stă neapărat o 
caracteristică, un indiciu, capabile să diferenţieze, dar nicidecum criteriul „elementului 
celui mai răspândit”, respectiv caracteristica cea mai pregnantă 8 . 

Trebuie avut în vedere şi un alt aspect al problemei. Din diversitatea caracteristicilor 
unui obiect geografic, vorbitorii le aleg pe cele care corespund interesului colectivităţii 
(individului): valoarea economică a locului, nevoia orientării, dar şi valoarea de impresie, 
sursă a denumirilor cu caracter metaforic. Evident, o mare pondere au toponimele care 
exprimă raporturile dintre om şi loc, raporturi de posesiune sau legate de o anumită 

împrejurare care a prilejuit asocierea locului cu omul, situaţie când numele persoanei 
trece asupra locului, dar şi invers. 

In oricare din situaţiile amintite este necesară satisfacerea unei condiţii obligatorii: 
criteriul ales trebuie să deosebească (s-ă diferenţieze) obiectul în cauză de obiectele 
învecinate, funcţia de diferenţiere (de individualizare) fiind una esenţială. 

Semantismul iniţial al toponimului evoluează (se stabileşte) în timp, în funcţie de 
condiţiile istorice, economice şi sociale statornicite pe teritoriul dat, prin tradiţie etc. 

5. Diferenţierea poate avea loc, uneori, prin comparaţie cu elemente constitutive 
ale unui ţinut foarte îndepărtat, de unde provin denominatorii. Este cazul denumirilor de 
aşezări umane date de păstorii romani în transhumanţa lor până dincolo de graniţele 
naţionale sau cu prilejul strămutărilor de populaţii 9 . Nu numai numele aşezărilor din care 
au plecat denominatorii au fost transferate asupra locurilor pe care s-au stabilit aceştia 
temporar sau definitiv, ci şi diverse alte microtoponime, aflate în arealele aşezărilor de 
baştină, denumiri de crânguri, lunci, ţarini etc... au fost date unor obiective care, prin 
configuraţia lor sau printr-o anumită caracteristică, le evocau obiectivele rămase în me¬ 
moria celor care şi-au părăsit vatra originară ori s-au îndepărtat de locurile lor de baştină. 

Transferul de nume proprii, în speţă de toponime, se poate produce şi din alte 
motive. Iniţial, un loc destinat odihnei animalelor pe timpul amiezei sau pe timp de noapte 
este numit Staniştea (< stanişte „loc de odihnă pentru vite”), echivalent în alte graiuri 
cu zăcătoare. în momentul denumirii locului, denominatorii cunoşteau sensul lui stanişte 
şi toponimul diferenţia locul de altele destinate altor scopuri economice (izlaz, ţarină, 
livadă etc.). Dacă în hotarul satului existau două sau mai multe stanişti, diferenţierea 
acestora se tăcea prin adăugarea unui detenninant (proprietari diferiţi, situarea locurilor 
faţă de alte obiective etc.): Staniştea lui Lupei, Staniştea de Sus, Staniştea din Vale 
etc. în această fază a acţionat, în alegerea numelui, criteriul importanţei, dar locurile 
aveau, Iară îndoială, şi alte caracteristici (secundare), pe lângă cea principală (destinaţia 
locului). în momentul când stanişte îşi pierde sensul, dispare din conştiinţa lingvistică a 
vorbitorilor, poate primi acelaşi nume un alt loc din vecinătate, fără ca acesta să fie o 
stanişte propriu-zisă, iar motivaţia să se sprijine pe o altă caracteristică a locului luat ca 
model, una din seria celor secundare: forma, prezenţa elementelor vegetale etc. Cele 
două Staniştea pot coexista, diferenţiate prin detenninanţi diferiţi, şi nu este exclus ca 
Staniştea originară să dispară şi să rămână cea de a doua, cu nimic motivată din punctul 
de vedere al sensului apelativului stanişte şi, respectiv, al numelui topic Staniştea. 

Aşadar, am putea spune că şi în acest caz înregistrăm principiul negativităţii rela¬ 
tive, căruia trebuie însă să-i adăugăm o nouă valenţă, cea bazată pe procedeul 
transferului, dar şi pe criteriul pierderii conţinutului semantic. Exemplul următor ilustrează 
mai clar acest criteriu. Un nume topic Lazuri, de exemplu, nu poate să se nască şi să 
supravieţuiască atât timp cât sensul apelativului laz, etimonul toponimului, este încă viu, 
dacă locul respectiv nu reprezintă intr-adevăr un laz, „loc defrişat”, în contextul unor 
terenuri împădurite. In momentul când conţinutul semantic al apelativului-bază se pierde, 
adică dispare din conştiinţa lingvistică a vorbitorilor, toponimul Lazuri are şansa să 

rămână, chiar dacă el va fi ulterior reîmpădurit. 

6. Aproximativ aceeaşi logică a lucrurilor se înregistrează şi când un apelativ este 
împrumutat, în calitate de „termen tehnic”, de o colectivitate venită în contact lingvistic 
cu o alta, cu un idiom diferit, total sau parţial. Bufenii colonizaţi în Banat au adus cu ei 
termeni de pe locurile de unde au emigrat. Localnicii au acceptat, uneori, asemenea 
termeni din diverse motive (expresivitate, comoditate etc.). In situaţii de bilingvism au 
fost împmmutaţi nu numai termeni tehnici propriu-zişi, ci chiar nume topice gata construite, 
având caracteristici morfologice specifice idiomului din care se efectuează împrumutul. 
Plecând de la aceste considerente, am explicat două microtoponime de pe hotarul satului 
Doman (Banat), Gorilaş şi Năgoslaş, din fonnaţiunile de tip sârbo-croat Gorin Laz şi, 
respectiv, Ne(a)gosin Laz 10 . 

Putem deci încadra în principiul larg al negativităţii relative şi situaţiile de împrumut, 
însoţite de cele ale calcurilor, precum şi ale etimologiilor populare (totale sau parţiale). 

7. S-a spus că apariţia multor nume topice nu poate fi explicată totdeauna cu 
ajutorul principiului negativităţii relative, căci realităţile toponimiei sunt mult mai complexe. 
Aşa, de exemplu, dacă vom absolutiza acest principiu, nu ne vom putea explica niciodată 
denumirile metaforice. 

Printre zeci de stânci numai una este asemănătoare unei suliţi sau păpuşi şi numai 
în acest caz se va numi Suliţa sau Păpuşa. Metaforele respective le diferenţiază de 
celelalte stânci, care nu seamănă cu o suliţă sau o păpuşă. Dacă din zece stânci toate se 
vor asemăna unei suliţi, atunci o singură stâncă nu se va putea numi Suliţa, dar toate ar 
putea să se numească La Suliţi, nume al întregului areal, cu condiţia ca această 
caracteristică a locului să-l diferenţieze de arealul înconjurător. în acest caz, se modifică 
doar scara negativităţii relative, dar principiul rămâne valabil. 

8. Analiza izolată a numelor topice, desprinse de contextul areal, conduce adesea 
la explicarea etimologică eronată a toponimelor respective. De aceea, se impune luarea 
în consideraţie a existenţei câmpurilor lexicale, care exprimă relaţii paradigmatice, câmpuri 
care reprezintă serii de cuvinte legate între ele printr-o marcă semantică comună. Gruparea 
numelor topice pe câmpuri (înţelegând prin câmp lexical „un ansamblu de fapte de 
acelaşi ordin, sincronic sau diacronic” 11 ) ne dă posibilitatea studierii şi descrierii structurale 
ale toponimiei unui ţinut. 

în secţiunea privitoare la numele topice metaforice avansam ideea că, în unele 
cazuri, înălţimile numite Cioara nu au o explicaţie (motivaţie) antroponimică sau vreuna 
legată de specia faunistică (cioară), ci sunt un fel de „porecle” date acelor înălţimi 
(munţi, dealuri) datorită aspectului umbrit, întunecat, fie din cauza vegetaţiei, fie din alte 
motive 12 . Ulterior acestei supoziţii, am înregistrat faptul că, în Munţii Parângului, vârfurile 
principale poartă următoarele denumiri: Cârja, Pâcleşa, Setea Mare, Setea Mică, 
Pleşcoaia, Mohorul, Urdele, Păpuşa, Cioara, Galbenul, Muşetoaia, Micaia 13 . După 
cum se observă, Cioara apare în contextul altor denumiri care au ca motivaţie 
caracteristici aparţinătoare la aceeaşi categorie criterială (aspectul, culoarea): Galbenul, 
Pâcleşa; cf. păcleş „pocit; ciudat (la înlaţişare)”, după cum indică DLR, s.v.; în cazul de 

faţă este vorba însă de un derivat al lui pâclă „ceaţă”, de care e mai apropiat pâcliş 
„morocănos”; Mohorul, oronimul în discuţie, este, în fapt, un postverbal al lui a mohorî, 
de unde provine mohorât', cf. Mohorâţi, toponim, despre care Iorgu Iordan afirma că 
„avem a face cu înţelesul metaforic („cernit, melancolic, trist”) al adj. mohorât, iar nu cu 
cel propriu, cerut de tema mohor” 14 . Pleşcoaia, Muşetoaia, Micaia formează o altă 
serie (antroponimică) cu oronimele din vecinătate: Cânaia, Lolaia, Malaia, Jidoaia 15 . 
In aceeaşi zonă lacurile sunt numite: Lacul Verde, Lacul Mic, Lacul îngheţat, Lacul 
Ascuns, Lacul Secat, Lacul Singuratic, cele două nume de vârfuri (Setea Mare şi 
Setea Mică ) provin deci de la numele unor lacuri secate, oronimele în cauză fiind 
metaforice. 

în rândurile anterioare ne-am îndepărtat doar aparent de problemele motivării 
sau de principiul negativităţii relative, căci intenţia noastră este de a semnala procedeul 
contaminării din cadrul câmpurilor lexicale, în speţă toponimice. Observăm astfel că, 
intr-un areal larg, se grupează mai întâi criteriile care stau la baza motivaţiei: cel al 
importanţei economice (raporturile dintre plaiurile montane şi oameni, ca stăpâni ai 
acestora), criteriul valorii de impresie, gradat de la acordarea unui nume ce reprezintă o 
simplă calificare (Galbenul) până la nume metaforice (Gioara, Mohorul), proces în 
care intervine şi transferul de nume de la un obiect (lac) la un altul (munte, vârf), cum 
este cazul oronimelor Setea Mare şi Setea Mică. 

9. Aşadar, negativitatea relativă, ca principiu ce acţionează în procesul de 
denominaţie toponimică, nu poate fi limitată doar la criteriul rarităţii sau la cel al absenţei 
ca o consecinţă ulterioară (4), ci trebuie avute în vedere şi criteriul transferului (5), 
coroborat cu cel al pierderii conţinutului semantic (5), cu rolurile avute de calc şi 
etimologia populară, în situaţiile de împrumut (6), precum şi modul cum acţionează 
principiul în situaţia denumirilor metaforice (7) şi, în slarşit, criteriul contaminării, favorizat 
de gruparea toponimelor pe câmpuri toponimice (8). 

10. Aplicând principiul negativităţii relative, pot fi evitate posibile erori în demersul 
stabilirii etimologiei unor toponime. Aşa, de exemplu, respingând ideea motivaţiei 
oronimului Mohorul pe baza numelui de plantă mohor, datorită absenţei speciei în arealul 
ecologic respectiv, cea mai comodă explicaţie este aceea a originii sale antroponimice 16 ; 
acelaşi criteriu se poate aplica şi pentru Galbenul, Păcleşa sau Cioara, toate posibile 
antroponime. 

Cu atât mai imperios se impune luarea în consideraţie a principiului negativităţii 
relative, cu toate aspectele acestuia, în cazul unor toponime neanalizabile, de regulă 
străvechi (oronime, hidronime), pentru care, de regulă, nu se admit explicaţii bazate pe 
criteriul relaţiei între realitatea materială şi semnificaţia numelui, pe motivul absenţei 
obiectelor sau a caracteristicilor, ignorând posibilitatea ca acestea să fi existat, ignorând, 
de asemenea, contextul în care apar aceste nume topice criptice. Tocmai pe temeiul 
acestor observaţii am susţinut originea oiconimului Cârpa 17 sau pe cea a oronimului 
Gugu 18 , cărora li s-au stabilit origini antroponimice, opinii cu care nu putem fi de acord. 

11. în sfârşit, o chestiune de principiu: este suficient ca, în stabilirea etimologiei 

unui toponim, să se indice doar etimonul, sau ca, măcar de la caz la caz, etimoanele 
aparent nemotivate să fie explicate pe baza criteriilor principiului negativităţii relative? 
înclinăm spre cea de a doua soluţie. 

Apărut în LR, XLI, nr. 6, p. 343-348, Bucureşti, 1992. 

TOPONIME SLAVE ÎN VALEA BÂRZAVEI 

1.1. Cele mai vechi mărturii documentare despre aşezările din bazinul superior al 
văii Bârzavei 1 nu coboară mai jos de secolul al XIV-lea 2 ; dar descoperirile arheologice, 
mai vechi şi mai recente, dovedesc neîndoielnic prezenţa unor grupuri de populaţii sta¬ 
bile, între Semenic şi Berzovia, cu mult înaintea acestor date. înseşi numele celor mai 
multe dintre localităţile aflate aici sunt dovezi în acest sens, căci ele poartă—ca aproape 
întreaga toponimie românească de origine slavă — caractere „medio-bulgare” 3 ; ceea 
ce înseamnă că au fost atribuite într-o vreme când slavii nu fuseseră asimilaţi de masa 
populaţiei de limbă românească sau când acest proces era în curs de a se împlini. 

1.2. Cu toată imprecizia stabilirii unor date limită, este foarte importantă fixarea, 
chiar şi cu aproximaţie, a perioadei de convieţuire româno-slavă. Ştim că slavii pătrund 
pe meleagurile ţării noastre începând cu secolul al Vl-lea sau al VII-lea 4 , dar cele mai 
vechi împmmuturi slave în limba română nu prezintă trăsături anterioare separării lingvistice 
a grupului slav de sud. „Existenţa împmmuturilor slave înainte de secolul al Vm-lea şi al 
IX-leanupoate fi probată cu argumente lingvistice” 5 . Apoi procesul asimilării slavilorse 
încheiase la sfârşitul secolului al XlII-lea, căci ei nu mai sunt pomeniţi la un loc cu românii 
nici atunci când documentele îi amintesc pe aceştia împreună cu pecenegii;, ,deci românii 
împrumutaseră toponimia slavă într-o epocă mai veche decât secolul al XlII-lea” 6 . 

1.3. Aşa încât toponimia românească de origine slavă cu caractere medio-bulgare 
s-a format, cu aproximaţie, în acest interval şi, implicit deci, numele slave ale localităţilor 
din valea Bârzavei aparţinând acestei categorii pot fi datate între secolele IX-XIII. 

2.1. La explicaţiile date în lucrările de specialitate originii hidronimului Bârzava, 
precum şi unora dintre localităţile amintite (1.1.) adăugăm câteva informaţii care, în 
mare parte, confinnă aceste păreri şi le completează; pentru altele propunem explicaţii 
susceptibile de a fi amendate pe măsură ce investigaţiile vor fi lărgite sau se vor găsi noi 
dovezi documentare şi arheologice. In măsura în care ne-a stat în putinţă am raportat 
numele topice din valea Bârzavei, discutate aici, şi la alte fapte de limbă din Banat, 

folosindu-ne de materialul recoltat pentru întocmirea unui cvasiinventar al numelor topice 
din judeţul Caraş-Severin (V. Ioniţă, Glosar toponimic, editat de Casa corpului didac¬ 
tic din Reşiţa, 1972), precum şi de datele culese ulterior apariţiei acestuia. 7 

2.2. Se pare că privitor la numele Bârzavei cea mai acceptată etimologie este cea 
potrivit căreia numele actual al râului „trebuie considerat continuatorul vechiului Berzovia 
(Berzobis etc.), [...] peste care s-a suprapus un slav Breazova (ori Breazava) < siv. 
breza „mesteacăn” 8 — şi despre care N. Drăganu, după ce admitea originea sa tracică, 
lacea observaţia că „vechiul Berzava (cum va fi fost în realitate cuvântul în loc de stâlcitele 
„Berzobis, Berzovia”), trebuie să sune în româneşte Bârzaua 9 . In cursul anchetei noastre, 
am înregistrat următoarele variante: Bârzăva (frecvent, în toate localităţile), Bârzaua 
(Moniom, Câlnic, Ţerova, Reşiţa şi Doman, numai în pronunţia unor subiecţi; la Doman 
am notat şi Dumbraua, n. topic), Bărzăva şi Berzava (sporadic) 10 ; apoi numele compus 
Şaua Bârzăviţei (Tâmova), dar şi Şaua Berzaviţei 11 . 

2.3. Originea numelui topic Tâmova este incontestabil slavă (cf. siv. turnă „spin, 
arbust spinos”) 12 , cum Iară îndoială slav este şi numele Reşiţei, fonna originară necoruptă 
de documentele administrative austro-ungare fiind Reciţa (Reşiţa), aşa cum îl pronunţă 
şi azi localnicii 13 . Sigur slav atât ca temă cât şi ca tenninaţie, este numele localităţii 
Ţerova (Ţărova); cf. siv. ceru „cer; varietate de stejar” 14 . Numele Câlnicului este 
explicat de I. Iordan, ca şi celelalte numiri omonime sau cu temă comună din v. siv. kal 
„lut; noroi” 15 . 

2.4. Despre Moniom (în pronunţia locală Mâ-hom), menţionat la diferite date 
Muniovo, Manio, Mania, Monio, Monyo 16 , n-a fost încercată vreo clarificare 
etimologică, dar fonnele menţionate mai sus ne sugerează un antroponim (Manea; cf. 
big. Manjo), cum tot un nume de persoană trebuie să admitem şi la originea aşezării 
umane Igazovo 17 , dispărută şi al cărui nume se păstrează în hidronimul Igăzău (Tâmova); 
Muchia Igăzăului, Obârşia Igăzăului, precum şi Igăzan n. pers. (Ţerova), care evocă 
originea strămoşilor din fosta aşezare. 

2.5. Nu putem şti dacă numele localităţii Doman a fost dat de vorbitorii unei limbi 
slave sau de o populaţie românească; sigur este doar faptul că localitatea apare 
menţionată documentar de timpuriu, la anul 1210(1.1.), în legătură cu evenimentele ce 
se petreceau la Caraşova, reşedinţa comitatului de Caraş 18 ; înclinăm şi în acest caz 
pentru o origine antroponimică: Doman < Doina (cf. Dosul Doinii, în hotarul Ezerişului); 
Valea Domşii (Doclin); Domaşnea, localitate şi nume topic (Bănia), pe care localnicii o 
mai numesc şi Domăneasa 19 . E posibil ca Dorman Jânos amintit în documentele de la 
1364, cu câţiva ani înainte de menţionarea localităţii Doman, în ţinutul Caraşului 20 , să fie 
transcrierea greşită a antropon i mul ui Doman. 21 

2.6. Cât despre localităţile Cuptoare, Secu, Văliug, acestea apar menţionate 
documentar târziu: Valyuga la 1808, când cărbunarii din Ţara Românească aveau deja 
trei decenii de la stabilirea aici. Localitatea este mult mai veche decât această dată, iar 
originea numelui ar putea fi pusă în legătură cu vechea familie românească, Valea, prezentă 
în documente de-a lungul unei lungi perioade de timp şi ale cărei proprietăţi se întindeau 

până spre poalele Semenicului 22 ; antroponimia românească cunoaşte un sufix derivativ 
-ug(ă), echivalent cu -ig(ă) 23 . Se mai poate ca numele să se fi consolidat 
şi sub influenţa apelativului văliig, vălog, vă/uşe „scânduri îmbrăcate cu amestec de 
pământ şi lân sau paie din care se face tavanul” 24 , adus de coloniştii veniţi din Oltenia. 25 
Nici Cuptoare, atestat la 1673 26 , şi nici Secu nu fac obiectul discuţiei de faţă, întrucât 
acestea sunt nume topice româneşti. 

3.1. In continuare ne vom opri asupra microtoponimiei de pe hotarele localităţilor 
din Valea Bârzavei, între Văliug şi Bocşa 27 , şi anume asupra acelora pe care le socotim 
de origine slavă, datând dintr-o epocă mai veche (1.2.) sau dintr-o vreme mai apropiată 
de zilele noastre 28 . Materialul a fost organizat după criterii de ordin lingvistic; am redat 
toponimul în transcriere fonetică numai când s-a simţit nevoia; dacă varianta nu s-a 
abătut de la caracteristicile fonetice, ale graiului, exemplele au fost literarizate. O delimitare 
cronologică, o stratificare pe verticală le-am considerat necesare doar în final, dnnpreună 
cu concluziile ce s-au impus. 

3.2. Indiferent că originea unui toponim este un nume comun românesc sau un 
radical inexistent în graiurile limbii române, un nume de persoană prezent sau nu în 
antroponimia actuală a locurilor sau în documentele privitoare la acestea, dacă numele 
topic este derivat cu un sufix slav (-av-, -ov-, -ev-, -in- etc.), necunoscut sistemului de 
derivare al limbii române, admitem că numele a fost dat locului de reprezentanţii unei 
limbi slave (3.1.). 

3.2.1. Cele mai multe dintre numele topice derivate cu sufixul -ov(a) întâlnite în 
valea Bârzavei au la origine numele unei persoane, căruia i s-a adăugat sufixul cu valoare 
posesivă („locul, proprietatea lui...”), singur sau împreună cu -eţ, sufix de asemenea 
slav în aceste cazuri: Baciovăţ < Baciu; în apropiere un alt loc numit Baciu, cu partea 
sa estică, Capul Baciului sau Capul Bacii 29 , în această din urmă fonnă conservându- 
se aspectul arhaic al genitivului persoanei 30 ; cf. Bacevac (Românii, 69); Bratova, aşezare 
cu câteva case şi sălaşe, între Ţerova şi Târnova; cf. Bratu, n. pers.; în apropiere 
Bratoviţa, Smida Bratovii, dar şi Smida Braţului (la informatorii din Ţerova); Butovăţ, 
deal, stradă şi cartier în Reşiţa; cf. Buta n. pers. 31 ; Mircovăţ, deal şi pădure (Doman); 
cf. n. pers. ser. Mirko 32 ; Negrilovăţ, pădure (Văliug); cf. Negrilă n. pers.; Predova, 
pârâu (Ţerova) n. pers. Preda', Uicovul, Dealul Uicovului (Ţerova); cf. uică „unchi; 
moş” < ser. ujka, „idem”, probabil n. de persoană; Bolnovăţul, deal între Ţerova şi 
Reşiţa, precum şi un alt nume în hotarul Văliugului: Pădurea Bolnovăţului, Poiana 
Bolnovăţului; cf. *Bolnea n. pers. 33 . Este posibilă şi o altă explicaţie pentru acest 
nume de loc şi anume plecând de la siv. bora „brad”, deci iniţial un *Borovăţ (ca 
Iesenovăţ < jasen „frasin”; v. mai jos); cazuri de prefacere a lui r în /— fenomen 
spontan şi analogic — 34 , fiind numeroase 35 ; unele exemple ni le oferă chiar toponimia 
de aici: Gloposul (Groposul < grop „groapă”), Dealul Stoicului („stâlc zicem la o 
pasăre”, deci stârc ), Pulcăreaţa (Purcăreaţa, loc unde se adună turmele de porci); 
precum şi trecerea inversă, a lui / la r; Respezel, Reşpezel pentru Lespezel < lespede 
„piatră” ( Văliugj; Crăinicer (Crăinicel < Crainic). 36 

3.2.2. Când tema este numele unei plante, sufixul -ov(a) are valoare adjectivală 37 
şi indică prezenţa acesteia pe locul respectiv: Breazova (Văliug) < siv. breza „mesteacăn” 
(2.2.); Găbroava, Drumul Găbroavei (Cuptoare); cf. big. gabrov,, de carpen” 38 , cu 
o diftongat ca în cuvintele româneşti (cf. potcoavă); LiscovulMare şi LiscovulMic, 
folosit şi la plural: „în pădure la Liscoave / Numai unne de potcoave” (intr-un. cântec 
local); cf. leska „alun ” 39 ; Isinovăţ (Reşiţa) 40 ; cf. jasen „frasin” 41 . 

3.2.3. Toponimele derivate cu suf. -in(a) au la origine (de cele mai multe ori) tot 
numele unor persoane şi ele exprimă raporturile de proprietate existente cândva asupra 
locurilor pe care le, numesc, căci sufixul face parte din flexiunea genitivului slav: Drăgoina 
(notat cu accentul când pe silaba a doua, când pe următoarea, deci pe sufix); cf. Drăgoi 
n. pers.; Olbina (Doman) < Olbe(a) 42 ; Ranchina (Cuptoare); cf. Ranko n. pers. ser. 43 ; 
în fonna lor actuală ele sunt formaţii eliptice; iniţial acestea se foloseau împreună cu 
apelativul topic (valea, pădurea, grădina etc.) 44 ; cf. toponimelor româneşti Bogdanii, 
Ivaşcu, dealuri; Vladu, vale (Câlnic). 

3.2.4. Sufixul -in (a) are şi alte valori când tema este un nume comun, ca în Rovina 
(Cuptoare), unde găsim fonna arhaică a siv. ravinu „planus”, prin care Em. Petrovici îl 
explica p eRamna, localitate 45 . Tema este foarte frecvent întâlnită după cum se poate 
vedea din exemplele: Ramna, pârâu (CAD/Glimboca, 8); Rămicioara (Prigor); Ramniţa 
(Pătaş); Ramniţ (Topleţ); Ramnitiu (CAD/Iablaniţa, 6); Rămnişte (Cuptoare); Rămneşti 
(Giurgiova), probabil tot din Rămnişte; Valea Râmnicului (Ţerova); Rcunne şi 
Csiocaramnilor, „Cioaca Ramnelor” (CAD/Bănia, 45;34). 

3.2.5. Sufixul slav - ik(u) substantivează adjective 46 , ca în numele topic Chemenic, 
deal (Reşiţa) 47 ; Budinic, deal şi cartier (Reşiţa); cf. budă „pădure; loc în pădure” 48 . 
Dar Budinic ar putea deriva şi dintr-un substantiv propriu (Buda n. pers.) la genitiv 
(3.2.3.) şi adjectivat 49 . 

4.1. Numele topice derivate cu sufixe slave de la teme neslave „prezintă o importanţă 
deosebită [...]; prezenţa unor astfel de toponime, hibride din punct de vedere al derivării, 
nu se poate explica decât admiţând [...] o simbioză slavo-română (2.1.) 50 . 

4.1.1. Dacă toponimul Cucuiova (Ţerova) nu constituie un exemplu sigur în acest 
sens, încât să admitem un derivat slav de la rom. cucui cu referire la aspectul terenului 51 , 
căci limba română are şi un entopic cucuioabă, cucuioavă, echivalent cu apelativul 
topic cucui 52 , în schimb Sângerova, Sânzerova, coastă de deal (Cuptoare) este un 
exemplu sigur de fonnaţie hibridă: cf. sânger (Comus sanguineea) şi suf. siv. -ov(a). 53 

4.1.2. Mai puţin plauzibilă este ipoteza că numele topic La Podele (Podele), din 
cuprinsul hotarului Cuptoare, ar constitui, de asemenea, o îmbinare între prepoziţia slavă 
po „de-a lungul, peste” şi rom. deal. Dar în sprijinul prezumţiei vin celelalte exemple de 
paralelism amintite până acum (3.2.1.) precum şi cele care vor fi date în continuare 54 . 

5. 1. Dificultatea stabilirii originii unor nume topice derivate cu sufixe, existente 
deopotrivă în limba română şi într-o limbă slavă, nu poate fi depăşită decât dacă radicalul 
este un nume comun, un apelativ topic cunoscut numai în una dintre aceste limbi; spre 
exemplificare dăm pe Craişte (Doman); cf. ser. kraj „margine; capăt”, prin extensiune 

„loc; parte de loc” 55 ; Covilişte (Caraşova) 56 ; Blăgăvişte (Doman); cf. ser. blago care 
are şi sensul de comoară, deci „locul cu comori”, ca în rom. Comorâşte, localitate în 
apropiere 57 . 

5.2. Dar absenţa vreunui nume comun românesc de origine slavă, care să fie 
cuprins în tema toponimului, nu exclude posibilitatea ca el să fi făcut parte cândva din 
lexicul limbii române şi, deci, să fi servit românilor la crearea toponimului, conţinutul 
semantic să fi fost viu în conştiinţa vorbitorilor atunci şi să se fi pierdut cu timpul, aşa cum 
se petrec lucrurile cu atâtea apelative topice 58 . Lucrul acesta este foarte important, căci 
constituie un criteriu pe care nu-1 putem ignora în aprecierea originii unui nume topic. 

5.3. De asemenea, nu putem absolutiza nici situaţia inversă, conducându-ne după 
regula accentului, încât să socotim toate numele topice accentuate pe sufix — cazul 
celor derivate cu -işte, existent nu numai în limba română, ci şi în unele limbi slave — 
drept fonnaţii româneşti, căci românii le-au putut lua de la slavi şi apoi să le fi adaptat la 
sistemul de accentuare specific limbii române 59 . 

6.1. Există, însă, pe teritoriul cercetat (3.2.) trei concentraţii de nume topice 
(Cuptoare, Doman şi la nord de Reşiţa), care aparţin neîndoielnic ca origine unei limbi 
slave. Unele şi-au păstrat fonna originară neschimbată, altele (şi cele mai multe) au fost 
adaptate, odată cu preluarea lor de către populaţia românească, particularităţilor fonetice 
şi morfologice ale graiului, modificările suferite dând naştere (în unele cazuri) la etimologii 
populare, totale sau parţiale. 

6.1.1. Asupra primei categorii nu vom insista, căci tema slavă poate fi recunoscută 
cu uşurinţă şi, pentru că sunt întâlnite şi în alte părţi ale teritoriului românesc, ele au 
fonnat obiectul unor clarificări etimologice în lucrările de specialitate. Ne vom rezuma 
doar să le inventariem şi să aducem unele informaţii în legătură cu locul în cauză: Cozia, 
cu derivatul rom. Coziuţa (Cuptoare) < siv. koza „capră” 60 ; Crivaia (Văliug); cf. siv. 
kriv „strâmb” 61 ; Dălboca (Cuptoare) cu diminutivul românesc, Dălboceţu (Doman); 
cf. big. dolbok „adânc; scobit” 62 ; Glanda, vale şi parte a satului (Câlnic); cf. siv. glad 
„foame”, gladen „flămând” 63 ; Gornicrai (Cuptoare); cf. ser. gornji „superior; de sus” 
şi ser. kraj „margine; loc” 64 ; Govândar şi derivatul rom. Govândărel (Câlnic); cf. ser. 
govedar „văcar” 65 ; Iazvini, Iazini (Cuptoare); cf. ser .jazbina „vizuină”; Lasniţa 
(Cuptoare); cf. ser. lesa „gard de nuiele”; Lipea Mare şi Lipea Mică (Cuptoare); cf. 
ser. lipa „tei”; Mociur, cartier al Reşiţei; cf. big. mocur „mlaştină, mocirlă” 66 ; Ostrica, 
deal (Doman); cf. siv. ostru „ascuţit”, din care derivă un număr apreciabil de nume 
topice 67 , dar e posibilă, în cazul de faţă, şi o adaptare românească a ser. ostruga „mg, 
mur”; Lunca Pomostului (Reşiţa); cf. ser .pomost „duşumea; pardoseală” 68 ; Prolas 
(Doman); cf. ser .prolaz „trecere” 69 ; Stăruie, Valea Stârnicului (Doman, Reşiţa); cf. 
ser. strmen „povârniş 70 ; Sado! (Doman), derivat din tema slavă suh „uscat; sec” 71 ; 
Zăglavul şi diminutivul rom. Zâglăvelul, Zăglăvelul (Cuptoare); cf. ser. za „peste” şi 
g/ava „cap(ăt) de deal” 72 ; Zolobărş, Solobârş (Cuptoare); cf. ser. z/o „rău” şi obrska, 
în graiul caraşovenesc un loc (ca aspect) între pianina şi breg (= coastă de deal); 
Zubregu /Subregu (Văliug); cf. ser. za şi breg, dar mai plauzibil ca toponimul să se fi 

format din prep. rom. su(b) şi ser. breg, ca Sudosu (Ţerova), în consecinţă, un alt caz 
de nume topic hibrid (4.1.1; 4.1.2.). 

6.1.2. O a doua serie de nume topice sunt cele care, modificându-se de-a lungul 
vremii, s-au îndepărtat intr-atât de fonna originară, încât cu greu mai poate fi recunoscut 
toponimul iniţial în cel actual. Cozace (Câlnic) apărea în acte până la sfârşitul secolului 
trecut Codi aria, 73 ceea ce redă pe Cozara (Codzara); cf. ser. kozar „păstor de capre”; 
locul se află în apropierea celui numit Govândar (6.1.1.), numiri date din nevoia limitării 
parcelelor de păşunat; CleanţulDomişchi, Domisca, Domişca 74 (Cuptoare); redau 
ser. Domanski Clanac, cum îl numesc cei din Iabalcea şi Caraşova 75 . Deşi entopicul 
laz „loc curăţat în vederea cultivării; curătură” se mai păstrează în toponimia de aici: 
Lazul, Capul Lazului (Cuptoare), în Laz (Doman), sensul acestuia nu mai este cunoscut 
în prezent, căci odată cu dispariţia practicii „lăzuitului”, conţinutul semantic s-a pierdut 
(5.2.). Aşa se explică faptul că mai vechile *Gorin Laz şi *Negosin Laz, „lazul lui 
Gore” şi, respectiv, „lazul lui Ne(a)gos” 76 , astăzi sunt pronunţate de vorbitori Gorilaş şi 
Năgoslaş (Doman); partea finală a acestor două nume topice a fost apropiată de 
derivatele româneşti cu suf. -aş 77 . Ipoteza unor fonnaţii iniţial slave este întărită de 
prezenţa altora similare aflate în imediata apropiere a acestora: Pătruvâr; cf. Pătru n. 
pers. rom. şi ser. vrh „vârf’; Sochivârul ; cf. ser. visok „înalt” şi vrh. 78 

7.1. Pentru problemele pe care le ridică din punct de vedere social şi lingvistic, 
numele topice Pogărul, Capul Pogar ului (Cuptoare) le vom discuta într-o secţiune 
aparte. 

7.1.1. Limba română nu cunoaşte un apelativ comun *pogar(ă); găsim, în schimb, 
consemnat în dicţionare pe gai; gară cu sensul de „cenuşă de paie, tulei sau bâte de 
floarea soarelui (etc.)”, cum îl menţionează I. Mării 79 , sau cu alte sensuri apropiate (în 
DA şi CADE) şi pe care le discută amplu D. Gămulescu într-o lucrare recent apărută 80 . 
De asemenea, din aceeaşi temă gar- în limba română îl avem pe gărână „loc unde s-a 
tăiat codrul şi a crescut o pădure tânără; pădurice” (CADE) 81 . După DA, gărână are 
sensul de curătură şi poate fi înrudit cu siv. garaţi „ a arde”. Luând în considerare 
răspândirea geografică a lui gărână (Caraş-Severin şi Mehedinţi) 82 şi faptul că la 
Caraşova există garina cu înţelesul apropiat de cel de „curătură”, putem presupune că 
în părţile răsăritene ale teritoriului sârbocroat a existat cuvântul garina „curătură”, de 
unde a fost împrumutat în graiurile din Banat şi Mehedinţi 83 . 

7.1.2. Mai răspândit este garişte s.f. „luncă, fânaţ” (Banat) < ser. gariste „loc 
unde a ars sau a fost distrus prin incendiu ceva” 84 ; Gariştea (Putna, Teregova, Valeapai, 
Zorleanţul Mare), Dosul Gariştii (Comereva). 

7.1.3. Revenind la *pogar(ă), credem că cele câteva date pe care ni le oferă 
microtoponimia din Caraş-Severin îndreptăţesc presupunerea că (până nu demult) 
pogar(ă) constituia un apelativ topic activ în grai şi era folosit deopotrivă cu laz, ambele 
denumind cele două tehnici de defrişare (practica „în moină” şi cea a „pârjolului”) 85 ; în 
prezent pogară a, dispărut sau ar putea să mai fie cunoscut insular şi doar în vorbirea 
unor persoane mai în vârstă. De altfel şi laz se găseşte în stadiul dispariţiei (6.1.2.). 

Renunţăm să dăm răspândirea numelor topice derivate din laz, acestea fiind numeroase 
nu numai în Banat, ci pe întreg cuprinsul ţării 86 . Interesante sunt fonnele şi contextul în 
care apare pogară: Pogara, Pogara de Sus, cătune al comunei Cornereva; Pogara 
(Putna, Valea Bolvaşniţei); Pogara Patak (CAD/Borlovenii Vechi, 6); Pogarla, Pogarlo 
patak (CAD/Mehadia, 21); Pogare (Sadova Nouă); Pogări (Teregova); Poiana 
Pogări (Cârnecea); Tâlva Pogării (Feneş); Vârful Pogar (Cornereva); Pogăriţa 
(Tumu Ruieni) 87 ; Bokara cu Csuncsy (CAD/Rusca Montană, 43); Pogara Zahariei 
(Şumiţa). Aceste două ultime toponime, precum şi fonnele de plural (pogare, pogări), 
prezenţa entopicului pogară în contextul numelui comun ciungi 88 , precum şi în al celui 
de poiană 89 toate acestea dovedesc că pogară a circulat cu sensul de arşiţă, arsură, 
arsoare . 90 

7.1.4. Cu mai puţine argumente am putea avansa aceeaşi idee şi în legătură cu 
numele topic Poloniul (Cuptoare); cf. Poloniul (Bozovici, Petroşniţa, Valea Bolvaşniţei); 
Polomp (CAD/Teregova); Poloamele (Rudăria); Poloamele, Polomili, Poloamele 
Mari, Poloamele Mici (CAD/Dalboşeţ, 10; 15) 91 . 

8.1. Lucaiul, Valea Lucaiului 92 , Urcaiul (Moniom), DealulMurgai (Tâmova) 
sunt derivate cu sufixul -aia din teme antroponimice: Luca, Urcu 93 şi, respectiv, Murgu. 
Separe că, într-o epocă mai îndepărtată, acest sufix a avut, pe lângă o funcţie adjectivală 
cu care se derivau nume topice de la teme comune: Suhaia (6.1.1.), Crivaia, Cernaia 
etc., şi una adjectival-posesivă, ca -ov(a), echivalent probabil cu actualul -easa (2.5.) 
sau -oasa 94 , aşa încât explicaţia dată de I. Iordan că Negraia traduce pe Cernaia sau 
că a < oa, adică Negraia provine din Negroaia ar putea fi amendată în ideea celor 
spuse mai sus. 

9.1. La capătul acestei inventarieri se impune stabilirea câtorva concluzii, propriu- 
zis ipoteze, care ar putea constitui începutul unor cercetări mai aprofundate, atât prin 
lărgirea ariei de investigaţie, cât şi prin abordarea problemei de pe planuri diferite: ancheta 
lingvistică pe teren, cercetarea documentară, precum şi cea arheologică. Deocamdată 
este evident faptul că ne găsim în prezenţa a două straturi de nume topice de origine 
slavă: unul arhaic, datând din epoca simbiozei slavo-române (1.2.) şi un altul de dată 
mai recentă şi anume din perioada de după secolul al XIV-lea. 

10.1. înainte, însă, de a întreprinde o astfel de clasificare, nu lipsită de riscuri, 
întrucât pentru prima categorie avem în puţine cazuri documente probatorii (în general 
argumentele invocate ca sprijin sunt de natură lingvistică), credem că este important să 
ne oprim o dată în plus asupra acelor nume topice doar în aparenţă de origine slavă. 

10.1.1. Includem, în primul rând, în această categorie de nume topice, cu un procent 
oarecare de incertitudine (cel puţin în stadiul în care se găseşte cercetarea noastră), 
toponimele care au la bază apelative topice româneşti de origine slavă, inexistente azi în 
lexicul limbii române, vii şi active, însă, într-o anumită epocă. 

10.1.2. Din practica defrişării, îndeletnicire străveche, fie „în moină”, fie „înpâijol” 
(7.1.3.), credem că poloni era sinonim cu laz, curătură etc.; pogară, garişte erau 
sinonime cu arşiţă, arsură etc. şi desemnau terenurile incendiate cu voia omului sau prin 

accident. 

10.1.3. ranină (ravină) şi rămnişte (cu sens colectiv) 95 , „loc şes (de mai mică 
întindere)”. 

10.1.4. Numele topice diminutivate cu mijloace româneşti din toponime slave: 
Dâlboceţul < Dălboca; Coziuţa < Cozia, Govândărel < Govândar, Zăglăvelul < 
Zăglavul, Crăinicel < Crainic 96 , Lăbiţa, derivat din siv. lap „mlaştină” cu suf. rom. - 
iţa 97 . 

10.1.5. Toponimele derivate cu sufixul -aia (8.1.) sunt, credem, româneşti; situaţia 
sufixului este similară cu cea a lui -işte (5.3.), cu deosebirea că acesta s-a consolidat în 
limba română, pe când -aia a încetat să mai fie activ şi productiv. 

11.1. în altă ordine de idei, dar în completarea celor spuse sub 10, este important 
să remarcăm existenţa paralelismelor toponimice (nume topic slav — nume topic 
românesc), în afara celor cu reflex diminutivat (10.1.4.) notăm: Baciu — Baciovăţ, 
Smida Braţului — Smida Bratovii, Comorăşte — Blăgăvişte 98 , Vizurini — Iazbini, 
Lunideşi (= Alunii Deşi) — Liscov, Teiuş — Lipea, Cărpiniţa — Găbroava. Tot aici 
am putea reaminti fonnaţiile hibride, nemaivorbind de numele topice create cu mijloace 
de derivare slave din nume de persoană româneşti: Bratova, Pătruvâr, Predova etc. 

12.1. Este dificil să se stabilească cu precizie care dintre numele topice de origine 
slavă din valea Bârzavei aparţin epocii de „simbioză slavo-română”, adică seriei 
toponimelor de tip arhaic (1.3.), totuşi există câteva fapte de limbă care pot fi luate în 
considerare în fixarea perioadei de fonnare. 

12.1.1. Atestarea documentară, atât de precar reprezentată 99 , nu trebuie luată cu 
rigiditate ca dovadă în datare, căci dacă o parte din localităţile din valea Bârzavei apar 
menţionate abia în secolele XIV -XVI, nu putem afirma că ele nu existau cu mult înaintea 
acestor date: Câlnic, Târnova, Ţerova, Bratova, Igazovo; apoi hidronimele Bărzava, 
Predova, Liscov etc. 

12.1.2. Ştim că grupurilor tautosilabice or, ol, er protoslavc le corespunde, în 
toponimia românească de tip „medio-bulgar”, ra, la, rea: 100 Gladna, Breazova, Slamina 
(Doman); cf. big. slama „paie”. 

12.1.3. r vocalic s-a dezvoltat în îr românesc; de asemenea / vocalic în îl 101 : 
Bărzava, Târnova, Dălboca; pentru Bărzava vezi cele spuse sub 2.2. 

12.1.4. Tratamentul iusurilor o şi §'. Dumbraua, Govândar 102 ; izolat doar şi 
insuficient de clar: Dubara, Valea Dubării (Târnova), pe care l-am înregistrat uşor 
nazalizat: Dubara 103 . 

12.1.5. Dispariţia ierurilor: Glanda < Gladina, Râmnicul (Ţerova), dar păstrat 
în Ravina (Cuptoare), Lipea > siv. lipiku „ de tei”. 

12.1.6. După c sufixul slav -ov(a) s-a păstrat, nu s-a preschimbat în -ev(a): 
Baciovăţ; acesta însă putea să se modeleze şi după aspectul celorlalte nume topice din 
jur: Târnova, Ţerova, Bratova etc. 104 

12.1.7. Consoana -v- intervocalică a devenit în unele cazuri -u-: Bârzaua, 
Dumbraua (2.2.) 105 . 

12.1.8. Reflexulprotoslavului sc > sk+i este şt 106 : în cazul numelor topice din 
teritoriul cercetat de noi, nu putem stabili cu precizie în ce măsură unele sunt unnarea 
acestui reflex sau sunt apelative româneşti (mai cu seamă în situaţia colectivelor derivate 
cu -işte). 

13.1. Cele de dată recentă sunt concentrate, după cum spuneam (6.1.), în trei 
puncte, aflate în apropierea aşezărilor caraşoveneşti, ceea ce presupune că o dată cu 
venirea slavilor strămoşi ai actualilor caraşoveni, probabil în secolul XIV-XV 107 , au 
venit şi alte grupuri de slavi oare s-au stabilit dincolo de satele caraşoveneşti, în Almăj 108 
şi dincoace, spre Reşiţa, dar nu mai departe de aceasta, căci pe măsură ce ne depărtăm 
de fosta vatră a Reşiţei 109 , aceste nume topice se răresc, încât pe hotarul Câlnicului şi al 
Mâniomului nu mai găsim nici un exemplu 110 . Aceste grupuri de slavi nu au trăit izolaţi, ci 
s-au menţinut într-un pennanent contact cu românii găsiţi aici. Din această convieţuire 
(timp de un secol sau două) au rezultat unele dintre acele formaţii hibride de care aminteam 
(4.1.1.), s-a creat un strat nou de toponime, slave, apoi s-a produs o „sedimentare” a 
populaţiei slave pe actualele vetre ale satelor caraşoveneşti, aceasta ducând cu ea 
considerabile împrumuturi de fonetică, lexic sau onomastică 111 , cărora li s-au adăugat 
altele în secolele unnătoare, căci contactele dintre ei şi români n-au încetat, ci într-o 
anumită privinţă s-au amplificat. Românii au preluat în toată această perioadă şi în cea 
următoare unele elemente de lexic comun, e drept puţine şi greu de identificat, dar au 
păstrat un număr mare, după cum se vede, de nume topice. Uşurinţa cu care populaţia 
românească a acceptat toponimia slavă, mai veche sau mai nouă, nu surprinde, dacă 
avem în vedere că pe întreg teritoriul naţional românesc situaţia este similară, aşa încât 
ne considerăm obligaţi să reamintim următoarele date ale problemei. 

14.1. Contradicţia dintre caracterul romanic al limbii române şi caracterul nelatin, 
în primul rând slav, al toponimiei de pe teritoriul limbii româneşti, a fost explicată în 
diferite moduri, părerile fiind nu de puţine ori pe cât de categorice, pe atât de nefondate 
logic şi ştiinţific. Căci nu trebuie să omitem faptul că unele numiri geografice cu înfăţişare 
aparent foarte nouă au putut evolua ca şi apelativele comune din care derivă, adică, 
rezumând, am putea enunţa următorul raţionament: de ce să nu admitem c ăMontem, 
Marem au evoluat ca şi montem, marem? (vezi, I. Conea, în Terra, nr. 3 [1968], p. 
10). Acestei observaţii pe care unii ar putea-o considera argument speculativ, îi adăugăm 
constatarea noastră că există în microtoponimie, uneori pe nedrept neglij ată, numeroase 
exemple de nume topice, autentice relicte lexicale pe care aceasta le păstrează. Credem 
că toponime ca Ciumu, Grumuleul, Şucu, Şuma, Muga, Riga, Piciurini, Stupă, 
Sturul, Murul, Măierul, Săuci, Sudorea etc. (judeţul Caraş-Severin), pentru care există 
argumente de natură istorică, fapte corespondente în dialectele româneşti sud-dunărene, 
pot constitui dovezi în sprijinul unei toponimii autohtone şi că afirmaţia „avem extrem de 
puţine elemente de toponimie autohtonă” ar trebui amendată, iar contradicţia, amintită 
şi subliniată deseori cu prea multă insistenţă n-ar mai apărea atât de categorică. 

14.2. Cu un lucru se pare că sunt de acord cea mai mare parte a cercetătorilor: 
într-o anumită perioadă a simbiozei româno-slave, populaţia slavă a tradus numele mai 

vechi de localităţi ca Frumoasa înDobra, Piatra mKamenu, Repedea în Bistriţa etc.; 
fenomenul a putut să fie general, dar exemple documentare se pot cita numai câteva 112 . 

14.3. Simbioza vizează planuri diferite şi nu în ultimul rând presupune biligvism, 
situaţie despre care S. Puşcariu lăcea următoarea remarcă: Faptul că pe aceste meleaguri, 
în urma contactului cu slavii, numeroşi, de vreme ce au lăsat unne în lexic, toponimie şi 
antroponimic, românii au rămas cu limba lor, înseamnă că slavii au fost bilingvi, şi nu 
românii 113 ; bilingvismul a constituit „stadiul premergător deznaţionalizării” 114 . 

14.4. Chiar dacă savantul român admitea că slavii au fost numeroşi, nu era însă de 
acord cu cei care acreditau ideea superiorităţii lor numerice sau politice şi considera că 
„înrâurirea slavă nu este începutul, ci sfârşitul epocii de fonnare a limbii româneşti” 115 . 
Nu poate fi, deci, vorba de o predominare numerică şi nici de un sistem politic superior 
într-o asemenea măsură încât numele topice slave să fi fost impuse prin acte administra¬ 
tive, aşa cum s-au impus unele toponimice maghiare în Transilvania. 

15.1. Explicaţia trebuie căutată în altă parte. Admitem că în perioada de simbioză 
slavo-română, aproximativ intr-un interval de 5-6 secole, au avut loc următoarele procese: 

— slavii au învăţat româneşte; 

— în limba românească au pătruns numeroşi tenneni slavi, lexicul fiind cel mai 
afectat datorită penetrabilităţii lui; 

— slavii au tradus numele topice româneşti (14.2.) ori au creat altele noi; 

— românii au preluat numirile topice slave; 

— s-a deslăşurat şi s-a încheiat procesul asimilării slavilor 116 . 

15.1.1. înşiruirea de mai sus este convenţională; etapele simbiozei slavo-române 
nu s-au succedat strict în această ordine; sfârşitul unui proces n-a constituit începutul 
altuia; în parte ele s-au produs concomitent, s-au suprapus şi s-au condiţionat reciproc. 
Reţinem doar că, în timp ce slavii sunt asimilaţi de români, o parte a toponimiei 
româneşti se „slavizează”, capătă tot mai multe trăsături slave. 

16.1. Ajunşi în acest punct se impune deschiderea unei paranteze mai largi, în 
aparenţă doar fără legătură cu tema propusă în discuţie. 

16.1.1. Dintre toate „bolile” cuvintelor, cea mai gravă este — după Gillieron — 
omonimia, căci aceasta provoacă modificări care nu ţin cont de legile fonetice şi duce la 
dispariţia unor tenneni 117 . Dar consecinţele omonimiei trebuie discutate împreună cu 
cele cauzate de concurenţa sinonimică, căci dacă un termen devine incomod sau 
„indezirabil” ca urmare a omonimiei, un sinonim al cuvântului „condamnat” ia locul 
acestuia îndată ce se iveşte prilejul. Care dintre tennenii omonimiei câştigă din co nfr untare 
sau care dintre sinonime se impune? Nu totdeauna cel mai important, căci „nu trebuie să 
clasificăm cuvintele în primordiale şi mai puţin importante; cauzele pentru care se pierde 
o vorbă sau se împrumută alta n-au legătură cu importanţa lor” 118 . 

16.1.2. Exemplele sunt numeroase, dar nu cităm decât pe unele dintre cele care 
s-au confruntat în starea de bilingvism slavo-român sau în împrejurări similare: amicus, 
amor, amare latineşti au murit din cauza omonimiei cu mic, mor vb., mare, după amuţirea 
lui a- iniţial şi au făcut loc tennenilor slavi prieten, dragoste, iubire. 119 Aceştia nu s-au 

impus ca urmare a presiunii exercitate de slavi, ci din cauza „bolii fonologice”. Dealtfel, 
sfera semantică din care fac parte exclude eventualitatea impunerii unor atari tenneni. 

16.2. Slavii au tradus numele topice într-o vreme când stabiliseră cu locuitorii 
băştinaşi multiple contacte (sociale, economice, spirituale etc.) şi după ce învăţaseră 
limba românească. Dintre contactele care au avut loc în starea de simbioză, poate cel 
mai important pentru a explica „transferul” de toponime dintr-o limbă în alta şi fonnaţiile 
hibride, au fost relaţiile economice, în speţă cele legate de practicele agro-pastorale, 
care se aflau în strânsă legătură cu realităţile terenului, dar şi cele sociale, mai ales cele 
care exprimau raporturi de proprietate. 

16.2.1. Când numele topice au fost traduse de vorbitorii limbii slave, deci când 
acelaşi loc purta două nume (unul românesc şi un altul slav), s-a ivit prilejul înlocuirii 
termenului incomod, adică a toponimului, căci Repedea şi Bistra acţionau în această 
situaţie de bilingvism ca tenneni sinonimi. 

16.2.2. Românii au acceptat cu uşurinţă pe Bistra, deoarece acesta denumea numai 
locul sau apa; pentru vorbitorii limbii române avea un conţinut abstract, era înţeles numai 
în legătură cu locul numit astfel; repede (şi ca acesta bun, negru, roşu etc.), atribute 
care puteau fr acordate atât persoanelor, locurilor, cât şi unui număr oarecare de obiecte 
şi fenomene sau în numeroase împrejurări, a rămas ca instrument lingvistic comun; s-au 
evitat astfel confu z iile şi situaţiile echivoce, mai ales că în cazul toponimiei se folosesc de 
predilecţie detenninanţii (negru, alb, frumos etc.), fără apelativele entopice (pârâu, 
vale, deal etc.). 

17.1. Pentru numele topice din valea Bârzavei din perioada convieţuirii rotnâno- 
slave, explicaţia aceasta (sub 16.2.) este operantă, în schimb nu putem absolutiza datele 
în cazul toponimelor slave de dată mai recentă 120 . Acceptarea numelor topice traduse, 
aduse sau date de slavii veniţi cu strămoşii caraşovenilor (13.1.) s-a făcut nu atât din 
cauza „incomodităţii provocată de falsa omonimie”, ci pentru că numele pe care le 
ofereau slavii, în relaţiile lor cu românii, aveau acel conţinut abstract şi specializat pentru 
a numi locul de referinţă (16.2.2.). 

17.2. Cât priveşte ariile de concentraţie a numelor topice slave de dată mai recentă, 
există suficiente mărturii de natură materială (unne de zidiri, pietre de mormânt etc.), 
încât o cercetare arheologică ar putea confirma prezumţiile noastre. 

18.1. Cele spuse privitor la o posibilă explicaţie pentru caracterul slav al toponimiei 
româneşti, sunt ipoteze, care ar putea fi confirmate sau infirmate prin lărgirea ariei de 
cercetare. Ar fi interesant de văzut care tenneni au fost acceptaţi mai cu uşurinţă de 
către români; cum sunt repartizate aceste toponime din punct de vedere geografic (munte- 
şes); care este situaţia lor în regiunile care au cunoscut ca principală ocupaţie păstoritul 
local sau cel transhumant. Poate ar putea fi luate în discuţie şi situaţiile analoge din 
toponimia altor popoare 121 . 


Apărut în „ B a nati ca ", III, p. 379-397, Reşiţa, 1975 

1. Baciovăţ 

2. Baciii 

3. Blăgăvişte 

4. Bolnovăţ 

5. Pădurea Bolnovăţului 

6. Breazova 

7. Budinic 

8. Butovăţ 

9. Chemenic 

10. Cozace 

11. Cozia 

12. Crivaia 

13. Cucui ova 

14. Dâlboca 

15. Dălboşeţul 

16. Drăgoina 

17. Driglovăţ 

18. Debara 

19. Găbroava 

20. Glanda 

21. Gorilaş 


22. Gornicrai 

23. Govăndari 

24. lazvini 

25. Igăzău 

26. Isinovăţ 

27. Iesenovăţul Mare 

28. Culmea Iervanului 

29. Lasniţa 

30. Lăbiţa 

31. Lipea Mare 

32. Liscovul Mare 

33. Lucaiul 

34. Miercovăţ 

35. Mociur 

36. Murgai 

37. Năgoslaş 

38. Negrilovăţ 

39. Olbina 

40. Ostrica 

41. Pătruvăr 

42. Pogarul 


43. Pol omul 

44. La Podele 

45. Lunca Pomostului 

46. Predova 

47. Prolaz 

48. Pucnata 

49. Valea Râmnicului 

50. Ranchina 

51. Ravina 

52. Rămnişte 

53. Săngerova 

54. Slamina 

55. Sochivăr 

56. Sodol 

57. Suvacea 

58. Uicovul 

59. Zâglavul 

60. Zăglăvelul 

61. Zolobărş 

62. Zubregul 

1 în formă rezumată, lucrarea de faţă, a constituit tema comunicării prezentată la al III-lea 
Simpozion iugoslavo-român Zrenjanin (R.S.F. Iugoslavia), octombrie 1974. 

2 Doman (a. 1370), Ţerova (a. 1433); celelalte: Tărnova, Moniom, Călnic, Reşiţa, Secii, 
Cuptoare, Văliug sunt menţionate documentar în secolele următoare (cf. C. Suciu, Dicţionar 
istoric al localităţilor din Transilvania, Bucureşti, voi. I (1967); voi II (1968); în continuare DLT). 

3 Em. Petrovici, Studii de dialectologie şi toponimie, volum îngrijit de I. Pătruţ, B. Kelemen 
şi I. Mării, Bucureşti, 1970, p. 141; în continuare SDT;DR, X,p. 233-277. 

4 Istoria României, voi. I, Bucureşti, 1960, p. 728 urm; v. şi Constantin C. Giurescu - Dinu C. 
Giurescu, Istoria Românilor, Bucureşti, 1971, p. 158. 

5 Istoria limbii române, voi. II, Bucureşti, 1969, p. 373; vezi şi I. Pătruţ, Studii de limbă 
română şi slavistică, Cluj, 1974, p, 91 urm., unde se dovedeşte că „limita inferioară ă relaţiilor 
lingvistice slavo-române nu poate fi coborâtă sub secolul al IX-lea, chiar al X-lea, dată până la care 
limba română exista [...]; elementul slav nu a participat la procesul de formare a limbii române, ci el 
este un adaos ulterior” (p. 93). A. Philippide socoteşte că separarea dintre „nord” şi „sud” a avut 
loc mult mai devreme, în sec. al Vl-lea (Originea românilor, voi. I, Iaşi, 1923, p. 227). 

6 Cf. Em. Petrovici, în DR, X, p. 267. 

7 Ulterior redactării articolului de faţă (1974) despre Bărzava şi aşezările de pe valea superioară 
a acesteia, am adus noi argumente în Monografia localităţii Călnic, Editura Timpul, Reşiţa, 1997, 
p. 8 ş.u. 

8 1. Iordan, Toponimia românească, Bucureşti, 1963, p. 81; în continuare: Toponimia. 

9 N. Drăganu, Românii în veacurile IX-Xpe baza toponimiei şi onomasticii. Bucureşti, 1933, 
p. 322; în continuare: Românii. 

10 Evident unele forme sunt rezultatul tendinţei de hipercorectitudine sub influenţa denumirilor 
oficiale; aici interesează doar pronunţia lui -v- intervocalic. „în partea apuseană a teritoriului 
dacoromân (o arie care atinge sudul Banatului până la Reşiţa, în nord trece peste Arad şi Oradea 
până la Şimleul-Silvaniei, iar în partea de est ocupă judeţul Hunedoara ajungând până la Cluj; cf. 
Puşcariu, LR, II, p. 319), într-o regiune în care circulă şi alte arhaisme, se folosesc până astăzi 
formele arhaice în (uă); steauă, căţauă, frumuşauă ” (Marius Sala, Contribuţii la fonetica istorică 
a limbii române, Bucureşti, 1970, p. 931), forme care au facilitat, probabil, vocalizarea lui -v-, 

11 Adăugăm şi alte nume topice în legătură cu hidronimul Bârzava, aşa cum au fost notate de 
la informatori: Bărzăviţa, cu un r vocalic aproximativ ca cel sârbocroat (Văliug); Dealul Bărzăvii, 
Coasta Bărzăvii, Cleanţul de la Coasta Bărzăvii (Ţerova); Bărzăviţa, afluent al Bârzavei (Câlnic) 
şi un altul cu acelaşi nume (Doman; aici notat şi în varianta Izvoru din Burzăviţă ); la Văliug, 
Berzaviţa', Bărzăvicioara, pârâu (Câlnic); între Bărzave (Şoşdea); în hotarul comunei Pojejena 
Berzciviţa, pădure; în acelaşi loc, Ogaşul Bărzaviţii. 

12 1. Iordan, Toponimia, p. 102; cf. Tărnicioara (Teregova); acesta presupune un Târna în 
apropierea lui pe care nu l-am identificat, dar semnalat în toponimia românească (v. I. Iordan, loc 
citat). 

13 Cf. ser. Recitsa < reka (I. Iordan, Toponimia, p. 97; de asemenea, Em. Petrovici, .S/J T, p. 

138). 

14 N. Drăganu, Românii, p. 105; în completare adăugăm: Ţărova (Borlovenii Vechi, Buchin); 
apoi Cserova, Zerova (cf. Hărţile cadastrale, ridicate la 1876; 1883; Oficiul de Cadastru şi Organizare 
a Teritoriului din Reşiţa, în continuare prescurtat CAD, urmat de localitate şi cifra care indică fila: 
CAD/Pârvova, 8; 5); Szerova, pârâu (CAD/Bolvaşniţa, 1); Tirova (CAD/Zlatiţa, 13); Czerovitza, la 

a. 1597, azi dispărută (cf. C. Suciu, DLT , II, p. 314); cf. Vâna Ţăroviţei (Ţerova), Cherova, Czerova 
(Idem, ibidem, p. 310). 

15 1. Iordan, Toponimia, p. 54; 69; o altă etimologie a fost propusă de noi ( Monografia 
localităţii Călnic , p. 9). 

16 C. Suciu, DLT, I, p. 406; se pare că Manihom, la a. 1587 (Idem, ibidem ), localitate dispărută 
şi localizată de C. Suciu „pe lângă Apadia şi Ţerova”, este aceeaşi cu Moniom, localitatea actuală. 

17 Idem, ibidem , voi. II, p. 342; cf. I(u)ga, Iugas n. pers. (cf. N.A. Constantinescu, Dicţionar 
onomastic românesc, Bucureşti, 1963, p. 78; în continuare: DOR). 

18 Cf. Pesty Frigyes, Krasso vărmegye tortenete, II, Budapesta, 1882, p. 136; în continuare: 
Krasso. 

19 Domăneasa ne sugerează (datorită funcţiei sufixului), fie „nevasta lui Doman”, mai puţin 
probabil, fie „moşia (proprietatea) lui...” 

20 Pesty Frigyes, Krasso, p. 263. 

21 Pentru etimologia antroponimului Doman, v. a domăni „a sta de vorbă, a sta la taifas” ( LR, 
8,1959, nr. 2, p. 52). 

22 Pesty Frigyes, Krasso, p. 271. 

23 N. A. Constantinescu, DOR, p. LXI (prefaţă). 

24 Boris Cazacu (sub conducerea), Glosar dialectal Oltenia, Bucureşti, 1967, p. 124. 

25 Cf. văliugă ivăiugă) menţionat de N. Iorga (apud DR, II, 786); valog „vale sau poiană între 
două vârfuri” ( Sbornik , X, 30); văiugă (Th. Capidan, în DR, III, 234). 

26 Cf.C. Suciu, DILT, II, p. 113-114. 

27 Cercetarea a fost efectuată între anii 1968 şi 1974 de către autor în Câlnic, Moniom, Reşiţa, 
Ţerova; împreună cu M. Deleanu în Doman, Cuptoare-Secu, Tâmova, Văliug. Apoi investigaţiile 
au fost completate cu cercetarea documentelor de carte funciară (Notariatul din Reşiţa) şi a hărţilor 
de cadastru (v. nota 12) împreună cu O. Răuţ. 

28 Normele în conformitate cu care am apreciat că un nume topic este slav, şi nu un 
„pseudoslav”, sunt cele expuse de Em. Petrovici, în SDT, p. 292-303; DR, X, p. 233-277; 517-543. 

29 Un personaj Baciu, apare frecvent în documentele secolului XV (v. Pesty Frigyes, Krassâ, 
p. 72; 136). 

30 Bacia; pentru alte exemple, v. SLLFolc, 11, p. 82. Pentru baci, v. V. Scurtu, Termenii de 
înrudire în limba română, Editura Academiei R.S.R., Bucureşti, 1966, p. 267-268. 

31 Cf. Buta, n. familie (Şoşdea), Butan (Agadici), Butac (Zorlencior), Buteală (Greoni). 

32 Dar şi rom. Merca, Mercea (cf. N. A. Constantinescu, DOR, p. 321); cf. Mercina, localitate; 
Ogaşul Mercii sau Mircii (!). 

33 Cf. Bolnovec (CAD/Petroşniţa, 8); Bolnişoara (CAD/Vârciorova, 15); numele de persoană 
Bolecm (Prisaca), Bolniceanu (Ilova). 

34 Petrovici, DR, loc. cit. 

35 Prezenţa bradului aici ar susţine suplimentar ipoteza, dar rămâne nelămurită suficient o 
eventuală evoluţie *Boroveţ > *Bolovăţ > Bolnovăţ, în afară de cazul că admitem apropierea de 
numele comun bolnav. 

36 Cf. Borovenii Mari (Globurău). 

37 1. Iordan, Toponimia, p. 473. 

38 Idem, ibidem, p. 63; apoi Ogaşul Găbrua (Răcăşdia); Dealul Gabrovei (Calina), Ogaşul 
Gabrova (Lescoviţa), Gabroţ (Bănia); pentru -oveţ > -oţ, v. Em. Petrovici, SDT,p. 140.; Gabrovecz 
şi Garbovez (CAD/Prilipeţ, 25; 27) Gabretina (CAD/Bănia, 64); Gabresia (CAD/Bozovici, 28); 
Gabreska, Lunca Gaberei (Idem, ibidem, 43; 58); revenind la Găbroava de la Cuptoare, notăm 
reflexul românesc, Cărpiniţa (Doman). 

39 Cf. Liscov (Teregova); Lescoviţa , localitate. 

40 Şi în altă parte; spre Văliug: Isinovăţul Mare, Isinovăţul Mic, Intre Isinoveţe, Iesenia 
(CAD/Iablaniţa, 17); Isinata şi Isinata Bara (CAD/Bănia, 54). 

41 Cf. I. Iordan, Toponimia, p. 68. 

42 Cf. N. A. Constantinescu, DOR , p. 180. 

43 Numele topice derivate cu suf. -in(a) de la nume de persoane sunt extrem de numeroase, 
încât renunţăm să le mai menţionăm aici. 

44 Cf Babindeal, formaţie hibridă (Frăsincea); Stoichi(n)laz (Topleţ). 

45 Em. Petrovici, în SCL, IV (1953), p. 67; cf. ALR II, s.n., voi. III, h. 817, pentru „loc şes” ramnu, 
ramină adj., pct. 48; râvna, rcivniţa pct. 25 (Caraşova). 

46 Em. Petrovici, SDT, p. 176. 

47 Banatica, II, p. 420, nota 16. 

48 Apud I. Iordan, Toponimia, p. 501. 

49 Cf Budoviţa (Vărădia); Buda, loc. atestată la 1369-1377 (cf C. Suciu, DLT, II, p. 304); 
Budinach la 1535 (Idem, ibidem, p. 306); cf Priporul lai Budu (Rusca Teregova), Spinii Budii 
(Duleu). 

50 1. Iordan, Toponimia, p. 473. 

51 Cf. Cucuiul (Apadia, Pescari, Pârvova, Valea Timişului); Cucuiul Mare (Cruşovăţ); Cucuiata 
(Frăsincea). 

52 Cf. Cucuioava (Apadia; sinonim cu Cucuiul ; Ilova, Pătaş, Sicheviţa). 

53 Asemenea toponime hibride sunt posibile; cf big. Valuniş, unde v (= în) şi s-a ataşat n. top. 
românesc, Aluniş (SDT, 142). 

54 Dealtfel locul şi aşezarea acestuia faţă de sat întăresc o atare prezumţie. 

55 Cf Dorin Gămulescu - Mirco Jivcovici, Dicţionar sărbocroat-romăn, Bucureşti-Pancevo, 
1970, s.v.; pentru a nu mai reveni, menţionez aici că în cele mai multe referinţe la termeni sârbocroaţi, 
am folosit această sursă. 

56 Cf. ser. kovilje „colilie” (Em. Pebrovici, Graiul caraşovenilor. Bucureşti, 1935, p. 136). 

57 Notat în variantele: Blegăvişte, Blăjăvişte, evident etimologii populare parţiale. 

58 V. Em. Petrovici, SDT, p. 176, unde face încă odată observaţia la eventualitatea existenţei în 
trecut a unor apelative *osoi, *predeal, *slănic; de asemenea, p. 248, privitor la Grădişte(a). 

59 Idem, ibidem, p. 297 urm. 

60 Cf. I. Iordan, Toponimia, p. 84; dar au mai fost propuse şi alte etimologii: v. Em. Petrovici, 
SDT, p. 280. 

61 Cf. Criva (Teregova); Kriva (CAD/Pârvova, 21); Crivini (Slatina Tiimiş); Dealul Crivăi 
(Secăşeni); nu trebuie să scăpăm din vedere nici numele comun românesc crivă, crivină „ţinut 
acoperit de pădure” (cf. G. Oprescu, în DR, IV, 1511). 

62 Cf. Em. Petrovici, SDT, p. 138-139 ■, Dălboaca Mare (Borlovenii Vechi), OgaşulDălbochii 

(Calina), Dalbosca (CAD/Valea Bolvaşniţei, 11); Talbosevitza (CAD/Bozoviei, 64); Dlboka Obrska 
(Caraşova; informaţie M. Radan); ct. ALR 11, s.n., voi. III, h. 837. (apă) adâncă; dălboka pct. 25 
(Caraşova); pentru „bălţi de ploaie”, h. 830: dalbă şi dalbi, pct. 310. 

63 I. Iordan, Toponimia, p. 325; metateza -dn- > -nd-, din pricina grupului consonantic 
neobişnuit în limba română; cf. Flămânda (Pârvova) şi Poiana Flămânda (Vărădia); apoi nume 
topice derivate din foame s.f.; Câmpul Fomii (Luncaviţa), Lunca Fomii (Mehadia); Inseg mezeje 
(CAD/Slatina Timiş, 12); cf. magh. inseg „sărăcie”; aceste exemple întăresc ipoteza unei origini de 
natură psihologică, şi nu a uneia antroponimice (cf. Fonia n. pers.). 

64 Acelaşi nume în hotarul satului Clocotici: Gornicrai (comunicat de M. Peia). 

65 Cf. Em. Petro viei, Graiul, p. 129; 131; de asemenea, I. Bettisch, în SLLFolc, II, p. 53 urm.; V. 
loniţă, ibidem, p. 87. 

66 Cf. Moceriş, localitate (colectiv românesc); planta mociară-lungă (Juncus conglomeratus), 
„Iarbă de mlaştină”; cf. Al. Borza, Dicţionar etnobotanic, Bucureşti, 1968, p 91; aceasta, având în 
vedere aria răspândirii (Maramureş), provine din magh. mocsăr, sau mai bine zis sub influenţa 
acestuia; nu putem presupune că limba română ar fi cunoscut un apelativ *mociur ; numele topic 
discutat redă big. mocur „mlaştină, mocirlă” (cf. Gh. Bolocan, Dicţionar bulgar-romăn, Bucureşti- 
Sofia, 1972, s.v., sursă pe care am consultat-o de cele mai multe ori când m-am referit la termeni 
bulgari). 

67 Cf. I. Iordan, Toponimia, p. 109. 

68 Cf. siv. most „pod”; rom. a pomosti „a aşterne un strat de lut ca pardoseală, ca tencuială” 
(CADE); pomosteală s.f. „pământ prepus într-un loc pentru nivelare” (cf. Cum vorbim, VIII, 1949, 
p. 33). O discuţie mai amănunţită în lucrarea noastră Metafore ale graiurilor din Banat, Editura 
Facla, Timişoarea, 1985, p. 112-114. 

69 Cf. ALR II, s.n., voi. III, h. 812, „cheie (între doi munţi sau două dealuri)”: prolas, p. 25 
(Caraşova). 

70 Derivat cu suf. adjeotival -ik(u) (3.2.5.); cf. numeroasele nume topice româneşti din tema 
siv. strumina „loc abrupt” (v. I. Iordan, Toponimia, p. 129), exemplele date aici din toponimia 
românească, precum şi cele înregistrate de noi în toponimia Caraş-Severinului: Stărmina ( Slatina 
Timiş, Duleu); Vini Stermina (CAD/lablaniţa); Stărminoasa (Sadova Nouă, Vălişoara, Ilova), 
Stărminoasa (Mâtnicu Mare), Dealul Streminoasei (Bolvaşniţa), Stărmineţiu (Bănia), Valea 
Stremneacului (Moceriş), Stărmiac (Bănia), Streneac (Prigor), Streneacul Boinii (Prigor), 
Streneacul Oraviţei (Ravensca); Strenea Mare, Strenea Mică (Petnic); apoi diminutivele: 
Stârnicelul Sec, Stărnicelul Domăneanţ (cf. Doman, loc.); Stărnicioara, Lunca Stărnicioarei, 
Pârău! Stărnicioarei, Dosul şi Faţa Stărnicioarei (Valea Marga); toate acestea sunt derivate 
româneşti, încât este posibil ca *stărnic să fi existat ca apelativ în limba română (v. discuţia sub 
10 ). 

71 Cf. Suvacea, vale şi deal împădurit (Doman); Suhacea (Bozovici); Suhara (Teregova); cf. 
big suhar ,,lemn(e) uscat(e)” (I. Iordan, Toponimia, p. 128); Souha Padina (CAD/Valea Bolvaşniţei, 
8); Suvaia (Câmecea); acelaşi loc Ogaşul Şuvăii (Secăşeni); nu excludem nici derivarea dintr-un 
nume comun: cf. Morcovacea < Marco, Sorcovacea < Sorco (I. Neiescu, în CL, XIII, 1972, p. 285); 
Popovacea (Bozovici). 

72 Cf. Driglovăţ (Reşiţa); cf. ser. tri „trei” şi glava, cu acest sens; partea finală adaptată după 
Baciovăţ, Butovăţ, Mircovăţ etc. 

73 Vezi SLLFolc, II, p. 86. 

74 în fapt „Cleanţul Domănesc” (= dinspre Doman); pe hărţile forestiere e notat întocmai, 

alteori evident eronat: Cleanţul Domnesc(!). 

75 Caraşovenescul klanac este un împrumut din graiul românilor (cf. Em. Petrovici, Graiul, p. 

127). 

76 Un Nyakazo Jănos este menţionat în legătură cu localitatea Doman la anul 1593 (cf. Pesty 
Frigyes, Â>as,sd, p. 136). 

77 Cazuri de acest fel sunt des întâlnite: cf. Valeapai (= Valea Paii < Paia n. pers.); localnicii 
pronunţă numele localităţii Şomcuta (Maramureş), Şomcuţa (originea numelui este maghiară: som 
„com” şi kut „fântână”). 

78 Cf. Stoichi(n)laz (Topleţ), Martiukina Gradina (Clocotici). 

79 înCL, X, nr. 2,1965, p. 365. 

80 D. Gămulescu, Elemente de origine sărbocroată ale vocabularului daco-român. Bucureşti- 
Pancevo, 1974, p. 133; în continuare: Elemente. 

81 Idem, ibidem, p. 134. 

82 Gărăna, localitate (Caraş-Severin), n. topic (Căvăran); gărănă „pădurice” (Moniom). 

83 Em. Petrovici, Graiul, p 136. 

84 Cf. D. Gămulescu, Elemente, p. 133. 

85 Cf. I. Vlăduţiu, Etnografia românească, Bucureşti, 1973, p. 199-200. 

86 Repartizarea lui laz cunoaşte trei mari arii de răspândire, evident provenind din limbi slave 
diferite: Banat, Moldova şi Transilvania (v. D. Gămulescu, Elemente, p. 147). 

87 Pentru Pogărul (Cuptoare), reflexul diminutivat este Pogărciţa, o formă curioasă din 
punct de vedere al derivării; probabil Pogăr > Pogaraş + -iţa. 

88 ciung, cu varianta în graiul bănăţean ciungar, denumind arborii desfrunziţi în urma 
incendiului sau a acţiunii omului (v. M. Homorodean, Toponimia satelor Cinciş şi Valea, Ploştii, 
în Studii şi materiale de onomastică, Cluj, 1969, p. 87 urm). 

89 Dealtfel poiană este considerat sinonim cu termenii care desemnează acţiunea de defrişare; 
curătură (v. I. Iordan, Toponimia, p. 23). 

90 De asemenea foarte numeroase în toponimia Caraş-Severinului, precum şi în alte părţi (v. I. 
Iordan, Toponimia, p. 23; 108); cf. Arsuri localitate; Arşiţa (Doman, Mercina, Pătaş, Ţerova); La 
Arsoare (Ocna de Fier, lersig); Arsişte, influenţat de Garişte (Domaşnea). 

91 Cf. numele topice pe oare le dă 1. Iordan, Toponimia, p. 23, derivate din lom < siv. lomiti „a 
ara un loc întâia oară”. 

92 Explicat de localnici prin etimologizare: „valea lu(i) cai (= cailor)” v. SLLFolc, II, p. 87. 

93 Urcu e cunoscut şi ca nume de persoană şi ca nume de localitate: Urcu (Caraş-Severin); cf. 
Urculescu, n. pers. (N.A. Constantinescu, DOR, p. 465); cf. urc, urcuri „vânătoare, goană după 
animale sălbatice; loc de vânătoare” (v. ALR, II, s.n, voi. III, h. 720, pct. 2). 

94 Mai notăm Gostaia (Sadova Nouă) < Gosta n. pers. (v. V. Ioniţă, Glosar toponimic, Reşiţa, 
1972, p 48); Miraia (Petroşniţa) < Mir(e)a; cf. Myraya la a. 1468 (cf. C. Suciu, DLT, II, p. 374); 
pentru -oasa cu funcţia de a indica elementul material prezent, notăm Cerosa n. top. ,(= loc cu ceri), 
menţionat de Pesty Frigyes, Krasso, p. 290. 

95 Nu acelaşi lucru îl putem spune în cazul numelor topice Craişte sau Covilişte; pentru 
primul, limba română nu cunoaşte un apelativ topic *crai(e); Craia (Câlnic), Crainic (Văliug) pot 
să derive de la nume de persoană; în schimb Craiovicea Mare, Craiovicea Mică (Pârvova), 

Globul Craiovei, localitate; Lunca Craiovei (Pârvova) sunt sigur slave; Craiova, pârâu (CAD/ 
Pârvova, 11) apare în vecinătatea numelui topic Margina (CAD/Pârvova, 15); Craişte, deci, este 
nume colectiv slav, echivalent cu rom. Ocolişte (Reşiţa); cf. ocol, ocoale „mici porţiuni de teren 
împrejmuite în vederea cultivării”; pentru Covilişte < ser. kovilje „colilie”, v. Em Petrovici, Graiul, 
p. 136. 

96 Dacă nu e un nume de persoană, atunci putem admite cele spuse sub 3.2.5., ca derivat cu 
suf. -ik(u). 

97 Evident etimologie populară (cf. labă s.f), dar să nu omitem faptul că sufixul este de 
origine slavă; după cum nu putem hotărî cu certitudine că diminutivul Bratoviţa este creat de 
români, şi nu de slavi. 

98 Em. P.etrovici, Graiul, p. 71 (v. indicele, unde trimite la p. 70), sugerează (dacă este vorba de 
numele de loc în discuţie), Blagoist ’, echivalent cu rom. Bunavestire. 

99 Al. Rosetti, Istoria limbii române, Bucureşti, 1968, p. 237. 

100 Cf. Em. Petrovici, Daco-slava, în DR, X, p. 242. 

101 Idem, ibidem, p. 243-244. 

102 Idem, ibidem, p. 246-247; Govândar nu se putea dezvolta dintr-un ser. govedar (6.1.1.), ci 
dintr-un v. siv. govţda „vite mari”, cu sufixul -ar, cu valoare colectivă, care indică prezenţa elementului 
din temă: v. Dubara, Cozara; apoi româneştile Obsigar, Stuparu, Brumarul, Păcurarul (Câlnic; 
cf. SLLFolc, II, p. 83-84); în schimb Govădarea, Valea Govădării (Goruia) < ser. govedar. 

103 Probabil, alături şi de alte elemente cu caractere sârbocroate semnalate de Em. Petrovici, 
SDT, p. 138 urm., Dubara constituie un element avansat spre vest în aria stabilită de acesta. 

104 V. Em. Petrovici, Graiul, p. 7 urm., când discută originea numelui Caraşova. 

105 Acesta poate fi un element arhaic (12.1), dar şi o inovaţie mai nouă, după cum remarca Em. 
Petrovici, SDT, p. 140. 

106 Cf. Em. Petrovici, Daco-slava, în DR, X, p. 244. 

107 Em. Petrovici, Graiul, p. 18. 

108 Supranota 105. 

109 V. loniţă, Nume topice din Reşiţa, mBanatica, II, 1973, p. 417 urm. 

110 Săcârcea (Câlnic), credem că derivă dintr-un antroponim, căci nu vedem cum ar putea 
deriva din ser. kreiti „a defrişa” şi prepoziţia ser. s(o) „cu”; celelalte toponime de aici aparţin 
primului strat. 

111 Exemplele de împrumuturi, uneori chiar de conservare a unor elemente fonetice româneşti 
străvechi (ca stragl ’aţă) sunt cuprinse în lucrarea monografică a lui Em. Petrovici, Graiul, citată 
până acum în diferite ocazii. 

112 Cf. Al. Rosetti, op. cit., p. 215; 237. O expunere mai amplă a problemei în lucrarea noastră 
Nume de locuri din Banat, Editura Facla, Timişoara, 1982, p. 209-226. 

113 înDR,VI,p.251. 

114 Idem, ibidem. 

115 în DR, VIII,p. 348. 

116 Ceea ce S. Puşcariunumea „desnaţionalizare” (14.3.). 

117 Cf. Al. Graur (sub conducerea), Introducere în lingvistică, Bucureşti, 1965, p. 294. 

118 Cf. S. Puşcariu, in DR, VIII, p. 352. 

119 Idem, ibidem. Tot aici S. Puşcariu citează exemplul lui a vie „a trăi” < lat. vivere, cum apare 
în documentele mai vechi şi care a dispărut în urma concurenţei omonimice cu vie s.f. < lat. vinea, 
după ce n a trecut la i. Graiurile moldoveneşti nu cunosc termenul taur, dar pe la a. 1500 găsim în 
Moldova antroponimul Neagşul Taurul, a cărei proprietate se află pe unde se găseşte azi toponimul 
Valea Buhaiului (cf. I. Gheţie şi Al. Mareş, Graiurile dacoromâne în secolul alXVI-lea, Bucureşti, 
1974, p. 267). Oficialul magh. Olt „a avut şansa” să fie acceptat de autohtoni, căci iniţialul *Alt (cum 
îl găsim în graiurile săseşti), intrase în concurenţă omonimică cu alt, -ă adj. (caz citat tot de S. 
Puşcariu, v. mai sus). La aceste câteva exemple pot fi adăugate numeroase altele din lucrările lui N. 
Drăganu, mai cu seamă din Românii. 

120 Poate locuitorii actualului sat Iabalcea, care vorbesc numai româneşte, spre deosebire de 
cei din celelalte şase sate, să fi convieţuit vreme mai îndelungată cu românii din Doman, încât să fi 
fost asimilaţi din punct de vedere lingvistic, apoi plecarea lor să se fi făcut din motive necunoscute. 

121 Tot aşa s-ar putea explica cele peste 3000 de nume topice slave din Grecia (şi despre greci 
se spunea că au dispărut şi că au fost înlocuiţi de slavi; v. Em. Petrovici, în DR, X, p. 233.); sau că 
în Picardia majoritatea numelor de localităţi sunt de origine germanică (apud S. Puşcariu, în DR, 
VIII, p. 345-346); în acelaşi loc se spune „toponimia bulgară a fost schimbată de turci”, dar acceptată 
de bulgari (n.n.); acad 1. Iordan, Toponimia, p. 6, nota 1, remarca fapte similare în Peninsula Iberică, 
unde spaniolii au preluat toponimia de origine latină de la arabi. Apoi este un fapt cunoscut că nu 
francii au fost mai numeroşi şi că nici autohtonii n-au părăsit locurile, ci francii au fost cuceritorii. 


IDENTIFICAREA PE BAZA TOPONIMIEI ACTUALE 
A UNOR AŞEZĂRI DISPĂRUTE 

Studiul interdisciplinar, cercetarea pe multiple planuri a unui anumit domeniu de 
viaţă, a unor fapte şi fenomene, se impun ca metode de lucru absolut indispensabile 
cercetătorului. Aşa, bunăoară, lingvistica în general şi toponimia în special îşi consolidează 
argumentaţiile multora dintre ipoteze bazându-se pe mărturiile documentelor istorice 
sau pe dovezile arheologiei. 

Toponimia a fost şi continuă să mai fie revendicată şi de alte discipline ştiinţifice 
(geografie, istorie, etnologie etc.). In ultima vreme însă tot mai mult este împărtăşit punctul 
de vedere potrivit căruia cercetarea numelor de locuri este în primul rând un domeniu al 
limbii şi că „studiul lingvistic (al numelor topice n.n.) trebuie să-l preceadă pe cel 
geografic, istoric, etnologic etc .” 1 

Pornind de la sensul unor cuvinte, observăm că toponimele provenite din apelative 
comune cu înţelesuri clare (cetate, ruină, turn) sau cu semnificaţii mai puţin clare la 
prima vedere (grădişte, jidovină, zagrad) nu sunt altceva decât mărturii ale prezenţei 
omului pe acele locuri. Chiar şi atunci c când numele topice respective exprimă realităţi 
cu caracter strict militar — ca în exemplele de mai sus — ele dovedesc totuşi că pe 
locurile numite Turnu, Ruini, Jidovini etc. existau într-o anumită vreme nuclee de aşezări 
omeneşti. Când nume de locuri de tipul Mormântul, Biserica, Cimitirul se găsesc în 
afara vetrelor actuale ale satelor, ele nu sunt doar simple ciudăţenii, ci indicaţii despre 

vechi selişti (vetre de sat) părăsite. 

S-a spus că fonetismele reflectate în toponimie sunt proprii graiului celor care le- 
au fixat în documente, idiomului vorbit pe locurile respective 2 . Chestiunea se prezintă a 
fi mai dificilă dacă avem în vedere „partea apuseană a Banatului (şi nu numai aceasta, ci, 
putem spune, întreg teritoriul sud-vestic al ţării, n.n.), unde s-au produs mişcări de populaţii 
în secolul al XVIU-lea de natură să redea denaturat unele particularităţi” 3 . Nu de puţine 
ori între numele oficial şi cel popular se ivesc diferenţe care derutează pe cercetător, 
încât trebuie să ţinem seama că „în decursul timpului intervin tot felul de factori care duc 
la apariţia unor diferenţieri fonnale între aspectul scris al toponimelor şi cel al vorbirii de 
fiecare zi” 4 . 

întâmpinăm de obicei dificultăţi în stabilirea originii unor nume de locuri actuale, 
care s-au îndepărtat de aspectul lor primitiv 5 , dar greutăţile devin mai pronunţate când 
se pune chestiunea identificăm şi localizării 6 aşezărilor menţionate documentar de tnnpuriu 
şi care în secolele următoare atestării lor nu mai apar în documentele vremii. Uneori ele 
s-au păstrat ca nume de locuri în hotarele satelor, dar cele mai multe s-au pierdut cu 
desăvârşire. 

Găsim o încercare de identificare şi localizare ale vechilor aşezări din fostul dis¬ 
trict al Caransebeşului în lucrarea semnată de M. Bizerea şi C. Rudneanu 7 , unde, după 
ce, în primul rând, sunt aduse însemnate contribuţii la cunoaşterea ţinuturilor bănăţene, 
în cea de a doua parte a studiului sunt înşiruite „146 aşezări, dintre care 29 predii”, 
păstrate în prezent „ca aşezări (...) doar 64, iar altele 14 rămase ca toponimice” 8 . 

In faţa celui care voieşte să utilizeze lucrarea se ridică de la bun început o oarecare 
dificultate, întrucât autorii nu precizează ce sens acordă indicaţiilor disp.ifi rut) şi 
neid.(e ndificat), derutante când apar singure sau împreună 9 sau când unor localităţi le 
lipsesc aceste indicaţii, deşi nu le găsim cuprinse în nici un repertoar al localităţilor bănăţene 
actuale 10 . Aşa că discuţia trebuie dusă în legătură cu aşezările dispărute: a. identificate 
şi localizate — evident, aproximativ —; b. care nu au putut fi până acum identificate în 
vreun nume topic actual, problema identificării lor rămânând deci deschisă. 

Nu ne putem hazarda în stabilirea vetrelor satelor ori prediilor de odinioară doar 
pe baza snnplei existenţe în prezent a unor nume de locuri omonime cu numele aşezărilor 
dispărute, mai ales când numele lor derivă din apelative sau antroponnne de largă circulaţie 
sau din fitonime larg răspândite, ca în exemplele: Lazu, Corbu, Mesteacănu etc. 11 Şi 
nici menţionarea lor în documente alăturea de aşezări cunoscute azi nu poate constitui 
probe de rezistenţă 12 , încât pentru identificarea localităţilor din această categorie sunt 
necesare dovezi materiale şi referiri documentare precise. Când ele lipsesc, ne putem 
sprijini pe dovezi de ordin lingvistic (fonetism, serii structurale, sisteme semantice etc.) 13 . 
Dar chiar şi atunci, când credem că am epuizat toate mijloacele de identificare, deseori 
rezultatele rămân sub semnul incertitudinii. 

în observaţiile de faţă pornim de la inventarul aşezărilor dispărute întocmit de C. 
Suciu 14 , de la cele cuprinse în repertoarul fostului comitat de Severin 15 . Celor din lucrarea 

citată la nota 7 le-am adus unele completări, iar în alte cazuri am socotit că sunt necesare 
anumite îndreptări care, evident, nu au pretenţia de a fi soluţii definitive. In general ne¬ 
am limitat la numele de locuri cuprinse în bazinul hidrografic superior al Timişului bănăţean 
de unde (întrucât problema nu poate fi epuizată într-o lucrare de proporţii restrânse) am 
ales doar câteva exemple, care ar putea constitui criterii în tratarea unei atât de spinoase 
probleme. 

1. Satul Gamza apare menţionat documentar la anul 1352 (Pesty, Kr. 11-1, p. 
174-175), şi nu la 1544, cum eronat indică SIB, 13. Chiar dacă nu am avea în prezent 
un loc cu acest nume, deşi el este cunoscut în hotarul satului Zorlencior, ca parte de 
ţarină, coastă de deal cu pădure, dintr-un document datat 8 noiembrie 1352, dinlladia, 
aflăm că i se atribuie lui Juga şi Bogdan fiii lui Ştefan de Mâtnic, Valea Mâtnicului, 
„pământ pustiu”. Terenul dăruit acestora începea de „lângă Mâtnic, trecea printr-o 
pădure, şi, pe un drum, venea la Gamza ”, apoi trecea mai departe spre Mackas (= 
Măcicaş) ” 16 . în cazul de faţă deci nu mai putem spune că nu cunoaştem vatra fostei 
aşezări, căci numele i s-a păstrat, documentele stabilesc precis locul, iar numele de 
Gamza, fără îndoială un antroponim, nu este atât de răspândit 17 . în legătură cu numele 
localităţii, cu originea lui, este suficient să acceptăm că a existat un întemeietor sau 
stăpân al aşezării cu numele de Gamza, respectiv Hamza, cum se poate presupune. 
Dar dacă încercăm să ne explicăm, la anul 1352, un nume de origine turcă, date fiind 
evenimentele istoriei şi prezenţa turcilor în Banat 18 , se pare că fonna Gamza a fost o 
mai târzie apropiere fonnală de antroponimul Hamza. De aceea nu este exclus să ne 
găsim în faţa unui vechi nume românesc derivat din tema Gam- cu un tot atât de vechi 
sufix -şa, respectiv un *Gamşa 19 . 

2. Patru foste aşezări sunt amintite în acelaşi context, cu indicaţia că aparţineau 
hotarului Caransebeşului, la anul 1588: Andrilest, Rowna, Zboristye şi Patak (Pesty, 
Sz., p. 10). Identificarea primei dintre aceste patru foste sate nu ridică probleme, căci 
Andrileşti este cunoscut ca loc în hotarul Caransebeşului. Cât despre origine, Andrileşti 
ar însemna „neamul lui Andrilă”, respectiv „locul stăpânit de urmaşii acestuia”. Numai 
că Andrilă, ca derivat din Andrei cu sufixul -ilă, deşi nu este imposibil, e totuşi puţin 
probabil. Aşa încât [-/-] epentetic se datorează pronunţiei în hiat a unui eventual 
Andreieşti, patronimic al lui Andrei smAndr(e)a. Presupunerea noastră o întemeiem 
pe prezenţa în vecinătatea apropiată a numelui de loc Andrileşti a altor două toponime: 
Câmpul Andrei (Caransebeş) şi Dealul Andrionilor (Păltiniş); dealtfel A nări eşti este 
perfect omonim din punct de vedere onomastic cu Andrioni 20 . 

Şi Rowna s-a păstrat în numele Ramna (Obreja). Fiind vorba de numele unui 
pârâu, aceasta trebuie să fie cel puţin tot atât de vechi ca şi satul, deşi de regulă satele 
împrumută numele apei pe care aşezarea se întemeiază 21 . Atestarea ei are loc pentru 
întâia oară la 1447, când este menţionată cu numele de Rampnapathaka (DITII392), 
deci „Pârâul Ramnei”. întrucât originea numelui, răspândirea lui şi alte probleme de 
ordin fonetic şi semantic au fost discutate cu alte prilejuri, numai revenim asupra acestor 
chestiuni 22 . 

De asemenea atât Poîoc cât şi Zborişte nu ridică probleme deosebite, nici în 
privinţa localizării şi nici în cea a originii 23 , cu observaţia că, dată fiind răspândirea mare 
a numelor de sate provenite din apelativul poîoc, de data aceasta menţionarea lui în 
context şi infonnaţiile pe care le dau documentele facilitează în mare măsură localizarea 
lui. 

3. Identificarea şi localizarea unei localităţi Brad(u) sunt operaţiuni greu de împlinit, 
căci fitonimul, intr-un ţinut prin excelenţă muntos, este larg răspândit. Aşa încât localitatea 
Braadh, a. 1532 (DITII303), „fost sat în ţinutul Caransebeşului”, menţionat la un loc 
cu posesiunile Racoviţă (astăzi nume de hotar lângă Caransebeş), ar putea fi localizată 
aproximativ. O infonnaţie din secolul trecut (actele cadastrale) 24 şi anume locul numit 
Bradu Kalova în hotarul satului Cicleni aduce o precizare suplimentară. Totodată fosta 
aşezare Brad este pomenită în secolul al XV-lea în legătură cu „nevasta lui Gheorghe 
Găman din Calova” (Pesty, Sz„ p. 13). 

4. Pe trei dintre aşezările socotite de M. Bizerea şi C. Rudneanu ca fiind obscure 
(SIB, p. 12) le vom discuta la un loc din motive ce se vor vedea mai jos. Documentele 
maghiare redau prin [c.s] africata românească [c], pronunţată în subdialectul bănăţean 
[ v], când, pentru fidelitatea redării, documentele vremii îl redau prin [che] sau [chi]; 
prin [cz] este notat [ţ] românesc. Tot din cauza neglijării transcrierii exacte, autorii 
studiului bănuiesc că Chernecs (de fapt, corect Chernecz) ar putea fi identificat cu 
Cârnecea. 

Atât Csemecz (nu Cserenecs !), cât şi Cherenyes se confundau în secolul trecut 
ca şi azi. Pesty Frigyes notează la început „Cserenecz vagy Cseresnye-falva”, dar mai 
departe îşi exprimă îndoiala în privinţa identităţii acestor două numiri: cf. valosziniileg 
„probabil” (op. cit. p. 44). Pe hotarul Petroşniţei curge pârâul Cemeţului, alcătuit din 
Fera Mare şi Fera Mică care izvorăsc din masivul Nemanu. Un alt pârâu, Bejna, cu 
afluentul Bej miţa, izvorăşte din locul numit Cireşna. Din cauza asemănării lor fonnale 
cele două numiri sunt confundate de cei care nu cunosc bine locurile. Se pare, totuşi, că 
au existat două aşezări, una cu numele de Cireşna; cf. numele topice actuale din această 
zonă Cireşu (Goleţ), Câmpul Cireşului (Buchin); alta Cerneţul, derivat dintr-o temă, 
ceniă, apelativ românesc dispărut, cu o productivitate mare în toponimia spaţiului geografic 
de care ne ocupăm: cf. Dealul Cernicului, Cernicova, Cernişoare „loc de unde se 
scot cernele pentru lărbuit’’. 25 Sufixul din numele localităţii Chemota (Cernota ) amintit 
documentar la 1467 este antroponimic, cum probabil şi fosta aşezare a avut la bază un 
antroponim; C. Suciu o localizează între Sacu şi Mâtnicu Mare (DIT II3 IO). 26 

5. La anul 1411 se aminteşte o aşezare umană Cal na „la marginea ţinutului Caraş”, 
pe lângă Ciuta; numele mai era purtat de un câmp (Kălnamejeze) şi un pârâu 
(Kălnapataka); cf. Pesty, Sz., p. 269. Toponimul aparţine seriei numeroase în toponimia 
românească, derivată din o temă slavă kal „lut; mlaştină” 27 . Intr-o zonă unde, după 
cum se vede, exista cândva o populaţie amestecată, numirile populare dintr-o limbă 
neînţeleasă (în cazul de faţă numele topic slav. Calna) sunt însuşite şi, întocmai ca 
elementele lexicale curente, „ele sunt supuse procesului de adaptare la structura limbii 

vorbite de populaţia care le-a împrumutat” 28 . Aşa încât, nu este exclus ca în numele 
celor două pâraie de pe hotarul Annenişului, Călina Mare şi Călina Mică, să se păstreze 
amintirea celor două Câine de odinioară, căci Pesty menţionează o aşezare Felso- 
Kălna („Calna de Sus”), încât este firesc să presupunem corespondentul antonimie, 
deci şi o „Calna de Jos” {loc. cit.). Rămâne de lămurit chestiunea tennenilor care au 
provocat etimologia populară. Când un toponim îşi pierde sprijinul pe care îl are de 
obicei în omonimul său comun, el îşi caută alt sprijin, în cuvinte vii, ale căror sensuri se 
cunosc, asemănătoare cu toponimul primar din punct de vedere fonnal, dar deosebite 
ca sens. Actualul nume poate fi explicat numai prin antroponimul Călin(a) sau fitonimul 
călin (Viburnum lantana ). Pe de o parte se pare că antroponimul nu a prea fost obişnuit 
locurilor, pe de altă parte, în aria subdialectului bănăţean pentru specia călin este folosit 
un alt tennen: dărmox 29 . Nu pot fi lacute afumaţii tranşante, decât după ce se va cerceta 
antroponimia ţinutului (nu numai cea actuală, ci şi cea din secolul trecut sau din secolele 
anterioare), precum şi numirile care se dau plantei amintite. 

Este ciudat că întâlnim în toponimia Banatului relativ numeroase nume de văi (în 
deosebi), lunci, dealuri, ale căror nume, aşa cum sunt pronunţate de localnici şi uneori 
explicate, derivă din numele comun cal: unele ar putea fi explicate prin faptul că ele sunt 
un fel de „cimitire ale cailor”; cf. Morminţii Cailor (Şoşdea), poate Valea Cailor 
(Rusca), dacă nu ar fi prea îndepărtată de vatra satului. Cele mai multe s-au născut, 
bănuim, ca urmare a aceluiaşi proces de etimologizare: aşezările Calova, a. 1433 (Pesty, 
Sz„ p. 101), de aceeaşi origine ca şi sus-amintitul Calna şi-a păstrat numele în actualele 
văi din hotarul Obrejei: Calova şi Caloviţa.. Dar mai sunt amintite încă alte două aşezări, 
mai spre sud-vest, Kalwa, a. 1531 şi Kalwnicza (DITII348), păstrate şi acestea în 
Calva, pârâu apoi Furca Calvii, Faţa Calvii etc. (Petnic). Revenind însă la toponimele 
de tipul Valea Calului, toponimul s-a născut, probabil, din pronunţarea detenninantului 
Calovei cu [-v-] intervocalic labializat [-u-], ca în Buceaua (Buceava), Coşaua 
(Coşava) etc. 30 deci Valea Caluiei, de fapt Valea Caluii, din care s-a putut uşor naşte 
Valea Calului 31 . 

La capătul acestor câteva observaţii, considerăm că problema aşezărilor 
menţionate documentar la anumite date şi dispărute azi ca aşezări umane locuite nu 
poate fi neglijată, ci dimpotrivă, ar putea constitui obiectul unor preocupări bine definite 
în vederea identificării lor şi a stabilirii locurilor pe care aceste aşezări se aflau. 

O primă etapă a acestei întreprinderi ar constitui-o refacerea cu ajutorul mij loacelor 
lingvistice, al foneticii, din variantele ce apar documentar a unor fonne cât de cât exacte. 
Aceasta presupune cunoaşterea corespondenţelor dintre fonemele româneşti şi fonemele 
limbilor în care sunt redactate documentele respective şi, bineînţeles, cunoaşterea diferitelor 
etape de evoluţie a limbii şi particularităţii graiului local. 

Inventarierea toponimiei de pe hotarele localităţilor din zona cercetată este absolut 
necesară, metoda cea mai sigură fiind recoltarea directă, după rigorile ştiinţei. 

Şi, în încheiere, l-am cita pe savantul Vasile Bogrea care cerea celor care studiază 
toponimia să o facă cu „dicţionarul geografic într-o mână şi cu colecţiile de documente 

în celaltă”, altfel neputându-se ajunge la rezultate temeinice în acest domeniu 32 . Deci 
documentul şi, de fapt în primul rând, documentul ne oferă proba concludentă (şi evi¬ 
dent rezultatele arheologiei, mai ales când se pune problema identificării şi localizării 
fostelor aşezări umane), dar atunci când acestea lipsesc, şi din nefericire lipsesc în 
numeroase cazuri, nu putem ignora mijloacele lingvistice. 33 

Apărut în „Banatica”, IV, p. 463-470, Reşiţa, 1977 


1 1. Iordan, Toponimia românească, Bucureşti, 1963, p. 8. 

2 1. Gheţie şi Al. Mareş, Graiurile dacoromâne în secolul alXVI-lea, Bucureşti, 1974, p. 53. 

3 Idem, ibidem, p. 57. 

4 M. Sala, In legătură cu notarea toponimelor româneşti, în LR, XI, 1961, nr. 1, p. 74. 

5 De pildă suntem tentaţi să căutăm pentru numele satului Cornereva o explicaţie de natură 
botanică (cf. corn, specie arborifică), când de fapt acesta derivă din siv. konjar „crescător de cai”, 
respectiv numele unei persoane; satul Delineşti este o modificare ulterioară a primitivului nume 
Dănileşti iar Valeadeni se numea odinioară Vlădeni; v. în acest sens şi explicaţiile numelor topice 
de la punctul 5 din prezentul capitol. 

b Acordăm acestor termeni următoarele sensuri, pe care le vom avea în vedere în continuare: 
identificare (= recunoaşterea într-un toponim actual a unui nume aparent obscur), ca, de exemplu, 
identificarea în fosta aşezare Zyn, a. 1440 (DITII439) a actualului nume de loc Valea Acsinului; prin 
localizare înţelegem „stabilirea (aproximativă) a vetrei unei aşezări dispărute. 

7 Consideraţii istorico-geografice asupra districtului autonom al Caransebeşului în evul 
mediu, în Studii de istorie a Banatului, volumul I, Timişoara, 1969, p. 7-22. 

8 Idem, ibidem, p. 16. 

9 Dăm doar câteva exemple: Banianeid. disp.ţp. \2)\Brad 1577 neid. (p. 12 )\Lăiţcan 1559 disp. 
(P-13). 

10 Cî. Mocican 1544 (p. 13). 

11 Indicaţia dată pentru Laz 1548 „toponimice pe platformele estice ale Semenicului, deasupra 
Teregovei” este ambiguă. Localitatea apare menţionată Laszmare (= Laz Mare, n.n.) şi e discutată la 
un loc cu numirile din ţinutul Mehadiei (Pesty, Sz., p. 356); nume topice derivate din apelativul laz 
se găsesc răspândite pe întreg teritoriul Banatului (de altfel termenul este general românesc); v. în 
acest sens precizările pe care le face D. Gămulescu, Elemente de origine sărbocroată ale 
vocabularului dacoromân, Bucureşti-Pancevo. 1974, p. 147; şi discuţia ar putea continua pentru 
multe dintre numele topice pe care le conţine lista lucrării amintite (SIB, p. 12-16). 

12 Iată un exemplu: Colnicul (Reşiţa) este amintit documentar întâia oară la anul 1597 la un loc 
cu Gătaia, Denta, Gai, Şemlac şi Omor (Pesty, Kr. II-1, p. 293-294). Presupunând că localitatea ar fi 
dispărut şi că numele nu i s-ar fi păstrat nici ca nume de hotar, ne dăm seama cât de imprecisă ar fi 
fost o localizare pe baza contextului. 

13 V. în acest sens, lucrarea noastră ,, Structură şi sistem în toponimie în SLLF IV (sub tipar); 
p. 225-230 (notă ulterioară). 

14 Cf. SDTII, partea a Il-a (Localităţi dispărute), p. 285 ş.u. 

15 Cf. sigla de la sfârşitul lucrării, Pesty, Sz., aşezările notate cu *Alsofalu. 

16 Cf. Şt. Pascu (sub redacţia ), Documenta Romaniae Historica. C. Transilvania, Volumul X, 
Bucureşti, 1977, p. 161. 

17 Dealtfel nici nu este cuprins în DO; v. tema Gama, p. 280. 

18 Posterioară menţionării localităţii Gamza (1352). 

19 Pe de o parte nume româneşti derivate din tema Gam- sau Gom- apar de timpuriu şi pe o arie 
întinsă (v. Gămasza (= Gămeasa), citat des de N. Drăganu, Românii în veacurile IX-XIVpe baza 
toponimiei şi onomasticii, Bucureşti, 1933, p. 75, 144, 161.; numele aflat în discuţie (Gamza) poate 
fi chiar numele matrimonial pe care îl aminteşte N. Drăganu, Gămeasa', ipoteza unui *Gamsa este mai 
puţin plauzibilă; pentru -şa, v. DO, p. XLVI. Merită luată în consideraţie existenţa familiei cu numeroşi 
descendenţi, Găman, care apare des pomenit în documentele vremii. Precum, de asemenea, nu 
excludem nici o origine pecenego-cumană a numelui de persoană, după cum ne sugerează colegul 
O. Răuţ. 

20 Cf. Andra (Broşteni) care păstrează amintirea prediei Handra menţionată la 1839 (DIT II 

337). 

21 V. Discuţia în această privinţă la Em. Petrovici despre numele satului Glimboca (DR, X, p. 
519-520). 

22 Supra, 64. 

23 Ambele sunt şi în prezent nume de locuri în hotarul Caransebeşului; potoc este un apelativ 
topic românesc de origine slavă, iar Zborişte se traduce prin „locul de adunare (al oştilor, probabil)”; 
cf. ser. zborişte „punct de adunare”. 

24 Cf. Oficiul de Cadastru şi Organizare a Teritoriului din Reşiţa, Cadastrul satului Cicleni, anul 
1883, fila 17. 

25 Despre un apelativ românesc cerna, v. Nume de locuri. .., p. 215-216. 

26 Sufixul -otă, de origine slavă, formează porecle, patronime şi nume de familie (DO, LXIV); 
unele sunt toponime provenite din nume de persoană (Idem, ibidem ); el poate avea, probabil, şi alte 
funcţii atunci când se adaugă unor apelative comune ca corcotă, zârnotă etc. (v. DI, s.v.). 

27 Cf. I. Iordan, op. cit., p. 54; 69. 

28 Idem, ibidem, p. 367-368. 

29 Cf. Al. Borza, Dicţionar etnobotanic, Bucureşti, 1968, p. 179; cf. Drimocsa (Bocşa). 

30 Cf. E. Petrovici, Studii de dialectologie şi toponimie, volum îngrijit de I. Pătruţ, B. Kelemen 
şil. Mării, Bucureşti, 1970, p. 140. 

31 Etimologia populară este foarte frecventă în toponimie. Chestiunea a fost larg discutată de 
1. Conea Terra, 1968, nr. 3, p. 8 ş.u. 

32 V. Bogrea, Pagini istorico-fdologice. Ediţie îngrijită de M. Borcilă şi 1. Mării, Cluj, 1971. 

33 In afara bibliografiei menţionată în notele de subsol, am folosit mai frecvent următoarele 
lucrări şi studii pentru care se stabilesc siglele corespunzătoare: DA = Academia Română, Bucureşti, 
Dicţionarul limbii române, Tomul I, partea 1,1913 ş.u.; Dl = Academia Republicii Socialiste România, 
Dicţionar invers. Bucureşti, 1957; DIT 1 şi II = C. Suciu, Dicţionarul istoric al localităţilor din 
Transilvania, Bucureşti, volumul 1 (1967), volumul II (1968); DO = N.A. Constantinescu, Dicţionar 
onomastic românesc, Bucureşti, 1963; DR = Dacoromania, buletinul Muzeului limbii române, Cluj, 
1921-1948; LR = Limba română, revistă publicată de Institutul de lingvistica din Bucureşti, 1952 
ş.u.; Pest}>, Kr. II- 1 = Pesty Frigyes, Krasso vărmegye tortenete, voi. II-l, Budapesta, 1884; Pesty’, 
Sz. = Pesty Frigyes, A szdrenyi bănsâg es Szdreny vărmegye tortenete, voi. II, Budapesta, 1878; 
SIB = Universitatea din Timişoara, Studii de istorie a Banatului, voi. I, Timişoara, 1969; SLLFI, II, 

III, IV = Comitetul Judeţean pentru Cultură şi Educaţie Socialistă Caraş-Severin, Studii de limbă. 
Literatură şi folclor, Reşiţa, voi. 1 (1969), voi. II (1970), voi. 111 (1976), voi. IV (1978). 


TERMENI GEOGRAFICI UCRAINENI 
DE ORIGINE ROMÂNĂ 

Dată fiind importanţa influenţelor reciproce între idiomuri şi graiuri, mai ales în 
zonele de contact şi interferenţă, uneori chiar şi la distanţe mai mari, dacă avem în 
vedere mişcările de populaţii, aşa-zise metanastatice, şi mai cu seamă pe cele de natura 
transhumanţelor păstoreşti, am considerat că este oportună o clarificare a cuvintelor 
considerate de M. Iurovski ca fiind de origine obscură ( nedeja , scowb ), iar altele expli¬ 
cate insuficient de clar sau eronat ( klywa , makiwka, skarpaf, demers necesar pentru 
o mai bună cunoaştere a modului cum au, pătruns elemente de lexic românesc în spaţii 
cu vorbitori de o altă limbă. 

1. nedeja „vârf sălbatic de munte” (Koţiubinski), declarat de autor „neclar” (p. 
197), reprezintă rom. nedeie, cu sensul principal ierbare populară câmpenească de 
origine păstorească”; astfel de serbări se ţineau, de regulă, pe plaiurile montane; sensul 
următor, creat prin extensiune, este acela de „loc pe care se ţin serbările (nedeile)”; 
apoi, prin extensie mai largă, cuvântul a ajuns să însemne „vârf de munte”, aşa cum a 
fost înregistrat în Transilvania (DLR, s. v. nedeie). 

2. scowb, cu diverse variante fonetice ( scob, scowba, scomb, scombur ş.a.) 
are sensul de „înălţime muntoasă”, cu specificarea expresă pentru scowb o „înălţime 
muntoasă (abruptă)”. Varianta cea mai apropiată de cuvântul originar, pe care îl avem în 
vedere, este scomb. 

Intr-o lucrare mai veche am explicat sensurile secundare dezvoltate de rom. 
scomp, cu semnificaţia primară „stâlp; ţăruş”, şi faptul că el aparţine cuvintelor de origine 
autohtonă. 2 Prezenţa cuvântului în toponimia ucraineană, ca tennen geografic, căci scomb 
este acelaşi cu rom. sciomp, cu o atât de largă răspândire, este într-un fel surprinzătoare, 
dar trebuie să ţinem seama de caracterul conservator al ariilor laterale ale unui teritoriu 
lingvistic, aşa cum o dovedeşte şi tennenul skarpa (vezi mai jos), mai ales că asemenea 
termeni sunt împrumutaţi de un idiom străin, în masa căruia se „specializează” şi se 
„fosilizează”, devenind reale relicte toponimice. 2 Noţiunea de „stâlp; coloană” 4 nu este 
întâmplătoare şi nici neobişnuită în toponimia de factură metaforică. Ar fi destul să amintim 
toponimul Sturul < rom. stur < lat. Stylus „coloană”, de denumiri ca Suliţa, Păpuşa 
sau de cel mai jos discutat, Măciuca. 

3. Pe makiwka „înălţime, vârf de munte” autorul îl derivă de la makiwka < 
„măciulie de mac”, când de fapt avem a face cu rom. măciucă, tennen metaforic intrat 
în toponimie, ca apelativ, apoi, prin onimizare, devenit toponim, aşa cum îl întâlnim şi în 
toponimia românească, în afară de cazul când numele topic, de regulă un sat, provine 
dintr-un antroponim Măciucă. Dar când este vorba de înălţimi, originea acestor denumiri 
este clar metaforica; cf. Măciuc, atestat la anul 1581, cu indicaţia „culme”.- 5 

4. Cât despre skarpa „înălţime abruptă montană”, sau în alte surse: „povârniş 
interior al unei depresiuni”, M. Iurovski îl raportează la pol. skarpa „pantă, povârniş, 
pripor”. Lucrurile stau, însă, cu totul altfel. Pe de o parte, informaţia se adaugă 
argumentelor noastre privitoare la rom. (s)carpă, (s)cârpă etc. ( infra, 92), pe de altă 
parte, atât pol. skarpa, cât şi ucr. skarpa, au pătruns în ambele limbi din română, unde 
s-a conservat ca element autohton, al cărui reflex se găseşte în alb. karpe. 

în concluzie, alături d e gorgan, grun şi chiceră, recunoscute de autorul articolului 
ca fiind de origine românească, trebuie adăugate şi nedeja, scomb (cu variantele sale), 
makiwka şi skarpa, iar în privinţa lui kliwa, în cazul că infonnaţia privitoare la existenţa 
unui rom. diva este sigură, acesta comportă o discuţie mai detaliată. 

5. DTBII menţionează numele topice Clifa, deal cu păşune (Pădureni - Timiş), 
,şi Clifa cu Fieru, scobitură în pământ (Fărăşeşti - Timiş). Pentru primul se propune, ca 
etimon, antroponimul Clifa (cf. onomatopeea claf clef)\ cf. şi genn. A7/// „falcză”. 
Autorii presupun un atare antroponim popular (sic!) pe baza onomatopeei, pentru că 
nici o lucrare de antroponimic nu menţionează un nume de persoană Clifa. Cât despre 
gennanul Kliff acesta este un tennen ştiinţific, fără circulaţie în alte domenii, şi el se 
referă la fonnaţiuni geomorfologice bine detenninate: „abrupt fonnat prin acţiunea de 
eroziune a valurilor de-a lungul ţărmurilor lacustre, marine şi oceanice”; cf. engl. kliff 
(de unde a fost împrumutat în gennană şi în rusă: cf. kliff, cu aceeaşi semnificaţie şi tot în 
calitate de tennen ştiinţific) 6 . Aşadar, originea antroponimică este puţin probabilă, mai 
ales dacă avem în vedere cel de al doilea nume topic, Clifa cu Fieru, unde primul 
termen al numelui topic indica existenţa unui nume comun, respectiv a unui apelativ 
topic: *clifă. Etimonul genn. Kliff este exclus, după opinia noastră, atât pentru primul 
nume topic, cât şi pentru cel de al doilea, măcar că autorii îl indică aici ca fiind neîndoielnic. 

6. M. Iurovski menţiona printre tennenii ucraineni cu sensul „înălţime” şi p eklywa 
„înălţime lipsită de pădure (despădurită)”, excerptat din trei surse lexicografice, apoi cu 
sensul de „munte; stâncă în pădure”, menţionat în alte două surse bibliografice, considerat 
de autorul articolului că provine din rom. diva „pantă, povârniş”, dar şi „canal, scurgere”, 
fără să se indice sursa din care s-a luat presupusul tennen românesc. Cele două sensuri 
ale rom. *cliva, total diferite, s-ar putea explica prin transferul de la „povârniş” la cel de 
„torent care curge pe asemenea povârnişuri”; cf. ponor „munte, deal”, dar şi „mică apă 
curgătoare; gârlă” (DLR, s.v.). Ceea ce nedumereşte însă este că nu am găsit în nici o 

lucrare lexicografică românească pe *clivă şi, cum M. Iurovski nu indică sursa, este 
greu să ne pronunţăm. 

Probabil că lui M. Iurovski i-a fost cunoscut un tennen livresc, un tennen ştiinţific 
ad-hoc fonnat din lat. clivus, -/' „pantă, coastă” 7 , care nu putea evolua în limba română 
cu grupul consonantic cl- nemodificat, aşa cum s-a întâmplat şi cu alte cuvinte latine: 
clarus > chiar, inclino, -are > închina, clavis, -em > cheie etc. 

7. Regionalismul ardelenesc sclifă „un fel de sanie cu care se transportă buştenii 
din pădure” este considerat de DLR (s.v.) un germanism: cf. Schleife , jilip”. La rândul 
său, /////; nu înseamnă numai „construcţie din buşteni pe povârnişul unei coaste, pe care 
alunecă la vale buştenii în pădurile din munţi”, ci şi „un loc pripor şi lunecos, închis pe 
ambele părţi, prin mijlocul căruia se dă drumul butucilor la vale” (DA, s.v. jilip). De 
altfel şi pentru pripor există acelaşi paralelism semantic: „povârniş, pantă” şi „porţiune 
de pădure (pe un versant) cu copacii tăiaţi, pe unde se dă drumul lemnelor la vale...” 
(DLR, s.v.pripor). 

Sclifa este, probabil, un dublet al lui *clifă, cu prefixul 5-, aşa cum există şi alte 
asemenea dublete: sfăt-făt, scăluş-căluş, scoborî-coborî, stufiş-tufiş ş.a. 8 

Dacă tennenul menţionat de M. Iurovski, klywa nu este o variantă a lui glyfa 9 şi 
exista, realmente în limba română un termen chvă, acesta ar putea fi o variantă a lui 
clifă, căci substituiri reciproce între sonore şi surde sunt obişnuite: măduvă-mădufă, 
vâlvă-vâlfă, stârv—stârf vârv- vârf etc. 

Aşadar, existenţa lui sclifa probează şi pe cea a lui clifă, atestat în cele două 
nume topice amintite, iar clifă admite perechea sa sonoră, clivă. Chestiunea se pune 
însă în privinţa originii acestora. Sclifă nu poate proveni din genn. Schleife, pronunţat 
şlaife, căci tennenii se împrumuta pe cale orală, nu scrisă, aşa încât să admitem preluarea 
grupului genn. Schi- şi redarea lui prin rom. sd-; cf. ş/ic (< Schlich) „material granular 
obţinut prin prelucrarea minereului pe cale umedă”; şlefui (< schleifen); şlep (< Schlepp) 
etc. 

Singurele cuvinte apropiate fonnal de *difă sunt clifan şi clifoc, ambele cu acelaşi 
sens, „bucată mare de pâine”, care, orientându-ne după partea finală, sunt derivate 
dintr-o temă cliffă) cu sufixele -an şi, respectiv, -oc, cuvinte a căror etimologie nu este 
cunoscută (DA, s.v. clifan). 

Oricum, problema rămâne deschisă, mai ales că nu ştim de unde provine informaţia 
privitoare la rom. *clivă, menţionat de M. Iurovski. 

Apărut în Revista de lingvistică şi ştiinţă literară (1991), nr. 1, p. 59-61. 

şi RL, XLI, nr. 3, p. 142-143 (diva - clifă) 


1 Terminy oboznacajuscie versinu, v ukrajnskom jazyke, în „Vostocnoslavjanskaja 
onomastika. Isledovanjaimaterialy”,Moskva, 1979, p. 194-200. 

2 V. Ioniţă, Metafore ale graiurilor din Banat, Editura Facla, Timişoara, 1985, p. 35. 

3 Ch. Rostaing, Les noms de lieux. Paris, 1969, p. 5. 

4 H. Mihăiescu, La langue latine dans le sud-est de l'Europe , Bucureşti-Paris, 1979, p. 79. 

5 Viorica Goicu, Rodica Sufleţel, Dicţionarul toponimic al Banatului, voi. II, Timişoara, 
1985, p. 87. 

6 V. Băcăuanii, 1. Donisă, I. Hârjoabă, Dicţionar geomorfologic, cu termeni corespondenţi 
în limbile franceză, germană, engleză, rusă, Bucureşti, Editura Ştiinţifică, 1974, p. 68-69. 

7 G. Guţu, Dicţionarlatin-romăn, Bucureşti, 1985,p. 301. 

8 Alexandru Graur şi Mioara Avram (redactori responsabili). Formarea cuvintelor în limba 
română, voi. II, Bucureşti, Editura Academiei, 1978, p. 215-220. 

9 După ce indică rom. diva pentru ucr. klywa, M. Iurovski trimite la un termen anterior: cf. 
glyfa „înălţime montană (abruptă)”, menţionând că termenul apare într-un glosar dialectal; apoi 
adaugă: „în legătură cu denumirea unui toporaş din alamă, care se numeşte în graiurile respective 
glifa sau kaljew” (p. 195). 


UN REFLEX AL LUI SELIŞTE - ŞEZIŞTE 

Răspândirea cuvântului silişte, în limba română, cu variantele selişte, sălişte (cele 
mai frecvente), dar şi sileşte, salişte, săleşte (variante izolate) 1 ca tennen comun (apelativ 
topic), dar mai cu seamă ca nume propriu (toponim), este impresionantă. Nu ne referim 
doar la actualele sau fostele denumiri de aşezări umane 2 , ci şi la numeroasele 
microtoponime din hotarele satelor. în privinţa accentului, cu rare excepţii, cele mai 
multe dintre variante sunt accentuate pe prima silabă, respectiv pe tema de origine slavă, 
însuşi cuvântul, în diversele lui variante, fiind un derivat slav.: nâeeooâ. 

în Banat lipseşte ca oiconim actual, dar au existat câteva aşezări cu astfel de 
nume, pe care le găsim înregistrate în dicţionarul lui C. Suciu: Sylisthe (a. 1452). Zelyste, 
(a. 1454), localizat pe lângă actualul sat Prilipeţi 3 , Zeliste (a. 1444), în fostul raion 
Lugoj ( DIT ’ II, 431), apoi altul notat Zelysthe, contopit ulterior cu actuala aşezare 
Sinteşti (Timiş). 

Referindu-ne doar la judeţul Caraş-Severin, am constatat, cercetând toponimia 
acestuia, că apelativul sau numele topic este specific zonei în varianta sălişte şi că este 
răspândit în fonna sa simplă (Sălişte) sau ca derivat (Săleştiuţa), precum şi în nume 
topice compuse (Săliştea Mare, Şăliştea Mică, Dealul Săliştilor etc.) în peste 50 de 
localităţi. 

în privinţa originii, Iorgu Iordan socoteşte că apelativul topic este de origine bulgară 
sau sârbească. De fapt, cuvântul este de origine slavă, aparţinând fondului vechi slav 4 . 
Cât priveşte sensul apelativului, DLR consemnează; „ 1. (învechit şi popular) Vatră a 
satului”. Celelalte sensuri sunt secundare, rezultate în unna degradării sensului primar: 
„loc de casă”, „loc pentru cultura unor cereale”, „mirişte”, „păşune” etc. 

în ceea ce priveşte vechimea cuvântului, prima atestare (a. 1537) consemnată de 

DLR trebuie corectată pe baza existenţei sale în toponimie, dar şi pe baza unor documente 
apărute ulterior redactării DLR , Tomul X, Partea 3 (Litera S), căci apare menţionat ca 
nume de loc pentru prima oară, în Ţara Românească, la 1374, iar ca nume comun, la 
1443 5 . 

Iorgu Iordan discută toponimele Silişte (Selişte, Şălişte) tale quale în paragraful 
„Derivate în -işte ”, la un loc cu derivatele create în interiorul limbii române, cu sufixul - 
işte, de origine slavă, ca Brănişte, Grădişte, etc., împreună cu Cărpinişte, Măzărişte 
etc. 6 , deşi în cazul lui Silişte (Selişte, Sălişte) este clar că românii nu au avut o temă 
*selă şi că apelativul în cauză a fost preluat din vechea slavă gata derivat 7 . 

Sinonimia silişte - vatră (de sat) este relativă, căci, de fapt, silişte este un tennen 
specializat, al cărui sens propriu-zis este acela de „fostă vatră de sat”. Ceilalţi tenneni 
sinonimi (arie, arman, imaş, izlaz, păşune) 8 nu intră m discuţie pentru că sunt sensuri 
ulterioare, „degradate”, mai mult sau mai puţin îndepărtate de sensul originar. 

In una din scrierile sale, EmilianNovacovici redă următoarea „frământare de limbă 
= calambur”; „Fata popii din Şăzişcie / Şede-n c.r şi puşcă gâşce, / Cu puşca făr ’ de 
oţele / C-un şâreag de puşche-n şăle” 9 . Şăzişcie redă (literarizat) pe Şezişte, nume al 
unui sat, pe care nu l-am putut identifica nici în zona Răcăjdiei, de unde era originar E. 
Novacovici, nici printre localităţile actuale ale Banatului şi nici în lista celor dispărute, 
cuprinsă de dicţionarul lui C. Suciu (DIT, II, între paginile 287 şi 442). Eventualitatea ca 
autorul calamburului, cel de la care l-a cules E. Novacovici, să-l fi creat ad-hoc este 
puţin probabilă. Dacă nu a existat un sat cu un astfel de nume, autorul putea folosi tot 
atât de bine pe Sălişte, denumire familiară, capabilă de a realiza rima cu gâşte. 

Date fiind aceste prezumţii, se poate crede că a existat un sat cu un astfel de nume 
şi că, totodată, vorbitorilor le-a fost cunoscut şi numele comun şezişte, creat cu ajutorul 
sufixului -işte, viu în sistemul de derivare al limbii române, adăugat unei teme *şed sau 
*şez. Este inutil să mai adăugăm şi că, fiind vorba de un popă, acest detaliu întăreşte 
presupunerea că exista un sat cu acest nume în vecinătatea Răcăj diei sau într-o zonă mai 
îndepărtată. 

Limba română cunoaşte pe şez *, ca variantă a lui şes, şi pe şez 2 „s. n. (Regional) 
Ocol pentru vite folosit în timpul verii”, sinonim cu zăcătoare, înregistrat în zona oraşului 
Râmnicu-Vâlcea, precum şi pe şez 3 , acesta din urmă ca tennen livresc, dar înrudit 
etimologic cu şez 1 , ca postverbal al lui a şedea. Aşadar, este posibil un derivat din şez 2 , 
cu ajutorul sufixului -işte, după modelul lui selişte. 

Acest lucru este cu atât mai plauzibil cu cât vb. şedea are, pe lângă alte sensuri, şi 
pe acela de „III. 1. [...] A locui”, precum şi „A trăi, a vieţui (undeva)” (DLR, s. v.). Pe 
de altă parte, (derivatul şezător, -oare, provenit tot din a şedea, posedă, pe lângă alte 
înţelesuri, şi sensul „ocol pentru vite...”, fiind deci sinonim cu şez 2 . Apoi acelaşi cuvânt 
(şezător) înseamnă: „II. adj. 1. (învechit; de obicei în legătură cu verbele „a fi” sau „a se 
afla) Stabilit, domiciliat (într-un loc); vieţuitor, trăitor (într-un loc)” (DLR). 

în treacăt spus, un presupus derivat al lat. şedere (*sedimen) are în idiomuri 
romanice apusene sensurile „Bauemhof (= gospodărie ţărănească)” (REW, 7784). 

în concluzie, se poate crede că şăzâşcie, aşa cum apare notat într-o aproximativă 
transcriere fonetică la E. Novacovici, reprezintă un tennen şezişte, cuvânt creat după 
modelul lui selişte (sălişte) că avem toate motivele să credem că nu este o creaţie 
arbitrară, chiar dacă atestarea sa este singura (calamburul citat de E. Novacovici). 

Ciudat este că, deşi din fragmentul folcloric citat de E. Novacovici se înţelege că 
ar fi existat un nume propriu, în speţă un nume de localitate, acesta nu s-a păstrat nici ca 
toponim minor. Chiar şi dacă n-a existat o aşezare umană cu acest nume, cuvântul a 
circulat ca nume comun, dar s-a pierdut ca atâtea alte cuvinte conservate doar în folclor 
(ghicitori, proverbe, descântece etc.). Oricum, faptul că este atestat doar de o singură 
sursă nu ne îndreptăţeşte să-l ignorăm. 

Apărut în LR, XLVII, nr. 1-2, p. 23-26, Bucureşti, 1998 


1 Glosat în lucrările lexicografice în varianta silişte, aceasta fiind cea mai răspândită, deşi 
primele atestări documentare consemnează cam în aceeaşi vreme ambele variante (silişte şi selişte). 
Pentru forma în care apare atestat, precum şi pentru datele atestării, vezi Institutul de Lingvistică 
din Bucureşti, Dicţionarul elementelor româneşti din documentele slavo-romăne. 1374-1600, 
Bucureşti, 1981, p, 213. 

2 Şi în toponimie situaţia este asemănătoare, în sensul că variantele cele mai răspândite sunt 
Silişte(a) - 29 de localităţi (simple, derivate sau compuse), iar în varianta Selişte(a), respectiv 
Sălişte(a) - 25 (v. Ion Iordan, Petre Gâştescu, D. I. Oancea. Indicatorul localităţilor din România, 
Bucureşti, 1974, s. v.). 

3 Dicţionar istoric al localităţilor din Transilvania, voi. I (1967), 11 (1968), Bucureşti, p. 
405; 431; în continuare DITl, II. 

4 Cf. Toponimia românească, Bucureşti, 1963, p. 257-258, unde sunt glosate sub titlul 
Sălişte(a). lorgu Iordan are în vedere, când indică originea bulgară, sensul în această limbă, 
precizând, totodată, că „trebuie să acceptăm pentru toponimie, de cele mai multe ori, dacă nu chiar 
totdeauna, pe cel originar, care este al etimonului bulgar: selişte „ruinele sau aşezarea unui fost 
sat”, dar şi srb. selişte „fostă aşezare omenească”. Cf. şi selişte „loc unde este sau a fost sat”, „vatra 
satului” (var. sălişte, selişte). împr. v. sl.: „loc de trai”. Comp. bg. seliste „curtea cu casa şi celelalte 
acareturi”; „sat”; „loc unde a fost sat”, cu referire la graiurile moldoveneşti de peste Prut (N. 
Raevski. M. Gabinski [redactori]. Scurt dicţionar etimologic al limbii moldoveneşti, Chişinău. 
1978. p. 375). 

5 Supranota 1. 

6 Supranota 4. 

7 Un indiciu probator pentru originea sa slavă este şi accentuarea cuvântului, cu rare 
excepţii pe temă, nu pe sufix, ca în derivatele româneşti. 

8 Cf. Luiza Seche - Mircea Seche, Dicţionarul de sinonime al limbii române. Bucureşti, 
1982. p. 891. 

9 Din comoara Banatului. Folclor, Partea II, Oraviţa. 1926, p. 26. 

CU PRIVIRE LA ORONIMUL CARPAŢI 


Intervenţia de faţă se referă la articolul privitor la etimologia numelui propriu 
Carpaţi 1 , aducând completări în legătură cu aria de răspândire a rădăcinii crap/carp, a 
unor variante ale ei, precum şi la mărturiile lexicale actuale din dialectele limbii române. 

In articolul amintit, autoarea, Magdalena Popescu-Marin, sintetizează diverse 
infonnaţii referitoare la oronimul Carpaţi, în scopul clarificării etimologici acestuia. 

Observaţiile noastre au în vedere: 1. aria răspândirii unor radicali înrudiţi cu rădăcina 
crap/carp; 2. mărturiile lexicale existente în lexicul comun şi în toponimia teritoriului 
limbii române. 

1. După ce trece în revistă opiniile unor cercetători care s-au ocupat îndeaproape 
sau în treacăt de oronimul Carpaţi, preocupaţi de radicali, baze etc. reflectate de oronim, 
autoarea conchide: „Aşadar, rădăcina crap/carp cu sensul „piatră, stâncă” se regăseşte 
pe un teritoriu foarte întins din Europa: Peninsula Balcanică [... ] 2 , Dacoromania (cf. 
Carpaţi şi regionalul cârpă 3 , probabil împrumut din albaneză), Iugoslavia, Elveţia, părţi 
din Italia şi Austria”. 4 

Intr-un amplu studiu dedicat temienilor geografici şi rolului acestora în toponimie, 
E. M. Murzaev remarca persistenţa şi răspândirea impresionantă a termenului kăr, cu 
diverse sensuri, pe un spaţiu cuprins între Oceanul îngheţat de Nord şi Marea 
Mediterană 5 . 

Spicuim câteva exemple din cele prezentate de E. M. Murzaev şi rezumăm opiniile 
sale în privinţa legăturii acestor diverşi tenneni cu oronimul Carpaţi: kăr „munte de 
mică înălţime” (Kirkizia); „ridicătură de pământ; fonnaţiune muntoasă subordonată unor 
înălţimi mai mari” (Kazahstan); kârdal „colină” (Iakuţia); kârp „ridicătură de pământ 
de fonnă rotundă pe un platou” (Peninsula Kola) etc.; unnează o serie de exemple din 
graiurile komi: kăr „munte, râpa”; kârern „râpă, prăpastie”; kărketş „mal înalt abmpt’’; 
kârt „stâncă” etc. 6 Acestor date li se adaugă cele reieşite dintr-un articol al lui A. 
Sauvageot 7 , referitoare la ţinutul Uralilor, la spaţiul finic, la cel din sud etc. 

In final, E. M. Murzaev se întreabă: „oare nu există, în cazul de faţă, o legătură a 
tuturor acestor tenneni cu baza carra „piatră”, considerat element de substrat preindo- 
european mediteranean?” Ea s-a conservat—adaugă autorul citat—în anneanul kar 
„piatră”, în alb. harpe „stâncă”, precum şi în dialectele bulgare sub fonna karpa, motiv 
pentru care V. I. Gheorghiev apropie limba anneană de cea tracă şi detennină originea 
toponimului Carpaţi din ier. (s)korpa-ta „stâncos” 8 . 

Cât despre această impresionantă răspândire pe spaţii atât de vaste, aparţinând 
Euroasiei, vom cita observaţia lui P. Naert, referitoare la un alt tennen, la fel de răspândit: 
to „lac”. „Unii cercetători socotesc improbabilă o unitate euroasiatică într-o epocă atât 
de îndepărtată. Opreliştile nu au o prea mare însemnătate. Nu trebuie să credem neapărat 

că un popor oarecare al Eurasiei, de acum zece mii de ani, stăpânea tainele atomului ca 
să-şi poată impune autoritatea prin limbă pe întreg continentul. Pentru aceasta era nevoie 
doar de picioare vrednice, de timp şi de o natalitate superioară numeric.. ,” 9 . 

în privinţa relaţiei dintre noţiunea piatră-munte, aceasta aparţine aşa-numitelor 
universalii onomastice. Fenomene proprii mai multor limbi, dovadă a comunităţii de 
gândire şi reprezentare umană în domeniul nominaţiei. 

2. Observaţiile din această a doua parte a intervenţiei noastre sunt, de fapt, obiecţii 
aduse autoarei, căreia i-a scăpat din vedere o serie de date tot atât de importante ca şi 
existenţa regionalului cârpă 10 . 

Suntem nevoiţi să rezumăm opiniile noastre despre *carpă, cârpă „stâncă, piatră, 
stei”, exprimate într-o lucrare apărută acum şase ani 11 . Plecam atunci de la oiconimul 
Cârpa (Caraş-Severin) şi avansam ipoteza că numele respectiv este rezultatul unei 
etimologii populare, produsă o dată cu deprecierea unui apelativ topic, prudenţă 
nejustificată, căci date ulterioare 12 au dovedit că nu este vorba de o etimologie populară, 
ci de un fonetism firesc. 

Acum putem afirma că graiurile dacoromâneşti cunosc nu numai varianta cuş- 
(şcarpă), ci şi pe cea cu 5- (scarpă), precum şi că varianta (s)cârpă nu este un acci¬ 
dent: cf. scarpă II. 1. (învechit şi regional) Suprafaţă înclinată, taluz de pământ, de 
pietriş etc.; apoi (Prin Bucov. şi Transilv.; în fonnele şcarp şi şcarpăn) Terasament (în 
rambleu) de cale ferată; 2. (Prin Ban. şi Bucov.; în fonnele şcarp şi şcarpă) Vale de râu, 
făgaş, şanţ; (Regional; în forma şcarpă) „prăpastie” 13 . 

M. Popescu-Marin adaugă după alb. karpe : „arom. Crapşi şi poate şi scarpă, 
şcarpă „stâncă”. Pierde însă din vedere toponimul citat de Th. Capidan, la aromâni: 
Scârpa Lată, precum şi cele două nume de locuri date de noi, în zona Mehadiei, nu 
departe de satul şi pârâul Cârpa: Croul Cârpei şi Culmea Cârpelor 14 Dacă despre 
Cârpa, deal aflat la sud de satul Scânteia (Iaşi), n-am putea susţine cu toată convingerea 
că provine din cârpă „stâncă, piatră”, despre masivul Cârpa din Munţii Şureanului 15 , 
îndră z nim să afirmăm că legătura nu este deloc hazardată. 

O dovadă suplimentară pentru dr. cârpă este şi scârpălui „vb. IV. Intranz. (Prin 
vestul Transilv.) A săpa un teren înclinat pentru a face un drum”, notat de DLR : „cu 
etimologie necunoscută” (s.v. scârpălui), deşi legătura lui cu scarpă „suprafaţă 
înclinată...” este evidentă 16 . 

Exemplele acestea nu sunt deloc neglijabile. Ba am putea spune că ele vin în 
sprijinul diverselor supoziţii privitoare la etimologia oronimului Carpaţi, cum nu sunt 
neglijabile nici realităţile lingvistice existente la est de Peninsula Balcanică. 

Apărut în SCL, XL, nr. 1, p. 53-55, Bucureşti, 1989 

1 Magdalena Popescu-Marin, Cu privire la etimologia n.p. Carpaţi, în SCL, XXXIX, 1988, 
nr. 2, p. 163-166. 

2 Unde se trimite la alb. karpe , arom. Crapşi şi cu prudenţă, la scarpă, şcarpă, termeni 

menţionaţi de T. Papahagi, Dicţionarul dialectului aromân, Bucureşti, 1974, s.v.; în aceeaşi sursă 
se menţionează însă şi adj. scărpos, -oasă. 

3 Autoarea adaugă în notă: „comunicat de prof. Gr. Brâncuş”. 

4 M. Popescu-Marin, art. cit., p. 166. 

5 Mestnye geograficeskie terminy i ih rol' v toponimii, în „Mestnye geograficeskie terminy”, 
Moscova, 1970,p. 26. 

6 Idem, ibidem, p. 20-27. 

7 Les noms des Monts Oural, în „Revue Internationale d’ Onomastique”, 1961, nr. 1. 

8 Apud E. M. Murzaev, cirt. cit., p. 27. 

9 Autourde ainou to - lac, în „Revue Internationale d’ Onomastique”, 1962, nr. 1, p. 23. 

10 Supranota 3. 

11 Vasile loniţă, Nume de locuri din Banat, Timişoara, 1982, p. 230-231. 

12 DLR, tomul X, partea 1 şi partea a 2-a. 

13 Glosarea, aşa cum se procedează în DLR, a lui scarpă „sabot” şi scarpă „suprafaţă 
înclinată..sub un singur titlu, şi explicarea lui prin it. scarpa vor trebui revizuite. Nu este însă 
exclus ca scarpă „suprafaţă înclinată...” să fi pătruns şi prin intermediul echipelor de lucrători 
italieni, care au contribuit la realizarea căilor ferate în diferite zone ale ţării; termenul există însă, fără 
îndoială, şi până la pătrunderea lui ca termen tehnic. 

14 Atât exemplul dat de Capidan, cât şi cele date de noi sunt menţionate în lucrarea noastră 
(Nume de locuri..., p. 230; supranota 11). 

15 C. Trufa, T. Valea, Munţii Şureanu. Ghid turistic, Bucureşti, 1986, p. 41. 

16 Cât despre variantele cu 5- şi fără 5- (scarpă, scărpă — cârpă, cârpă), precum şi 
despre dublete scarpă /şcarpă, vezi lucrarea noastră, citată (supranota 11). 


ANALOGII TOPONIMICE 

Existenţa unor fapte de toponimie relativ asemănătoare atât în privinţa fonnei, cât 
şi în cea a semantismului, pe areale mult îndepărtate unele de altele, poate avea explicaţii 
diverse. Numai analiza sincronică şi diacronică le poate explica, fiindcă nu putem accepta 
a priori că ele sunt doar simple coincidenţe. 

Analogiile de acest fel se pot datora unor radicali comuni aparţinători unui idiom 
comun, din care s-au desprins de-a lungul timpului idiomuri care au căpătat ulterior 
statut lingvistic propriu fiecăruia sau pot fi rezultatul trecerii dintr-o limbă în alta pe calea 
împrumutului. Nu de puţine ori toponimele migrează o dată cu grupurile umane puse în 
mişcare de numeroase cauze economice, sociale etc. Când între două areale deţinătoare 
ale unor astfel de fapte analoage există zone de discontinuitate, este posibil ca analogiile 
să poată fi explicate pe baza principiului ariilor izolate (laterale) conservatoare. 

Pentru a cinsti memoria regretatului profesor Ioan Pătruţ, lingvist plurivalent, cu 
remarcabile lucrări în domeniul slavisticii, mă voi referi în cele ce unnează la câteva 
asemenea fapte din toponimia spaţiului slav, mai precis din teritoriul central al fostei 
U.R.S.S., existente, în mare parte, în prezent, pe teritoriul Rusiei 1 . 

Datele provin dintr-un volum colectiv, apărut cu mai bine de 20 de ani în urmă 2 . 
intr-un articol privitor la rolul tennenilor geografici în fonnarea toponimiei din sudul 
ţinutului Penn şi teritoriile învecinate 3 , sunt prezentate, într-o serie de tenneni geografici 
de diverse categorii, şi cinci apelative topice cu sensul general de „aşezare (umană) 
mică”. 

1. Ne-a atras atenţia tennenul geografic pocinok care se găseşte în partea vestică 
a teritoriului cercetat, la sud şi nord de râul Kama, precum şi, izolat, spre vest, aproape 
de râul Ufa (p. 87). Tennenul este semnalat, de asemenea, intr-un alt articol despre 
relaţia dintre tennenii geografici şi dialectologie 4 , unde apare ca toponim în fonna sa de 
singular, Pocinok, dar şi de plural, Pocinki (p. 130). La baza acestor două nume topice 
se află acelaşi apelativ topic dialectal, din graiurile ruseşti din ţinutul Moscovei, pocinok 
cu sensul „aşezare umană”, dar şi „ogor nou pe locul unei foste păduri”, sensuri relevante 
pentru modul cum s-a născut acest tennen geografic. 

Intr-un scenariu imaginat al strămutărilor sau al roirilor de populaţii, indiferent de 
cauzele care le provoacă, stabilirea unui grup uman intr-un ţinut împădurit este însoţită, 
în mod firesc, de acţiuni de defrişare pentru a lărgi spaţiul ocupat în vederea cultivării sau 
păşunării acestuia. 

Rus. dial .pocinok este înrudit cu pocinit ’ „a repara; a drege”, cupost-verbalul 
pocin „iniţiativă” şi „(popular) început, saftea”, întocmai ca şi rom .pocinog (cu varianta 
pocinoc) de origine ucraineană; cf. pocinok „început” (DLR, s. v.). 

Sensurile rom .pocinog, cele vechi, conduc spre ipoteza că ele erau strâns legate 
de începutul (întemeierea) unei aşezări umane, deşi atestările materialelor dialectale şi 
folclorice nu dovedesc un atare sens. ALR II consemnează doar înţelesul de „saftea 
(început al vânzării)”, după cum reiese din răspunsurile date întrebării [3.646], în câteva 
puncte cartografice (105, 130, 172, 182, 219, 228, 235, 349, 353, 386), într-o arie 
aflată între Dobra (Hunedoara), Sibiu, Braşov, Harghita, Mureş, Bistriţa-Năsăud, 
Maramureş şi Suceava (de nord). 

Că pocinog a însemnat iniţial orice fel de „început” se poate deduce şi din 
fragmentul folcloric: „Poftim finilor, / De la noi pocinoc, / la Dumnezeu noroc!” (nordul 
Sucevei). întrucât naşii începeau dăruirea tinerilor căsătoriţi, pocinogul (= începutul) 
era de bun augur, aducător de noroc; cf. „Să fie cu pocinog” (Zagra-Năsăud; DLR, 
s.v.). în fapt, este vorba de o restrângere semantică a unui sens iniţial, căci cuvântul 
înseamnă „(construit mai ales cu verbul a face) inaugurare, început (de bun augur) al 
unei acţiuni” (DLR). Or, „începutul (întemeierea)” unei aşezări, care comportă, de regulă, 



un anumit ritual, avea o însemnătate deosebită în viaţa oamenilor 5 . De altfel, de-a lungul 
evoluţiei sale, rom .pocinog şi-a degradat sensurile până a ajuns să însemne contrariul: 
„neplăcere, necaz” sau „lucru de nimic” ( DLR ). 

O dovadă în sensul celor spuse în paragraful anterior este rus. dial .pocinok cu 
cele două semnificaţii ale sale („aşezare nouă” şi „ogor nou pe locul unei foste păduri”), 
precum şi verbul pocinit ’ „a repara; a drege”. Am arătat cu alt prilej că a drege (a 
direge) posedă sensuri referitoare la acţiunea de „a îmbunătăţi, a amenda, a îndrepta 
(un loc)”, adică de ,,a(-l) face propriu cultivării”, operaţiune care presupune defrişarea 
prealabilă, dovadă fiind numele topice Dirişor 6 şi Dirişelu 7 . 

2. Un alt termen geografic, kokuj, „reprezintă — după opinia autorilor — un 
interes deosebit din punct de vedere semantic” (p. 92). „Topo-baza” kokuj „ocupă un 
areal imens şi este răspândită de la Leningrad şi Moscova până în Siberia răsăriteană, 
inclusiv” (ibidem). 

întrucât articolul nu ne oferă date decât din ţinutul Pennului, ne vom opri doar 
asupra acestora. Există aici unsprezece toponime Kokuj, printre care şase sate (patru 
în fonnă simplă— Kokuj, cărora li se adaugă două compuse: Bol ’soj Kokuj şi Malyj 
Kokuj), precum şi în forma Kukuj, o parte de sat. „Termenul — continuă autorii — a 
rămas până în prezent în mare parte, enigmatic atât în privinţa semantismului, cât şi în 
cea a originii” (ibidem). A mai fost semnalat intr-un glosar de tenneni geografici, în 
ţinuturile centrale ale fostei R.S.F.S.R, în varianta kukuj, cu sensul „kolok lesa” 8 , ceea 
ce înseamnă „crâng, pădurice în câmpie, sau pâlc de pădure mai mare, înconjurat de 
tufişuri sau bălţi” 9 . „Cu toate acestea, putem presupune—adaugă autorii — că tennenul 
trebuie să aibă, având în vedere vechimea sa şi imensa arie de răspândire, o pletoră 
semantică mai bogată”. 

Singurele infonnaţii adăugate de cercetătorii ruşi sunt alte două exemple: Kokuj, 
nume a două câmpii, cu precizarea, tăcută în legătură cu toponimul aflat în zona Jurilovsk, 
că „după vorba noastră [a localnicilor, VI.], kokuj înseamnă „cimitir” (ibidem). „După 
cum se vede — conchide articolul — toponimele Kokuj vor trebui cercetate cu mai 
multă atenţie, ele unnând să fie puse în legătură cu anumite locuri de înhumare” (ibi¬ 
dem). 

Nu numai pentru că rus. kokuj se aseamănă cu rom. cucui „vârf de deal sau deal 
cu vârful rotund, ridicat deasupra altor dealuri”, comunicat din Banat de S. Liuba (DA, 
s.v.), sens probat de numeroase toponime 10 , ne-am oprit la „enigmaticul” apelativ rusesc, 
căci asemănarea poate fi întâmplătoare, ci pentru că din datele articolelor citate mai sus 
reţinut câteva infonnaţii importante, după părerea noastră: tennenul este vechi şi foarte 
răspândit; i se bănuieşte o pletoră semantică foarte bogată; apoi am reţinut că toponimele 
provenite din kokuj trebuie puse în legătură cu eventuale necropole, monninte. 

Legată de această ultimă chestiune, am aminti o coincidenţă întâmplătoare [?]: 
DA (s.v. cucuiat,-ă) menţionează că acest cuvânt, substantivat, înseamnă, în Moldova, 
„biserică (clădită de obicei pe o ridicătură)”; apoi, prin extensie: „cimitirul dinjurul bisericii” 
şi exemplifică cu: „Ca mâne, pomâne, m-or duce şi pe mine la cucuieta (= voi muri)”; 

„a sta la cucuiata (= a 11 mort)”. 

Pe de altă parte, referindu-ne la toponimia românească, înrudirea lui cucă „loc 
ridicat, colină; deal înalt şi izolat” etc. cu apelativul topic cucui, cu variantele cucoi, 
cocoi, gugui, cucuioavă etc. (DA, s.v. cucui) este incontestabilă. Despre cuc - cucă, 
D. Loşonţi afirmă că „ele sunt două cuvinte străvechi în limba română, reprezentând o 
rădăcină preindo-europeană. E greu de precizat dacă le-am moştenit din latină sau de la 
populaţia autohtonă” 10 . Existenţa acestor radicali a fost semnalată (cu referire la teritoriul 
galo-iberic) şi de A. Dauzat, din a cărui opinie rezultă că *cucc- reprezintă, probabil, 
forma cea mai veche, deoarece oferă aria cea mai întinsă; *-cucc- este prelatin şi 
pregalic 11 . 

Despre cucă se poate afirma, chiar dacă nu categoric, dar cu mare grad de 
probabilitate, că reprezintă un element prelatin, practic un radical străvechi, în schimb 
cucui este un evident derivat în care recunoaştem sufixul diminutival -ui; cf. brădui, 
crăcui (< crac „ramificaţie de dealuri; picior de deal sau munte”) (cf. DA, s.v.jjăgui şi, 
din sfera apelativelor topice, ţucliii, ţuglui, ţuţui ş.a. Cel puţin două, cucui şi picui, sunt 
moştenite în fonna lor diminutivată din latină; cf. *cucullius 12 , şi, respectiv, *picullus 
(DLR, s.v. -picui); celelalte, în marea lor majoritate, sunt creaţii interne ale limbii române. 

Toponimele ruseşti de tipul Kokuj (< kokuj ) ridică de la bun început probleme 
de semantism, dar să nu uităm că sensurile apelativului topic, care stă la baza lor, sunt 
precar cunoscute. La prima vedere, faptul că numele topice în cauză sunt câmpii, că 
altele reprezintă „pâlcuri de pădure izolate” şi că, intr-un caz, kokuj înseamnă „cimitir”, 
nu ne îndreptăţeşte să admitem că ar fi vorba de preindo-europeanul *cucc-, cu 
semnificaţia larg răspândită „înălţime; ridicătură de teren”. La acest impediment se adaugă 
împrejurarea că tenninaţia -uj este necunoscută ca sufix în graiurile ruseşti 13 . 

în privinţa semantismului trebuie să avem în vedere că degradările de sens ale 
unui cuvânt, în speţă ale unui apelativ topic, până la situaţii când cuvântul ajunge să 
însemne contrariul faţă de sensul iniţial, deşi nu sunt frecvente, există totuşi. Un caz 
cunoscut este acela al originii comune a oronimului Ural şi a hidronimului Arai, ambele 
având ca etimon comun apelativul arai 14 . în ţinuturile Başkiriei, arai înseamnă „lanţ de 
munţi; colină”, dar în alte zone, cazahii numesc orice lanţ muntos ural. De aici se poate 
concluziona că oronimul Urali provine din arai sau ural. „Fonna arai este mai veche 
decât cea de ural, fapt dovedit atât de documentele istorice, cât şi de materialele 
comparativ istorice ale fonetismului idiomurilor turanice” 15 . împrejurarea că arai se 
întâlneşte cel mai adesea în ţinuturile sudice (Başkiria, Orenburg), iar ural în Uralii Mijlocii, 
în regiunea Penn, dovedeşte mişcările de populaţii dinspre sud spre nord. în majoritatea 
cazurilor, arai înseamnă „insulă”, iar în ţinutul Orenburg autorul a întâlnit situaţii când 
arai se spune unor lacuri mici. în două locuri, cei doi membri ai dubletului coexistă, ca 
nume de lacuri. în concluzie, se stabileşte legătura semantică a celor trei noţiuni: lac — 
insulă — munte, precum şi faptul, important, că deplasările de sens sunt rezultatul, dar 
şi dovada căilor, precum şi a direcţiilor de migraţie ale unor etnii 16 . 

Cât priveşte legătura pădure - cimitir (vezi cele două explicaţii pentru kokuj), 

aceasta nu este singulară, căci pentru gaj, „termen larg răspândit în limbile slave” 17 , în 
care recunoaştem rom. gai „pădure în şes; tufiş” 18 , nu înseamnă peste tot „pădure rară 
de foioase” sau „tufiş pe malul unui râu”, ca în belorusă 19 . N.I. Tolstoi a notat 38 de 
sensuri pentru siv. gaj, printre care „aşezare umană izolată” (în polonă), „pădure mare 
şi deasă”; „baltă”, precum şi „cimitir” (în belorusă) 20 . 

Dacă ignorăm terminaţia -uj a apelativului rus kokuj (kukuj) şi admitem că el 
conţine radicalul preindo-european *cucc-, înseamnă că răspândirea acestuia nu se 
oprea la graniţele actuale ale Europei vestice şi centrale, aşa cum am arătat în altă parte 
că radicalul crap / carp se întâlneşte, în diverse variante fonnale, pe largi teritorii care se 
întind de la Oceanul îngheţat de Nord până la Marea Mediterană 21 . Autorii articolului 
califică pe kokuj ca fiind „enigmatic” şi nu avansează ideea înrudirii lui cu vreo bază 
toponimică străveche, deşi recunosc vechimea tennenului. 

Pentru zona Rusiei europene, toponimele de tipul Kokuj ar putea fi rezultatul 
migrării cuvântului, odată cu populaţii venite dinspre vest, poate chiar odată cu masivele 
grupuri migratoare venite din Transilvania. Emigranţi porniţi din regiunea Aradului, din 
motive religioase, s-au stabilit între Kiev şi Odşaţ, unde au înfiinţat înjur de 20 de sate, 
cărora le-au dat nume după denumirea celor de unde plecaseră: Pecica, Nădlac, Şem/ac, 
Şiria ş.a. 22 Nu se cunosc în toata amploarea lor astfel de strămutări (ne referim la cele 
româneşti, cu punct final în afara graniţelor ţării), deşi problema a făcut obiectul unui 
număr apreciabil de studii 23 , după cum nu cunoaştem nici implicaţiile sociolingvistice ale 
acestor migraţii. Nu avem cunoştinţă, de asemenea, de graniţele până unde au pătruns 
aceste grupuri etnice şi nici de măsura în care ele au roit continuu, extinzându-şi aria de 
răspândire, de-a lungul unei perioade de ordinul secolelor. Cert este că oamenii au 
purtat cu ei (şi au transferat), odată cu obiceiuri şi tradiţii, cu obiectele folosite pe locurile 
de baştină, şi cuvinte, respectiv semne lingvistice ale unor obiecte, în sens larg, şi ale 
unor noţiuni. 

„Enigmaticul” rus. kokuj (kukuj) ar putea fi tocmai rom. cucui, transferat în etape 
succesive până la mari distanţe. întemeietorii unor noi aşezări, ajunşi în stepă, au căutat, 
din motive amintite mai sus, locuri mai ridicate, locuri pe care le numeau cucuie, şi pe ele 
şi-au înj ghebat primele adăposturi şi, pe măsura posibilităţilor şi a trecerii timpului, şi-au 
ridicat şi lăcaşuri de cult, alături de care şi-au îngropat morţii, ceea ce ar explica sensul 
„cimitir” al rus. kokuj, nefiind deci vorba de necropole propriu-zise. Cu timpul, cucui 
— kokuj a început să semnifice „loc pe care se stabileşte vatra unui sat”, chiar şi când 
acesta nu se mai afla pe un loc ridicat, pe un cucui, încât putem spune că a devenit un 
termen specializat, pierzându-şi caracteristica primară şi principală, acesteia luându-i 
locul o altă caracteristică, un alt semn 24 . 

în concluzie la situaţia acestui cuvânt, sunt posibile două explicaţii capabile să-i 
dezlege enigmatica origine: cea a migrării, puţin probabilă dacă avem în vedere răspândirea 
lui până în Siberia răsăriteană, deşi articolul citat face doar pure afirmaţii, Iară dovezi, şi 
cea a descendenţei comune a tennenilor geografici din Rusia şi din spaţiul românesc 
dintr-un radical comun arhaic 25 . 

3. Două categorii de nume topice cu o largă răspândire în Banat, de tipul Pogara 
şi Poloniul, au fost pe larg discutate şi explicate în privinţa originii lor, în două lucrări, 
încât nu vom mai reveni aici cu detalii 26 . Fapte de toponimie existente în regiunile 
Kostroma, Tverskşi Jaroslavsk 27 confirmă explicaţiile date pentru toponimele româneşti, 
înregistrându-se o identitate perfectă, dacă se compară toponimia din cele două areale 
atât de îndepărtate. Pe de o parte toponimele româneşti Pogara, Pogani, Pogara cu 
Ciungi, Pogara Zahariei etc., sau în fonnă primară, fără sufixul (slav) po-, Gar, Găreie 
etc., de pe alta cele ruseşti, Pogar 'şi, respectiv, Gar 28 , Gariki, Garjuski, Garevskoe, 
Garin, Garino etc. 29 Autorul conchide: „denumirile de laneţe şi păşuni, rezultate prin 
incendierea pădurilor, sunt în cea mai mare parte a lor denumiri postverbale dintr-o 
tema cu sensul „a fi supus acţiunii focului”. Toponimele cele mai răspândite „sunt cele 
care provin din tema -gar- sau gar ’, cunoscute în nord, nord-est şi nord-vest, precum 
şi în documente literare din secolul al XV-lea, în care se întâlneşte şi fonna garica ” 30 . 

La fel de frecvente sunt numele de loc de tipul Poloniul. In româneşte aflăm: 
Poloniul, Poloniul Mare, Polomul Mic, Poloamele, Polomna, sau, în fonna derivată, 
Polomişul, iar în rus. Poloni, Polomka, Polomskij Les, Polonia etc 31 . 

Poloamele din Banat, o înălţime acoperită cu pădure, la altitudinea de 800-900 
m, a fost explicat (în Almăj) astfel: „acolo, vânturile doboară arborii şi le rup crengile”. 
Existenţa unei teme lom în structura acestor toponime este evidentă. Iosif Popovici 
explica verbul a (se) Ionii: „a doborî arbori, crengi”; cf. ser. lomiti, precum şi big. 
lomliv „rupt, sfărmat’’, la care adăuga dr. lom „creangă ruptă, uscată” 32 . 

în ceea ce priveşte toponimia rusească, în ţinutul Gorki sunt foarte răspândite 
toponimele de tipul Lom (Lomovka) şi Poloni (Polomka). Există înjur de 30 de 
localităţi şi ape curgătoare cu astfel de denumiri. Se citează, de asemenea, o mare 
suprafaţă de teren numită Polomskij Les, la nord de localitatea Polonia, care se tra¬ 
duce prin „Pădurea Polomită” (= cu arbori căzuţi, doborâţi). Apelativele lom şi poloni 
sunt explicate de autori prin „pădure doborâtă de furtună”, explicaţie identică celei date 
de almăjeni. Există, de asemenea, o staţie de cale ferată, la limita de nord-est a regiunii, 
numită Bure Poloni (= pădure abătută de furtună). 

Este adevărat că există aspecte asemănătoare şi în sârbă şi bulgară. Aşa, de 
pildă, pentru pogară ser. cunoaşte pe gar, gara „resturi de combustibil nears” cf. vb. 
pogorjeti „a arde complet, a distruge prin foc”, iar pentru poloni, există şi în ser. 
poloni, sinonim cu loman „locuri degradate, cu pământul crăpat”. Big .polonia are un 
sens foarte apropiat de cele amintite pentru română şi rusă: „arbori rupţi, vegetaţie 
distrusă de vânt sau de precipitaţii atmosferice”. Vb. ser .polomiti stă la baza a numeroase 
nume de locuri aflate în jurul localităţii Pozarevac, în Slovenia, aproape de Pakrac, 
precum şi a unor nume de sat din Sârbia (regiunile Vran şi Rudnicka), precum şi din 
Bosnia 33 . 

Faptul că Pogară nu există în graiurile şi în toponimia din fosta Iugoslavie indică 
vechimea mai mare a acestuia decât a lui Poloni. Banatul conservă fonne arhaice, care, 
în parte, au dispărut din graiurile sârbo-croate şi aparţin epocii când o populaţie sârbă 

s-a stabilit pe Valea Dunării şi în culoarul Caransebeş-Orşova, în special după 1389, 
după căderea Ţaratului Sârb 34 sau, probabil, mai devreme 35 . 

Toponimia din spaţiul rus şi cea din spaţiul sud-slav occidental a conservat fonne 
arhaice slave; unele au dispărut atât într-o parte a blocului slav (în vest), cât şi în cealaltă 
(în est), dar s-au conservat în toponimia Banatului, în Valea Dunării, în Almăj, în Munţii 
Cema şi, în mică parte, în bazinul superior al Bârzavei (în jurul Reşiţei) 36 . De altfel, 
numai toponimia le mai păstrează, căci apelativele comune sunt pe cale de dispariţie. 
Pogară s-a păstrat sporadic, aşa cum l-am înregistrat la Mehadia: „s-a văzut o pogară 
mare”, fiind vorba de un incendiu, şi poloni cu sensul „pământ denivelat, crăpat” 
(Belobreşca - Caraş-Severin). 

în concluzie, aceste câteva analogii din domeniul toponimiei relevă necesitatea 
cercetării şi corelării unor fenomene onomastice nu numai din imediata vecinătate a 
limbii române, ci şi din spaţii mai îndepărtate. 

Este dificil de stabilit cauzele exacte ale fiecărui grup analog; oricum vor trebui 
luate în consideraţie atât existenţa unor radicali comuni străvechi, cât şi cauze ulterioare: 
migrările de populaţii, împrumuturile, precum şi conservarea în ariile laterale a unor 
forme arhaice. Este adevărat că limba română constituie o astfel de arie în lumea 
romanităţii, după cum Banatul este conservator prin excelenţă atât în aria romanităţii, cât 
şi în cea a dialectului dacoromân, dar, pentru că toponimia românească a fost atât de 
puternic influenţată de slavă, direct sau prin intennediul lexicului comun împrumutat din 
slavă, ea poate fi atrasă intr-un demers care să facă obiectul cercetării elementelor 
conservatoare de origine slavă, mai ales că lucrările monografice privitoare la toponimia 
de origine slavă nu fac referinţă la toponimia românească, cum este de exemplu lucrarea 
monografică a lui Vladimir Smilauer 37 . 

Apărut în CL, XXXVIII, nr. 1-2, p. 129-136, Cluj-Napoca, 1993 


1 într-o formă restrânsă, chestiunile discutate în articolul de faţă au fost prezentate la lucrările 
celui de „Al IX-lea Simpozion Naţional de Onomastică”, Cluj-Napoca, 1990. 

2 Moskovskogo Filiala Geograficeskogo Obscestva SSSR, Voprosy Geografii, voi. 81; Mestnve 
geograficeskie terminy, Moscova, 1970; în continuare MGT. 

3 Ju. G. Vyleznev şi col., Rol ’geograficeskih terminov v formirovanii toponimiijugct Permskoj 
oblasti i sopredel ’nyh territorij, în MGT, p. 86-95. 

4 G. P. Bodnaruk, Mestnye geograficeskie terminy i dialektologija, în MGT, p. 128- 130. 

5 Adrian Fochi, Datini şi eresuri populare de la sfârşitul secolului al XlX-lea: răspunsurile 
la chestionarele lui Nicolae Densuşianu, Bucureşti, 1976, p. 138. 

^ Vasile loniţă, Nume de locuri din Banat, Timişoara, 1982, p. 144; 135. 

7 Viorica Goicu, Rodica Sufleţel, Dicţionar toponimic al Banatului, voi. III, Timişoara, 1986, p. 
45. 

8 E. şi M. Murzaev, Glosar’mestnyh geograficeskih terminov, Moscova, 1959; apud Ju. G. 
Vyleznev şi col., art. cit., p. 92. 

9 Akademija Nauk SSSR. Institut Rnsskogo Jazyka, Slovar’ russkogo jazyka, II, Moscova, 
1983, s.v. kolok'. 

10 Vasile loniţă, Nume de locuri..., p. 105. 

11 CUC, CUCĂ, GUG, GUGĂşi derivatele lor, în LR, XXVIII, 1979, nr. l,p. 53. „Albert Dauzat, 
La toponymie franqaise, Paris, 1971, p. 89. 

12 Cf. ar. cucul ’iu „sommet” (T. Papahagi, Dicţionarul dialectului aromân, Bucureşti, 1968, p. 

393). 

13 Emil Suciu discută pe larg diverse nume topice terminate în -ui de pe fostul teritoriu al URSS, 
presupuse a fi de origine turanică. Nu semnalează decât trei hidronime terminate în -ui, „simple 
coincidenţe formale” (Sufixul onomastic -ui, în SO, V, p. 58). De altminteri, dacă autorii articolului ar 
fi avut cunoştinţă de existenţa unui sufix -ui, rusesc sau de altă origine, existent în graiurile popoarelor 
din fosta URSS, l-ar fi amintit. 

14 A.N. Kamalov, Esco raz o toponime Ural, gidronime Arai i termine arai, în MGT, p. 204-205. 
>5 Ibidem, p. 205. 

16 lbidem. 

17 V. A. Zuckevic, Mestnye geograficeskie terminy v toponimii Belorussii, înMGT, p. 141. 

18 Pentru alte sensuri şi privitor la originea lui gai în limba română, vezi D. Gămulescu, 
Elementele de origine sărbo-croată ale vocabularului dacoromân, Bucureşti-Pancevo, 1974, p. 
133. 

19 V.A. Zuckievic, art. cit., p. 141. 

20 Apud E. M. Murzaev, Mestnye geograficeskie terminy i ih rol’v toponimii, în MGT, p. 20. 

21 Vasile loniţă, Cu privire la oronimul Carpaţi, în SCL, XI„ 1989, nr. 1, p. 53 ( supra , 92). 

22 Ştefan Meteş, Emigrări româneşti din Transilvania în secoleleXIII-XX, Bucureşti, 1977, p. 

62. 

23 Vezi bibliografia la Şt. Meteş, op. cit., passim. 

24 Pentru diverse aspecte ale procesului de toponimizare a apelativelor topice şi modificările 
care au loc, vezi Vasile C. loniţă, Aspecte ale procesului de denominaţie în toponimie, în LR, XLI. 
1992, nr. 6, p. 345-346 (supra, 55). 

25 Pentru răspândirea apelativului topic cucui în afara graniţelor româneşti, nu însă totdeauna 
sigură, vezi N. Drăganu, Românii în veacurileIX-XIVpe baza toponimiei şi onomasticii, Bucureşti, 
1933,p. 102; 105. 

26 V. loniţă, Nume de locuri..., p. 132-135; idem, Metafore ale graiurilor din Banat, Timişoara, 
1985, p. 38-39. 

27 Pentru cele de tipul Pogara, vezi Ju. S. Azarh, Nazvanijapahotnyh i senokosnvh ugodnij 
v severnorusskih govorah, în MGT, p. 84-85; pentru cele de tipul Poloniul, L.L. Trube, Mestnye 
geograficeskie terminy v toponimii gor 'kovskoj oblasti, în MGT, p. 161. 

28 Pentru care se indică termenul geografic gar ’, tară a i se preciza sensul (Ju. S. Azarh, art. cit., 
P- 84). 

19 lbidem, p. 85. 

30 lbidem, p. 81. 


101 



31 v. L.L. Trube, art. cit., p. 161. 

32 losifPopovici, Scrieri alese, Timişoara, 1979, p. 258. 

33 Mulţumesc pe această cale colectivului redacţional al revistei „Onomasticky zpravodaj 
Ceskoslovenska Akademie Ved” din Praga, care mi-au dat preţioase date şi îndrumări privind acest 
ultim punct al articolului. 

34 Sever Bocu, La question du Banat. Roumains et Serbes, Paris, 1919, p. 36. 

35 G. Ivănescu, Istoria limbii române, Iaşi, 1980, p. 70-71. 

36 Vezi lucrarea noastră, Nume de locuri..., p. 132-135. 

37 Prirucka slovanske toponomastiky , Praha, 1970. 


DESPRE VECHIMEA ŞI VALORILE 
SUFIXULUI ONOMASTIC 
-ON (-OANE) 

De la articolele lui Emil Petrovici despre sufixul -oia (-onu) în antroponimie şi 
toponimie 1 , nimic din ce s-a scris ulterior nu a contrazis observaţiile acestuia, ci doar le- 
a confirmat prin noi date. 

Un articol, relativ recent, sintetizează bibliografia problemei, în general, insistând 
asupra valorilor sufixului la nivelul lexicului comun, precum şi la situaţia pe care acesta o 
are în onomastică 2 . 

In acest articol, Viorica Goicu trimite, în privinţa vechimii numelor de familii ţărăneşti 
derivate cu sufixul -oh, la o altă lucrare a sa 3 , loc în care autoarea scrie: „Pornind de la 
afinnaţia lui Emil Petrovici că „întrebuinţarea sufixului -onu, la fonnarea numelor de 
familie este nouă, fapt pentru care lipseşte din toponimia românească mai veche” 4 , am 
verificat acest lucru, consultând registrele de stare civilă din mai multe localităţi almăjene 
—perioada 1831-1878” şi „numai în comuna Eftimie Murgu apare acest sufix în numele 
de familie Medonea şi, eventual, în Curianea, unde putem avea fie sufixul -oane, fie - 
eana, designând pe soţia cuiva” 5 . La atât se rezumă infonnaţiile despre vechimea sufixului 
onomastic -oh. 

La data apariţiei articolului Sufixul -oii 6 şi chiar la cea a prezentării comunicării 
care stă la baza articolului (Cel de al III-lea Congres Naţional de Dialectologie, Iaşi, 
5—6 octombrie 1984) apăruse corpusul de documente medievale bănăţene, publicat 
de Costin Feneşan, cuprinzând 92 de acte, în marea lor maj oritate (87) inedite, documente 
juridice emise de-a lungul a peste două secole, primul datat 1 august 1440, ultimul — 
30 aprilie 1653 7 . Pe baza lor putem împinge discuţia asupra vechimii sufixului -oh cu 
patru secole în unnă şi putem corecta câteva afirmaţii făcute de Emil Petrovici şi Viorica 
Goicu. 

Mai întâi se pune problema relaţiei dintre absenţa sufixului în toponimie şi noutatea 
numelor de familie fonnate cu acest sufix. Unul dintre documentele DMB (74/1638, 

169) 8 menţionează că Petru Fenteş şi Deac Andrei „sunt constrânşi să vândă jumătate 
din ţarina Birtoni, care li se cuvine pe linia rudeniei de sânge, lui Nicolae Măcicaş.. 
„Rudenia de sânge” constă în faptul că Magdalena Birta era soţia lui Lupu Măcicaş 
(52/1602, 128). Pe de altă parte, familia Birta, bine cunoscută în Caransebeş (56/ 
1612,134), se compunea, printre alţi membri probabili, din Andrei Birta, fiul lui loan 
Birta, având un strămoş comun pe Gaşpar Birta (53/1604,130), probabil din aceeaşi 
linie genealogică cu amintita Magdalena Birta. 

Aşadar, din numele de familie Birta s-a creat un nume de grup birtoni „cei din 
neamul (familia) lui Birta”, cu ajutorul sufixului -oh, echivalent cu -eşti, care apoi a intrat 
în toponimie ca nume propriu: Birtoni. De remarcat că nu este vorba de o aşezare 
umană, ci de o simplă proprietate, un lot funciar, o ţarină. De altfel, şi satele bănăţene 
Brezon, Greoni şi Hodoni poartă denumiri provenite din nume de grup 9 , ultimele două, 
cu atestări documentare vechi 10 . 

Altă chestiune importantă este aceea a introducerii sistemului de denominaţie binar 
oficial. Citez doar spusele istoricului Ştefan Pascu, care consideră că, până în secolul al 
XV-lea, ţăranii, în majoritatea lor, „nu aveau decât un nume de botez; uneori, pentru 
identificare, se adăuga şi numele tatălui”. Autorul conchide că sistemul de denominaţie 
binar a fost introdus întâi în rândul nobilimii, apoi în cel al proprietarilor de pământ, pe 
urmă în al orăşenilor şi, în sfârşit, în rândul ţărănimii 11 . 

Să ne oprim la categoria socială cea mai de jos, iobăgimea, şi să vedem cum erau 
consemnaţi iobagii din Banat în documentele evului mediu, documente cu caracter ju¬ 
ridic. Dată fiind importanţa acestor acte, în care nu puteau fi admise ambiguităţii de 
fonnulare şi de referinţă la persoanele implicate, se pare că aici am putea vorbi de un 
presistem de denominaţie oficial. 

Sunt amintiţi în DMB, începând cu cea mai veche mărturie (17/1580,63) unnătorii 
iobagi: Ion Drăgoane, „iobagul lui Ştefan Tincovan” (în documentul şi la data amintită); 
Petru Roman, „iobag de casă din Glimboca” (23/1588, 73); Petriş (sau Petru) 
Stăncioane, „iobag de casă de la Vârciorova”, precum şi Io van Câşleagă, „iobag din 
satul numit Apadia” (25/1589,76); Oprişa şi Avram Oprişoni, „doi dintre iobagii de la 
Mâtnicul Mare”; de asemenea, LendarMihail, „iobag din Ohaba Mâtnic (28/1591, 
83); Laţcu şi loan Cicioni 12 , „iobagi din Vârciorova” (42/1599. 110); A dam Giurcoane, 
„fost iobag al lui Nicolai Zagyway” (61/1617,147); Neag Mihail, „care a fost iobagul 
lui Gheorghe Deac”, implicat intr-un omor împreună cu un al doilea, numit, simplu, 
Caragea, „care a fost iobagul lui Nicolae Halmagy” (73/1635,167-168). 

în afară de ultimul, Caragea, care poartă un singur nume, probabil cel declarat 
de inculpat, nevoind sau neputând să-l declare pe al doilea, toţi ceilalţi 11 iobagi sunt 
menţionaţi în documente cu numele de botez şi cu un al doilea nume, pe care îl putem 
socoti nume de familie. Acestea provin din numele tatălui, probabil: Koman, Neag; 
dintr-o poreclă: Câşleagă ; cf. căşlegi s.f. pl. „timp în care se mănâncă (de) dulce” 
(DA, s.v.); cf. cârneleagă „săptămâna cărnii...” (DA, s.v.), din care provin numele de 
persoană Cârneleagă, Cărnileagă, Cărnăleagă 13 ; apoi un nume de familie obscur: 

Lendar. Opt din cei doisprezece iobagi poartă nume de familie derivate cu ajutorul 
sufixului -oh (-oahe). Nu putem fi siguri, în privinţa câtorva, dacă documentele maghiare 
notează pe -oh sau -oahe. Aşa, de exemplu, numele Oprissa Oprissonye şi Avram 
Oprisonie sunt transcrise în DMB: Oprişoni, deşi nu este exclus să fie vorba de 
Oprişoane, după cum şi Laczko Csiczon şi Janos Czsiczon, transcrişi Cicioni (primul) 
şi Ciocioni (al doilea), ar putea fi Cicioane. 

Se pune următoarea întrebare: de unde provin numele derivate cu -oh (- oahe )? 
Se exclude eventualitatea derivării unui nume al bărbatului din cel „al femeii, dacă aceasta 
este din familie mai bogată, mai cunoscută, sau când bărbatul a intrat ginere în casa 
femeii” 14 , dată fiind condiţia socială a celor numiţi. Au existat mai întâi numele de botez 
: Dragu, Stanciu, Opriş(a ), Giurcă şi Cică 15 sau Cice 16 , din care s-a creat numele 
femeii din cel al bărbatului: Drăgoanea, Stăncioanea, Oprişoanea, Giurcoanea şi 
Cicioanea; cf. Mindoanea „nevasta lui Minda”. 17 

Este foarte posibil ca, în această epocă, sufixul -oh (-oahe) să fi fost „specializat” 
pentru o anumită categorie socială, şi anume cea a iobagilor. Cel puţin în DMB nu se 
găseşte nici un nume derivat cu acest sufix al cărui purtător să aparţină altei categorii 
sociale decât cea a iobagilor 18 . 

Un nume Siukoni, transcris în DMB Giucoane, apare ca nume de botez (mai 
bine zis ca nume unic, dacă avem în vedere semnificaţia celui de al doilea): Siukonis et 
Gyurae Racz (= Giucoane şi Giura Raţ). Personajul apare alături de mulţi oşteni români, 
sârbi şi maghiari, din cetatea Lugojului, pe care principele Transilvaniei, Ghcorghe Râkoczy 
I, îi înnobilează şi le acordă blazon nobiliar pentru „credinţă şi slujbă credincioase”, 
scoţându-i „din starea şi condiţia plebee şi nenobilă în care s-au născut şi au vieţuit până 
acum” (83/1645,187). Deşi în continuare se spune că „unii dintre dânşii, părăsindu-şi 
vetrele părinteşti, au trecut din stăpânirea turcească în târgul nostru Lugoj, unde şi-au 
stabilit locuinţa”, nu putem şti care fusese exact poziţia lor socială înainte de înnobilare, 
dar este de presupus că se găseau printre ei şi foşti iobagi 19 . E greu de spus, de asemenea, 
dacă între Giucoane şi Giura era vreun grad de rudenie, de vreme ce apar împreună cu 
acelaşi al doilea nume, Raţ „Sârbu”, căci putem presupune că, deşi de etnii diferite, unul 
român, celălalt sârb, proveneau din aceeaşi provincie, probabil actuala Voivodină din 
Iugoslavia, şi se mai poate presupune, de asemenea, că ambii erau iobagi. 

Un alt fapt ne sugerează că purtătorii unor nume derivate cu sufixul -oh (-oahe) 
erau conştienţi că aceste nume erau specifice unor pături sociale inferioare: un nume ca 
Nicolaus Panczonouit, transcris în DMB Nicolae Pancionovici (18/15 82,65), provine 
dintr-un nume Panciu 20 > Păncioh (sau Păncioane), care, în urma trecerii de la o 
condiţie socială la. alta, superioară, şi-a „înnobilat” numele prin adăugarea sufixului ser. 
-oviâ, pentru ca purtătorul să-şi piardă urma condiţiei anterioare 21 . 

O infonnaţie suplimentară este cea reieşită dintr-o altă sursă. O ceată de haiduci, 
constituită în Banat, număra 71 de inşi, dintre care cei mai mulţi erau menţionaţi cu un 
singur nume; în cazul altuia se indica numele tatălui sau li se adăuga la nume denumirea 
localităţii din care proveneau. Ceata de haiduci era compusă, în cea mai mare parte a 

lor, din „iobagi regeşti, cnezi şi fii de cnezi, ţărani liberi” 22 . Câteva nume par să susţină 
„specializarea” sufixului -oh (-oahe), căci nu poate fi vorba de -oaie, purtătorii fiind 
bănăţenii: Hranoya (*Hrănoane) 23 , Drusoia (*Druşoane) 24 , Dragoia (*Drăgoane) 25 , 
Bolkonya (*Bălcoane) 26 . 

In antroponimia bănăţeană actuală există nume de familie oficializate care conservă 
p eDrăgoane, iară sufixul antroponimic -a 27 . Unele nume sunt modificate prin reducerea 
diftongului -ou- la -o-: Mandone nume actual din Reşiţa, provenit din Orşova; Zăroni 28 ; 
altele s-au păstrat întocmai: Chintoane, Marcoane, Petroane 29 , Matişoane, nume de 
familie (Reşiţa), Mândmane, supranume (Câlnic - Reşiţa), sau au suferit o nouă sufixare: 
Chitonescu, Marconescu, Peironescu 30 . 

în concluzie, nu se poate afirma cu toată certitudinea că „întrebuinţarea sufixului - 
ohu la fonnarea numelor de familie este nouă, fapt pentru care lipseşte în toponimia 
românească mai veche” 31 . Este adevărat însă că sufixul „rămâne productiv în sistemul 
popular de denominaţie, pe baza căruia putem afirma că se fonnează o zonă onomastică 
ce cuprinde Banatul împreună cu judeţul Mehedinţi şi Ţara Haţegului” 32 . 

Deşi exemplele sunt puţine, se desprinde totuşi situaţia când numele derivate cu- 
oh (-oahe) se acordau cu predilecţie ca al doilea nume membrilor claselor sociale 
inferioare în felul următor: la prenume se adăuga „numele de familie” sau, mai bine spus, 
supranumele (porecla) mamei 33 , provenit(ă) de la numele tatălui sau al bărbatului acesteia: 
Drăgoane, Stăncioane, Giurcoane etc. Procedeul seamănă întrucâtva cu felul cum s- 
au născut, în Moldova, numele de familie de tipul A vâr varii, Azoiţei etc. Astăzi, astfel 
de nume s-au păstrat, în cea mai mare parte, ca supranume 34 , transferate adesea în 
toponimie, deşi numele topice de tipul Cerboanea 35 sau Biloanea Mare şi Biloanea 
Mică 36 comportă o discuţie mai amplă şi au alte motivaţii 37 . 


Apărui în LR, XLI, nr. 11-12, p. 601-605, Bucureşti, 1992 


1 Publicate în: DR, V, 1927-1928, p. 576 -578, şi DR, VIII, 1931-1935, p. 181-182; cf. Emil 
Petrovici, Studii de dialectologie şi toponimie. Volum îngrijit de I. Pătruţ, I. Mării, B. Kelemen, 
Bucureşti, 1970, p. 135-137, volum la care ne vom referi în continuare. 

2 Viorica Goicu, Sufixul -oh, în „Anuarul de lingvistică şi istorie literară. XXX. A. Lingvistică”, 
Iaşi, 1985,p. 179-185. 

3 Nume defamilie din comuna Eftimie Murgit (jud. Caraş-Severin), în „Studii de onomastică”, 
I, Cluj-Napoca 1976, p. 118-124. 

4 Vezi Emil Petrovici, op. cit.,p. 137. 

5 Viorica Goicu, Nune de familie..., p. 122. 

6 Supranota 2. 


105 




I Documente medievale bănăţene (1440-1653), Timişoara, 1981 (în continuare: DMB). 

8 în paranteză, aici şi în continuare, se trimite la numărul documentului, după bară la anul 
emiterii acestuia, iar după virgulă — la pagina din DMB. 

9 „Presupunem — scrie Viorica Goicu — că şi numele de localităţi din Banat: Brezon, Greoni, 
Hodoni au avut la bază un nume de grup care s-a impus în momentul întemeierii aşezărilor respec¬ 
tive” (Sufixul -oii, p. 1 84). Vasile Frăţilă, Viorica Goicu şi Rodica Sufleţel rezolvă etimologiile celor 
trei toponime în acest fel, adică trimiţându-le la numele de grup: Brezoni < Breazu; Greoni < Greu, 
Hodoni < Hode(a). Autorii sunt însă, într-o anumită privinţă, inconsecvenţi, în sensul că Brezoni, 
nume de grup, este redat prin majusculă la iniţială (Dicţionarul toponimic al Banatului, voi. I, 
Timişoara, 1984, p. 129), dar celelalte două nume sunt notate cu minusculă la iniţială: greoni (voi. IV, 
p. 132) şi hodoni (voi. V, p. 13). Lucrurile trebuie înţelese astfel: toponimele s-au născut din numele 
colective de familie Brezoni, Greoni, Hodoni, nume proprii, provenite, la rândul lor, din numele de 
grup, care se comportă ca nişte adjective la plural, întocmai ca numele de grup derivate cu -esc (- 
eşti): brezoni, greoni, hodoni. 

10 C. Suciu, Dicţionar istoric al localităţilor din Transilvania, voi. I-II, Bucureşti, 1967- 
1968, unde se menţionează: Greon, a. 1597 (voi. I, p. 270) si, respectiv, Odon, a. 1480 (voi. I, p. 291). 
Aceste trei exemple, precum şi Birtoni, dar probabil şi altele, contrazic aserţiunea că toponimele 
derivate cu sufixul -oh lipsesc din toponimia românească veche ( supra, nota 4). 

II Voievodatul Transilvaniei, voi. III, Cluj-Napoca, 1986, p. 78. 

12 în indicele DMB forma din documentul de redacţie maghiară, Cziczonii, apare transcrisă o 
dată Cicioni (pentru Ion), a doua oară Ciocioni (pentru Laţcu). 

13 Cf. N. A. Constantinescu, Dicţionar onomastic românesc, Bucureşti, 1963, p. 32. 

14 Cf. Emil Petrovici, op. cit., p. 135. 

15 Cf. Cică, nume atestat la aromâni, în Ardeal şi în Muntenia (N. A. Constantinescu, op. cit., 

p. 237). 

16 Cf. Cică sau Cicea, nume de botez bărbăteşti şi de familie (idem, ibidem, p. 238). 

17 Emil Petrovici, op. cit., p. 135. 

18 Numele Beoleony Caspar, purtat de secretarul princiar de la curtea principelui Gabriel 
Bethlen (58/1015, 142) nu poate fi interpretat ca un eventual nume românesc (Băloni?). 

19 în rândul acestora sunt mulţi cu cel de al doilea nume — de familie —provenit dintr-un 
etnonim, ceea ce presupune că, neexistând alt criteriu de diferenţiere şi identificare, s-a apelat la 
originea celor numiţi: Mihail Boşneac (= din Bosnia), Florea Raţ (= Sârbu), Stoian Hon’at (= din 
Croaţia), loan Şerb (= Sârbu), Preda Olah (= Românu) etc. 

20 Cf. Panciu, Pancu, Pancea (N. A. Constantinescu, op. cit., p. 125). 

21 Procedeul sârbizării numelor româneşti este mult mai timpuriu decât perioada dependenţei 
bisericii ortodoxe române de patriarhia sârbească atât în Banat, cât şi în alte ţinuturi româneşti (v. 
exemplele date de N.A. Constantinescu, în op. cit., p. LXV [Prefaţă]). 

22 Ştefan Pascu, Voievodatul Transilvaniei, voi. III, Cluj-Napoca, 1986, p. 78. 

23 Cf. Hrană, Hrănescu etc., sub titlul Hrană (N. A. Constantinescu, op. cit., p. 298). 

24 Neconsemnat în dicţionarele de onomastică, dar, probabil, acelaşi nume din denumirea 
vechii aşezări bănăţene, Drusanfalva, redare maghiară a unui *Druşani (Ştefan Pascu, Voievodalul 
Transilvaniei, voi. I, p. 354). 

25 Contrar celor spuse de Emil Petrovici (op. cit., p. 136), realitatea onomastică actuală din 
Banat prezintă şi cazuri de derivare cu -oh (-oahe ) de la teme slave, ca în cazul lui Drag-, căci 

Dragoane (supranume) este cunoscut în zona Reşiţei, precum şi Băloni, derivat de la o altă temă 
slavă, Bal-, înregistrat în aceeaşi zonă. 

26 Cf. Bălcă, Bălcu, sub titlul Bale, Băle (N. A. Constantinescu, op. cit., p. 188). 

27 Asemenea dublete de antroponime (cu şi fără sufixul -a) sunt numeroase: cf. Brat(a), 
Beg(a), Cic(a), Dmn(a) ş.a. (N. A. Constantinescu, op. cit., passim). 

28 La origine Zărone, originar din Haţeg, provenit din Lazăr (idem, ibidem, p. 94), devenit 
Zăroni ca urmare a intervenţiei cărturăreşti sau administrative. 

29 Viorica Goicu, Sufixul -oh, p. 185. 

30 Idem, ibidem, p. 184. 

31 Supranota 4. 

32 Viorica Goicu, Numele de familie..., p. 123. 

33 în cursul anchetei pentru NALR — Banat. Date despre localităţi şi informatori, se tace 
următoarea observaţie cu privire la localitatea Traian Vuia: „Femeile poartă în general supranumele 
familiei din care fac parte; uneori au supranume propriu, derivat din cel al soţului: Măntoane, 
Drodrencoane etc.” (p. 138). 

34 Am notat în Câlnic (jud. Caraş-Severin) supranume ca: Băboane, Lupiţoane, Mădroane, 
Tudoroane ş.a. Adaug la acestea supranumele înregistrate de NALR — Banat. Date..., la rubrica 
„Supranume şi porecle”: Ţăţoh (Borlovenii Vechi), Coriboahe (Plugova), Giuroahe şi Stăngoahe 
(Brădişorul de Jos), Biboahe şi Cuteşoahe” (Comereva), Şpăiţoh şi Ţăcoh (Gherman), Găicoh 
(Ferendia), Vulpoii (Banloc şi Tumu Ruieni), Bugioahe şi Corloahe (Toager), Căproh (Bucovăţ), 
Furcoh şi Ţăpoh (Hemeacova), Cordoşoahe (Cemeteaz), Ciuloh (Seceani şi Firiteaz), Puşcoh 
(Seceani), Bogoahe (Igriş), Burdoahe şi Guioahe (Băuţar), Burdoh (Constantin Daicoviciu), Rămoh, 
Lucoh şi Cepoh (Firliug), loţoh (Jdioara), Pupăzoh (Şuştra), Budoh (Chelmac). Oricare dintre acestea 
este susceptibil (mai bine zis a fost, căci procesul oficializării numelor de familie s-a încheiat) să 
treacă în categoria numelor de familie. 

35 Denumirea unui „deal cu făneţe, înconj urat de pădure” (Potoc — Caraş-Severin); „deal cu 
pădure” (Bârna — Timiş): „pârâu, care vine din Pădurea Cerboanea ” (Jureşti, Bogdăneşti — 
Timiş). Toponimul este explicat de autorii Dicţionarului toponimic al Banatului din cerboahe 
„cerboaică” (voi. 11, p. 34). 

39 Ambele sunt nişte movile, cu teren arabil (Gherteniş — Caraş-Severin) şi sunt explicate, în 
aceeaşi lucrare (v. nota anterioară) din antroponimul Biloane < Bilă, sau din biloahe augmentativ 
al lui bilă (voi. 1, p. 82). 

37 Cele două „etimologii sugerate în notele anterioare (35 şi 36) sunt incomplete în ceea ce 
priveşte motivaţia denumirilor. Cerboane conţine în alcătuirea sa sufixul -oahe cu o valoare 
echivalenta cu cea a sufixului -os, -oasă şi care indică prezenţa unor elemente de floră sau de faună, 
în cazul de faţă a vânatului, a speciei cervidelor, iar Biloanea provine nu din bilă „obiect sferic”, ci 
din omonimul acestuia, cu sensul „trunchi subţire de arbore, mai ales de brad, întrebuinţat în 
construcţii”. Câteva sugestii privitoare la astfel de motivaţii în toponimie, în special despre drimonime 
(= nume de păduri) am prezentat în Nume de locuri din Banat, Timişoara, 1982, în capitolul 
„Agricultura” (passim), dar aceste chestiuni nu fac obiectul articolului de faţă. 

NUMELE COMUN MĂCIUCAŞ 
ŞI NUMELE PROPRIU MAC IC AŞ 

Inevitabil, dicţionarele, chiar şi cele mai cuprinzătoare, cum sunt DA şi DLR, nu 
au putut surprinde toate variantele fonnale şi nici toate sensurile cuvintelor inserate în 
coloanele acestora. Cauzele sunt multiple si, în mare parte, obiective. Nu este în intenţia 
noastră să le analizăm, ci doar să numim una dintre ele, şi anume pe aceea că în demersul 
stabilirii etimologiilor unor cuvinte au fost în prea mică măsura atrase numele proprii. In 
principiu, tratarea în ansamblu a ambelor categorii lexicale (comune şi proprii) este 
necesară şi utilă deoarece între cele două compartimente există un permanent du-te- 
vino, motiv pentru care această realitate nu poate fi ignorată. 

Exemplul asupra căruia ne oprim în articolul de faţă este grăitor în această privinţă. 
Iată ce se ştie despre cuvântul măciucaş din ceea ce se consemnează în DLR: „ măciucaş 
s. m. 1. (învechit) Călău care bătea sau care omora cu măciuca (/ 1), (învechit, rar) 
măciucar...; 2. (Regional) Paznic de noapte; 3. (Regional) Factorpoştal...” (s. v.). 
Cuvântul este un derivat al substantivului măciucă, cu ajutorul sufixului -aş şi are pluralul 
măciucaş i. 

Sursa de bază este una din lucrările capitale ale lui Hasdeu, unde se precizează: 
Măciucaş vine de la măciucă după analogia lui arm-aş din armă, arc-aş din arc, suliţ- 
aş din suliţă etc.” (CB 1,278). în continuare, DLR exemplifică printr-un citat puţin 
convingător pentru sensul 1: „Trebuie să avem temerea cea mai mare de măciucaşul 
Vasile care e o slugă necredincioasă”, extras dintr-un text datat 1876. 

Derivarea lui măciucaş din măciucă este evidentă, dar sensul stabilit de DLR se 
sprijină pe înţelesul general al lui măciucă; cf. „s. f. 1.1. Bâtă lungă şi groasă, cu măciulie 
la unul dintre capete...”, neţinându-se seama de precizarea făcută în continuare: „... 
uneori ferecată, folosită în trecut ca annă de luptă” (DLR, s. v. măciucă). 

Chiar dacă Hasdeu nu precizează în mod desluşit că măciucaş înseamnă „luptător 
(cu măciuca)”, analogia dintre măciucaş pe de o parte, şi armaş, arcaş, suliţaş, pe de 
alta, sugerează cu evidenţă calitatea de „luptător” a măciucaşului. 

Cel puţin un citat exemplificator pentru sensurile lui măciucă este grăitor în privinţa 
importanţei măciucii ca annă de luptă:, Afară de aceste două anne ofensive, dacii mai 
purtau topoare, ciomege şi măciuci” (Xenopol, în DLR, s.v.). Mărturii despre folosirea 
măciucii ca annă de luptă găsim şi în alte izvoare istorice. Pe Columna lui Traian, dacii 
sunt înfăţişaţi, în postura lor de luptători, înannaţi „cu topoare, cu măciuci, cu ciomage, 
intr-un cuvânt cu anne ţărăneşti, aşa cum se constată mai târziu, în annata noastră” (IR, 
I, 278). 

Absenţa sensului „luptător (cu măciuca)” din DLR se datorează faptului că sursele 
bibliografice utilizate nu au oferit un text explicit în această privinţă, iar în practica şi 
metodologia de lucru ale redactorilor dicţionarului nu a stat reconstituirea semantică a 

cuvântului, cum s-ar fi putut face pe baza explicaţiilor lui Hasdeu sau prin corelarea cu 
sensurile vechi ale cuvântului-temă (măciucă „armă de luptă”). 

Oricum, cele trei sensuri ale lui măciucaş, consemnate de DLR (1. „călău”; 2. 
„paznic de noapte”; 3. „factor poştal”) trebuie reanalizate pentru că toate sunt sensuri 
secundare faţă de cel principal, mai vechi: „luptător (organizat în cete) cu măciuca”, 
absent din structura semantică a lui măciucaş, aşa cum este înfăţişată aceasta de DLR. 
Dacă sensul „călău” poate fi socotit, cronologic, la fel de vechi, probabil, cu cel de 
„luptător (cu măciuca)”, celelalte două sunt sensuri „degradate” şi, relativ, „modeme”, 
adică apropiate de zilele noastre. De altfel existenţa singulară a lui măciucaş „factor 
poştal” nu este concludentă, deoarece la întrebarea indirectă a anchetatorului informatorul 
răspunde tot cu o întrebare: „Cine-i măciucaş acuma?” şi, pentru că era perioada de 
numire a poştaşului, s-a răspuns cu numele celui care trebuia să deţină funcţia în anul 
următor (ALR SN III h 874/102). 

în calitatea sa de „armă de apărare (în diverse împrejurări)”, chiar dacă măciuca 
era un factor secundar, acesta era totuşi suficient de relevant ca să constituie tema 
derivativă a numelui de agent: măciucaş „paznic de noapte” şi, respectiv, „factor poştal”. 

în susţinerea sensului „luptător (cu măciuca)”, dar şi a importanţei pe care o aveau 
măciucaşii, organizaţi în cete, alături de arcaşi, armaşi, suliţaşi etc., vin câteva fapte de 
onomastică (de antroponimie şi toponimie), cu toate că acestea necesită unele explicaţii 
de natură lingvistică. 

Un pârâu cu izvorul în hotarul satului Rugi, care trece prin satele Păltiniş, Zăguj eni, 
Prisaca, Maciova şi Peştere (toate în judeţul Caraş-Severin) şi care se varsă ca afluent 
de stânga al râului Timiş, se numeşte Măcicaş ( măscăş ), iar afluentul acestuia, propriu- 
zis un ogaş, poartă numele dc Măcicăşel (măscăşăl), diminutiv evident al lui Măcicaş. 
Hidronimul este menţionat documentar pentru întâia oară, în grafie maghiară —Mackas 
—> intr-un act de punere în posesiune prin care li se atribuia lui „Juga [şi] Bogdan, fiii lui 
Ştefan de Mâtnic [...], un pământ care zace pustiu, numit Valea Mâtnicului [...]. Hotarul 
lui începe lângă Mâtnic şi trece printr-o pădure şi, pe un drum, vine la Gamza şi trece 
spre Mackas” 1 . 

DTB explică hidronimul prin antropon i mu 1 Măcicaş (VI, 21), pe care îl socoteşte 
de origine maghiara; cf. Măcica < macska „pisică” (DO, 318). N. A. Constantinescu 
pune alături de antroponimul bănăţean Măcicaş, extras dintr-o lucrare a lui I. D. Suciu 
(Literatura bănăţeană, Bucureşti, 1940, index), numele de sat, Măcicăuţi, precum şi 
antroponimele munteneşti Măşca şi Maşte. înrudirile şi originea lor sunt discutabile. DO 
menţionează, de asemenea, intr-un articol aparte (s. v. Măciucă), satele Măciucaş, 
Măciucaşi, Măciucaşeni, Măciucaşul, aşezări moldoveneşti vechi, de dinaintea domniei 
lui Ştefan cel Mare, despre care ni se spune că provin din „ măciucari şi măciucaşi ” 
aşa cum „se numeau cetele de ostaşi înannaţi cu ghioage în sec. al XVIII”, fără să se 
indice sursa acestei explicaţii (p. 318). Aşadar, nici o legătură între Măcicaş şi Măciucaş, 
fiecare fiind socotit de o altă origine. De asemenea, nu sunt amintite în nici o parte (nici 
s. v. Măcică, nici s. v. Măciucă) numele de sat Măcicaşu (Cluj), aşezare veche, 

menţionată în anul 1283, în grafie maghiară, Machkas (DITI, 382), după cum nu se 
menţionează nici hidronimul bănăţean Măcicaş şi nici omonimul acestuia, nume purtat 
de o veche familie de nobili bănăţeni 2 . 

Intre hidronimul actual Măcicaş şi antroponimul medieval bănăţean există o 
neîndoielnică legătură, căci proprietăţile familiei Măcicăşeştilor se aflau pe locurile 
străbătute de pârâul Măcicaş, cum se poate vedea din următorul document: „... luând 
aminte de slujbele credincioase ale credinciosului nostru Iacob de Măcicaş, aduse de 
dânsul cu întreaga statornicie şi credinţă în locuri şi vremuri deosebite, [...], am dat, am 
dăruit şi am hărăzit sub numele noii noastre danii moşiile numite Jupa, Alsotheus, Tincova, 
Perlew, Alsodobrogezthe, Pathak, Sekas şi Alkotesth stăpânite în comitatul Timiş şi 
districtul (Caran)sebeş..(DMB, 45). 

Problema se pune dacă antroponimul Măcicaş provine din hidronimnl omonim 
sau, dimpotrivă, cursul de apă şi-a luat numele de la numele familiei de nobili. Faptul că 
hidronimul este atestat documentar înaintea antroponimului, adică la 1352 (DRHX, 
161), faţă de consemnarea primului dintre Măcicaşi cu un secol mai târziu, adică a lui 
Luca de Maczkas la anul 1440 (DMB, 34) 3 , nu este o dovadă peremptorie a anteriorităţii 
hidronimului şi nici particula de, folosită în unele din documente în legătură cu diverşi 
membri ai acestei familii, nu dovedeşte că antroponimul a provenit din hidronim 4 . 

Din motivele arătate în nota 4 admitem anterioritatea antroponimului Măcicaş a 
cărui origine maghiară (cf. macska „pisică”), propusă de DO (p. 318, s. v. Măcică), nu 
se poate susţine nici ca derivat românesc dintr-o temă străină limbii române şi nici ca 
derivat maghiar, care să fi tradus un nume românesc. 

In explicarea antroponimului românesc Măcicaş trebuie să plecăm de la o realitate 
istorică, şi anume de la cea a importanţei şi a meritelor pe care le-au avut membrii 
familiei de nobili bănăţeni. Acestea reies din documentul amintit mai înainte, în care se 
evidenţiază „slujbele credincioase ale credinciosului nostru Iacob de Măcicaş, aduse de 
dânsul cu întreaga statornicie şi credinţii în locuri şi vremuri deosebite ” (s. n., V.C.I.). 
Alături de „Cândeştii din Densuşul Hunedoarei, Bizereştii, Ciomeştii” s-au distins şi 
„Măcicăşeştii bănăţeni” în luptele antiotomane de sub conducerea fraţilor Iancu şi Ioan 
de Hunedoara (Pascu IV, 452), iar în prima jumătate a secolului alXV-lea, în campaniile 
din Serbia şi Bulgaria, Iancu de Hunedoara s-a sprijinit pe cnezii români „din Ciorna, 
Măcicaş, Temeşel, Gamza, Cornet, Bizere şi Mâtnic” (Pascu IV, 463). Poziţia socială a 
Măcicăşeştilor reiese şi din consemnarea că, la sfârşitul secolului al XlV-lea, la 
Caransebeş se afla „casa nobilului Nicolae Măcicaş [...], înconjurată de şanţuri adânci, 
umplute cu apă” (Pascu IV, 47). 

Faptul că proprietăţile Măcicaşilor se găseau în vecinătatea cetăţii Caransebeşului, 
punct strategic în zonă, îşi are nnportanţa sa. Existenţa pennanentă a unor trupe organizate 
era absolut necesară. In rândul acestor trupe un rol de seamă l-au avut cetele de măciucaşi, 
argument important, care susţine originea antropon i mul ui Măcicaş în numele comun (de 
agent) măciucaş, cu varianta sa * măcicaş (fără -u-). 

Situaţia este asemănătoare şi în cazul aşezării Măcicaş (Cluj), atestată pruna oară 

la anul 1283 (DIT1,382). Existau, în prima jumătate a secolului al XIV-lea, „patru sau 
mai multe sate cu numele Măcicaş ” (Pascu II, 67), iar nobilii de Măcicaş erau pomeniţi 
încă de la data primei atestări a satului (Ibidem). Cam în aceeaşi vreme se aminteşte de 
cetatea Măcicaş (Pascu n, 292). Numărul satelor cu acest nume creşte în secolul următor, 
ajungându-se până la „vreo nouă sate cu numele Măcicaş ” (Pascu II, 67). Unele au 
dispărut, în secolele unnătoare, s-au contopit cu alte sate ori au roit, luând astfel naştere 
alte aşezări, care amintesc de locul lor de origine: cf. Măcicăşeşii, aparţinător comunei 
Şăulia (Mureş). 

Nu este exclus ca unele aşezări de tipul Măciucaşi, cum este cel din ţinutul 
Neamţului, azi desfiinţat, înglobat la satul Tarcău (Ind, 173), să poarte acest nume din 
motive „psihologice”, fiind o „poreclă”; cf. Capitolul IV din lucrarea capitală a lui Iorgu 
Iordan (T, 315—334), unde nu este amintit, poate şi pentru că autorul bănuia o altă 
motivaţie a numelui. în schimb, este foarte probabil ca satele moldoveneşti amintite în 
DO (p. 318), Măciucaş, Măciucaşi, Măcicăşeni, Măciucaşul, dispărute în prezent, 
să fi avut aceeaşi motivaţie istorică, adică necesitatea menţinerii unor aşezări de măciucaşi, 
apărători ai cetăţilor moldovene. 

Modificarea lui Măciucaş (< măciucaş) în Măcicaş (< *măcicaş), fără -u- , nu 
este un caz singular. Toponimia oferă destule cazuri de toponime provenite din nume 
comune, ceea ce pennite presupunerea că variantele fără -u- se găsesc şi la nivelul 
lexicului comun. De altfel, Iorgu Iordan atrage atenţia, când aminteşte pe Gornetul şi 
Gorniţel, diminutiv al lui Gornetul, că acesta „provine din gorunet, cu a neaccentuat 
dispărut” (T, 427). 

în rândul diminutivelor (toponime) consemnate de Iorgu Iordan (T, 446—461), 
la câteva se observă absenţa lui -u-: Apşoarele, Câmpşorul, Cincşorul < Cincu Mare, 
Luncşoara, Luncşorul, Lungşoara, Nucşoara, Plopşorul, Porcşorul, Runcşorul, 
Ulmşorul. O transfonnare de acelaşi fel s-a petrecut şi în cazul numelui de sat Cinciş 
(Hunedoara), explicat de E. Petrovici din maghiară, iar de G. Giuglea dintr-un *Ciunciş, 
formă derivată, cu sufixul colectiv -iş, de la baza ciunc (ciung) „(despre copaci) cu 
crengile rupte sau tăiate” 5 . 

De altfel, ca ultim argument, din chiar tema măciucă limba română cunoaşte pe 
măciucat, -ă „adj. 1. Cu măciucă (12) şi 2. (Bot.; prin Munt., Dobr. în sintagma) Mei 
măciucat = mei cu bobul mare şi galben”, cuvânt trimis la măşcat, -ă „adj. (Despre 
cereale) Cu bobul mare...”, care nu este altceva decât o variantă a lui măciucat, cu -u- 
căzut (DA, s. v. măciucat, respectiv măşcat). 

Credem că nu este lipsit de importanţă să atragem atenţia că variantele fără -u- se 
găsesc repartizate într-o anumită parte a teritoriului limbii române. Din repartiţia dată de 
Iorgu Iordan în dreptul fiecărui nume topic din această categorie se poate deduce că în 
partea centrală şi nordică a Moldovei nu apar nume de aşezări, toponime în general, în 
varianta Iară -u-, în schimb ele apar frecvent în zonele Ploieşti, Buzău, Oltenia, Mehedinţi, 
Hunedoara, Arad, Cluj (cf. Nucşoara). Aşa, de pildă, sate numite Luncşoara se găsesc 
în Arad, Argeş, Bihor, Hunedoara, dar Luncuşoara în Suceava (Ind, 171). Probabil, 

aşa se explică variantele cu -u- (Măciucaşi) în nordul Moldovei şi cele Iară -u- (Măcicaşi) 
în Banat şi Ardeal. 

Ipoteza potrivit căreia măcicaş ar proveni din diminutivul *măcică < macă „s. f. 
(Regional) Măciucă, bâtă; cu pl. mace; înregistrat şi în varianta macă ” (DLR, s. v.) 6 , 
este puţin probabilă din mai multe motive: a) frecvenţa şi aria de răspândire ale lui macă 
sunt extrem de restrânse, cum se poate vedea din DLR; b) cuvântul nu apare în culegeri 
folclorice sau dialectale şi nici în alte surse istorice sau literare de largă circulaţie; c) 
folosirea unui diminutiv (măcică) pentru a desemna o „armă de luptă” este lipsită de 
sens; un astfel de diminutiv ar putea numi obiecte mici din instrumentarul agricol sau 
meşteşugăresc ţărănesc sau unele obiecte mărunte: cf. măcărău „subst. (Regional) Mâner 
cu care se învârteşte roata sau crucea grindeiului la fântânile cu gârlici”; măcărel „s. n. 
(Neobişnuit) Bastonaş”; măcăuţ „chibrit”, dar şi „lemnuş (la suveică)” 7 ; d) un diminutiv 
probabil din macă ar fi trebuit să fie *măcuţă, din motivele arătate de Al. Graur, dintre 
care principalul este faptul că, de regulă, se evită suita de doi c (ER, 41), inevitabilă în 
cazul pluralului prezumtivului măcică (măcici sau măcice); e) dintr-o simplă consultare 
a DI se constată că substantivele tenninate în -că au derivate diminutivale în -uţă (cf. 
biserică > bisericuţă, mânecă > mânecuţă, vacă > văcuţă etc., căci diminutive ca 
*bisericică, *mănecică, *văcică etc. sunt neobişnuite) 8 . Cele câteva excepţii sunt 
accidentale, fiind vorba „de cuvinte puţin cunoscute, dacă nu complet necunoscute în 
limba literară; cele mai multe sunt atestate o singură dată, mai cu seamă în versuri populare, 
atrase de necesitatea rimei” (ER, 41). 

în concluzie, cele trei sensuri ale lui măciucaş sunt sensuri secundare, sensul prin¬ 
cipal (şi cel mai vechi) fiind acela de „luptător (cu măciuca)”, probabil şi „călău”, în 
paralel cu acesta. Este adevărat că numele de agent măciucaş cu sensul „luptător (cu 
măciuca)” nu este menţionat de DLR, însă el a circulat, ceea ce este probat de sensul 
temei sale, măciucă „folosită în trecut ca armă de luptă”, după cum consemnează DLR 
şi după cum reiese din diverse mărturii ale scrierilor istorice. Rolul şi importanţa 
măciucaşilor, în calitatea lor de luptători, sunt evidente. Varianta măcicaş (fără -u-j se 
regăseşte în onomastică (în antroponimul şi toponimulMdczcay); cronologic antroponimul 
precede toponimul. O asemenea fonnă fonetică (Iară -u-j, deşi neconsemnată în inventare 
de lexic comun, este absolut firească, date fiind alte fapte de limbă, existente atât în 
lexicul comun, cât şi în cel propriu. 


SIGLE 

CB - B. R Hasdeu, Cuvenie din bătrâni. Limba română vorbită între 1550- 
1600. Studiupaleografico-lingvistic. Ediţie îngrijită, studiu introductiv şi note de G. 
Mihăilă, Bucureşti, 1983. 

DEB - Al. Borza, Dicţionar etnobotanic cuprinzând denumirile populare 
româneşti şi în alte limbi ale plan telor din România, Bucureşti, 1968. 

DIT-C. Suciu, Dicţionar istoric al localităţilor din Transilvania, Bucureşti, 
voi. 1 (1967), voi. II (1968). 

DMB -C. Feneşan, Documente medievale bănăţene (1440-1653), Timişoara, 

1981. 

DO - N. A. Constantinescu, Dicţionar onomastic românesc, Bucureşti, 1603. 
DRH X - Şt. Pascu (sub redacţia), Documenta Românie Historica. C. 
Transilvania, voi. X, Bucureşti, 1977. 

DTB VI - Vasile Frăţilă, Viorica Goicu, Rodica Sufleţel, Dicţionarul toponimic 
al Banatului, voi. VI, Timişoara. 1989. 

voi. IV, Cluj-Napoca. 1989. 

SMO - Academia R. S .R. Filiala din Cluj. Institutul de Lingvistică şi Istorie Literară, 
Studii şi materiale de onomastică, Bucureşti, 1969. 

T - Iorgu Iordan, Toponimia românească, Bucureşti, 1963. 

Apărut în LR, XLII, nr. 10, p. 479-484, Bucureşti, 1993 


1 Cf. DRH, X, 161. în privinţa arealului şi a identificării unor aşezări dispărute de pe acest 
areal, v. supra, 79. 

2 Documentele medievale bănăţene amintesc în repetate rânduri, de-a lungul a peste două 
secole, pe membrii acestei numeroase familii, începând cu Luca de Maczkas (a. 1440), pe care 
editorul culegerii îl omite din indicele final şi pe care nici nu-1 transcrie corespunzător: Măcicaş, în 
loc de Maczkas (DMB, 34), aşa cum procedează cu ceilalţi membri ai familiei, până la ultimul amintit, 
„nobilul domn Nicolae Măcicaş”, viceban al Caransebeşului (DMB, 202). 

3 Foarte probabil că existenţa şi rosturile familiei Măcicăşeştilor au fost legate de vecinătatea 
cetăţii Caransebeşului, amintită întâia oară documentar la anul 1290 (D1T1,120), dar cu o vechime 
neîndoielnic mai mare, ceea ce presupune că vechimea familiei coboară până în vremea primelor 
cnezate. 

4 Cursurile de apă mici (Măcicaşul are o lungime de circa 30 km) împrumută cu uşurinţă 
numele proprietarului pământurilor pe unde acestea curg; (v. Viorica Florea, Cum au luat naştere 
numele româneşti de ape, în LST, 74). în documentul citat mai înainte se spune, printre altele: „... 
în a căror stăpânire paşnică mărturiseşte acelaşi lacob, s-a menţinut din vechime el şi Ioan”. Apoi, 
după ce sunt numiţi toţi cei îndreptăţiţi la stăpânirea pământurilor, se detaliază părţile de moşie: 
„pământuri de arătură, lucrate şi nelucrate, [...], locuri de pescuit şi cursuri de apă, mori şi locuri de 
moară [...] — în adevăratele şi vechile lor hotare... ” (sublinierile ne aparţin, V.C.I.). Localităţile 
înşiruite în documentul respectiv mărginesc, practic, valea parcursă de apa Măcicaşului, de la 

Perlew (Brebu), aflat la izvoare, până la Tincova, aproape de vărsare. 

5 Un rezumat al opiniilor exprimate de G. Giuglea şi E. Petro viei cu privire la toponimul C inciş 
se află în articolul lui .M. Homorodean, Toponimia satelor Cinciş şi Valea Ploştii (judeţul 
Hunedoara), în SMO, 90. 

6 Ea a fost susţinută de P. Oallde intr-un articol publicat în „Tinerii” (Reşiţa), II, nr. 7-8 din 11- 
18 iunie 1992, p. 2, în replică la un scurt articol de-al nostru în care sugeram semnificaţia hidronimului 
Măcicaş, a localităţii cu acelaşi nume din Ardeal şi originea acestora din măciucaş (măcicaş) 
„luptător (cu măciuca)” („Timpul” (Reşiţa), III, nr. 70 din 11 aprilie 1992, p. 2). 

7 Cu privire la înrudirile dintre măciucă, macă, măcărău, măcărel, măcăuţ etc., v. infira , 149. 

8 Dovadă că, deşi DI inserează pe mănecică, DLR, nu-1 preia, consemnându-1 doar pe mănecele 
„s. f. (pl.) (în poezia populară) Mânecuţe” (s. v.). Pe de altă parte, un diminutiv ca duminecică, cu 
varianta duminicică, apoi rujnicică, voinicică, nume ale unor diverse plante (DEB, indicele) au 
singularul duminecea (duminicea), rujnicea, voinicea. Alte puţine excepţii se explică prin cele 
spuse de Al. Graur, în citatul dat în continuare (ER, 41) 


NUMELE JOCURILOR POPULARE 
— CATEGORIE ONOMASTICĂ 

1.0. Intr-o largă accepţiune, cvasiunanim admisă de cercetători, onomastica are 
ca obiect de studiu, alături de categoriile tradiţionale (nume de oameni, de locuri şi de 
animale), toate numele proprii: nume de astre şi constelaţii, de instituţii, întreprinderi, 
titlurile operelor ştiinţifice, literare şi artistice, cele ale personajelor acestor opere etc. 1 

1.1. In mod firesc, alături de denumirile operelor literare şi artistice (de factură 
cultă sau populară) este îndreptăţit să-şi afle locul şi denumirilejocurilorpopulare, al 
căror număr, referindu-ne la cele ale românilor, nu este deloc neglijabil: peste 5.300 de 
termeni titlu şi denumiri derivate sau compuse, cum reiese din dicţionarul lui G. T. 
Niculescu-Varone şi E. Costache Găinara-Varone 2 , care înmănunchează denumiri 
adunate de pe tot cuprinsul teritoriilor locuite de români, amintite pur şi simplu sau 
descrise, mai succint sau mai amplu, în cele aproape 300 de studii, culegeri de folclor 
muzical şi coregrafic, lucrări lexicografice etc., din care autorii dicţionarului le-au ex¬ 
tras 3 . 

1.2.1. In primul rând, se pune problema statutului acestor denumiri. Sunt ele nume 
proprii sau comune? Dicţionarele limbii române, atât cât le înregistrează, le socotesc 
cuvinte comune, dacă ne orientăm după iniţiala mică cu care sunt menţionate. La fel le 
înregistrează şi DOOM: alunelul, ca-la-Breaza, haţegana etc. Dificultăţile de încadrare 
provin, în primul rând, din faptul că între cele două clase de nume (comune şi proprii) nu 
există o graniţă net tranşantă: pe de o parte, există un pennanent du-te-vino între apelative 
şi onime, primele devenind onime, celelalte, apelative, procese asupra cărora nu insistăm 
aici; pe de altă parte, există substantive aflate la limita dintre cele două clase, „cu statut 
intennediar (neunitar sau insuficient marcat)”, cum sunt, de exemplu, „numele de dansuri 

populare, epitetele afective, numele de rase, specii sau varietăţi de plante şi de animale, 
numele lunilor anului” 4 . 

1.2.2. Atitudinea ezitantă în a acorda denumirilor de jocuri populare româneşti 
statut de nume propriu provine însă, în primul rând, din confundarea celor două planuri: 
nume generice de jocuri populare, pe care le vom numi în continuare termeni coregrafici, 
şi nume proprii de jocuri populare, pentru care propunem tennenul onomastic coreonim. 
Există până la un loc trăsături similare între nomenclatura topică şi cea coregrafică. Aşa, 
de exemplu, după cum cu ajutorul tennenilor geografici deal, munte, râu, vale etc. pot 
fi alcătuite, prin derivare sau compunere, numeroase nume topice (DealulMare, Muntele 
Mic, Răul Alb, Valea Lungă etc., tot aşa cu ajutorul tennenilor coregrafici brâu, horă, 
sârbă etc. s-au născut— ca să ne referim doar la aceşti trei tenneni — peste 1.500 de 
denumiri de jocuri populare, cu structuri foarte variate şi complexe. 

1.2.3. In ceea ce priveşte scrierea coreonimelor, considerându-le nume proprii, 
va trebui să aplicăm regulile stabilite de DOOM pentru „titlurile publicaţiilor periodice, 
ale operelor literare, ştiinţifice, artistice” etc., pentru care se prevede scrierea cu iniţială 
majusculă, iar, când denumirea este alcătuită din mai multe cuvinte, scrierea cu majusculă 
doar a primului cuvânt (p. XXXI). 

2.0. Spre deosebire de tenninologia geografică, unde tennenii denumesc obiecte 
material concrete, definibile, ale căror caracteristici (seme) pot fi, relativ, cu uşurinţă 
determinate, în tenninologia coregrafică, precar reprezentată, situaţia termenilor 
coregrafici este anevoie de clarificat. Dacă tenneni ca bătută, brâu, horă, învârtită, 
joc (tennen generic), sârbă poseda fiecare în parte o serie de caracteristici capabile să 
deosebească un joc popular de altul — aşa cum se poate vedea din încercarea de 
definire de mai jos —, este greu de spus în ce măsură ardeleana, geamparaua, purtata 
ş.a. pot fi socotiţi tenneni coregrafici reali. Evident, trebuie să existe câteva criterii distincte 
pe baza cărora să se stabilească trăsăturile deosebitoare ale acestora. 

2.1. în primul rând, esenţială este linia melodică, apoi ritmul (vioi sau lent), di¬ 
verse figuri care însoţesc mişcările de danspropriu-zise, dispunerea jucătorilor, destinaţia 
jocurilor respective (tinerilor, vârstnicilor, feciorilor sau fetelor etc.), elementele de recuzită 
(accesoriile) folosite (bâtă, mască, costum etc.), productivitatea, precum şi răspândirea 
lor teritorială, ş.a. Doar cunoaşterea acestor criterii ne-ar îndreptăţi să întreprindem o 
clasificare a lor. 

3.0. Cum spuneam, câţiva tenneni coregrafici se disting net, căci prin trăsăturile 
lor specifice capătă nota generalizatoare necesară, cu observaţia că unele seme sunt 
comune atât unora, cât şi altora: ritmul vioi sau lent, dispunerea în cerc sau în linie, faptul 
că sunt sau nu însoţite de strigături etc., tot aşa cum înălţimea, prezenţa sau absenţa 
vegetaţiei, forma etc. nu sunt seme specifice exclusiv unor tenneni geografici. 

3.1. Bătuta se caracterizează prin „bătaia ponturilor” 5 , „bătuta pe loc”; „plimbări 
cu paşi bătuţi în podea şi prin bătaia cu palmele pe carâmbii cizmelor”; „începe cu 
legănata [... ] şi se încheie cu bătuta pe loc”. In privinţa răspândirii teritoriale, bătuta se 
joacă în toate zonele ţării 6 , iar productivitatea, în comparaţie cu alte genuri de jocuri 

populare, este medie: D JPR înregistrează 65 de j ocuri populare, în componenţa cărora 
intră termenul coregrafic bătută: Bătuta baciului, ~ de la Bivolari, ~ de mână, ~ 
peste picior, ~ ţigănească, ~ cu strigături, ~pe sub mână ş.a. 

5.2. Brăul are unnătoarele trăsături distincte:, jucătorii se ţin de brâiele vecinilor, 
pe la spate”; „dans în semicerc”; „formaţie în cerc, cu mâinile pe umeri”; „formaţie în 
linie, cu braţele pe umerii partenerilor”; „joc în şir, cu mâinile pe umeri sau prinse de 
brâu” etc. Nu este însă clar dacă numele provine de la faptul că jucătorii se ţin reciproc 
de brâu sau că îşi ţin mâinile în brâu ori de la acela că uneori dispunerea jucătorilor în 
diverse formaţii (linie, semicerc, cerc) redă fonnabrâului. Răspândirea este de asemenea 
generală, pe aproape întreg cuprinsul ţării, iar numărul coreonimelor alcătuite cu tennenul 
coregrafic brâu (sau diminutivul acestuia, brâulef) reprezintă peste 160 de denumiri: 
Brăul bătrânesc, ~ pe loc, ~ ca la Frumoasa, ~ de la Armeniş, ~ de pe Slănic, ~ din 
Teleorman, ~ fetelor ; ~ încâlcit, ~ lui Horea, ~ oilor, ~ muscelean, ~pe cinci, ~ de 
la munte ş.a. Dintr-o repartiţie aproximativă efectuată pe baza DJPR se observă că 
brâul este caracteristic mai ales părţii montane a Banatului. 

5.5. Hora, descrisă de învăţatul D. Cantemir şi atât de sugestiv „analizată” de G. 
Coşbuc, este jocul cel mai răspândit la români, existând, după cum reiese din DJPR, 
peste 1.400 de hor e: Hora Albeştilor, ~ Ardealului, ~arnăuţească, ~ bătrânească, 
~ bradului, ~ buzoienilor, ~ ca /a nuntă, ~ cerbului (în cadrul obiceiului de Crăciun, 
Cerbul, la Belinţ), Hora-n cruci, ~ de-a mâna, ~ de la Dalei, ~ lungă, ~ lui Muşat, 
~ secerii, ~ .sw6 salcâm, ~ cw strigături ş.a. 

5.4. Tennenul învârtită intră în compunerea a circa 180 de jocuri populare şi se 
caracterizează fie prin învârtitul de un anumit număr de ori într-o parte, cu schimbarea 
sensului, fie prin învârtirea (trecerea) fetei pe sub mâna partenerului: învârtită 
ardelenească, ~ bătrânească, ~ bătută, ~ de la Făgăraş, ~ în trei, ~ nouă, ~ şchioapă, 
~ dorului, învârtită din cimpoi ş.a. 

5.5. Sârba este asemănătoare, prin ritmul ei vioi, unor jocuri populare ale sârbilor, 
de unde îi vine şi numele. Acest gen de joc popular constituie, alături de horă, unul dintre 
cele mai răspândite şi variate jocuri (înjur de 500 de coreonime), cu observaţia că el 
este specific Munteniei, Olteniei, Moldovei şi Dobrogei, precum şi câtorva zone de 
interferenţă cu aceste provincii (Braşov, Năsăud, Caraş-Severin, Sibiu); Sârba baciului, 
~ bătrânească, ~ ca /a Runcu, ~ cw ciocane, ~ cumătrului mare, ~ de la şes, ~ 
fetelor, ~ în cârlige, ~ îngenuncheată, ~ şchioapă ş.a. 

5.6. Pe baza cel puţin a unui sem din cele enumerate sub 2. 1. am putea defini şi 
alţi tenneni coregrafici, mai mult sau mai puţin răspândiţi sau productivi: ardeleană, 
bănăţeană, întoarsă, legănată, măruntă, purtată, roată, săltată, sărită, scuturată, 
sucită, tropotită, ţopăită ş.a. Nu putem însă afirma că ele au un statut bine definit de 
tenneni coregrafici, cum au tennenii enumeraţi sub 3.1.-3.5. 

4.0. Importanţa coreonimelor pentru limbă este neîndoielnică şi am putea spune 
că denumirile dej ocuri populare au însemnătate nu numai pentru lingvist, ci şi pentru 
etnograf, folclorist sau istoric. Pe bună dreptate, remarca prefaţatorul DJPR, profesorul 

I. C. Chiţimia, căjocurile populare româneşti, „contrar aparenţei, au un ecou mai îndelung 
şi o semnificaţie mai mare pentru cultura şi civilizaţia românească”. Ele „sunt legate 
foarte des de străvechi elemente de limbă şi traduc moduri de viaţă socială autohtonă, 
venite din trecut” şi fac, totodată, „corp comun cu istoria limbii şi culturii, ajută deci la 
luminarea multor probleme văzute în conexiune” (p. 6). Ne vom opri în rândurile 
următoare asupra câtorva aspecte de natură istorico-socială, etnografică şi lingvistică, 
departe de a epuiza multitudinea de fapte pe care le relevă denumirile jocurilor populare 
româneşti. Această cercetare reprezintă şi o încercare de clasificare din punct de vedere 
semantic (1.4.) şi structural (4.2.). 

4.1. Coreonimele redau aspecte social-istorice, demografice, etnografice, stilistice 
etc., fără să putem spune cu exactitate că în ele se reflectă un singur aspect sau mai 
multe, aşa încât clasificarea propusă va trebui privită cu rezerva cuvenită, impusă de 
realitatea criteriilor cu care am operat. 

4.1.1. Foarte multe coreonime populare româneşti provin de la nume topice. 
Acestea conţin indicaţii mai mult sau mai puţin precise privitoare la locul unde s-au 
născut jocurile respective sau la zona în care se j oacă în mod obişnuit. Date fiind mişcările 
metanastatice de populaţii, cum sunt cele străvechi ale pastorilor şi cărăuşilor, sau cele 
mai apropiate de zilele noastre, impuse de factori social-economici multipli, aceste jocuri 
au migrat şi ele o dată cu creatorii şi beneficiarii lor, dar şi-au păstrat de cele mai multe 
ori numele, din care li se poate bănui originea. Numele topice din alcătuirea unor astfel 
de coreonime se referă la zone şi provincii de largă întindere sau la aşezări umane propriu- 
zise: Ardeleana, Haţegana, Lugojana, Hora din Văleni, Maramureşeană, 
Măgureanca, Mehedinţeanca, Moldoveneasca, Mureşanca, Olteneasca, 
Prahoveanca, Someş ana, Sârba de la Oarja, Teleormăneanca etc. Evident, când 
asemenea coreonime cuprind nume topice omonime, existente în mai multe zone ale 
ţării, este greu de localizat aria răspândirii jocurilor populare în cauză. De regula, 
monografiile, studiile, culegerile etc. dau indicaţii privitoare la caracterul şi răspândirea 
lor. Aceste precizări au mare importanţă pentru stabilirea etimologiei coreonimului; 
explicarea numelui j ocului popular Săi cioara prin numele comun salcie, cum procedează 
DLR, este inexactă, deoarece în cel puţin trei cazuri din cele şapte coreonime Sălcioara, 
orientându-ne după localizările date de DJPR şi după nomenclatura localităţilor 
româneşti 7 , reiese evident etimonul: toponimele Salcia smSălcioara 8 ; dupăcumjocul 
popular Şipotul din zona laşului îşi are foarte probabil originea în numele de localitate 
Şipote din aceeaşi zonă, şi nu în apelativul şipot „izvor de un anumit fel”, cum indică 
DLR (s.v. şipot). 

4.1.2. Cea mai interesantă serie de jocuri populare este aceea reprezentată de 
cele care reflectă prin denumirea lor vechi îndeletniciri ale poporului român, cum sunt 
agricultura şi păstoritul. Referinţe directe la agro-păstorit se interferează cu ritualurile 
tradiţionale legate de aceste două îndeletniciri primordiale şi esenţiale. Numărul lor este 
considerabil. Chiar şi numai o simplă înşiruire ar ocupa un prea mare spaţiu. 

4.1.2.1. Cele legate de păstorit, cu referire generală, sau specială la anumite 

momente ale anului, cum sunt sărbătorile tradiţionale ale păstorilor, îmbracă o gamă 
variată de aspecte lingvistice, prin semnificaţiile şi structurile lor: Baciu, Băr, oiţă, Brâul 
mocănesc, ~ oilor, Ca la stână, Ciobana, Ciobanul, Ciobănaşul, Ciobăneasca, 
Cârlănuţa, Găsirea oilor, Hora ciobanului, ~ oilor, ~ păcurarului, ~ păstorilor ; ~ 
sâmbrei 9 , ~ strunga, ~ văraticul, Jocul păcurăresc, ~ păcurarilor ; ~ saiegiilor 10 , 
Mocanul, Mocăncuţa 11 ,Mocanca, Mocăneasca, Oile, Oiţa, Păcurarul, Păstorească, 
Porneala oilor, Sămbra oilor din Maramureş, Sârba ciobanilor, ~ ciobăneasca, ~ 
mioarelor, ~ mocanilor, ~ mocănească, ~ păstorului, ~ lângă vatra stânii, ~ 
urdarilor, Vin ciobanii etc. 

4.7.2.2. In rândul jocurilor populare care reflectă aspecte legate de agricultură se 
numără cele referitoare la diverse momente ale anului agricol, precum şi unele jocuri 
clasificate la punctul următor (4.1.2.3.) sau la categoria celor metaforice, punctul de 
plecare al metaforei fiind obiecte din instrumentarul agro-pastoral (4.1.2.4.): Cositul, 
Cucuruzul, Culesul viilor, Drăgaica, care înTulcea este considerat un joc ritual de 
recoltă, înainte de începerea secerişului; Hora plugarului, ~ secerişului, - viilor, ~ 
vinului, Orzul, Orzişorul, Ovăzul ş.a. Ţarina, joc popular specilîc Ardealului, are un 
evident caracter agrar, chiar şi numai prin denumirea purtată. 

4.1.2.3. Prezenţa denumirii unor obiecte în numele jocurilor populare se explică 
în mare parte prin faptul că jocurile respective erau practicate deodată cu ritualurile, în 
regia cărora obiectele în cauză îşi aveau rolul lor: Tânjaua este, de exemplu, o horă 
jucată după ospăţul dat în cinstea celui mai harnic om din sat, care a ieşit primul la arat. 
Implicaţii identice are, sau va fi avut, piesa de la jugul boilor numită restei, resteu, 
restem, rustem etc., denumiri prezente într-o largă suită de jocuri, a căror arie de 
răspândire este cea a Câmpiei Dunării, urcând, pe unele locuri, până spre poalele munţilor, 
cu cea mai mare concentraţie în Dolj: Răstăul, Răstemu-n baniţă 12 , Restemul, Rusteul, 
Rustemul ca la Barca, - căzut, ~ de brâu, ~ de la întorsură, ~ plimbat, - sârbesc 
ş.a. Pentru rustem „joc popular” DLR propune un etimon bizar: n. pers. Rustem, un 
evident nume propriu străin, dacă avem în vedere grafia acestuia. In realitate este vorba 
de rustem, menţionat ca atare de DLR (s.v. resteu). Nu are importanţă că etimologia lui 
resteu n-a fost încă stabilită, important este că atâtea denumiri dej ocuri populare provenite 
de la acest apelativ nu au nici o legătură cu obscurul şi exoticul Rustem. 

4.1.2.4. încadrarea coreonimelor următoare aici, şi nu între denumirile de factură 
metaforică^. 1.6.), se datoreşte faptului că multe dintre ele sunt, probabil, legate şi de 
anumite ritualuri, care se vor fi practicat odinioară: Barosul, Ceaunul, Ciurul (cu varianta 
Sita sau Sitele), Coasa, răspândit în Bucovina, Moldova şi Maramureş, „simulează 
prin dispunerea jucătorilor şi prin mişcări cositul”; Copaia, Iţele, simbolizează „prin 
mişcarea braţelor j ocul vătalelor dintre iţe şi spată cu firele pânzei”; apoi Războiul ca la 
pânză, Spălatul tortului, Troaca etc. 

4.1.2.5. Există o mare varietate a obiceiurilor de peste an, de unde nu lipsesc 
jocurile specifice fiecăruia. Ele au un caracter complex, semnificaţiile fiind greu de descilfat 
Iară o cunoaştere amănunţită a ritualurilor şi a destinaţiei jocurilor respective. In timp ce 

Ursasca, Ursarul, Capra, Jocul căluţilor ş.a. sunt specifice obiceiurilor prilejuite de 
Anul Nou, în Moldova, în Banat, Ardeal şi Muntenia, Căluşarul sau Căluşerii cuprind 
în desfăşurarea lor elemente sugestive referitoare şi la agricultură sau păstorit 13 . Dacă în 
Banat, Căţeaua este golit de conţinut semantic şi se practica doar ca un j oc de amuzament, 
în zona Botoşanilor jocul omonim este jucat obişnuit la Crăciun şi Anul Nou. în 
deslaşurarea acestui joc, tinerii „aşezaţi în linie, unul în spatele altuia, fac diferite mişcări 
intercalate de sărituri; primul pune întrebări despre agricultură” sau despre alte chestiuni 
ale satului, „ceilalţi dând răspunsuri în tactul muzicii” (DJPR, p. 42). Numărul unor astfel 
de jocuri este mare şi o analiză a lor ar dezvălui, lără îndoială, date importante din punct 
de vedere lingvistic. 

4.1.2.6. Dar nu numai cele două îndeletniciri străvechi, menţionate deja, se oglindesc 
în nomenclatura coregrafică românească, ci multe alte preocupări, cu o vechime mai 
mare sau mai mică, meşteşuguri, îndeletniciri rezervate doar unor grupuri umane restrânse 
etc. Ignorăm denumirile evident livreşti date de autorii horelor de concert sau de culegători, 
în scopul clasificării şi catalogării lor, ca: Hora amploiaţilor, ~ artiştilor, Sârba 
avocaţilor, ~ marinarilor etc. îndeletnicirile, meşteşugurile etc. reflectate de următoarele 
coreonime sunt bine cunoscute, chiar dacă multe dintre ele nu se mai practică astăzi sau 
sunt pe cale de dispariţie: Brutăreasca, Ciobotăreasca, Cojocăreasca, Hora 
băcanului 14 , ~ birjarului, ~ bragagiilor, ~ ciorsarilor, ~ cizmarilor, ~ covrigarilor, 
~ croitorului, ~ dogarilor, ~ pescarilor, ~ spoitorilor, ~ şelarilor, ~ vânătorilor, 
Sârba cojocarilor, ~ lăptăreselor, ~ măcelarilor, ~ plăpumarilor, ~ plutaşilor 15 , ~ 
rudarilor 16 , ~ zidarilor ş.a. 

4.1.3.0. Coreonimele reflectă de asemenea aspecte sociale legate de haiducie şi 
de relaţiile existente într-o anumită vreme între clase şi pături sociale, de întemeierea 
aşezărilor umane, împărţirea loturilor de pământ etc. 

4.1.3.1. Răzvrătiţii împotriva stărilor de lucruri cu vădit caracter spoliator, întruniţi 
în cete, trăind izolaţi de aşezările omeneşti, îşi sărbătoreau izbânzile şi, evident, nu lipseau, 
cu aceste prilejuri, jocurile: Brăul haiducilor sau ~ hoţilor (hoţ fiind folosit nu cu nuanţă 
peiorativă), ~ lotrilor, Cârjeleasca 17 Face-m-aş tâlhar, Haiduceasca, Sârba 
haiducilor ş.a. Există de asemenea numeroase jocuri populare care poartă nume de 
haiduci cunoscuţi. Cercetarea culegerilor folclorice şi compararea zonelor de răspândire 
a jocurilor populare cu cele de răspândire a pieselor folclorice sunt operaţiuni absolut 
necesare, singurele care pot stabili cu precizie când este vorba de nume autentice ale 
unor haiduci sau de cele ale lăutarilor care au creat şi răspândit melodiile dejoc. Dacă 
denumiri ca Haiduc Petrişor, Haiduc Buftea (sic! probabil Buftea), Gruiţa lui Novac, 
Sârba lui Terente, TomaA/imoş, dată fiind notorietatea personajelor, reale sau legendare, 
sunt coreonime sigure în acest sens, altele nu pot fi clarificate decât prin cercetări şi 
anchete detaliate şi complexe la faţa locului. 

4.1.3.2. Deşi unele din coreonimele aduse în discuţie în continuare pot fi suspectate 
ca fiind creaţii livreşti ale compozitorilor sau culegătorilor, dat fiind însă faptul că j ocurile 
se jucau după cântece (cu texte), este posibil ca denumirile lor să fie autentice. Cu 

rezerva cuvenită, redăm denumirile câtorva, ele fiind grăitoare şi pentru caracterul relaţiilor 
dintre clase şi pături sociale, precum şi pentru atitudinea unora faţă de alţii: Birul, Birul 
greu , Birul de peste Olt, Hora saiegiilor 18 , Ispravnicul e om străin etc., sau cele cu 
aspect protestatar ca: Bate-l, Doamne, pe ciocoi, Boierule, Trezeşte-te de la Dunăreni, 
Trezeşte-te de la Goicea, reminiscenţe din timpul răscoalelor ţărăneşti (ambele localităţi, 
Dunăreni şi Goicea, aflându-se într-o zonă, în Dolj, unde răscoalele au cunoscut o 
intensitate crescută). 

4.1.4.0. Semnalam în altă parte semnificaţia pe care o aveau ceremonialurile 
prilejuite de trasarea locului viitoarei aşezări umane, prin tragerea de brazde; împlântarea 
de ţăruşi etc., operaţiuni însoţite de petreceri cu joc 19 . 

4.1.4.1. Pociumb cu sensul general de „ţăruş” şi-a diversificat conţinutul seman¬ 
tic, însemnând cu timpul „casă părintească”, „zestre în bunuri agricole şi animaliere”, 
„strămoş” etc. Baterea pociumbului sau a ţăruşului, a unui jalon (par, stâlp, ţăruş etc.) 
era însoţită de jocul bătut, jocurile respective luându-şi numele de la stâlp, ţăruş etc.; 
Ţăruşul (Vaslui), Hora ţăruşelului, Tărăşelul (Argeş, Brăila, Tulcea), probabil şi 
Tăvălucul (Vaslui), cu referire la aranjarea viitoarei vetre de sat. Aceeaşi semnificaţie 
vor fi având-o jocurile Bordeiul, Bordeiaşul, precum şi Hora risipiţilor sau Jocul 
însurăţeilor, determinanţii având corespondenţi în toponimia zonelor, în legătură cu 
împământenirea şi î nz estrările cu loturi de pământ ale tinerelor perechi de căsătoriţi. 

4.1.5.0. Există momente de importanţă capitală în viaţa oamenilor, momente de 
interes particular, pe care însă indivizii le trăiesc în mijlocul colectivităţilor cărora aparţin. 
Naşterea (botezul nou-născuţilor), nunta, plecarea la armată sau alte întruniri sunt însoţite 
de jocuri populare specifice. 

4.1.5.1. Ceremonialul de nuntă, atât de variat în forme, de la o zonă folclorică la 
alta, dar şi cu numeroase trăsături comune, care dau caracter unitar nunţii româneşti, 
cunoaşte diverse jocuri populare referitoare la momente distincte ale nunţii, începând cu 
perioada pregătitoare şi până după nunta propriu-zisă, care în medie durează trei zile 
(cf. hora Marţi dimineaţa). A socăciţei (< socăciţă „persoană care pregăteşte bucatele 
la nuntă”); A miresei, A găinii sau Jocul găinii; Când pleacă govia (cf. govie 
„mireasă”); Cântecul miresei, ~petelei (<peteală „podoabă din costumul miresei”); 
Chemarea la nuntă, Dans la dezgoveală, De trei ori pe după masă, Fedeleşul 20 , 
Govia, Hobotirea miresei (cf. hobot „voal de mireasă”); Hohotul, Hora cununilor, ~ 
darurilor, ~ goviei, ~ miresei, ~ nunului, înaintea naşului, înhobotatul, Jocul druştilor 
(< druşte „domnişoare de onoare la nuntă”); Jocul zestrei, La crop („obicei cu joc şi 
cântec, a doua zi după cununie”); La zestrea miresei, Mărămile („horă care se joacă 
cu mărămi când se duce copacul înaintea miresei la cununie”); Nuneasca, Pripoianca 
(cf. pripoi, în Bucovina, „ospăţ oferit de părinţii mirelui la cununie...”); Târna 21 , Zorile. 

4.1.5.2. Un alt moment memorabil din viaţa omului, a feciorilor, este plecarea la 
armată, moment marcat de jocuri şi petreceri organizate mai mult pentru a-şi îneca 
amarul, date fiind condiţiile şi modul cum se tăceau recrutările în trecut. Prinderea feciorilor 
buni de oaste, cu arcanul, a prilejuit botezarea unui joc chiar Arcanul, răspândit în 

partea Moldovei, îndeosebi în nordul acesteia: Arcana, Arcanaua, menţionat şi de B. 
P. Hasdeu (în Vrancea şi peste munţi, în Ardeal); Arcanul de la Arbore, ~ de la 
Câmpulung, ~ de la Stupea, jocuri populare echivalente cu cele numite în Banat şi 
Transilvania: Bărbuncul sau Verbuncul; cf. Bărbuncul de la Năsaud sau Bărboncul 
(în aceeaşi zonă); Bărbuncul bătrânesc, Bărbunca ş.a.; cf. germ. Werbung „recrutare”; 
Cătana, Cătăneasca, Concentrarea, Gordunul 22 , Grănicereasca, Sfârşitul 
(spargerea) manevrelor, Soldatul, Soldăţeasca, Soldăţescul etc. 

4.1.6.0. Un număr mare de coreonime au origine metaforică, unele uşor de 
descifrat, cu un grad mic de metaforizare (4.1.6.1.), altele redate prin intennediul denumirii 
unor obiecte sau animale (4.1.6.2.); uneori gradul de metaforizare este mai pronunţat, 
valenţele acestor coreonime de natură metaforică interferându-se cu cele metonimice 
(4.1.6.3,). 

4.1.6.1. Caracteristica coreonimelor din această subcategorie este exprimată printr- 
un nume comun, evident în privinţa sensului, aşa că nu vom insista în descrierea jocurilor 
populare, decât doar atunci când va li nevoie: Brâul rupt, ~ şchiop, Cotita, Hopăiala, 
împiedicata, Iutele (cf. şi Brâul pipărat) în opoziţie cu încetul (sau Blânda), 
încrucişată, încurcata, încurcăţica, întoarsa, Legănata, Mănunţeaua, (sau 
Mărunţeaua, Mărunta, Mărunţica), Pe sărite, Plesnita, Pripita, Purtata, Rara (sau 
Raru), Repedea, Repezita,Risipita, Roata, Salta (postverbal de la a sălta; cf. Săltata)', 
Sărita (cf. Brâul sărit), Sărăţica 23 , Schimbata (sau Schimbul), Scuturata, Smintita 24 , 
Sucita, Susul, Şchioapa, Şiragul, Târâita, Târcolul (cf. târcol „în cerc”); Tropoţita, 
Tropoţica, Troapa (sau Tropca), Tropota, Trântita, Tupăita, Ţopăita, Vărteşugul, 
Zvâcul. 

4.1.6.2. Ca şi în paragraful precedent, caracteristica principală a acestor jocuri 
populare se referă, de cele mai multe ori, la ritm, la dispunerea partenerilor sau, în 
general, la mişcările care însoţesc paşii de joc. Toate acestea nu mai sunt redate prin 
intennediul unui cuvânt caracterizator el însuşi prin sens, ci prin mijlocirea numelui unui 
obiect sau animal: Bondarul, Broasca, Calul, Ceasul, Cioara („joc asemănător cu 
săritul ciorilor pe câmp”); Ciocănitoarea (sau Tocăniţa, în Banat; cf. tocăniţă 
„ciocănitoare”); Ciocârlanul, Ciocârlia, Ciorcuşa (sau Sarea), de la numele 
corespunzătoare date „coţofenei”; Ciuful, Cârligul sau Cârligele „brâu cu împletirea 
picioarelor”; Cocostârcul, Cocoşul cu găina, Cucu, Foarfecă („imită mişcarea 
foarfecelor”); Furnica, Fusul, Ghimpele (în diverse variante: Ghimbul, Ghimparul, 
Ghimpişorul sau Glimpu, la Rudăria din judeţul Caraş-Severin, într-o fonnă fonetică 
arhaică); Ghimparul din Guşoieni („ale cărei mişcări simulează înţeparea piciorului cu 
un ghimpe”, ceea ce este echivalent cu Şchioapa); Moara, Murele („joc lent, cu mici 
legănări ale corpului în ritmul paşilor, imitând culesul murelor”); Pânza încâlcită, 
Rândeaua, Râşniţa, Raţa, Şarpele, Şobolanul, Şopârla pe piatră, Ţânţarul, Vulpea 
ş.a. 

4.1.6.3. Această ultimă subcategorie din seria celor metaforice posedă un grad 
de metaforizare mai mare: Cum se bate Dunărea, Cum se bate Oltul, Minciuna (sau 

Minţita) sunt jocuri care presupun mişcări complicate, imprevizibile, ca să încerce 
măiestria jucătorilor, cu schimbări bruşte de direcţie şi ritm. O semnificaţie similară o au 
poşovăicile bănăţene, al căror nume provine de la verbul a poşovăi „a glumi” şi, prin 
extensie, „a minţi” (DLR, s.v.): Poşovoaica, ~ de la Bozovici, ~ pe un picior, ~ pe 
amândouă picioarele. 

4.1.7.0. Este ştiut că tarafurile tradiţionale sau micile fonnaţii improvizate dispuneau 
de instrumente străvechi; unele dintre „instrumente” se află la îndemâna oricui (frunza, 
solzul de peşte, trestia etc.). 

4.1. 7. 1. Vom regăsi în denumirile jocurilor populare numele acestor instrumente, 
multe abandonate în prezent sau pe cale de a fi înlocuite cu altele modeme: Bătuta din 
cimpoi, Ca în cimpoi, Cimpoaele, Cimpoiasca, Din cimpoi, Fluieraşul, Frunza, 
Hora cobzarului, ~ din trăştie, ~ din caval, ~ cimpoiului, Sârba din cimpoi, ~ cu 
fluier, ~ din fluier ş.a. 

4.1.8.0. în mod firesc, străvechile melodii de joc, ca şi graiurile, au fost mai mult 
sau mai puţin influenţate de jocurile naţionalităţilor conlocuitoare fie prin introducerea 
unor mişcări, fie prin preluarea in corpore a melodiilor străine. înseşi denumirile unora 
dovedesc acest lucru, cum sunt: Rusasca, joc specific părţii de nord-est a Moldovei; 
Huţulca, care se joacă în zonele învecinate cu satele de huţuli; polci/e, de origine 
poloneză. 25 

4.1.8.1. în afară de sârbă, rusească, polcă, pe care le-am putea socoti tenneni 
coregrafici, trăsătura lor distinctă fiind linia melodică, ritmul şi figurile executate de jucători, 
există şi alte jocuri populare ale căror denumiri depun mărturie despre populaţiile cu 
care românii au venit în contact şi-au stabilit relaţii pe multiple planuri: Armeneasca, 
Bulgarca, Cazacul, Jidanca, Jidovcuţa (cf. şi Ovreicuţa), Muscăleasca, Poloneza. 
ş.a. 

4.1.9.0. Există, în primul rând, jocuri pentru feciori şijocuri pentru fete, dar în 
mod obişnuit majoritatea covârşitoare se joacă de parteneri de ambe sexe. Există, 
totodată, bătute, brâuri, hore, sârbe destinate vârstelor tinere sau celor înaintate. Aşadar, 
vom evidenţia aici jocurile diferenţiate după vârsta şi sexul partenerilor. 

4.1.9.1. Unele sunt destinate în exclusivitate categoriilor de vârstă şi sex, altele, 
deşi poartă denumiri specifice în acest sens, sunt jucate de oricare din categorii, de 
regulă fiind jocuri mixte: Brâulfetelor (Braşov), „se joacă numai de fete (rareori mixt)”, 
după melodia Brâului bătrânesc; Brâul flăcăilor ; Brâuleţul fetelor ; ~ tinerilor ; ~ 
muieresc; apoi diverse jocuri denumite Fecioreasca, care sunt jocuri mixte; de altfel, 
etimonul coreonimului Fecioreasca este, de la caz la caz, fecior sau fecioară; cf. 
Fecioreasca fetelor din Crihalma, Femeieşte (brâu), Moşnegeasca, Moşneguţul 
(cf. cele numite Bătrâneasca), Muiereasca ş.a. 

4.1.10.0. Folclorul cu adresă satirică este bine cunoscut şi îmbracă variate fonne, 
printre care strigăturile (ţiuitura, zuitura, descântecul, cum i se zice în unele părţi ale 
Ardealului etc.); strigătura este indisolubil legată de joc: Bătuta cu strigături, Hora cu 
strigături, învârtită rară cu zuituri, Sârba cu descântece (Braşov). 

4.1.10.1. Denumirea provine adesea dintr-un fragment de strigătură, cel iniţial, 
sau din cuprinsul strigăturii: Baba mea frumoasă nu e, Fata cu cămeşă murdară, 
Fata lăudată, Fata murdară, Fata scurtă în picioare, Fata rumenită ş.a., ca să ne 
limităm la „adresantul” cel mai adesea vizat de strigături, dar şi îmblânzirea soacrelor, 
joc de nuntă cu evident caracter satiric. 

4.1.10.2. De asemenea, legate de folclorul spus sau cântat (jucat) sunt coreonimele 
cu caracter idilic: Badea şi mândra, Bădiţa şi copiliţa, De dragul flăcăului, Mi-a 
plecat neică de luni, Mândruliţa mea, Nu ştiu, puiule, ce ai ş.a. 

4.2.0. Clasificarea coreonimelor din punctul de vedere al structurilor prezintă 
importanţă, mai ales când unele dintre ele relevă fonne derivate sau compuse de tip 
arhaic, sau, în cazul celor simple, când întâlnim tenneni conservaţi în coreonim. In această 
parte ne vom limita să semnalăm aspectele structurale ale coreonimelor, cu o variată 
înfăţişare, de la coreonimul simplu (4.2.1.) până la cel de tipul frazei (4.2.71). 

4.2.1. Numărul coreonimelor simple este relativ mare. Ele reprezintă nume proprii 
provenite din apelative foarte diverse: adjective substantivizate sau nume de obiecte şi 
animale (4.1. 6 . 1.). în cazul acestei subcategorii vom întâlni cele mai multe coreonime 
obscure, a căror etimologie este greu de stabilit: Abra, Agănăul, Alegeasca (cf. a 
alege?), Amplieţui, Ardeasca, Arpaşul, Arpatacul, Avra (ca să ne rezumăm la cele 
de sub litera yf). 

4.2.2. Există coreonime cu fonnă apoziţională (substantiv în N + substantiv în N), 
în măsura în care ne putem bizui pe fidelitatea înregistrării lor) deşi asemenea fonnaţii 
sunt posibile după modelul celor din toponimie: Hora Craioveancă, ~ Culesul, ~ 
Hârtoape, Jocul Ţuţora ş.a. 

4.2.3. Cele mai numeroase sunt coreonimele alcătuite dintr-un tennen coregrafic 
(bătută, horă, învârtită, sârbă etc.) şi un detenninant, de regulă adjectiv, dar şi nu¬ 
meral, adverb, şi mai ales substantiv în genitiv (4.2.4.) sau în acuzativ cu prepoziţie 
(4.2.5.). Exemple se găsesc în paragrafele anterioare, încât nu vom insista asupra lor. 

4.2.4. Detenninanţii în genitiv apar fie cu articol proclitic, fie, când este vorba de 
un detenninant provenit din nume comun, enclitic: Brâul lui Matache, Hora lui Bârloagă, 
Sârba lui Triţă etc.; Brâul ciclovenilor, Hora bradului, Sârba babelor etc. 

4.2.5. Detenninanţii snnpli sau complecşi, care însoţesc tennenii coregrafici, aflaţi 
în acuzativ şi introduşi prin diverse prepoziţii (cu, de la, din, în etc.), sunt foarte variaţi 
ca formă, precum şi din punct de vedere semantic. Ei indică originea, apartenenţa, 
destinaţia jocului, locul unde se joacă etc.: Brâul de la Zăvoi, ~ de mână, ~ de Tufeni, 
~ din Muscel, Hora de la Galbeni, Sârba în căruţă etc. 

4.2. 6 . Deşi mai precar reprezentate, există destule cazuri de coreonime exprimate 
prin substantive în vocativ sau verbe la imperativ, care au structura frazei (42.1 f.Ad-o, 
lele, vin să beau; Bate-1, Doamne, pe ciocoi, Boierule! etc. 

4.2. 7. Subcategoria coreonimelor de tipul frazei a fost amintită şi până în acest 
punct (vezi mai ales cele de factură folclorică, de sub 4.1.10). 

5.0. Dintr-o analiză atât de succintă a denumirilor de jocuri populare româneşti 

este greu de desprins concluzii cu caracter definitoriu atât în privinţa clasificării lor 
semantice (4.1), cât şi, mai ales, în a clasificării structurale (4.2.). 

5.1. Putem spune, totuşi, că denumirile de jocuri (coreonimele) trebuie tratate ca 
nume proprii, tăcând distincţia în măsura posibilităţilor şi pe măsura adâncirii cercetării, 
între tennenii coregrafici (2.0.) şi coreonime (4.0.). 

Apărut în LL, nr. 3,p. 297-307, Bucureşti, 1989 

1 Vezi articolul nostru: Cu privire la unele categorii onomastice, în Studii de onomastică, 
IV, 1987, p. 39-48. 

2 Dicţionarul jocurilor populare româneşti, Bucureşti, Editura Litera, 1979 (în continuare 

DJPR). 

3 Ibidem, p. 195-206. 

4 Vezi Mioara Avram, Gramatica pentru toţi, Bucureşti, Editura Academiei, 1986, p. 31. 

5 Când nu indicăm alte surse, explicaţiile sunt luate din DJPR, ele putând fi găsite la paginile 
care evidenţiază seria de termeni coregrafici sau coreonimele provenite din aceştia. 

6 De regulă, DJPR indică localităţile, judeţele sau provinciile în care se practică jocurile 
populare. Dar tocmai din cauza inconsecvenţei cu care se face localizarea şi pentru că stabilirea unei 
arii de răspândire pe baza datelor de aici nu ar corespunde cu cea reală, am renunţat la indicarea 
judeţelor, în afara unor cazuri când precizarea era absolut necesară. 

7 Vezi I. Iordan, P. Gâştescu, D. I. Oancea, Indicatorul localităţilor din România, Bucureşti, 
Editura Academiei, 1974. 

8 Sălcioara (de la Covasna), apoi Sălcioara (Ialomiţa) şi, foarte probabil, cea de la Suceveni 
sau de la Ţepu îşi au originea în numele topice Salcia sau Sălcioara, dovadă fiind chiar existenţa 
acestor toponime în zonele respective. 

9 Cf. Hora sămbrei sau Sămbra oilor, „obicei pastoral de petrecere colectivă la 24 iunie 
(Drăgaica) în Ţara Oaşului, când într-un loc anumit, la poalele muntelui, se adună locuitorii din 
două-trei sate pentru darea oilor la păşunat”. Alte detalii pot fi găsite în continuare în DJPR, p. 101. 

10 Cf. saiagiu „slujbaş însărcinat de Poartă pentru strângerea beilicului şi a oieritului; slujbaş 
al stăpânirii care numără oile în vederea perceperii beilicului” (DLR, s.v.). Coreonimul respectiv 
corespunde şi subcategoriei de sub 4.1.3.2. 

11 Faptul ca Mocăncuţa se joacă în Dobrogea este o mărturie în plus a transhumanţei 
păstoreşti şi, mai ales, a stabilirii mocanilor pe aceste locuri. 

12 însăşi sintagma restem în baniţă este o dovadă a unui obicei agro-pastoral, al cărui 
conţinut nu-1 cunoaştem. 

13 Vezi R. Vuia, Originea jocului de căluşari , în Dacoromania, II, p. 215—254. 

14 Când determinantul (nume de agent) este singular, poate fi vorba, evident, şi de un nume 
de persoană şi, în acest caz, coreonimul nu este probant pentru legătura lui cu îndeletnicirea. 

15 Surprinde numărul relativ mare de jocuri numite Galaonul (cf. Galaonul bătrânesc, ~ 
bărbătesc, ~ de brâu, ~ de la Cărna, ~ de la Săpata, ~ în doi ş.a.). Galaon este o variantă a lui 
galion, cu diverse semnificaţii, între care cea de „plută”, aşa încât ar putea fi vorba, în unele cazuri, 
de jocuri ale plutaşilor. 

16 Probabil de la rudar (< rudă „ loc din care se extrage minereul”), şi nu de la rudar cu 
referire la cei care confecţionează linguri, albii, furci etc. 

17 Cf. cărjaliu „tâlhar turc care făcea parte din cete (...), care, în a doua jumătate a secolului 
trecut, năvăleau în Serbia, Bulgaria şi Oltenia..prin generalizare, „om viteaz, fără teamă şi ruşine, 
care nu ţine seama de nimic; tâlhar, hoţoman” (DA, s.v.). 

18 Supranota 10. 

19 V. Ioniţă, Metafore ale graiurilor din Banat, Timişoara, Editura Facla, 1985, p. 30. 

20 Fedeleş înseamnă, printre altele, „vas cu care se transportă bucatele sau apa la câmp”; în 
unele zone ale ţării nunta începe cu Fedeleşul sau acesta se joacă la casa ginerelui, pentru cea din 
urmă oară (DA, s.v.). 

21 Târna este jocul de luni de dimineaţă, la nuntă, înregistrat în sudul Olteniei, precizare 
importantă, căci, în acest caz, DLR nu-1 glosează corect (s.v. târnă „coş”), căci ar trebui la tărn, 
care, pe lângă alte sensuri, înseamnă şi „grapă de spini”. După nuntă, chiar în această parte a ţării, 
în anumite împrejurări jenante, mireasa era „restituită” părinţilor, dar nu oricum, ci pe un tărn „grapă 
de spini”, nuntaşii jucând jocul respectiv, Târna. 

22 Joc al grănicerilor din vechile ţinuturi de graniţă ale Bucovinei, cu statut asemănător celor 
din Banat; cf. gordun sau cordun, variante ale lui cordon (de graniţă). 

23 Explicarea lui Sărăţica (coreonim) din sărat (DLR, s.v.) este incorectă, aici fiind vorba, 
evident, de caracterul jocului (cu sărituri). 

24 Cf. a sminti „a greşi” > smintă „greşeală”, cunoscut în graiurile bănăţene, precum şi în 
zona de sud a judeţului Arad, unde s-a înregistrat jocul, echivalent cu Minţita (4.1.63.) 

25 Polca nu este doar un dans cult, căci el se obişnuieşte în partea de nord a Transilvaniei şi, 
mai ales, în Moldova, aşa cum precizează şi DJPR: Polca pe bătaie sau Polca minţită „se joacă în 
toată Moldova”. 


ÎNTRE METAFORĂ ŞI METONIMIE. 

CU PRIVIRE LA ASTRONIME 

In calitatea lor de nume proprii, denumirile corpurilor cereşti (astronimele) 1 au 
funcţia de a identifica; ele desemnează tară a semnifica. Denumirile obiectelor cosmice 
diferenţiază, individualizează şi particularizează stele, constelaţii, planete etc. pe unele 
faţă de altele. Există o infinitate de astfel de obiecte, dar toate au o trăsătură comună; 
„corp ceresc”. în acelaşi timp, fiecare posedă cel puţin o caracteristică proprie, care îi 
conferă o notă de individualitate; au un loc şi o poziţie aparent fixe pe bolta cerească ori 
se mişcă pe anumite traiectorii în raport cu poziţia sau drumul de mişcare ale altora; 
alcătuiesc grupări de o anumită fonnă, sunt vizibile intr-o anumită perioada a anului etc. 
La baza numirii lor stau una sau mai multe caracteristici de acest fel, în funcţie de ceea ce 
s-a considerat că este necesar să se ia în seamă: mărimea, gradul de luminozitate, 
asemănarea cu ceva deja cunoscut, importanţa practică (ca repere orientative în timp şi 

în spaţiu), legăturile reale sau presupuse dintre astre şi diverse fenomene (începutul 
ploilor sau al perioadelor de caniculă), care, la rândul lor, erau favorabile sau neprielnice 
agriculturii, vânătorii, pescuitului etc. O dată ce au primit un nume, acesta devine semnul 
lor propriu, eticheta, matricola, care le vor deosebi de altele. 

Astronimele nu sunt doar simple semne menite să diferenţieze corpurile cereşti 
între ele. Numele astrelor constituie veritabile pagini de istorie, mărturii grăitoare care ne 
dezvăluie nouă, celor de azi, modul cum îşi reprezentau oamenii, din cele mai vechi 
timpuri, sumedenia de corpuri cereşti şi cum le raportau aceştia la activităţile lor prac¬ 
tice. Se poate spune, totodată, că astronimele marchează momentele cele mai importante 
din istoria astronomiei. Ele reflectă în modul cel mai grăitor, mai cuprinzător şi mai expresiv, 
etapele parcurse de omenire în procesul înţelegerii Universului, căci astronimele sunt 
jaloane trainice ale timpului care trasează drumul deloc simplu străbătut de fiinţa umană 
în cunoaşterea cosmosului 2 . 

Fără îndoială, prunelor fiinţe umane li s-a părut că intr-adevăr Cerul era mai aproape 
de ele decât propriul leagăn, Pământul, cu vastele lui întinderi, cu numeroase şi tainice 
imagini aflate la distanţe mari. In timp ce oamenilor le-au trebuit milenii ca să descopere 
continentele, oceanele, să exploreze masivele montane şi să străbată mari cursuri de 
ape, Cerul li se înfăţişa privirilor în toată vastitatea şi măreţia lui ca un tot unitar, vizibil, 
deşi nu le era accesibil. Puteau, în schimb, să-l contemple, dând frâu liber imaginaţiei, 
nestingherită de obstacole ca acelea, atât de potrivnice, întâlnite în calea cuceririi spaţiului 
terestru. Oamenii au observat apoi că stelele veghează nopţile şi luminează căile încă 
necunoscute ale Pământului. Au mai băgat de seamă că astrele se mişcă într-un anumit 
fel şi că între mişcarea lor şi succesiunea zilelor şi nopţilor sau cea a anotimpurilor era o 
strânsă legătură, chiar dacă nu-i înţelegeau rosturile şi resorturile. Când au început să-şi 
numească semenii pentru a-i deosebi între ei, când au dat nume locurilor din jurul lor în 
acelaşi scop, dar şi pentru „a face ordine” în lumea obiectelor tot mai numeroase, pe 
măsură ce se îndepărtau de leagănul apariţiei lor, oamenii au socotit că este firesc ca şi 
astrele să poarte nume: fiecare o denumire a sa, proprie. Cum în acele vremuri primordiale 
starea de magie era preponderentă, omul primitiv nici nu-şi putea închipui că legătura 
dintre nume şi obiectul denumit cu ajutorul acestuia este doar o asociere arbitrară şi 
ideală, ci o considera ca fiind o legătură reală şi esenţială, care uneşte numele cu persoana 
sau cu lucrul numit (J. Frazer) 3 . 

Putem spune, deci, în privinţa vechimii astronimelor, că ele sunt tot atât de vechi 
ca oricare alt nume propriu, cum ar fi cele ale oamenilor şi ale locurilor, însă, în timp ce 
semenii omului şi animalele, pe care începuse să le domesticească, aveau o existenţă 
trecătoare, iar locurile puteau fi părăsite, stelele însoţeau, în schimb, pe om oriunde s-ar 
fi strămutat, iar cele mişcătoare parcurgeau totdeauna acelaşi drum, încât astrele erau 
mai necesare tocmai prin pennanenţa lor; ele erau înzestrate cu atributul veşniciei. Pe 
măsură ce omenirea a descifrat hieroglifele firmamentului înstelat, pornind de la o 
constelaţie deja „cunoscută”, au fost numite, rând pe rând, astrele şi constelaţiile din 
preajma acesteia, întâi cele mai uşor observabile cu ochiul liber, până când, în mileniul 

nostru, au venit în ajutorul ochiului omenesc mijloacele optice din ce în ce mai 
perfecţionate, apoi cele radar etc. Aşadar sunt stele cu nume vechi „de când lumea” şi 
altele cu nume mai noi. 

Până aici a fost vorba mai mult despre necesitatea denumirii corpurilor cereşti şi 
despre vechimea relativă a acestora, mai precis, de vechimea sistemului de denominaţie. 
Nu am răspuns însă întrebării fireşti: cum au fost numite astrele? Din această întrebare 
decurge alta la fel de firească: ce procedee au fost folosite pentru a li se da nume? Cele 
mai multe răspunsuri s-au limitat să raporteze vechile denumiri la cele ale diverselor 
personaje mitologice, dar cercetând nomenclatura astronomică pot fi stabilite patru 
categorii de astronime: 1. astronime metaforice; 2. astronime metonimice; 3. astronime 
mitologice; 4. astronime comemorative. 

Nu există astronime care să aparţină strict numai uneia din primele trei categorii; 
cea de a patra se referă la denumiri noi, deşi şi aici vom întâlni nume mitologice, date 
însă convenţional de cercetători, după modelul celor „real” mitologice. 

Nu ne vom ocupa în rândurile de faţă decât de astronimele metaforice şi de cele 
metonimice şi, tangenţial, de cele mitologice, mai precis de cele fals mitologice. 

1. Originea metaforică a limbajului a fost de mult dezbătută de învăţaţi (filozofi, 
lingvişti ş.a.). Nu este locul să insistăm aici asupra acestui aspect; să reamintim doar că 
„sărăcia limbii a fost socotită ca o stare de har” şi că, „în această stare de graţie, copiii 
şi primitivii, chiar mediocri fiind, au adesea sclipiri metaforice geniale” 4 . Despre metaforă 
s-a spus că „este totdeauna o imagine a obiectului reflectată prin configuraţia unui alt 
obiect, iar conexiunea dintre cele două obiecte este un fapt de conştiinţă, o activitate de 
valorificare estetica şi morală” 5 . Un exemplu grăitor în acest sens ni-1 oferă „istoria” 
Căii Lactee, cea mai grandioasă şi uimitoare imagine cerească. Această centură ceţoasă, 
argintie, care străbate emisfera noastră, „vizibilă cu uşurinţă în nopţile fără lună, i-a 
impresionat pe oameni din cele mai vechi timpuri. Indiferent de interpretările mitologice 
date Căii Lactee 6 , esenţiale rămân cele două caracteristici: fonna şi culoarea. In privinţa 
formei, ea a fost asemuită unui drum (cale), râu, o uriaşă urmă lăsată de schi (la 
popoarele nordice), un şarpe etc., iar culoarea, când nu a fost exprimată direct (albă, 
strălucitoare etc.), a fost redată prin intermediul unor obiecte ca: lapte, argint, nisip, 
paie, zăpadă, făină, oi etc. 7 La români, modul de fonnare a tenninologiei Căii Lactee 
s-a bazat pe două criterii importante: cel semantic şi cel fonnal; din punct de vedere 
semantic, toate denumirile sunt rezultatul analogiei cu valoare de metaforă, decodificată 
de cele mai multe ori prin intennediul legendei 8 . 

Cu toate diversele explicaţii mitologice date constelaţiilor Ursa-Mare şi Ursa- 
Mică, acestea s-au născut ca urmare a unei asocieri metaforice. Oamenii au văzut în 
configuraţia lor un cal, un câine, elan, lup etc. sau o cupă, un car sau o căruţă etc. 
Cuvintele sunt diferite, dar ideea este una singură: la baza identificării stă criteriul asemănării. 
Fonna a oferit variate posibilităţi de interpretare, care pleacă de la principiul maximei 
asemănări şi al maximei nnportanţe, căci popoarele transferă pe bolta cereasca cele mai 
importante realităţi ale vieţii lor. 

Compararea Ursei-Mari cu un car sau o căruţă se întâlneşte la foarte multe 
popoare. La români, această dublă constelaţie este numită Carul-Mare şi Carul-Mic 9 . 
Cele patru stele se numesc Roatele-Carului, iar celelalte trei: Proţapul- (Tănjala- sau 
Oiştea-) Carului. în alte părţi, două din stelele proţapului se numesc Boii-Carului, iar 
cea de a treia Ursul sau Lupul, din cauza cărora, potrivit legendei, s-au speriat boii şi 
au cânnit carul spre dreapta; cf. Carul-Mare, compus din 7 stele, stă răsturnat cu oiştea 
ruptă, şi o boldeicuţă păzeşte hamurile” (răspuns la chestionarul lui Hasdeu, în DA, s.v. 
car). 

Ursa-Mare este cea mai luminoasă şi mai uşor observabilă dintre constelaţii şi de 
aceea se presupune că a fost printre primele constelaţii numite de om. Cele şapte stele 
ale Ursei-Mari au mişcări proprii diferite, din care cauză configuraţia generală a constelaţiei 
s-a modificat de-a lungul timpului, în decurs de milenii. Pentru privitorii de azi conturul 
acestor stele nu are nimic comun cu o ursoaică sau cu un urs; ea seamănă mai mult cu 
o uriaşă broască ţestoasă sau cu un vas cu toartă, cu o cupă. Şi, totuşi, reprezentările 
antice redau constelaţia sub forma unei ursoaice, al cărei corp este alcătuit din şapte 
stele; a şaptea, aflată mai în afară (Benetans), pare a fi botul ursoaicei adulmecând în 
aer, ca şi când şi-ar căuta puiul, adică Ursa-Mică. 

Mitul antic al Ursei-Mari este, în general, cunoscut şi de aceea nu-1 vom repro¬ 
duce 10 . Latinii au preluat, ca în atâtea alte domenii, denumirea de la greci şi, probabil, 
nici grecii nu au creat ei înşişi denumirea, ci au preluat-o, la rândul lor, de la popoarele 
Orientului. Metafora carului se mai întâlneşte, în tenninologia astronomică românească, 
şi în denumirile altor stele şi constelaţii: Perseu este numit la români şi Carul-Dracului, 
iar Vizitiul — Carul-lui-Dumnezeu. Apoi se spune că mai există Carul-Mic-cu-Doi- 
Boi, altul — Carul-Mare-cu-Patru-Boi. Constelaţia Gemenii redă o figură asemănătoare 
cu două fiinţe omeneşti, interpretare metaforică evidentă şi în denumirea ei mitologică, 
Castor-şi-Polux. Românii o numesc Fraţii sau Romulus-şi-Remus, după numele 
nefericiţilor gemeni ai reginei Rhea, legendarii întemeietori ai Romei 11 . Pleiadele reprezintă 
o mare aglomerare de stele (peste 280, identificate cu telescopul), dar oamenii cu vedere 
bună pot distinge doar între şase şi zece stele. Fiecare popor a numit Pleiadele în 
diverse chipuri, iar numărul acestor denumiri este extrem de bogat: numai graiurile ruseşti 
cunosc peste 35 de denumiri 12 . Dar cea mai răspândită este denumirea „Cloşca-cu- 
Pui”, căreia la români i se mai spune şi Cloşca, Cloţa (sau Cloca), Găina, Găinuşa 
etc. Pleiadele erau folosite pentru orientare, dar şi pentru calculele astronomice ale 
timpului. La români, Cloşca-cu-Pui este considerată o constelaţie de căpetenie, căci ea 
constituie un fel de ceasornic al nopţii, în lunile de iarnă: după poziţia stelelor din alcătuirea 
constelaţiei, pe bolta cerească, oamenii îşi dădeau seama cât mai este până la ziuă. 
Când i se spune Stelele-Ciobanului, pentru că în funcţie de ea ciobanii scot oile la 
păşune, denumirea nu mai este metaforică, ci metonimică (vezi 2.) Pentru români, Cefeii 
reprezintă o coasă cu toate detaliile ei: trei stele din Coasă alcătuiesc Coporâia- 
(Coporâşca-) Coasei, ceea ce înseamnă „coada coasei”; o stea aflată în afara stelei de 
la mijloc a coporiştei reprezintă Mânerul-Coasei, iar alte trei sunt Fierul-Coasei. în 

nomenclatura populară românească, lui Perseu, în afară de Căpăţâna sau Carul- 
Dracului, i se mai spune şi Barda (Toporul); Coada-Bardei este alcătuită din patru 
stele, celelalte, dinspre Casiopeea, se numesc Gura-Bardei sau Muchia-Bardei. 

Acestor câtorva denumiri de constelaţii de factură metaforică li se pot adăuga şi 
altele create pe baza asemănării, cum sunt: Crucea, Mănăstirea (Scaunul-lui- 
Dumnezeu), Secera, Plugul, Rariţa, Grapa, Fântâna etc. Se observă clar că grupările 
orânduite de români s-au lacut pe temeiul asemănării, dar şi prin procedeul contaminării, 
căci s-a încercat, parcă, să nu lipsească nimic din câte îi sunt necesare unui bun gospodar 
cu un car cu boi, cu fâneţe de cosit, cu lanuri de arat şi secerat etc. Dacă plecăm de la 
legenda întemeierii Cerului 13 , ele sunt mitologice, românii găsindu-le astfel tuturor astrelor 
şi constelaţiilor o explicaţie generalizatoare, dar, ca şi în cazul altor denumiri mitologice 
înregistrate la diverse popoare, metafora a precedat mitul, legenda. 

2. Metonimia presupune alte raporturi între termeni decât metafora, ceea ce o 
deosebeşte de metaforă, deşi este înrudită cu aceasta. Tennenii metonimiei exprimă 
cauza prin efect sau efectul prin cauză, abstractul prin concret etc. Relaţiile dintre tenneni 
sunt logice. In multe privinţe metonimia simbolică reproduce metonimia lingvistică, „unde 
transferul se întemeiază pe trei tipuri principale ale contiguităţii obiectelor şi fenomenelor: 
a) contigenţă spaţială [...]; b) contigenţă temporală [...]; c) contigenţă sau legătură 
cauzală, identificabila dintre acţiune şi rezultate... ” 14 . 

Considerăm că sunt de factură meto nim ică acele astronirne care reflectă îndeletniciri 
străvechi ale popoarelor (agricultura, păstoritul, vânătoarea, pescuitul etc.) sau relaţiile 
presupuse (uneori reale) între astre şi fenomenele naturii, importante pentru îndeletnicirile 
amintite, în fapt felul în care astrele l-au ajutat pe om să se orienteze în spaţiu, să măsoare 
timpul, să-şi orânduiască activităţile sale vitale etc. 

Cercetând cu atenţie harta cerului, vom constata că nu totdeauna constelaţiile cu 
nume împrumutate de la fiinţe sau lucruri seamănă intr-adevăr cu acestea, ba uneori nu 
au nici măcar o vagă asemănare. Constelaţia Balanţa, pe numele ei ştiinţific Libra, nu 
seamănă nicidecum cu instrumentul de măsurat greutăţi, nici cu cel de tip balanţă, nici cu 
cel cu un singur taler, şi cu toate acestea românii o numesc Cântarul. Nu interesează 
aici interpretările mitologice de nici un fel în privinţa originii 15 . In primul rând, cum am 
mai amintit, metafora sau metonimia au premers interpretărilor legendare sau mitologice, 
apoi — ceea ce este esenţial — constelaţia nu seamănă cu nici un cântar, indiferent de 
fonna lui. Explicaţia este alta: ciclul solar face ca această constelaţie să se afle mereu în 
acelaşi loc în momentul când ziua este egală cu noaptea, când crugul zilei şi al nopţii se 
află în echilibru, încât putem spune că este vorba de o denumire metonimică, şi nu de 
una metaforică. 

O explicaţie cu totul alta decât de origine metaforică se întâlneşte şi la denumirea 
constelaţiilor Câinele-Mare şi Câinele-Mic, respectiv, în latină, Caniş Major şi Caniş 
Minor ; denumite în tenninologia populară românească simplu: Câinele, Dulăul sau 
Căţelul. Aceste denumiri nu se datorează asemănării, ci preluării unor vechi denumiri de 
la egipteni sau de la alte popoare antice de către romani, de la care au trecut la români. 

La egipteni, Sirius, care răsare înaintea Soarelui şi reprezenta aşa-numitul „răsărit heliac”, 
coincidea, în privinţa apariţiei stelei respective, cu solstiţiul de vară, iar revărsările Nilului 
începeau în primele zile ale lunii Pachon (= luna inundaţiilor). Rolul acestei stele era, 
deci, de a anunţa creşterea Nilului şi era reprezentată printr-un câine prevestitor. Ea 
constituia, în acelaşi timp, şi semnalul sosirii căldurilor caniculare, cuvânt care îşi are 
explicaţia etimologică în lat. canicula, steaua numindu-se în latină Canicula „căţeluşa”. 

Pentru orientare, în sens larg, tipică este Steaua Polară, cu o reală importanţă 
practică. Ea este socotită de români „osie împrejurul căreia se învârte Soarele, dar şi 
Luna şi stelele” 16 ; oamenii o asemuiesc cu un fel de stâlp al Cerului (cf. Stâlpul), înjurul 
căruia se grupează universul satului tradiţional românesc, transferat pe firmament. 
Denumirea românească Steajărul, dată Stelei Polare, dovedeşte că „ţăranii aveau 
cunoştinţa cel puţin nedesluşită, nelămurită, a fixaţiei Stelei Polare ” şi că, după credinţa 
lor, „Cerul se învârteşte împrejurul acestei stele, ca şi caii în arie, înjurul steajărului” 17 . 
Faptul că i se spune şi Steaua-Ciobanului dovedeşte că ciobanii se călăuzeau, în drumurile 
transhumanţei, după ea. în judeţul Neamţ se mai numeşte şi Ţăgâra, Ţăgăra sau Ţagâra, 
cuvânt pus de N. Densuşianu în legătură cu arabul Tzegel, dar savantul adaugă că, în 
limba ţiganilor din Transilvania şi Muntenia, thăgăr sau tagar înseamnă „Fiihrer; Konig; 
empereur” 18 . Stelei Polare i se mai spune în aceeaşi zonă (Neamţ), acolo unde s-a 
înregistrat denumirea Ţagâra, şi împăratul 19 , ceea ce pare să confirme ipoteza lui N. 
Densuşianu, dacă nu cumva este vorba de germanul Zei ger „arătător, indicator”, sens 
grăitor prin sine, căci steaua „arată (indica) nordul”; cf. ţaglă în graiurile din Banat cu 
sensul de „arătător al ceasului” sau „pirostrii” (în zona Oraviţei). 

Aldebaran, stea din constelaţia Taurul, este numită în judeţul Olt Goni torul, dar 
se iau în consideraţie doar cele trei stele, sub formă de triunghi, care înfăţişează coamele 
taurului. Aldebaran se mai numeşte şi Luceafârul-Porcesc (Vâlcea, Prahova) sau 
Porcarul (Neamţ), căci atunci când ea răsare se scoală porcii şi înseamnă că se apropie 
ziua, iar oamenii trebuie să se deştepte, motiv pentru care i se mai spune şi Deşteptătorul 
(Vâlcea) 20 . 

Ţapul sau Cormd-Caprei, denumiri populare ale Capricornului, constituie, în 
Argeş, un reper meteorologic: „când fulgeră la Comul-Caprei ploaia e sigură” 21 . Poziţia 
constelaţiei faţă de relieful înconjurător al vetrelor satelor, unde s-a născut şi s-a încetăţenit 
această credinţă privitoare la o legătură între constelaţie şi ploaie, dovedeşte că nu este 
vorba de o superstiţie, ci că are un suport real, cauzal, respectiv mişcarea curenţilor de 
aer şi concentrarea norilor de ploaie. 

în concluzie, referindu-ne la astronimele metaforice şi la cele metonimice, dar 
antrenând în discuţie şi pe cele aşa-zise mitologice, putem conchide că denumirile 
corpurilor cereşti, cunoscute din timpuri străvechi, au parcurs un drum semantic care 
poate fi rezumat convenţional şi succint în felul următor: pământ-cer-pământ. La început 
au fost denumirile obiectelor de pe pământ (câine, cântar, şarpe, urs etc.), după care 
au fost numite obiectele cosmice, prin comparaţie sau prin stabilirea unor relaţii 

metonimice, apoi s-a recurs la mit, la legendă, pentru a le tâlcui. Multe dintre mituri şi 
legende au fost uitate, dar denumirile au rămas. Aşadar, legendele Cerului s-au născut 
după ce fiecare stea sau constelaţie, care a atras atenţia oamenilor, a căpătat un nume 
(metaforic sau metonimic), intervenind, evident, cum am mai amintit, şi fenomenul 
contaminării, astfel încât de-a lungul veacurilor s-a conturat o viziune originală a poporului 
român asupra Cosmosului, al cărui model a fost satul tradiţional românesc. Altă observaţie 
care se poate desprinde din tenninologia astronimică (populară) românească, analizată 
In întregul ei, nu doar din exemplele puţine câte au fost prezentate aici, este că astronimia 
populară românească este predominată de astronime metaforice şi metonimice, pe când 
cele rezultate din interpretări mitologice sunt slab reprezentate. 

Esenţial este că harta Cerului, aşa cum şi l-a imaginat poporul român, reproduce 
imaginea satului arhaic românesc, cu elementele sale de bază, cu spiritualitatea şi credinţele 
acestuia. Această hartă cuprinde „lumea satului în obştescul ei hotar, prelungit în înălţimi 
[...], cu numiri familiare şi gospodăreşti” (A. D. Culea), Cerul fiind „un ecran pe care se 
proiectează în deslăşurarea timpului concepţia cosmică a locuitorilor unui sat” 22 , prelungire 
şi proiectare efectuate prin transferurile metaforice şi metonimice, denumiri care au fost 
apoi „explicate” prin elemente de mitologie autohtonă. 

Apărut în LL, voi. /-//, p. 23-29, Bucureşti, 1992 

II. LEXICOLOGIE. 
NOTE LEXICALE, 
ETIMOLOGII 



OBSERVAŢII CU PRIVIRE LA 
LEXICUL DIALECTAL DIN DLR. 
PROBLEME DE ETIMOLOGIE INTERNĂ 


Chestiunile aduse aici în discuţie aparţin dialectologiei, căci am avut în vedere 
termeni cuprinşi în DLR 1 cu menţiunea „regional” sau cu precizarea „prin Ban[at], 
Bucov[ina], Mold[ova] etc.”, ceea ce înseamnă că elementele de vocabular discutate 
au un caracter regional (dialectal) şi cunosc o arie de răspândire mai mult sau mai puţin 
întinsă. Am adăugat tennenilor extraşi din sursa indicată, notaţi cu menţiunea „etimologia 
necunoscută”, câteva cuvinte a căror origine se consideră nesigură, încercând în felul 
acesta să probăm cu exemple şi argumente justeţea etimologiilor propuse sau, în alte 
cazuri, să infirmăm supoziţiile etimologice. In sfârşit, am găsit de cuviinţă să îndreptăm 
unele etimologii nejustificate. 

Aşadar, observaţiile de faţă au drept scop principal clarificarea etimologică a 
tennenilor dialectali desprinşi din DLR, cu precizarea că am evitat elementele lexicale 
„obscure”, cărora li s-ar putea da explicaţii etnnologice prin împrumut sau calc, explicaţii 
de natura etimologiei externe. Dat fiind caracterul restrâns al materialului, impus de 
faptul că el reprezintă o selecţie sumară, o clasificare a tennenilor după anumite criterii 
semantice sau metodologice nu ar fi fost potrivită. De aceea am socotit că cea mai 
nimerită modalitate de prezentare este evidenţierea lor alfabetică, consideraţiile de ordin 
teoretic expunându-le la locul adecvat scopului propus. 

PÂDIŞ subst. „(PrinMold., Bucov.) Rugi de zmeură, merişoare, afine, încărcaţi 
de fructe”. Tennenul apare şi în varianta padişă. DLR (s.v.) menţionează „etimologia 
necunoscută”. Plantele preferă anumite locuri (cele cu mai multă umezeală, soluri 
calcaroase sau argiloase etc.), ele cresc cu predilecţie pe coaste însorite sau, dimpotrivă, 
pe cele umbroase, pe înălţimi sau prin văgăuni ascunse. Cum fiecare loc are un nume 
comun (generic sau specific) sau poartă nu nume propriu, în funcţie de aspectul său, de 
o caracteristică oarecare etc., apelativul (sau câteodată chiar şi numele propriu al locului) 
se împrumută plantei respective, care creşte pe aceste locuri 2 . Din şirul exemplelor date 
la locul citat, preluăm unul singur şi anume denumirea molidului (Piceea excelsa): padină. 
Transferul metonimic de la padină „loc aproape plan sau uşor scobit (acoperit cu iarbă), 
aflat pe vârful unui munte sau al unui deal...” asupra elementului vegetal caracteristic 
locurilor este evident. Pentru padină (loc de un anumit fel) există varianta pădie, iar 
graiurile sud-dunărene cunosc o fonnă pade 3 , mai apropiată de etimonul v. sl v.padî, pe 
care ar trebui să-l considerăm şi etimonul lui pădie. Din felul cum grupează DLR pe 
padină şi padie, intr-un articol unic, cu o singură explicaţie etimologică (bg .padina), se 
poate înţelege că padie este o fonnă creată în interiorul limbii române din padină, ceea 



ce nu se poate admite. Aşadar ,pădiş şi padişă sunt derivate româneşti fie din pădie, fie 
din pade, existent probabil şi în graiurile dacoromâne. Aceste două fonne explică şi 
numele topic Padeş 4 , precum şi numele personal Padea 5 . Cât despre elementul derivativ 
-iş, folosit frecvent pentru a indica sensuri colective şi locale (cf. tufiş, zmeuriş etc.), 
acesta se interferează, confundându-se chiar, cu suf. -eş 6 . 

PĂGURI s.f. pl. „(Regional; într-un descântec) Pistrui (Gherţa Mare — Satu 
Mare)”. Sensul „pistrui” este dedus din fragmentul de descântec citat: „Să mă spăl [...] 
/ De neguri, / De păguri”. Cuvântul trebuie pus în legătură cu pag care, în fonna peg, 
înseamnă prin nord-estul Olteniei, cu referire la oameni, „cu pete de culoare închisă pe 
faţă”, şi a cărui origine este, după cum consideră DLR (s .y.pag 2 ), v. siv. peg. Genul 
(presupus) al tennenului (feminin) nu are nici un temei. In ipoteza că ar fi feminin, relăcut, 
acesta este un *păgură. Mai credibil este pag, păguri (de gen neutru deci), ca neg, 
neguri, cu care este pus în relaţie 7 . Oricum, când este vorba despre oameni, păgurile 
(pegurile) sau pag, cu sensul general „pătat”, explică porecla dată acestora, şi nu pag 
„(cal) negru sau roşcat cu pete albe”, sens invocat pentru a explica numele personale 
Pagu, Peagu 8 , şi nici sensul „bălţaf’, cu referire la „vitele cu pete albe” 9 . 

PĂLOŞTE s.f. „(Prin Ban.) Staul (pentru vite)”. DLR preia tennenul din CADE. 
Nu i se cunoaşte pluralul şi nici etimologia. Cuvântul este o variantă fonnală a lui poloşte 
s.f. „(Regional, mai ales în Ban.) Loc (împrejmuit) unde stau vitele şi, mai ales, oile la 
odihnă (după muls) sau unde donn în timpul verii; p. ext. stână”. Din acest sens de bază 
s-a dezvoltat înţelesul de „pământ îngrăşat de pe urma excrementelor oilor care au stat 
mult timp la un loc” şi care a fost înregistrat în zona Oraviţei 10 . DLR consideră că 
originea lui poloşte este ser .poloske „[stând] culcat”. Aşadar, păloşte se cuvine a fi 
menţionat în cadrul aceluiaşi cuvânt-titlu, POLOŞTE. 

PĂRÂŞ 2 subst. „(Regional) Curătură (în pădure) (Arefu - Curtea de Argeş)”. 
Etimologia acestui cuvânt va putea fi înţeleasă dacă vom avea în vedere următorul as¬ 
pect. O curătură se face, în principal, pentru lărgirea spaţiului cultivabil sau a celui de 
păşunat, dar şi pentru ca, prin defrişare, oamenii să-şi procure araci, ţăruşi, pari etc., 
necesari pentru adăposturile lor sau ale animalelor, pentru garduri, ocoluri etc. Arboretul 
unor asemenea curaturi era bun pentru pari, încât prin adăugarea suf. -aş, temei par, s- 
a născut un tennen nou: păr aş. Suf. -ar se substituie adesea cu -aş nu numai când -ar 
derivă nume de agent 11 , ci şi când acesta are valoare colectiv-locală 12 . în situaţia de 
faţă, -aş este echivalent cu -iş, ca în prăjiniş s.n. „(Regional) Arboret tânăr (fonnat din 
copaci cu trunchiul drept)” (DLR s.v.). Un exemplu de transfer de sensuri de la parte la 
întreg, de la particular la general etc., ni-1 oferă familia de cuvinte grupate sub târs (târş) 
(cf. a târsi, tărsătură [= curătură], târsină etc.), asupra cărora nu vom insista aici, 
acestor cuvinte rezervându-le un spaţiu de discuţie mai amplu 13 . 

PELŢ s.n. „(Regional) 1. Glastră. 2. Muşcată 1 (Pelargonium)”. Ambele sensuri 
ale cuvântului provin de la acelaşi i nf ormator şi din acelaşi loc (Comloşu Mare —Jimbolia). 
O prună observaţie: sensul de bază este de fapt „muşcată (floare ornamentală)” de unde 
acesta a fost transferat asupra noţiunii de „glastră”. Facem afirmaţia întemeiaţi pe 

împrejurarea că pelţ înseamnă „(pui) de floare” în general, nu numai cu referire la 
„muşcată”, aşa cum este cunoscut pe o arie întinsă în jurul Reşiţei. Apoi, pelţ este unul şi 
acelaşi cuvânt cu pilţ subst. „(Regional) Injecţie (Giarmata — Timişoara)”, al cărui 
plural nu se cunoaşte şi pe care DLR îl menţionează cu „etimologie necunoscută” şi îl 
compară (nejustificat) cu genn. Spritze 14 . în realitate, este vorba de genn. Pelzer „altoi” 
sau pelzen „a altoi” 15 . Pe bună dreptate, DLR derivă pe pielţui vb. IVTranz. „(Regional) 
A vaccina (Pecinişca — Băile Herculane)”, din pilţ+suf. -ui. Se ignoră însă polisemia 
rom. altoi 1. Ramură mică detaşată dintr-o plantă-mamă, folosind la altoire, 2. Vac¬ 
cin 16 . De altfel şi în maghiară, oltăs înseamnă deopotrivă „altoi” şi „vaccin” 17 . înainte ca 
vaccinul să fi fost o practică familiară celor care au stabilit legături analogice între „altoi” 
şi „vaccin”, fiind deci îndreptăţiţi să-i acorde lui pelţ (pilţ) ambele sensuri, practica 
utilizării frunzelor unor plante pentru a obloj i răni sau bube era un lucru obişnuit. Printre 
aceste plante, muşcata era folosită în medicina populară, frunzele ei punându-se pe 
tăieturi şi răni 18 . Este posibil ca germ. ,Sp«7ze „injecţie” şi spritzen „a injecta (cu siringa)” 
să se fi întâlnit, contaminându-se, cu Pelzer, respectiv pelzen, căci o largă răspândire o 
cunoaşte, în graiurile din Banat, vb. a şpelţui şi subst. şpelţ, fie că este vorba de oameni, 
fie că se referă la animale, dar mai cu seamă la păsări” 19 . 

PERIŢELE s.f. pl. „(Bot.; regional) Scrântitoare (Potentilla argentea)”. Etimologia 
dată de DLR (Cf. pieri) este doar parţial justificată, căci cuvântul derivă nupropriu-zis 
din a pieri, ci din subst. pierit, întâlnit în sintagma cel pierit, denumire populară a 
sifilisului, cu bogate atestări (DLR, s .v.pierit,-ă, II. 1). De altfel, cel-pierit se numesc 
două plante din specia Senecio (DLR, s.v., II. 2). Despre periţele sau scrântitoare se 
ştie că „se folosesc la ceaiuri contra sifilisului” 20 . 

PERSĂCEI s.m. „(Bot.; regional) Canale (Impatiens balsamina) (Bozovici — 
Oraviţa)”. Al .Borza menţionează în dicţionarul său, de unde DLR a extras infonnaţia, 
pentru aceeaşi plantă, denumirile chersăgei şi ţiersăc, variante fonetice evidente ale 
aceluiaşi cuvânt temă, piersic. DLR notează chiar (s.v. piersic, 4): „(Bot.; regional) 
Canale (Impatiens b.)”, precum şi piersicel, nume al aceleiaşi plante, extras din mai 
multe surse. Aşadar, cuvântul-titlu, socotit cu „etimologia necunoscută”, nu este altceva 
decât pluralul unui diminutiv piersăcel. 

PIESCIŞTE s.f. „(Regional) Loc, pe coasta unui deal, de unde izvorăşte un pârâu. 
Corn. din Brădişorul de Jos — Oraviţa”, cu accent necunoscut şi a cărui origine DLR o 
consideră, de asemenea, necunoscută. Ne aflăm în faţa unui tennen colectiv-local, referitor 
la un anumit element material, care caracterizează locul. Acesta poate fi recunoscut cu 
uşurinţă în cuvântul specific graiurilor din Banat, pesăc s.n. „(Ban.) Pământ nisipos; 
nisip; pietriş”, cu diverse variante (pesăg, pesăc, pesec, persec, împrumut din ser.; cf. 
pesak 21 ). Piescişte, prin sincopa lui -ă-, sau notat greşit de la infonnator, este echivalent 
cu pesăcar adj. „(Regional) Nisipos (1) (Ghilad — Timişoara)” şi cu pesăcos, -oasă 
adj. „(Ban. şi prin nordul Transilv., Maram.) Nisipos (1)”, ambii menţionaţi de DLR. 

PARTĂ 1 s.f. „(Regional) Povară mai mică pe care o poartă, pe cap, femeile 
(Caransebeş). Termenul, preluat din monografia lui L. Costin, nu are o explicaţie 

etimologică. în vecinătatea acestui cuvânt, DLR menţionează pe părîac subst. 
„(Regional) Petic (1) (Uricani)”, cu plural necunoscut şi pentru care se indică slavonul 
pretl în sfârşit, mai adăugăm pe pârtită s.f. „(Regional) Haină de cerşetor (Ciubăncuţa 
— Dej)”, termen, de asemenea, obscur, pentru care DLR menţionează „etimologia 
necunoscută”, adăugând: Cf. pârtac. Este evident că atât părtac, cât şi pârtită sunt 
derivate ale unui cuvânt apropiat ca fonnă de până 1 sau chiar acesta, pe care însă DLR 
nu-1 ia în consideraţie din prudenţă, căci sensurile lor rămân (aparent) îndepărtate. Dacă 
vom avea în vedere că poverile mai mici sunt purtate de femeile din Banat şi din nord- 
vestul Olteniei pe cap, acestea folosindu-se de oglamnic „ o bucată de pânză răsucită 
în fonnă de colac, pe care femeile o pun pe cap” 22 , vom putea admite legătura dintre 
părtac „petic” şi părtă 1 „greutate; povară”. Fără îndoială, părtac şi pârtită sunt 
secundare prin descendenţa lor derivativă (pârtită presupune chiar un vb. *a părţi < 
părtă, cu sensul de „petic”), iar părtă 1 „povară” este secundar prin sensul transferat 
metonimic de la părtă „petic; cârpă”, care, mai întâi, va fi însemnat ceea ce se înţelege 
prin oglamnic şi abia după aceea „povară (purtată pe cap)” cu ajutorul pârtei 
(oglamnicului). în ceea ce priveşte originea sa slavă, ea este îndoielnică 23 , pentru că 
tennenul din graiurile dacoromâne nu este pus în relaţie cu alţi câţiva tenneni din dialectele 
româneşti din sudul Dunării. Apropierea ar .părtală „zdreanţă” (cf. şi părtăl „zdrenţăros” 
şi părtă Zăcu idem) 24 , provenit din lat. quartarius, în privinţa fonnei, dar şi a conţinutului 
semantic, de părtă pe care îl presupunem cu un sens iniţial de „cârpă” pentru motivele 
arătate mai înainte), nu este întâmplătoare. 

PLOÂPE s.f. pl. „(Regional; în. cxpr.)d umbla dupăploape = a pierde vremea 
degeaba, a umbla după cai verzi (Săpata de Sus — Piteşti)”. După ce în DLR se 
menţionează că nu i se cunoaşte etimologia, se adaugă: Cf. ploapă, considerat variantă 
a lui pleoapă. Plopă 1 după cum ne informează DLR, înseamnă „(regional) fructul 
plopului”. Or ,ploapa nu este altceva decât plopă „fructul plopului”, iar a umbla după 
ploape, dat fiind inutilitatea fructului respectiv, redă ideea pierderii de vreme. Va fi avut 
influenţă şi bine cunoscuta expresie din basme: „când va face plopul mere şi răchita 
micşunele”. 

POÂCINĂ s.f. „(Regional) Papuc 1 (I) de lână; cipic (Tincova — Caransebeş)”, 
cu pl. poăcine, este unul şi acelaşi cuvânt cu pacln s.m. „(Regional; mai ales la plural) 
Papuc de casă făcut din cârpă sau din lână”; înregistrat şi păcin, cu pl .pacini, provenit 
din germ. Patschen (DLR, s m. păcin). Menţionăm, de asemenea, că în zona Reşiţei 
cuvântul circulă sub fonnă poăcin, cu pl .poăcini masculin, cu acelaşi sens înregistrat de 
DLR pentru poacină şi păcin. 

POINIC adj. „(Regional; în sintagma) Mărpoinic (şi substantivat, m.)= varietate 
de măr 1 cu fructe mari, de culoare verzuie-galbenă, zemoase”; accentuat şi poinic; 
menţionat şi în varianta poienic. Această ultimă fonnă trădează tema cuvântului şi anume 
pe poiană, fiind vorba de o specie originară (port-altoiul) sălbatică. Fonnă poinic nu 
este deloc neobişnuită, căci şi un diminutiv al lui poiană se află înregistrat, poiniţă. 
Articolul următor (posade, în sintagma mere posade) întăreşte valabilitatea acestei 

explicaţii absolut logice. 

POSÂDE adj. „(Regional; în sintagma) Mere posade = numele unei specii de 
mere nedefinite mai îndeaproape”. Nici acestui cuvânt nu i s-a stabilit etimologia, deşi 
legătura lui cu posadă 1 (4) „(Regional) Curătură (în pădure)” (DLR. s.v.) este evidentă 
în sfârşit, un sens al lui posadă 2 s.f. 1. „(Popular) Pârghie cu ajutorul căreia se reglează 
înălţimea pietrelor morii [...]; bârnă de sprijin [...]”, comunicat din aria graiurilor bănăţene; 
cf. 2. „(Prin Ban.) Prăjină”, sens înregistrat de noi şi în zona Reşiţei (Ţerova), dă prilejul 
altor observaţii. în primul rând, cuvântul ar fi trebuit evidenţiat la posadă 1 cu sensul de 
„curătură”, pe care îl socotim originar şi a cărui etimologie est ser .posada, etimologia lui 
posadă 2 3 , ucr .posad, neputând nici într-un caz justifica pe posadă „prăjină”, în aria 
graiurilor din Banat. 

PRAGILĂ 2 s.f. „(Regional) Cătare (la puşcă) (Marginea-Rădăuţi)”, cu accent 
necunoscut, este nejustificat raportat la a privi, ignorându-se faptul că, sub pravilă (V) 
„(învechit)”, se dă sensul „cătare (la puşcă)”, în expresia în pravilă = în poziţie de 
tragere; cf. şi a bate în (sau la) pravilă = a trage la ţintă. Aşadar, pragilă 2 se cuvine 
evidenţiat aici, căci nu este decât acelaşi cuvânt notat în fonna sa cu v + i palatalizat, 
într-o arie dialectală unde fenomenul este obişnuit. 

*** 

Chiar dacă cele câteva exemple nu justifică fonnularea unor concluzii, un fapt 
rămâne evident. In afară de unele scăpări în gruparea tennenilor, când n-au fost corelate 
fonnele fonetice ale unora şi aceloraşi cuvinte (ca în cazul lui păloşte — poloşte, pelţ — 
pilţ, persăcei — piersăcel, plopă — ploapă, poacină —pacin sau pragilă — pravilă), 
în stabilirea etimologiei (interne) a unui cuvânt se are, de regulă, în vedere doar tema şi 
mijlocul derivativ (prefix, sufix), elementele componente (în situaţia tennenilor compuşi), 
anumite cazuri de contaminări sau modificările cauzate de etimologia populară. Acestor 
mijloace interne ale limbii, care se iau în consideraţie la stabilirea etimologiei cuvintelor 
fonnate pe terenul limbii române, va trebui să li se adauge criteriul semantic de fonnare 
a unor noi sensuri, acelaşi cuvânt îmbogăţindu-şi familia semantică. In acest caz acţionează 
transferul metonimic şi sinecdotic, metafora şi comparaţia, aşa cum s-a putut vedea 
chiar şi din puţinele exemple prezentate aici (padiş, păraş, pelţ, periţele, părtă, poinic, 
posade). 

Apărut în Anuar de lingvistică şi istorie literară, 

nr. 2,p. 221-227, Iaşi,1985 


1 Tomul VIII, părţile I-IV (P - PRESIMŢIRE). 

2 Problema am discutat-o ceva mai pe larg în Nume de locuri din Banat, Timişoara, 1982, p. 
144-145, iar cu privire la transferurile de sens pe multiple planuri, în volumul apărut în 1985 la Editura 
„Facla” din Timişoara, Metafore ale graiurilor din Banat. 

3 Tache Papahagi, Dicţionarul dialectului aromân, Bucureşti, 1974, p. 940-941. 

4 Cf. lorgu Iordan, Toponimia românească, Bucureşti, 1963, unde, la p. 525, pentru Padea, 
Padeş (nume topice) se invocă tema slavă pad-, cu sensul „a cădea” şi unde, de asemenea, se 
menţionează ar. pade „loc şes, pajişte”. Apelativul pad, extras din lexiconul lui Porucic, nu este, 
probabil, un exemplu izolat, ceea ce înseamnă că alături de pade a circulat (sau circulă) şi pad. 
Pentru disocierea lui pade de padină, să se vadă în acelaşi loc, unde cele două cuvinte sunt tratate 
separat. 

5 Cf. N. A. Constantinescu, Dicţionar onomastic românesc, Bucureşti, 1963, p. 341; lorgu 
Iordan, Dicţionar al numelor de familie româneşti, Bucureşti, 1983, p, 349. 

6 Vezi Ov. Densusianu, Opere , voi. II, ediţie îngrijită de B. Cazacu, V. Rusu şi I. Şerb, Bucureşti, 
1975,p. 345. 

7 Deşi DLR (Tomul VII, Partea I) nu menţionează un pl. neguri al lui neg, ci doar negi, din 
fragmentul citat este clar că nu e vorba de negură, neguri, ci de neg „excrescenţă care se formează 
pe piele”. 

8 Cf. lorgu Iordan, Dicţionar al numelor de familie..., p. 349. 

9 Cf. N. A. Constantinescu, op. cit., p. 342. 

10 Cu privire la acest cuvânt şi la practica „poloştitului”, am insistat mai mult în volumul 
Metafore ale graiurilor... p. 44-46. 

11 Cf. drumar — drumaş, strungar — strungaş ş.a. Vezi lorgu Iordan, Toponimia, p. 416. 

12 Vezi lucrarea noastră, Nume de locuri..., p. 171 ş.u. 

13 In Metafore ale graiurilor .... p. 165-167. 

14 Cf. germ. Spritze „seringă” în Dicţionar tehnic german-român, Editura Tehnică, Bucureşti, 
1966, s.v. 

15 Cf. Dicţionar german-român, Bucureşti, 1966, s.v. 

16 Cf. Luiza Seche şi Mircea Seche, Dicţionarul de sinonime al limbii române, Bucureşti 
1982, unde sub a vaccina se menţionează şi a altoi. 

17 Cf. Kelemen Bela (sub redacţia), Magyar-român szotăr. Dicţionar maghiar-român 
Bucureşti, 1961, s.v. 

18 Vezi A. Butură, Enciclopedie de etnobotanică românească, Bucureşti, 1979, p. 169. 

19 De altfel, DLR nu menţionează pe şpelţ şi nici pe şpelţui, termeni cu largă circulaţie în 

Banat. 

20 Cf. A. Butură, op. cit., p. 212. 

21 Vezi D. Gămulescu, Elementele de origine sârbocroată ale vocabularului dacoromân, 
Bucureşti-Pancevo, 1974, p. 172. 

22 Idem, ibidem, p. 163. 

23 Autoritatea lui V. Bogrea, cel care îi stabileşte etimologia, în DR, IV, 839, pe baza unei 
singure atestări (Glosarul lui Viciu), este insuficientă, căci la data respectivă, acestuia îi erau 
necunoscute părtă 1 , părtită, precum şi termenii aromâni menţionaţi. 

24 In acelaşi loc arătat în nota anterioară, Bogrea menţionează pe părtălos, care în mgl. 
înseamnă „pestriţ, bălţat” discutat în DR, 1, 266 împreună cu partalincă „ţol, zdreanţă” 


140 



LAT. *ARCIA ÎN LIMBA ROMÂNĂ 


1. Arţar s .n., termen pastoral (Clopotiva - Hunedoara), nu înseamnă propriu-zis 
stână, căci „...stână se zice numai când e bine acoperită şi mai lărguţă; când e mică şi 
acoperită cu scoarţă şi cetină se zice scorţar, iar dacă e ceva mai mare - arţar”. B.P. 
Hasdeu se îndoia de înrudirea lui arţar „ sorte de bergerie” cu arţar „erable”, bănuind o 
altă origine: „După analogia lui scorţar din scoarţă, ar trebui să presupunem o tulpină 
arţ sau arţă, de unde ar proveni acest arţar prin sufixul -ariiim”. Nefiindu-i cunoscută 
o temă arţ (arţă), Hasdeu avansa o altă ipotetică soluţie etimologică: „Nu cumva să fie 
o contracţiune din areţar de la arete „belier”?” (EMRII, 429). 

DA a preluat cuvântul fără nici o altă explicaţie, adăugând doar menţiunea: 
„etimologia necunoscută; cf. a/ţar” (s.v. arţar). Nici lui alţai; cuvânt din graiul moţilor, 
„scrin în care muntenii îşi păstrează documentele şi banii etc.”, nu i se cunoaşte etimologia 
(DA, s.v.). 

Am găsit cuvântul arţă, presupus de Hasdeu, într-o culegere folclorică, şi anume 
într-un cântec bătrânesc înregistrat, în anul 1951, în localitatea Desa (Dolj): „Pe cea 
gură de vâlcea / Mi se vede-o căşciorea / Mititică, mititea, / Arţuită cu arţa, / Bărduită 
cu barda, / Cu şindrila mărunţa / De curjea apa pe ea... ” (Amzulescu, 192). 

Faptul că în fragmentul citat cuvântul apare accentuat arţă nu ne împiedică să 
admitem, fie existenţa în paralel a unui arţă cu arţă, ca oca - ocă; macâ - macă 
„ măciucă” (DLR, s.v.), fie o fonnă impusă de ritm şi rimă, ceea ce se petrece de altfel 
şi cu bardă. 

După cum se vede, alături de substantivul arţă, apare şi a arţui, verb dedus din 
participiul cu valoare adjectivală arţuită şi derivat, evident, din arţă, numai că sensurile 
acestora nu sunt clare. I. Ionică, autorul glosarului de la finele culegerii, glosează doar pe 
arţuită adj. f. cu menţiunea: „sens neprecizat’’ (Amzulescu, 568). Oricum, arţă denumeşte 
un instrument (cf. bardă > a bărdui) sau un material de construcţie (cf. lut > a lutui; 
şindră > a şindrui). 

Este un fapt evident, de asemenea, că fragmentul redă trei operaţii succesive în 
ordinea lor firească: arţuitul, bărduitul (probabil al grinzilor şi căpriorilor) şi şindrilitul. Nu 
există vreun motiv să credem că autorul anonim al versurilor nu a respectat ordinea şi 
succesiunea acestor etape esenţiale în ridicarea unui adăpost, a unei case. Pe de altă 
parte, nu putem trece cu vederea că nu este vorba de un adăpost temporar, ci de o 
„căşciorea”, oricât de „mititică” ar fi fost, ceea ce presupune că era alcătuită din: corpul 
propriu-zis, tavan şi acoperiş. 

Avem convingerea că arţuitul viza corpul casei (de altfel apare ca primă operaţie 
în succesiunea amintită) şi că arţa folosită era un material lemnos: prăjini mai groase sau 
simple nuiele, pomostite (întărite) cu lut. Mărturii în acest sens găsim în mai toate lucrările 
de etnografie, când se referă la structura arhaică a locuinţelor româneşti din zonele 

subcolinare şi de câmpie: „O bună parte din casele din câmpii şi zonele deluroase au 
avut pereţii din îngrădituri de nuiele” (Butură, 100);”în câmpie şi, în parte, în regiunile 
deluroase, pereţii se fac din pământ bătătorit (ciamur) sau împletituri de nuiele tencuite 
cu pământ” (Vuia, 174). 

W. Meyer-Lubke menţionează, lat. *arcia „ Domgestriipp”, care s-a conservat, 
printre altele, şi în sp .zarzo „Geflecht aus Weiden”, dar şi „Dach”, apoi în astur. sardo 
„Geflecht zum Dorren der Haselniisse” (REW, 615a). Evoluţia semantică de la lat. 
*arcia „mărăciniş” la sp. zarzo „împletitură, de nuiele” sau „acoperiş”, precum şi la 
astur. sardo „lojniţă din nuiele de alun” este absolut firească, fiind rezultatul unui proces 
semantic comun şi altor limbi. Aşa cum din lat. braccio a rezultat sp. brazo şi dr. braţ, 
apoi din lat .faccia - sp. haz şi dr. faţă, la fel şi lat. *arcia, din care provine sp. zarzo, 
nu putea evolua în dr. decât la arţă. 

In privinţa sensului lat. *arcia „ mărăciniş”, acesta nu a mai parcurs, în evoluţia sa 
spre limba română, etapele metaforizării până la a desemna „obiect provenit din...”, 
arţă specializându-se doar să desemneze părţile componente ale unei colectivităţi vegetale: 
„nuiele groase, prăjini”. Pentru a denumi adăpostul căruia îi este caracteristic „arţuitul cu 
arţă” s-a recurs la suf. -ar, cu multiple valori semantice. în cazul de faţă, acesta indică 
ceea ce este caracteristic obiectului, în speţă materialul din care este construit, parţial 
sau în întregime: arţă > arţar 

Ipoteza enunţată de Hasdeu că arţar ar putea proveni din contragerea lui *areţar 
( arete < „berbec”), fiind vorba deci de un”adăpost pentru berbeci”, este plauzibilă, 
dacă avem în vedere pe sterpar (< sterp) „loc îngrădit la stână, unde stau sau donn oile 
sterpe”, apoi pe mânzărar (< mânzare) „loc unde se ţin mânzările, în strungă” (Ciobanu, 
147; Vuia, 188). Din explicaţia dată tennenului arţar („adăpost ceva mai mare decât 
scorţarul”), precum şi din alăturarea celor doi termeni (scorţar „adăpost acoperit cu 
scoarţă şi cetină” - arţar) deducem că nu este vorba de un „ adăpost pentru berbeci” 
şi că, mai degrabă, numele materiei (arţă) este cel care stă la baza denumirii adăpostului, 
arţar 

2. Un alt cuvânt înregistrat de Hasdeu, deşi aparent Iară legătură cu cel în discuţie 
(arţă), vine să întregească spectrul semantic al lui arţă, precum şi aria răspândirii lui. 
Hasdeu glosează, pe arţ, arţă adj. „cuvânt bănăţenesc, întrebuinţat numai ca ocară” şi- 
1 ilustrează cu infonnaţia provenită de la S. Liuba din satul Maidan (azi Brădişorul de 
Jos) de lângă Oraviţa: „Două muieri, certându-se odată, una care se ţinea că e superioară 
celeilalte începu a o batjocori pe cealaltă că e de neam mai de jos decât ea şi, între 
altele, îi zise: - Cine eşti tu? / Arţo, / Şchiarţo, / Şoago, / Moago, / Surdo, / Ştirbo /- Pe 
cine ai tu? / Pe arţu, / Şchiarţu, / Şogu, / Mogu, / Surdu, / Ştirbu!...” (EMRII, 426). 

Fără să fie convins de explicaţia sugerată, Hasdeu scrie că „Bănăţeanul arţ şi 
arţă se pare a fi în legătură cu muntenescul arţoi şi arţiră din ghicitoarea despre „cioară 
şi porc”: „Arţira / Pârţira/ încalecă/ Pe arţoi/ Pârţoi...” (EMRII, 426-427). în sfârşit, 
tennenul metaforă din ghicitoare este trimis la arţibur „poreclă dată annenilor” (EMR 
II, 431 —432). Porecla arţibur (cu varianta arţivur) circulă, orientându-ne după sursele 

citate de Hasdeu, în Moldova şi Muntenia şi este puţin probabil să fi fost familiară 
bănăţenilor, mai ales că prezenţa annenilor nici nu este atestată cât de cât compactă în 
Banat., ci doar în Moldova, Muntenia şi în nord-estul Transilvaniei (EMRII, 3 87-392). 

Dacă arţira, arţoi poate să provină din arţibur, arţ, arţă „cuvântul de ocară 
bănăţean” are o altă explicaţie etimologică. Interesează doar prima parte a fragmentului 
folcloric, căci cea de a doua parte este o repetare a primei, cuvintele proferate ca 
invective fiind reluate şi adaptate la genul masculin în partea finală a fragmentului: arţă / 
arţ, şchiarţă / şchiarţ, / şoagă / şog, surdă / surd. 

Se observă trei perechi (arţă - şchiarţă; şoagă - moagă; surdă - ştirbă), 
dintre care numai ultima este clară în privinţa sensurilor. Cea de a doua necesită câteva 
explicaţii. Şoagă este o variantă fonetică a lui şod, şoadă adj., cu circulaţie în Banat, 
Transilvania şi Oltenia, cu diverse sensuri, din care reţinem: „nebun; amuzant; nostim; 
caraghios” etc. Şod, şoadă „caraghios” a fost acomodat după moagă, variantă a lui 
moacă „epitet depreciativ pentru o persoană bleagă, înceată, leneşa sau disproporţionată 
(mai ales cu capul mare)”, pentru care se exemplifică chiar cu fragmentul folcloric la 
care ne referim (DLR, s.v. moacă). 

Cât despre perechea arţă - şchiarţă, aceasta vizează aspectul fizic al persoanei 
căreia i se adresează ocara. Şchiarţă este o variantă a lui scoarţă, cuvânt cunoscut şi în 
formele scorţ, şcorţ (DLR, s.v.), Şchiarţă (scoarţă) este o metaforă care pleacă fie de 
la aspectul fizic (cf. „epitet depreciativ dat unei femei bătrâne, urâte şi rele...”, cu circulaţie 
regională, cum indică DLR, s.v.), fie de la o trăsătură de caracter (cf. expresia obraz de 
scoarţă „om fără ruşine, lipsit de bună-cuviinţă, neobrăzat”, ibidem). în vecinătatea 
epitetului şchiarţă, arţă „prăjină, nuia” se justifică întru totul, căci comparaţia cu o 
prăjină reiese din expresia prăjină de om, precum şi din faptul că prăjină se acordă 
ca epitet depreciativ unei persoane care este „foarte înaltă (şi slabă)” (DLR, s.v.prăjină). 
Alăturarea celor două calificative (înalt -prost) apare în zicala, nemenţionată de 
dicţionare: „înalt ca o prăjină şi prost ca o găină”; cf. „înalt ca bradul, prost ca gardul” 
sau „El e mare şi stogos, dar la minte mic şi prost” (DLR, s.v. prost). 

3 . Printre tipurile de garduri care împrejmuiesc gospodăriile ţărăneşti, se regăseşte 
şi gardul din leaţuri : „... lemnul lor [al coniferelor sau foioaselor], mai subţire sau mai 
gros, se despica şi se cioplea în leaţuri scurte, care se puneau vertical în garduri, prinse 
între două rânduri de leaţuri orizontale. Capetele ascuţite ale acestora le făceau greu 
accesibile...” (Butură, 76), dar împiedicau şi putrezirea prematură. Acest tip de gard 
este numit în satul Poiana (corn. Dolhasca - Suceava), probabil însă şi în alte localităţi 
din jur, gard de arţapele. Nu am aflat cuvântul arţapică (pl. arţapele) menţionat în 
sursele lexicografice consultate, dar cuvântul este încă viu în graiul localităţii amintite. El 
a rezultat din contopirea lui arţă şi ţăpică, diminutiv al lui ţeapă, pronunţat (apă, ca 
urmare a disimilării silabice (haplologiei) a grupului -ţă din arţa, respectiv ţă- din ţăpică; 
c.f. măligă (cum se spune în acelaşi loc) provenit din mămăligă. 

4 . Cât despre alţar s.n., cuvânt înregistrat în graiurile moţilor, cu sensul „scrin în 
care muntenii îşi păstrează documentele şi banii etc.”, cu „etimologia necunoscută”, la 

care DA trimite pe arţar „adăpost pastoral”, acesta îşi dezvăluie mij locul derivativ, 
sufixul -ar, cu o anumită valoare semantică. Este evident că face parte din categoria 
„nume de instrumente şi de obiecte” (Ciobanu, 145-148). In cazul că admitem valoarea 
semantică a lui -ar de a indica ceea ce conţine obiectul (recipientul), tema rămâne obscură, 
chiar dacă acceptăm că alţ(ă) este o variantă fonetică a lui arţ(ă); cf. stălc /stărc sau 
sfălc / sfârc. Nu poate fi vorba de arţă în calitate de „materie conţinută (de recipient)”. 
Este foarte probabil că şi aici -ar indică o caracteristică a alţarului (scrinului), şi anume 
aceea referitoare la materia din care este tăcut (Vasiliu, 258). Articolul dedicat, în 1962, 
de Elena Ciobanu categoriilor semantice create de sufixul -ar în limba română nu 
epuizează, problema, ceea ce, de fapt, recunoaşte şi autoarea: „Exemplele date în lucrare 
ilustrează numai tipurile de derivate, fără a putea reda bogăţia derivatelor” (p. 154, n. 
1). în realitate, nu sunt tratate în totalitatea lor nici „tipurile de derivate”, dovadă că cel 
reprezentat de scorţar lipsesc. Nu ne referim numai la scorţar „ adăpost pastoral acoperit 
cu scoarţă şi cetină”, consemnat în EMR şi amintit la începutul acestor rânduri, ci şi la 
alte sensuri ale lui: 1. „scoarţă de copac”; 2. „un fel de opinci făcute din scoarţă de 
copac pe care le folosesc locuitorii de la munte iama, ca să nu lunece”; 3. „acoperiş 
făcut din scoarţă de copac” etc. (DLR, s.v.). O descriere semantică riguroasă, la nivel 
derivaţional şi lexical, a sufixului -ar şi a fonnaţiilor sale a dat-o în 1973 Laura Vasiliu. 

Dacă, intr-adevăr, alţar are ca temă derivativă varianta fonetică a lui arţă (*alţă), 
iar sufixul -ar indică materia din care este făcut obiectul (cf. scorţar, cu sensurile amintite; 
pâslari pl. „încălţăminte din pâslă” etc.), rămâne de clarificat cum se justifică alţar 
„scrin” ca provenind din arţă (alţă) „nuiele, prăjini”. Este foarte probabil ca un anumit 
tip de alţare, îndeosebi cele vechi, să fi fost făcute din nuiele împletite, căci alţar este 
sinonim în ultimă instanţă cu paner' s.n. „obiect de diferite fonne, făcut dintr-o împletitură 
de nuiele, de papură, rafie etc.”; cf. „panere albe [...] care se folosesc îndeosebi la 
păstrarea rufelor curate, se fac din răchită” (Pamfile); „într-o sară, ne strânseserăm la 
şcoală, la împletit panere” (Sadoveanu), citate preluate din DLR (s.v.paner 1 ). 

Aşadar, probabil *alţă însemna în graiul moţilor „nuiele de răchita; mladă” din 
care se împleteau diverse obiecte, printre care şi alţare. 

5. în concluzie, arţar „adăpost pastoral” (Hunedoara), arţă „nuiele sau prăjini” 
(Dolj), arţ, arţă,, tennen metaforic acordat depreciativ pentru o persoană înaltă şi slabă, 
ca o arţă” (Caraş-Severin), apoi cuvântul compus arţapică, în compunerea căruia 
recunoaştem cuvântul arţă, din sintagma gard de arţapele „gard din lăteţi” (Suceava), 
şi, în sfârşit, foarte probabil, altă, variantă a lui arţă ” „nuiele de răchită” din care a 
provenit alţar „scrin” (Munţii Apuseni) dovedesc că lat. *arcia „mărăciniş” s-a conservat 
nu numai în idiomuri romanice apusene, ci şi în graiurile dacoromâne, cu inerente 
transfonnări semantice, aşa cum s-au petrecut lucrurile şi în idiomurile romanice apusene. 

OBSERVAŢII PE MARGINEA UNUI GLOSAR DIALECTAL 


1. Glosarul dialectal - Ilidia,jud. Caraş-Severin (manuscris) 1 , redactat de 
profesorul (pensionar) IosifMoise-Aldan, originar din Ilidia, cuprinzând 165 de pagini 
dactilografiate, încredinţat nouă de autor, ne-a dat posibilitatea să constatăm unnătoarele 2 : 

a. Ilidia se găseşte într-o zonă relativ intens cercetată 3 , zonă în care NALR - 
Banat a anchetat şase localităţi: Răcăşdia, Vărădia, Şasea Română, Slatina-Ncra, Berlişte 
şi Brădişoru de Jos; tot de aici au provenit răspunsuri la Chestionarul lui Hasdeu din 
localităţile Măidan (S. Liuba) şi Oraviţa (A. Ghidu), precum şi infonnaţii ocazionale din 
Oraviţa şi Şasea Montană (A. Coca) şi Măidan (S. Liuba). DA şi DLR au folosit, de 
asemenea, monografia lui S. Liuba şi A. Iana 4 şi culegerea de cuvinte a lui Emilian 
Novacovici 5 . Autorii recentului DSB 6 au utilizat, în afara celui excerptat dintr-o bibliografie 
extinsă, material cules prin anchete directe dintr-o vastă reţea de localităţi, precum şi 
date obţinute de la diverşi informatori (dintre care, din Ilidia: Atanasie Rădulea, Minişan 
Margareta, Moise Adam, Rugaşi Elena, Suru Paraschiva, Voin Ana şi Voin Petru, iar 
din Lăpuşnicu Mare: Chera Ilie Iucu, Ciocloda Gheorghe, Dudău Petru, Lala Ion şi Lala 
Petru). 

b. Ilidia, sat aparţinător de comuna Ciclova Română, este localitatea cea mai 
veche din zonă, atestată documentar la anul 1266 ca „possessio regalis Eliyad” 7 şi 
despre care există ample infonnaţii istorice, etnografice şi demografice în diverse lucrări 8 . 

c. Cu toate aceste surse bogate şi o intensă cercetare timpurie a zonei, am întâlnit, 
totuşi, în cuprinsul celor 165 de pagini ale GDI, un număr apreciabil de elemente lexicale 
neglosate în DA, DLR şi DSB (ultimul volum, IV, se încheie cu cuvântul buzunar), 
variante fonnale şi sensuri noi faţă de explicaţiile menţionate în cele trei surse de referinţă. 

IosifMoise-Aldan face, în cazul unor cuvinte, observaţii detaliate menite să 

evidenţieze nuanţele semantice, precum şi consideraţii istorice, etnografice (mai ales) 9 , 
folclorice şi etimologice. 

2. Am convenit cu colectivul de redactare a DSB să pun la dispoziţie materialul 
selectat din GDI pe baza următoarelor criterii 10 : 

a. Cuvinte nemenţionate în DA, DLR şi DSB (materialul publicat): arăbios,-oasă 
adj. „epitet dat mai ales copiilor, care acceptă să se ia la trântă sau la bătaie, chiar dacă 
sunt mai mici sau mai slabi decât adversarul; bătăuş, gata de încăierare”; azănta vb. 
(intranzitiv) „a recruta (a fi recrutat) pentru serviciul militar”. 

b. Cuvinte menţionate în cele trei surse, dar întâlnite în GDI în variante fonetice 
diferite: bliucă, faţă de blucă (DSB, III, s.v.), care posedă, de altfel, şi un sens diferit: 
„pătlăgea verde murată”; cioăşcă, faţă de cioăscă (DA, s.v.) „broască”;y7o/notdc, faţă 
de folomoc (DA, s.v.) „ghemotoc”. 

c. Cuvinte glosate în cele trei surse, dar care apar în GDI (şi) cu alte sensuri: a 
crepeni vb (reflexiv) 1. „a se înţepeni (caz particular când două sau mai multe din părţile 
componente mobile ale unui obiect se înţepenesc şi nu se mai pot mişca)”; 2. „a se întări, 
a deveni rigid (despre clei, smoală, mortar etc .)”;gmăn s.n. (pl. gimăne) 1. „ridicătură 
de pământ pe un teren neted”; 2. „deluşor, ridicătură peste care trece un drum sau o 
potecă”. 

3. In articolul de faţă, ne-am propus să atragem atenţia asupra câtorva chestiuni, 
a căror importanţă va reieşi pe măsura expunerii lor. 

a. Este impresionant (şi nu exagerăm făcând această apreciere) că, pe o arie atât 
de restrânsă, coexistă tenneni relativ sinonimi, diferiţi totuşi prin semnificaţiile lor, în 
funcţie de împrejurări, şi care posedă diverse nuanţe situaţionale. Aşa de pildă, verbele 
a dripi, a găzî şi a groi (nici unul menţionat în DA) înseamnă „a călca în picioare o 
semănătură sau un teren pregătit pentru însămânţare”. Primul este explicat în GDI: „a 
călca în picioare o semănătură şi a face plantele una cu pământul”, cu derivatul dripişte, 
care exprimă „aspectul luat de o semănătură după ce a fost călcată în picioare (de câtre 
om sau de către animale)” (p. 54). Diferenţa dintre a găzî „a bătători, călcând în picioare 
o semănătură” şi a groi, cu acelaşi sens, este că acesta din urmă se foloseşte mai ales 
când fapta este săvârşită cu intenţia de a face rău, ceea ce nu este cazul cu a găzî sau a 
dripi (GDI, p. 71). 

A logodi vb. are înţelesul „a nimeri o ţintă, prin aruncarea unui obiect cu mâna sau 
cu anna”. Cuvântul nu se mai foloseşte în prezent. Acesta nu este sinonim cu a zgodi „a 
nimeri tocmai lucrul de care ai nevoie”, cu postverbalul zgoadă „nimereală”; cf. locuţiunea 
adverbială la zgoadă (GDI, p. 164). 

Alături de mai vechiul glimpe „ghimp, spin”, coexistă şi spin, care, practic, l-a 
înlocuit pe glimpe, păstrat doar în verbul a înglimpa, diferit totuşi, ca sens, de a se 
înspina; a înglimpa este tranzitiv şi indică acţiunea glimpelui asupra obiectului, precum 
şi efectul (dureros): cf. „mă înglimpă ceva în palmă”. Glimpe s-a mai păstrat în expresia: 
„simt ca un glimpe la inimă” (GDI, p. 68-69). 

DA menţionează pe fălincă sf, cu o explicaţie sumară: „greşeală, defect”, cu 

exemplificarea folclorică: „Nu-i sminteală/Din obială, / Ci-i firfirică/din opincă” (Banat), 
cu precizarea: „se zice când, într-o casă, lucrurile merg rău, şi vina pentru aceasta o 
poartă capul casei” (s.v.). GDI dă explicaţii ample pentru acest cuvânt şi-l pune în 
legătură cu a făli (nemenţionat în DA) „a lipsi (a fi mai puţin dintr-o cantitate, dintr-o 
măsură)”, cu sensul extins în expresii ca: „ce-ţi fifieşte?” sau „nu-i făleşte nimic”, care, 
evident, se referă la o carenţă trupească, sau la o suferinţă sufletească, la un neajuns, o 
nemulţumire. Odinioară, circula în graiul de la Ilidia termenul felăr (< germ. Fehler), 
care exprima ideea unui „defect corporal, infirmitate sau boală ce nu presupune şederea 
la pat”; cf. a felări vb. (reflexiv) „a căpăta un defect de sănătate ca urmare a unei 
neglijenţe sau a unui efort fizic prea mare”, verb care este o creaţie a graiului local, el 
neavând un corespondent în limba germană; participiul, cu valoare adjectival ăfelărit 
înseamnă „cu sănătatea zdruncinată”. Spre deosebire de sensurile lui a (se)felări, felărit, 
felăr, fălincă semnifică doar „o suferinţă ascunsă, care chinuieşte omul, fiinţa umană”, 
nu o boală perceptibilă în datele ei, iarfălincat redă „starea celui care acuză o lipsă (un 
minus) în sănătate” (GDI, p. 56-57). 

Şi, în sfârşit, un alt exemplu din această serie: a izâdi înseamnă „a face risipă de 
alimente sau alte bunuri (care nu duce la dispariţia bunurilor izâdite)”; cf. izădă „risipă, 
folosirea neraţională de bunuri, alimente”; pe când a inui semnifică „a risipi Iară socoteală, 
a prăpădi un fond material, o avuţie”, ceea ce înseamnă un act încheiat, iremediabil, 
echivalent cu ceea ce exprimă sintagma „a toca averea”. 

b. O evoluţie specială au avut elementele de origine germană, vii cândva în graiul 
din Ilidia, dar care, cu timpul, au dispărut din uz; unele şi-au extins sensul şi au continuat 
să convieţuiască alături de altele, fiecare specializându-se pentru o anumită situaţie. 

Din seria celor dispărute fac parte: giibert s.n. (pl.: guberturi), din genn. Kuvert 
„plic”, provenit din fi. couvert idem; hăiţăr „fochist” (< germ. Heiser idem); premţ 
„frână; dispozitiv de frânare la vehicole” (< germ. Bremse, idem); ravir „sector de 
muncă” (< genn. Revier „ocol; sector de exploatare limitat”), şloăsăr „lăcătuş” (< 
genn. Schlosser, idem); vertar „sanitar; infinnier” (< genn. Wărter idem) ş.a. 

Supravieţuirea altora s-a datorat extensiei de sens, cum este situaţia lui făieront 
„timpul de încetare a lucrului”, care a avut ca înţeles originar „ordonanţă comunală” (cf. 
germ. Feuerordnung), prin care se prevedea stingerea, la o anumită oră din seară, a 
tuturor focurilor, pentru a evita incendiile, într-o vreme când casele, în majoritatea lor, 
erau construite din lemn şi acoperite cu şindrilă (GDI, p. 56) 11 . 

Uneori tennenii gennani au pătruns şi s-au specializat doar pentru anumite realităţi 
materiale: flec s.n. (pl. flecuri) înseamnă „petec (pe încălţăminte)”, dar şi „pată”, întocmai 
ca genn. Fleck, cu sensul principal „loc”, dar şi cu cel de „pată” sau cel de „petec” 12 . 
Flec se referă, în graiul din Ilidia, numai la încălţămintea orăşenească, iar pentru haine şi 
opinci este folosit tot petecul. Acceptarea neologismului s-a produs o dată cu apariţia în 
mediul rural a ghetelor, străine până atunci de tradiţia vestimentară a locului. De aceea, 
opinca (ca şi restul îmbrăcămintei) sepeteceşte, în timp ce gheata se Jlecuieşte; cf. a 
flecui vb. „a peteci o gheată”. Şi încă o observaţie interesantă: flec, cu înţelesul de 

„pată”, nu are un echivalent autohton, ceea ce poate însemna (dacă nu s-a stins din 
memoria oamenilor), că înainte de flec, noţiunea de pată a fost inexistentă. 13 

în graiul local, substantivul unt apare doar în accepţiunea limitată de unguent (în 
combinaţie cu muguri de plop), folosit în trecut pentru ungerea părului ca măsură de 
protecţie împotriva paraziţilor. Nu se poate, însă, admite ca untul să fi avut această 
unică folosinţă. Mai plauzibilă pare ipoteza că aici este vorba de alt fel de unt, de o altă 
provenienţă, adică de untul produs de pe unna unei îndeletniciri mai vechi a localnicilor, 
aceea de oieri, înainte de a deveni şi crescători de vite mari. Determinantă va fi fost deci 
starea economică a localnicilor, care nupennitea acestora să ţină în gospodărie vaci. 
Putăr „unt”, de origine germană ( <Butter), a fost acceptat în perioada când untul din 
lapte de vacă putea fi întâlnit doar la oraş, localnicii neproducând decât unt din lapte de 
oaie. Mai târziu, în perioada unei economii rurale mai avansate, când putărul urban 
devine şi el un produs local, denumirea de unt nu s-a mai păstrat decât pentru unguentul 
amintit. 

4. Aceste puţine exemple desprinse din GDI dovedesc, neîndoielnic, că 
monografiile dialectale nu sunt nicidecum perimate, ba am putea spune că ele rămân 
chiar un deziderat. Cele apărute până cu câteva decenii în unnă au fost, în mare parte, 
lucrări ale unor „neprofesionişti”. Cuvintelor înregistrate li s-au dat explicaţii succinte, 
uneori prea sumare, ambigue şi au pătruns în dicţionare cu aceste neajunsuri, care, de 
multe ori, îngreunează demersul etimologic sau îl îndreaptă pe căi greşite 14 . în deceniile 
anterioare, condiţiile apariţiei unor astfel de monografii nu au fost deloc prielnice 15 , din 
motive pe care nu le mai discutăm. GDI mai dovedeşte şi necesitatea analizei tennenilor 
dialectali în strânsă legătură cu faptele de etnografie (evoluţia factorilor economici, 
modificările structurale, pe care le-au suferit satele; tradiţii şi obiceiuri dispărute din 
practica actuală etc.), precum şi fenomenele demografice (contactele cu oraşul, 
pătrunderea unor elemente alogene din diverse zone ale ţării etc.). 

Apărut în DR (S.N.), II, p. 91-98, Cluj-Napoca, 1996-1997 


1 Notat în continuare cu sigla GDI. 

2 Pe lângă faptul că Iosif Moise-Aldan aparţine, prin naştere, satului llidia, manuscrisul său 
dovedeşte reale aptitudini de cercetător al domeniului, denotă acribie în urmărirea evoluţiei 
cuvintelor; autorul stăpâneşte metodele unei anchete riguros efectuate şi cunoaşte cele mai 

importante noţiuni teoretice ce se impun cercetătorului dialectolog şi etnolog. 

2 

3 Am delimitat o zonă de aproximativ 600 de km , adică un patrulater de 20 x 30 km, în centrul 
căruia se află llidia, mărginit spre nord de valea Caraşului, cu localităţile limită Vărădia şi Anina, la 
sud de valea Nerei, cu localităţile limită Naidăş şi Lăpuşnicu Mare, spre est Munţii Aninei, iar spre 
vest graniţa cu Iugoslavia. 

4 Monografia satului şi hotarului Măiidan, Caransebeş, 1895. 

5 Cuvinte bănăţene, Oraviţa, 1924. 

6 Dicţionarul subdialectului bănăţean, întocmit şi editat de un colectiv de cadre didactice 

şi cercetători de la Universitatea din Timişoara. Facultatea de Filologie. Centrul de Ştiinţe Sociale: 
voi. I (1985) şi voi. II (1986), redactate de Sergiu Drincu; voi. 111(1987) şi voi. IV (1988), de Maria 
Purdela Sitaru. 

7 C. Suciu, Dicţionarul istoric al localităţilor din Transilvania, voi. I, Bucureşti, 1967, p. 
306. 

8 Vezi bibliografia la N. Stoicescu, Bibliografia localităţilor şi monumentelor medievale 
din Banat, Timişoara, 1973, p. 82-83. 

9 Câteva dintre acestea le-am prezentat în articolul Fapte de etnografie si implicaţiile 
lingvistice ale acestora, în „Tibiscum”. Studii şi comunicări de etnografie-istorie, VII, Caransebeş, 
1988, p. 107-112. Dădeam aici, spre comparaţie, cuvântul bine, pus în relaţie cu alvăluc, brăciri, 
pogoadăţ p. 108-110). 

10 Din cei circa o mie de termeni lexicali şi derivate ale acestora, cuprinşi de GDI, există înjur 
de o sută, care fac obiectul selecţiei, operate pe baza criteriilor menţionate mai jos (sub a, b şi c) şi 
unde am exemplificat doar cu câte doi-trei termeni. 

11 In aceeaşi realitate materială îşi are explicaţia măore, menţionat în art. cit., „Tibiscum”, p. 

111 . 

12 Institutul de Lingvistică (Bucureşti), Dicţionargerman-romăn, Bucureşti, 1966, p. 346. 

13 Atestat pentru prima dată la ANON. CAR , iar ca termen literar în opera lui Bolliac. 
Semantismul cuvântului este relativ bogat (DLR, s.v.). 

14 Explicaţia sumară dată pentru păloşte „staul (pentru vite)”, preluată de DLR din CADE, a 
avut ca urmare glosarea lui separată de cea a lui poloşte şi, în acest fel, cuvântul apare menţionat în 
DLR (s.v.) cu „etimologie necunoscută”; v. supra, 135. 

15 Un exemplu izolat (privitor la o zonă învecinată cu zona în discuţie în articolul de faţă) este 
monografia semnată de Vasile Nemiş, Despre satul lui Eftimie Murgii. Contribuţii monografice la 
istoria Almăjului, Bucureşti, 1981; lucrarea conţine însă referiri sumare la graiurile locale, în afară 
de date privind toponimia şi antroponimia locului. 


ETIMOLOGIA CUVÂNTULUI MOCAN ŞI 
IMPLICAŢIILE LUI ETIMOLOGICE 

Familia bogată a cuvântului moca» (mocană, mocancă, mocănaş, mocăncuţă, 
mocănesc, mocăneşte, mocănete, a mocăni, mocănie, mocănime, mocănit, 
mocăniţă, mocănos), pletora semantică a cuvântului-temă şi a derivatelor, precum şi 
numeroasele sale atestări în literatura populară şi cea cultă etc. conferă o anumită greutate 
acestui cuvânt, cu sensul de bază „nume dat locuitorilor (români) din regiunile muntoase 
(în special ale Transilvaniei)”, mai exact „ciobanilor din regiunile muntoase (ale 
Transilvaniei)”. 

Modificările de sens (restrângeri sau extensiuni), cauzele acestora şi repartiţia 
geografică au fost analizate de Stelian Dumistrăcel 1 , care remarca, printre altele, că 
etimonul acestui cuvânt este încă necunoscut, etimologiile propuse fiind neconvingătoare 2 . 

Dicţionarele mai noi explică pe mocan din moacă „măciucă” derivat cu suf. -an, 
aşa cum procedează şi DLR, trimiţând cuvântul la moacă, propriu-zis la varianta sa 
moc, variantă care nu este unică, deoarece sunt înregistrate, în afară de mag (perechea 
sonoră a lui moc), şi moache, moagă, moahă, mochiu, mâcă, mogă şi mucă (s.v. 
moacă). 

Aşadar, mocan este un derivat al lui moc alcătuit cu suf. -an, considerat „sufix al 
calităţii, cu ajutorul căruia se fonnează în limba română augmentative, depreciative, 
derivate care denumesc pe purtătorii unei calităţi, nume proprii (mai ales de animale), 
masculine de la feminine şi nume de locuitori” 3 . 

Când este vorba de „nume de locuitori”, -an reprezintă de fapt o variantă a lui - 
ean, născută pe teren românesc şi se foloseşte în locul lui -ean în două situaţii clare: 1) 
când tema se termină în -ău (băcăuan < Bacău) şi 2) când tema se termină într-o 
consoană a cărei alterare se evită astfel (cf. lipscan < Lipsea ) 4 . Privitor la cea de a 
doua situaţie, Marieta Pietreanu conchide: „Prin urmare, temele în -c şi -g dau naştere 
unui sufix nou, varianta -an a lui -ean" 5 . 

Dacă „porecla” mocan „cioban (din ţinuturile muntoase)” indică o calitate a acestor 
locuitori şi se bazează pe cele două sensuri de bază ale lui moacă (moc): „măciucă, 
bâtă” sau „cap (al unei fiinţe)”, atunci derivarea cu -an (sufix al calităţii) nu ridică probleme 
şi vom admite că mocan înseamnă (a însemnat iniţial) „(ins) purtător de măciucă sau a 
cărui annă principală este (a fost) măciuca” (cf. toporan „ostaş înannat cu un topor”) 
ori „(ins) cu capul de un anumit fel — să zicem — mare, disproporţionat” (cf. colţan, 
„om sau animal cu colţii mari” sau căciulan, „ţăran care poartă căciulă”) 6 . 

Considerăm însă că aceste caracteristici sunt nerelevante, iar motivaţia este 
puţin probabilă. 

Lipseşte, după câte se pare, explicaţiilor şi exemplelor date de DLR o verigă din 
lanţul semantic al lui moacă (moc) şi tocmai aceea în măsură să justifice derivatul mocan 
„locuitor al unor ţinuturi înalte”, respectiv sensul „ridicătură de teren”. DLR nu a surprins 
însă, în sursele folosite, acest înţeles, aşa cum s-a întâmplat şi cu alte cuvinte. Este 
îndeobşte cunoscut faptul că unele cuvinte au dispărut întru totul sau şi-au pierdut parţial 
sensurile înainte de a fi fost înregistrate în lucrări scrise, spre deosebire de altele, păstrate 
în documente sau care au avut măcar şansa de a se fi conservat în nume proprii, în speţă, 
în cazul de faţă — fiind vorba de relief—, în toponnnie, aşa cum este situaţia lui moacă, 
înregistrat de noi la nord-vest de Reşiţa, pe hotarul satului Moniom (judeţul Caraş- 
Severin): Moaca, deal de fonnă rotundă, care se evidenţiază în peisajul înconjurător, şi 
Mochiţa, un altul în imediata vecinătate, de înălţime mai mică. Aceste două exemple nu 
sunt, probabil, unicele în toponnnia ţinuturilor româneşti. 

Există şi alte mărturii indirecte care probează că mocan înseamnă „locuitor al 
ţinuturilor înalte” şi că numele nu e motivat de caracteristicile amintite mai înainte: „mocani 
zicem la munteni”, „mocani, oameni de la munte”, „mocanii străini din Ţara Ungurească 
şi din Ţara Românească, cum şi alţi munteni (sublinierea noastră, V.I.), ce vor ieşi cu 
oile lor la iernatic...” (exemple extrase din DLR, s.v. mocan). Diversele explicaţii date 

pentru ţuţuieni, momârlani, moroieni, moţărgani şi chiar pentru moţi (vezi scurte 
rezumate ale unor diverse opinii la Iorgu Iordan, Toponimia românească, Bucureşti, 
1963, p. 296, n. 5 ; p. 297, n. 5; p. 302, n. 3) sunt contradictorii şi vizează diferite 
caracteristici fizice sau psihice, când de fapt, după opinia noastră, în cele mai multe 
cazuri, aceste denumiri se sprijină pe ideea de „oameni ai înălţunilor”: cf. ţuţui „ridicătură” 
sau ţuţuleu „vârf de deal” 7 . 

DLR înregistrează separat pe macă (cu varianta macă) „măciucă, bâtă”, şi nu ca 
variantă a lui moacă, la un loc cu mâcă, mucă etc., sinonime în privinţa sensului „măciucă, 
bâtă”, dar îl raportează la moacă, ca soluţie etimologică (s.v. macă). Acest cuvânt vine, 
pe de o parte, în sprijinul clarificării etimologiilor cuvintelor măcău, a măci ş.a., iar pe 
de altă parte, se încadrează, indirect, în acelaşi câmp semantic cu mocan. Aşa, de 
exemplu, măcău cu sensurile „măciucă”, „epitet pentru un om înalt şi prost”, precum şi 
„nume dat unor obiecte de fonnă rotundă, umflată” (cf diminutivul măcăuţ „chibrit” şi 
„lemnuş la suveică”) este explicat etimologic prin magh. manko (DLR, s.v. măcăiif. în 
afară de diminutivul amintit, sunt evidente derivatele din măcău: măcărău, măcărel, 
măcăuş, măcăreţ, măcăuţ, toate înregistrate de DLR. Or, existenţa lui macă explică 
cu evidenţă pe măcăug, după cum îl explică şi pe a măci „a bate, a strivi”, aşa cum din 
ciomag provine a ciomăgi sau din măciucă a măciuca, nefiind nevoie să se apeleze la 
etimoane străine: cf. a măci, variantă a lui a meci (< ser. meciti), precum şi a mod (< 
magh. mociti); cf. DLR (s.v.). 

O altă dovadă în sprijinul a ceea ce voim să demonstrăm, aparent Iară legătură cu 
mocan, este cuvântul măguiaţă „ridicătură de pământ; muşuroi”, raportat de DLR la 
măgăoaie, cuvânt înregistrat cu „etimologie necunoscută”; măguiaţă provine din 
*măguie (cf. măhuie, menţionat de DLR), care, la rândul său, derivă din mag (măg), 
radical în variantă sonoră al lui mac (măc), după cum moc are varianta sa sonoră mogă 
(moagă). 

în felul acesta se constituie perechile de radicali: mac/mag şi moc / mog, pe 
care îi considerăm „radicali primari expresivi”. „Primari” pentru că au, indubitabil, o 
vechime apreciabilă, imposibil de precizat, vechime probată şi de „scurtimea” lor. în 
privinţa acestui criteriu de apreciere a vechimii s-a făcut observaţia că „majoritatea 
cuvintelor care semnifică detalii de teren şi caracteristici ale izvoarelor râurilor sunt foarte 
vechi şi de aceea scurte; mărimea lor medie (sub raport scris) nu trece de trei-patru 
semne grafice” 9 . „Expresivi” pentru că, la origine, fonemele din alcătuirea lor conţineau 
în sine o încărcătură emoţională, un potenţial de expresivitate, mult mai pronunţate în 
cazul vocalelor deschise sau al labialelor, comparativ cu celelalte vocale şi consoane 10 . 

încercarea noastră de a clarifica etimologia unor cuvinte cu ajutorul „radicalilor 
primari expresivi” este, relativ, asemănătoare cu procedeul grupării cuvintelorpe câmpuri 
semantice, care „are o mare însemnătate pentru înţelegerea evoluţiei sensurilor, deci şi 
pentru etimologie” 11 , cu deosebirea că gruparea propusă de noi nu este o grupare pur 
semantică, ci şi una formală, dar nu întâmplătoare. 

Şi pentru a nu despărţi aspectul fonnal de cel semantic, vom încerca o sinteză a 

sensurilor pe care le avem în vedere, limitându-ne în articolul de faţă la radicalii mac / 
mag, moc / mog, muc / mug, mam, mom şi mum. 

Am fi dorit sa prezentăm în această sinteză şi o ierarhizare a sensurilor, ceea ce ar 
li însemnat şi includerea factorului cronologic, căci sensurile considerate a li „de bază” 
sunt, implicit, şi „cele mai vechi”. Dar stabilirea priorităţii cronologice a unor sensuri faţă 
de altele se dovedeşte o întreprindere dificilă şi riscantă. Aşa, de pildă, sensul „ridicătură 
de pământ”, pe care îl considerăm sens de gradul I, se suprapune cu cel de „fiinţă 
obscură, supranaturala; duh rău etc.”, sens de gradul II. Cât priveşte legătura dintre 
„ridicătură de pământ” (element material) şi „fiinţă supranaturală” (element ireal), nu 
vom insista aici, ca fiind îndeobşte cunoscută. Rezumăm foarte pe scurt motivaţia acestei 
relaţii: sediul unor astfel de personaje este, de regulă, muntele, pădurea, codrul; apoi, 
ridicăturile de pământ, tumulii naturali sau artificiali, adăpostesc morminte, tezaure şi, 
inerent, duhurile care le patronează. Aşa se face că multe din cuvintele discutate au 
ambele sensuri, iar când unul dintre ele lipseşte din articolul glosat de dicţionare este de 
presupus că, în cele mai multe cazuri, el a existat. 

Din sensul „ridicătură (mai mare) de pământ” se nasc în mod firesc denumiri ale 
celor care populează locurile respective, iar intr-o etapă ulterioară s-au născut denumirile 
unor obiceiuri, ritualuri, dansuri populare etc., practicate de aceştia, care vor împrumuta 
numele creatorilor (ale beneficiarilor şi ale celor care le practică) 12 . 

Este un fapt bine cunoscut ca să mai insistăm asupra lui că locuitorii de la şes au 
ironizat felul de a fi, modul de a vorbi, de a se mişca, aspectul în general al muntenilor, şi 
în acest fel numele („poreclele”) purtate de ei au devenit sinonime cu diverse denumiri 
ale unor însuşiri, de regulă negative: „(ins) greoi, cu mişcări încete, leneş, necioplit, prost 
etc.”. Nu numai mocan se găseşte în această situaţie, ci şi alte nume ca: cioban, 
mocârţan, mocofan, momârlan etc. Denumirile acestea depreciative s-au extins şi 
asupra altor categorii sociale. Mai mult chiar, prin analogie, s-au creat cuvinte noi, 
sensurile s-au îmbogăţit: cf. mocârcă „femeie butucănoasă” sau „fată neîndemânatică, 
mototoală”, cuvânt explicat de DLR din moc 13 . 

Ridicăturile de pământ de dimensiuni mici erau, în multe cazuri, şi „semne de 
hotar”, cum este cazul lui măgură, măhuie, momâie etc., cuvinte care posedă ambele 
sensuri 14 . 

O „movilă” artificială creată ad-hoc din lemne, pietre, bulgări de sare (vezi mâglă), 
deci o aglomerare de obiecte în sens larg, o grămadă, a împrumutat denumirea movilei 
naturale, a unei ridicături de pământ. Transferul semantic este firesc; el aparţine categoriei 
cuvintelor născute prin metaforă 15 . 

Nu am epuizat întreaga suită semantică prin aceste exemple, căci mecanismul 
metaforizării, al comparării unui obiect cu altul, al metommizării etc., cuprinde un spectru 
mult mai bogat, încât nu surprinde faptul că acelaşi cuvânt înseamnă: „ridicătură de 
pământ”, „duh rău”, „semn de hotar”, „măciucă” sau obiect concret de o anumită fonnă 
(sferic, umflat; referitor la fonna fructelor unor plante, la cea a unor organe anatomice 
etc.) sau că, prin derivare, iau fiinţă denumiri ale unor locuitori, ale unor datini, jocuri 

populare etc. 

înainte de a proceda concret la stabilirea etimologiilor unor cuvinte menţionate de 
DLR cu „etimologie necunoscută” sau la îndreptarea altora pe baza argumentelor enunţate 
până în acest punct al observaţiilor noastre sunt necesare câteva precizări: 

a) reconstituirea radicalilor primari expresivi” nu este rezultatul unui demers forţat, 
efectuat doar pe temeiul asemănării fonnale, ci unul obţinut din disocierea radicalului 
(sau temei) de mijloacele de derivare; totodată ne-am bazat, când lucrul a fost posibil, 
pe numele proprii care l-au conservat, respectiv pe „documentele de arhivă” ale 
toponimiei sau ale antroponimici, atât cât am avut cunoştinţă de ele: existenţa radicalului 
mom este probată de diminutivul evident momic „ridicătură de pământ de dimensiuni 
variate”, dar şi de oronimul Moina, de numele topic Momaia, precum şi de antroponimele 
Moma, Momu; 

b) o altă precizare necesară este aceea că nu am exclus din discuţie cuvintele 
moştenite sau împrumutate, nu pentru a le contesta etimologiile stabilite deja şi acceptate 
de lucrări lexicografice (deşi pe unele le punem sub semnul îndoielii), ci doar pentru a 
atrage atenţia că „radicalii primari expresivi” sunt evidenţi şi în asemenea exemple, chiar 
dacă ei, nu aparţin inclusiv limbii române: recunoaştem, de exemplu, radicalul mac în 
măciucă, pe mag în măgură, pe mam în mamelă, primele două elemente moştenite, 
cel de al treilea neologism; am pus la îndoială însă etimologii ca cea indicată pentru 
măcău sau a măci (supra , 151), ne exprimăm şi o altă părere despre măciucă sau 
propunem o explicaţie pentru obscurul măceş etc. 

Acestea sunt argumentele succint prezentate. Unnează să vedem în ce măsură 
pot servi clarificării etimologice a cuvintelor luate în discuţie, capabile de a se supune 
acestui principiu combinat din aplicarea „etimologiei colective” 16 şi utilizarea „radicalilor 
primari expresivi”. 

1. MAC (cu variantele MĂC, MÂC) 

Măciucă este considerat cvasiunanim ca provenind dintr-un lat. *matteuca (S. 
Puşcariu, Et. Wb., I, nr. ION; Candrea-Dcnsusianu,, Dict. et., nr. 1036; W. Meyer- 
Liibke, REW, nr. 5196); Al. Cioranescu (DER, nr. 4960), în urma discutării diverselor 
opinii, lasă problema deschisă. B. P. Hasdeu este de acord cu „filiaţiunile cuvântului 
măciucă ”, aşa cum le stabileşte Cihac („vieux portug. massca, massua; fir. massue, 
picard machuque; neogr. paxCoir/a; neosl. et serbe iâ+oăâ,. pol. mazuga, maczuska ”) 
etc., toate din lat. matea „primitif perdu de mateola, instrument pour enfoncer en 
terre”, cărora Hasdeu le mai adaugă formele medio-lat. maxuca şi mazuca 17 . în 
comentariile sale la opiniile lui Cihac şi Hasdeu, H. Schuchardt respinge descendenţa lui 
măciucă din greacă şi înclină să creadă că el provine din sârbocroată, unde există, e 
drept, un cuvânt foarte apropiat de cel românesc: maciuga 18 . 

Faptul că W. Meyer-Lubke menţionează (REW, nr. 5196, sub lat. *maccăre) 
câteva cuvinte reconstituite sau real existente ca: *MACCA „Hirtenstock (= bâtă 
ciobănească)”, fr. maquer „Hanf schlagen (= a bate cânepa)”, apoi v. it. macco „Menge 
(= grămadă, droaie)”; cf. n. it. macca, cu acelaşi sens, precum şi valonul mak„ Kopf (= 

cap)”, pus la îndoială de W. Meyer-Liibke, toate acestea întăresc ipoteza existenţei 
unui străvechi românesc macă, atât de precar reprezentat în izvoarele lexicografice 
actuale, din care s-a putut forma cu uşurinţă, pe terenul limbii române, un derivat 
măciucă' 9 , împrumutat apoi de popoarele slave învecinate (sârbocroaţi, poloni). 

Măciulie, cu diverse sensuri, este considerat rezultatul unei contaminări dintre 
măciucă şi gămălie (cuvânt cu „etimologie necunoscută”) (cf. DLR, s.v.), deşi se pare 
că şi acest cuvânt s-a format tot pe terenul limbii române şi cu mijloace româneşti, 
respectiv cu suf. -ulie, „diminutival prin excelenţă (uneori şi peiorativ)” 20 , şi am putea 
conchide, sub raportul vechimii, că macă este mai vechi decât măciucă şi măciulie, iar 
sub raportul „mărimii” obiectelor, maca mai mare decât măciuca, iar aceasta mai mare 
decât măciulia. 

Măceş (Roşa canina) aparţine seriei cuvintelor Iară etimologie 21 . De reţinut din 
exemplele date de DLR variantele: măcieş, măciuieş, măciaş şi măciş (pentru arbust) 
şi măcieşă, măceşă, măcişă (pentru măceaşă, fructul). Părerea noastră este că arbustul 
a avut ca punct de plecare, în denumirea sa, fonna fructelor, aşa cum indică şi fonna 
singulară înregistrată în zona Niculiţelului (Dobrogea): măciucele 22 , metafora fiind 
evidentă şi în următoarele denumiri din domeniul etnobotanicii: măciuci „cârciumărese 
(Zinnia elegans )”, măciuchiţă „ferigă”; apoi: măciuca macului, măciuca cepei, 
măciucă cu fulgi „floarea papurei”, măciuca cânepei, măciucă-de-brad sau măciulie- 
de-brad „con de brad” ş.a. (ortografiate întocmai în DLR). 

Cât despre eventualitatea derivării lui măcieşă (din care să se fi format măciuieş ) 
sau chiar direct: măciuieş din macă, unde suf. -eş este echivalent cu -aş, diminutival 23 , 
să se compare porcoieş = porcoiaş, păducheş = păduchiaş, mălăieş = mălăiaş, 
precum şi diminutivele: scăuieş „scăunel”, scobăieş (diminutiv al lui scobai, numele unui 
peşte). 

2. MAG (cu variantele MĂG, MÂG) 

Incontestabil, cuvântul mag a intrat în limba română prin intennediul scrierilor 
vechi (cf. „Irod pre ascuns chiemă maghi”, extras din Noul Testament de la 1648, 
notat pe margine filosofi; cf. DLR, s.v. mag). Aşadar, cu sensul „învăţat, filosof’ 
cuvântul este cărturăresc, mag „vrăjitor” a existat, probabil, cu mult înaintea textelor 
scrise. Oricum femininul magă „vrăjitoare, prezicătoare”, cu varianta derivată magheniţă, 
sunt fonnaţii româneşti, iar etimologia propusă pentru magă (< it. maga; cf. DLR, s.v.) 
ni se pare puţin probabilă. 

De la acest radical (cuvânt primar) s-au fonnat cuvintele măgăoaie (cu variantele 
magaoaie şi măgăoană) „matahală”, precum şi „momâie de pus în semănături”; apoi, 
măguiaţă „vedenie, nălucire”, dar şi „ridicătură de pământ”, toate fiind derivate prin 
intennediul lui *măguie, aşa cum demonstrează varianta sa fonetică cu -h-, măhuie 
„stafie, strigoaică”, dar şi „ridicătură de pământ în şes”. 

Măgulă, variantă a lui magulă (învechit), „fiecare dintre cei doi umeri ai obrajilor, 
pomeţi”, explicat de DLR prin ngr. juăyovĂa, este o dezvoltare semantică ulterioară a lui 
măgulă, variantă a lui măgură, ipoteză probată şi de măguliţă „ridicătură a solului mai 

mică decât un deal” 24 . 

Mâglă „grămadă (morman de lemne)” este explicat de DLR din magh. măglya 
(dial. magia), dar raportat şi la mâglă, alt cuvânt omonim, glosat separat, cu sensul 
„negură, ceaţă, pâclă” (de origine slavă); sensul primar al acestui cuvânt, unul singur 
după opinia noastră, chiar daca nu este atestat direct, transpare totuşi din sensul lui 
mâglă „negură”, legătura dintre noţiunile „ridicătură de teren” şi „ceaţă” fiind expresia 
unitară a peisajului; în această privinţă să se compare sensurile lui măgură: „ridicătură 
de pământ”, „negură” şi „pădure situată pe un loc înalt” (DLR, s.v. măgură). 

3. MOC (cu varianta MUC) 

în afară de mocan şi a moci „a bate, a zdrobi”, discutate în partea de început a 
articolului, ne vom opri asupra câtorva cuvinte derivate din acest radical, direct sau prin 
intennediul altor derivate de la acelaşi radical. 

Mocărcă, cuvânt depreciativ, mocârţă „bădăran”, dar şi „epitet (glumeţ) dat unei 
fetiţe neglijente”, mocârţan „mocan, bădăran”, precum şi mocleac, moclică, mocodan, 
mocofan, cu diverse sensuri, sunt considerate ca derivate ale lui moc sau poartă menţiunea 
„etimologie necunoscută”. O parte din ele este folosită de Laura Vasiliu în susţinerea 
existenţei sufixelor substantivale cu -r- expresiv 25 , bazându-se pe „grupurile simbolice” 
din limba română, analizate de Al. Graur 26 . Concomitent cu seria de cuvinte cu „temă 
analizabilă”, autoarea articolului citat evidenţiază şi „formaţii neclare”, printre care regăsim 
şi cuvinte discutate de noi în articolul de faţă. 

Grupul -rţ- din componenţa cuvântului mocârţan are „valoare expresivă”, apariţia 
lui fiind „provocată”, nu „întâmplătoare” 27 . Din punct de vedere etimologic, mocârţan 
este derivat din tema moc, moacă, rezolvare valabilă şi pentru mocărcă. Cât despre 
„formaţiile neclare” („cuvinte care au structura şi etimologia neclare”), Laura Vasiliu 
menţionează că acestea sunt „cuvinte despre a căror etimologie nu ştim nimic”, dar 
printre ele pot exista unele care, de fapt, se încadrează în categoria celor clasificate la 
cuvinte analizabile, „pentru a servi, eventual, — adaugă autoarea —, ca punct de plecare 
pentru cercetări viitoare” 28 . 

Mucă este menţionat de DLR (s.v. moacă), cu sensul „măciucă”, precum şi cu 
alte sensuri secundare, împreună cu muc. 

4 . MOG (cu varianta MUG) 

în primul rând mog (moagă) sunt menţionaţi de DLR (s.v. moacă). 

Toate cuvintele glosate de DLR, cu diverse sensuri, în general sinonime (cf. 
mogalău „om prost”; mogâldan „momâie”, dar şi „om bădăran”; mogâldău „om 
corpolent”), sunt explicate prin raportarea lor la mogăldeaţă „mică ridicătură de 
pământ”, sinonim cu măguiaţă. Prezenta lui -/- în aceste cuvinte, ca şi în moglan (modan) 
„om mare şi prost”, este analizată de Elena Carabulea 29 , expbcându-1 pe acesta din 
urmă din moc, moacă, „epitet depreciativ pentru o persoană bleagă, înceată” 30 . 

Cuvintele cu -h- în loc de -g- (mohoandă, mohonie, mohoi) nu ridică probleme, 
fenomenul substituirii celei de a doua consoane cu pruna fiind un fenomen obişnuit, aşa 
încât am putea vorbi şi de variantele fonetice moh, muh ale celor doi radicali: mog, 

mug. 

B. P. Hasdeu menţionează, în observaţiile sale despre măgură, înrudirea „radicalei” 
mag- cu „slavicul mogila „movilă”, dar şi cu spaniolul mogote „montagne isolee” şi 
vechiul portughez mogo „piatră de hotar” şi adaugă că ambele sunt de „o provenienţă 
nelatină” 31 . 

Savantul român, aflat mereu în dispută cu Cihac, contestă etimologia propusă de 
acesta pentru mugur (< lat. muculus) şi susţine înrudirea cuvântului cu alb. mugul, cea 
îndeobşte cunoscută şi acceptată de istorici şi lingvişti 32 , dar menţionează şi sanscr. 
mukula „bourgeon, bouton” 33 . Radicalul s-a conservat în oronimul Muga din arealul 
montan Muntele Mic — Ţarcu 34 . 

5. MAM (cu variantele MĂM, MÂM) 

Majoritatea covârşitoare a cuvintelor formate de la radicalul mani cu sensul gen¬ 
eral de „personaj obscur (duh malefic)”, unele dintre ele fiind întâlnite (înperechi: masculin 
/ feminin) în descântece: cf. mamorniţa cu mamorniţoiul. Laura Vasiliu le clasifică la 
categoria „formaţiilor neclare”: cf. mamarcă „numele nevestii lui Scaraoţchi”, 
mămăhoarcă „babă meşteră”, explicat de DLRprin contaminare (de fapt, un cuvânt 
compus din mamă şi boarea) 3 5 . Având ca motivaţie forma (sferică, rotundă), mamomic 
„gândac de culoare neagră-albăstruie” ar putea să aibă şi o altă explicaţie, în eventualitatea 
implicării acestei insecte în practica leacurilor băbeşti, în descântecele care însoţeau 
aplicarea leacului. Aceleaşi presupuneri sunt valabile şi pentru mămăruţă, nume al 
cunoscutei buburuze. 

6. MOM 

Despre acest radical am mai amintit atunci când am exemplificat modalitatea de 
refacere a radicalului (din momic „ridicătură de teren de mărime variabilă”, precum şi 
din oronimul Moina). B. P. Hasdeu menţionează „medio-lat. momus şi momerium, 
germ. Mumme, Mummerei, fir. momerie, bohem. mumraf ’ pentru a explica forma 
veche românească mamuie (epouvantail) a actualului momâie; „mamue cu care spar 
(= sperii) păsările” 36 . Observaţia lui Hasdeu cu privire la originea acestui radical (fonnaţie 
infantilă) am menţionat-o mai înainte, ca exemplu de expresivitate a unor sunete 37 . 

Momârlan s.m. „bădaran”, pentru care Scriban susţine că ar proveni dintr-o 
rădăcină mom- şi căruia Laura Vasiliu îi „reproşează” că nu arată „din ce se poate izola 
această rădăcină” 38 , are şi sensul de „moviliţă”, precum şi înţelesul de „mănunchi de 
zdrenţe folosit ca semn de hotar sau ca sperietoare”. DLR glosează cuvântul sub două 
titluri: primul cel cu sens depreciativ şi ca „denumire a unui joc popular” şi „a unui joc de 
copii”. Cuvântul este raportat la momâie, din care derivă limpede momâiaţă, deşi 
DLR îl menţionează cu „etimologie necunoscută”. 

Provenite din acelaşi „radical primar expresiv” sunt şi cuvintele momonete „om 
de zăpadă” (apropiat, probabil, de nămete), precum şi mominţ, momiţe 39 şi momuc 
„rinichi” (DLR, s.v.). 

Momirul, numele unui joc popular înregistrat în Valea Timişului (Banat) (DLR, 
s.v.) 40 , era însoţit, probabil, de anumite ceremoniale sau va fi avut legături cu practici 

legate de diverse momente ale anului etc., aşa cum există şi alte jocuri populare cu 
motivaţii semantice de acest fel 41 . 

l.MUM 

Mumoaie, variantă a lui momâie, şi mumoi „grămadă” sunt cuvinte provenite din 
radicalul muin, pe care l-am putea socoti de fapt o variantă a lui inoin. Radicalul se 
evidenţiază de sine stătător în numele topic Mumueţi, din zona Muntelui Mic (Banat) şi 
provine din mumueţi, pl. al unui *mumuete. La Zlagna (Caraş-Severin) se spune 
mumuioage la „păpuşi” (inf. R Sârbu). 

în încheiere, se poate considera că cele mai multe din cuvintele analizate au o 
evidentă valoare expresivă, conferită de expresivitatea consoanei m-, precum şi de cea 
a vocalelor (cele deschise având un grad mai pronunţat de expresivitate), dar şi de 
mijloacele derivative, mai ales de „simbolismul fonetic” al grupurilor analizate de Laura 
Vasiliu (ari. cit.). 

Prezenţa acestor radicali în idiomuri îndepărtate de teritoriul limbii române, chiar 
dacă acestea sunt latine, dar şi în limbi nelatine, este o dovadă a vechimii lor. Nu putem, 
însă, afirma cu certitudine că aceşti radicali sunt moşteniţi din substratul traco-dacic, dar 
nici că ei au fost împrumutaţi. 

Oricum, suntem mai îndreptăţiţi să explicăm unele din aceste cuvinte din „radicali 
primari expresivi”, decât să apelăm la etimoane străine îndoielnice. 

Apărut în SCL, XL, nr. 5, p. 477-487, Bucureşti, 1989 

1 Lexic românesc. Cuvinte, metafore, expresii, Bucureşti, Editura Ştiinţifică şi Enciclopedică, 
1980, p. 90-93. 

2 Ibidem, p 91. B. P. Hasdeu compară rom. mocan cu it. macu „orfan” în Brescia, măcan 
„băiat” în Val-Tellina = celt. mak, makan „fecior” (Cuvente den bătrâni. Limba vorbită între 1550- 
1600. Studiu paleografico-lingvistic cu observaţii filologice de Hugo Schuchardt, tomul I. Ediţie 
îngrijită, studiu introductiv şi note de G. Mihăilă, Bucureşti, Editura Didactică şi Pedagogică, 1983, 
p. 282). în observaţiile sale, H. Schuchardt remarcă existenţa lui mocan în maghiară (mokâny), dar 
consideră că rom. mocan şi celt. mac „sunt însă mult prea îndepărtate” (ibidem, p. 492). Existenţa lui 
mokâny) la maghiari se explică prin trecerea de la români la unguri” (Hasdeu, op. cit., p 544); vezi, de 
asemenea, Ciorănescu, nr. 5368, precum şi nota lui G. Mihăilă (Hasdeu, op. cit., p. 606). 

3 Marieta Pietreanu, Sufixul -an , în SMFC, II, p. 93. 

4 Idem, ibidem, p. 98, unde sunt citaţi: Sextil Puşcariu, Contribuţii la gramatica istorică a 
limbii române, Bucureşti, 1911,p. 14; Ştefan Paşca , Sufixe care indică apartenenţa locală, înDR, 
VII, p. 158. 

5 Art. cit., p 98. 

6 Exemplele din M. Pietreanu, ari. cit., p. 96. 

7 Cuvinte care explică numele ţuţuian „cioban din Ardeal; poreclă dată ardeleanului...” (DE); 
vezi şi Şt. Paşca, în DR, VI, p. 466, n. 1, unde se ocupă de tema acestui apelativ. Deşi nu face obiectul 
articolului de faţă, semnalăm totuşi sinonimia dintre moţ şi ţop „poreclă dată moţului” (Laura Vasiliu, 
Sufixe substantivale cu -r- expresiv, în SMFC, V, p. 38); cf. moţărgan, momărlan etc., discutaţi în 

cuprinsul prezentului articol. 

8 Vezi şi Zorela Creţa, Sufixele peiorative, în SMFC, IV, p. 186. 

9 A. V. Superanskaia, Structura imeni sobstvenogo. Fonologia şi morfologia, Moscova, 
1969, p. 43. 

10 Referindu-se la momăie, B. P. Hasdeu (op. cit., p. 280) consideră cuvântul „de origine 
copilărească ” şi dă exemple şi din alte idiomuri (intra nota 36) „tară ca să urmeze neapărat trecerea 
dintr-o limbă în alta”; în continuare citează observaţia lui G. von der Gabelentz: „Nepoţelul meu 
obişnuia să denumească toate lucrurile rotunde cu cuvinte monosilabice, care constau din m-m şi 
o vocală intermediară care era cu atât mai joasă, cu cât lucrul era mai mare. Astfel numea Mum un 
tablou mare rotund, Mom luna sau un ceas de buzunar, Mim-mim-min-mim stelele (plural prin 
reduplicare!)” (traducerea editorului). Am putea deci vorbi de „formaţii infantile” şi în epoci 
aparţinătoare „copilăriei” fiecărui popor. 

11 Ion Coteanu, Marius Sala, Etimologia şi limba română, Bucureşti, Editura Academiei 
Republicii Socialiste România, 1987, p. 16. 

12 Cf. mocancă, mocăneasca, momărlanul, ţuţuianca (jocuri populare); de-a momărlanul, 
ţuţuiul (jocuri de copii) etc. 

13 Explicat din moc cu „grupul expresiv -îr- ”, ca şi ţopârcă ((opj; cf. Laura Vasiliu, op. cit., p. 
38. 

14 Cf. înrudirea dintre sp. mogote „montagne isolee” şt v. port. mogo „piatră de hotar” (B. P. 
Hasdeu, op. cit., p. 278); vezi, de asemenea, frecventele sinonimii ale lui movilă, gomilă, moşandră 
etc. (V. loniţă, Nume de locuri din Banat, Timişoara, Editura Facla, 1982, p. 143-144). 

15 Vezi V. loniţă, Metafore ale graiurilor din Banat, Timişoara, Editura Facla, 1985, p. 23-25, 
120-124. 

16 Principiu enunţat de Al. Graur (apud Ion Coteanu, Marius Sala, op. cit., p. 16). 

17 Op. cit., p. 278. 

18 Cf. B. P. Hasdeu, op. cit., p. 521. 

19 Fie cu ajutorul suf. -uc(ă) (vezi Lucreţia Mareş, Repartiţia geografică a sufixului -u(că), 
în SMFC, VI, p. 89-96), fie cu varianta sonoră a acestuia, -ug(ă), pentru care vezi Finuţa Hasan, In 
legătură cu etimologia sufixelor -ac, -ec, -ic, -oc, -uc şi -ag, -eg, -ig, -og, -ug, în SMFC, VI, p. 45— 
46; cf. măiugă „momâie (de pus în semănături)” (DLR, s.v.), deşi variante fonetice precar reprezentate 
sunt demne de reţinut: măcioacă, mocioacă, mociacă, cuvinte în formarea cărora au putut fi atrase 
sufixele -oc, -oacă, cu valoare augmentativă, dar şi diminutivală, ataşate temelor macă şi, respectiv, 
moc(moacă). 

20 Cf. Elena Carabulea, Interfixul [vocală + ] -I- în derivarea non-verbală din limba română, 
în SMFC, VI, p. 127; suf. -ulă intră în componenta unor sufixe compuse (G. Pascu, Sufixele româneşti, 
Bucureşti, 1916, p. 280). 

21 Este puţin probabil ca rom. măceş să provină din bg. meceski, ser. mecju „al ursului”, cu 
referire la predilecţia acestui animal pentru măceşe (cf. Academia de Ştiinţe a R.S.S. Moldoveneşti. 
Institutul de Limbă şi Literatură, Scurt dicţionar etimologic al limbii moldoveneşti, Chişinău, 1978, 
P- 273). 

22 Al. Borza, Dicţionar etnobotanic cuprinzând denumirile populare româneşti şi în alte 
limbi ale plantelor din România, Bucureşti, Editura Academiei, 1968, p. 149. 

23 Pentru origine şi unele similitudini, vezi Ecaterina Ionaşcu, Sufixele -arşi -aş la numele de 
agent, în SMFC, I, p. 77-88. 

24 Pentru bibliografia problemei, vezi 1.1. Rusu, Etnogenezei românilor. Fondul autohton 
traco-dacic şi componenta latino-romanică. Bucureşti, Editura Ştiinţifică şi Enciclopedică, 1981, 
p. 348-349. Cât despre transferul metaforic de la denumirile unor noţiuni privitoare la detalii de relief 
la părţi anatomice ale corpului uman, acesta urmează calea inversă procedeului obişnuit al „metaforei 
antropomorfice”, mai puţin utilizat, dar întâlnit totuşi: cf. gropul palmei sau crovul palmei, buza de 
la deal (sau de la vale), respectiv „superioară” şi „inferioară” ş.a. 

25 Art. cit., passim. 

26 Grupuri simbolice in fonetismul românesc, în SCL, X, 1959, p. 205-210, publicat şi în 
Recueil d’etudes romanes, Bucureşti, 1959, p. 73-78, unde se prezintă şi o bogată bibliografie 
generală pentru „simbolismul fonetic”. 

27 In cazul când apariţia acestor grupuri expresive este „întâmplătoare”, ele pot sau nu avea 
valoare expresivă; când aceasta este „provocată”, ele au totdeauna valoare expresivă (Laura Vasiliu, 
art. cit., p. 38). 

28 Idem, ibidem, p. 38. 

29 Cf. Elena Carabulea, art. cit., p. 118. 

30 Loc. cit.; „interfixul” este evident şi în mocleac, precum şi în moclic, pe care DLR le 
menţionează cu „etimologie necunoscută”. 

31 Op. cit., p. 278 ; vezi şi supranota 24. 

32 Cf. 1.1. Russu, op. cit., p. 348-349. 

33 B. R Hasdeu, op. cit., p. 283. 

34 în acelaşi context geografic cu alte oronime conservatoare ale unor radicali oronimici 
Piga, Gugu, Malu, Mumueţi (V. loniţă, Nume topice din Banat, p. 201-202). 

35 Art. cit., p. 37-38. 

36 Op. cit.,p. 280. H. Schuchardt, referindu-se la mamue (momăie) îşi exprimă unele nedumeriri 
în privinţa etimologiilor formulate de Cihac. Important este că, invocând pe muomel „Wassergeist 
(= duh al apelor)”, precum şi pe gr. momos, îşi pune întrebarea dacă nu cumva rom. a momi nu a avut 
iniţial sensuri legate de practicile magice (ibidem, p. 521); cf. şi a amăgi, apropiat ca formă de mag, 
a măguli, cu „etimologie necunoscută”. 

37 Supranota 10. 

38 Art. cit., p. 40. 

39 Cf. NALR-Banat, 1, h. 86 (Amigdale): mominţ (p. 16) „amigdale” şi momiţe (p. 13, 23) 
„ganglioni”. 

40 în prezent, jocul respectiv se dansează de ansamblurile folclorice pentru spectaculozitatea 
sa coregrafică propriu-zisă; din investigaţiile noastre, sumare, n-am putut stabili elemente de cer¬ 
emonial care să fi însoţit cândva jocul. 

41 O clasificare a jocurilor populare româneşti, plecând de la numele lor, precum şi explicarea 
etimologică; v. supra, 114 ş.u. 

RELAŢIA SEMANTICĂ 
ÎNTRE MORĂ „FIINŢĂ SUPRANATURALĂ” 
ŞI MORĂ „RIDICĂTURĂ DE PĂMÂNT” 


într-un articol anterior 1 foloseam sintagma radical primar expresiv (RPE) şi o 
motivam prin existenţa unor serii de radicali capabili să explice unele cuvinte pe care DA 
şi DLR le socotesc cu „etimologia necunoscută”. Gruparea cuvintelor care au ca ele¬ 
ment comun un RPE este, relativ, asemănătoare cu procedeul grupării cuvintelor pe 
câmpuri semantice, care „are o mare însemnătate pentru înţelegerea sensurilor, deci şi 
pentru etimologie” 2 , cu deosebirea că gruparea propusă de noi era susţinută în articolul 
amintit nu ca o grupare pur semantică, ci şi una formală, dar nu şi arbitrară. 

Articolul despre RPE MAC-/MAG-, MOC-/MOG-, MUC-/MUG-, MAM-, 
MOM- şi MUM- a rămas deficitar prin faptul că nu a reuşit să stabilească o ierarhizare 
a sensurilor, prioritatea vechimii unora sau altora, în ultimă instanţă evoluţia cronologică 
a RPE, în drumul parcurs de la un sens la altul. în primul rând, este greu de spus dacă 
sensul „ridicătură de teren” (RT), considerat de noi, convenţional, sens de gradul I, 
constituie, intr-adevăr, tema din care s-a dezvoltat sensul „fiinţă supranaturală” (FS), 
socotit sens de gradul II, căci ele se suprapun, aşa încât nu putem afirma cu toată 
certitudinea că sensul material (RT) este anterior celui ireal (FS), sau invers. 

Se cuvine însă ca înainte de a extinde tema tratată cu referire la RPE MAC-/ 
MAG - MOC-/MOG- etc. la radicalul MOR-, pe care se bazează observaţiile articolului 
de faţă, să rezumăm pe scurt motivaţia relaţiei dintre RT şi FS. 

Sediul unor fiinţe supranaturale este, de regulă, muntele, pădurea, codrul; apoi 
ridicăturile de teren, tumuli naturali sau artificiali, adăpostesc monninte, tezaure şi, inerent, 
diverse spirite (duhuri) etc., care le patronează. „Strigoii, moroii bântuie în preajma 
măgurilor. De Sângeorge, oamenii-strigoi îndrăgeau hore-aeriene, iar în Munţii Retezat 
strigoii şi moroii alcătuiesc conclavuri” (Vulcănescu 32). Existau şi alţi munţi (Godeanul 
şi Ceahlăul) care constituiau locuri consacrate demonismului (ibidem 316). 

Alte amănunte de natură semantică şi etimologică se găsesc în articolul amintit, 
aşa că, în continuare, vom aduce în discuţie un alt RPE şi anume pe MOR-, radical care 
ridică însă unele dificultăţi. 

Relaţia RT - FS concentrează, indiferent de radicalii primari expresivi, o varietate 
semantică, serii sinonimice. Pe de o parte, RT cuprinde diverse denumiri ale fonnelor de 
relief (deal, platou înalt, munte, ţinut muntos etc.), pe de alta, prin FS înţelegem: strigoi, 
moroi, stafii, duhuri ale pădurilor (Vâlve), duhuri ale munţilor, ale codrilor etc. 

DLR consemnează existenţa cuvântului momi, -oaie (cf. slavonul Mopa), iar pentru 
sensul „(Regional, în superstiţii) Om despre care se crede că are puterea de a deochia 
copiii (cf. boroi)”. 

înainte de a vedea care cuvinte sunt considerate de DLR ca fiind derivate din 
moroi, -oaie, precum şi ce cuvinte pot fi, ipotetic, derivate, după opinia noastră, dar 

menţionate de DLR cu „etimologia necunoscută”, revenim asupra câtorva chestiuni tratate 
în articolul despre RPE MAC-/MAG-, MOC-/MOG- etc. Am stabilit acolo familiile 
cuvintelor de bază, într-o ordine arbitrară: 

a) ridicătură de teren; b) fiinţă supranaturală; c) denumiri ale unor obiecte diverse: 
măciucă, semn de hotar etc.; d) nume date locuitorilor, de regulă păstori; e) caracteristici, 
de regulă depreciative, ale acestora şi, prin extensie, oamenilor în general;^) verbe 
provenite din cuvintele de bază sau derivate ale acestora; g) alte sensuri. 

în rezumat, moroi, -oaie posedă următoarele sensuri: „s.m. şi f. 1. (în superstiţii) 
Stafie, strigoi [... ] despre care se crede că ar proveni dintr-un copil mort nebotezat, 
ucis sau îmnonnântat de viu [... ] sau dintr-un mort neputrezit [... ] căruia nu i s-a lăcut 
slujba religioasă [...]; duh rău care ar suge sângele şi laptele vitelor [... ] sau care ar 
speria copiii [...]; (regional) moromeţ, mortăciune; 2. (Regional, în superstiţii) Om 
despre care se crede că are puterea de a deochia copiii; 3. Fig. (Regional) Om înalt, 
gras, greoi [...], roşu la faţă [...]; om tăcut, morocănos (1) sau gata să facă rău cuiva 
[...]; om prefăcut [...]”. 

DLR consideră că sunt derivate din moroi, -oaie următoarele cuvinte: moroian 
„s.m. (Regional, mai ales la plural) Nume dat locuitorilor din preajma munţilor Bucegi, în 
general păstorilor ardeleni din această regiune”; apoi, moroienesc, -ească „adj. (Re¬ 
gional) Care aparţine moroienilor, caracteristic moroienilor”; moroiman, -ă „adj. (Re¬ 
gional, despre oameni) Prost”, defonnare a lui moroian, cu sens depreciativ. Fără să se 
spună cum s-a fonnat din moroi este menţionat şi moromeţ, -eaţă „subst. (Regional) 1. 
s.m. şi f. Stafie, moroi, 2. s.m. (în fonna moromete ) Epitet dat unui om leneş”. Varianta 
bănăţeană moron, -oane (muron, -oane) nu este menţionată, măcar că printre 
exemplificări, fonna cu -on apare intr-un citat provenit din infonnaţiile date de Liuba şi 
Iana: „Zidindu-se în fundamentul unei case umbra unui individ, acela negreşit intr-un an 
va muri şi să va face stafie sau muroniu”; „O murit şi s-o făcut muronu” (ALR11 399/ 
5), iar moroniţă (muroniţă) este menţionat ca titlu separat, cuvânt sinonim cu moroaie : 
„s.f. (Ban. şi sud-vestul Transilv.) Moroaie”. 

Orientându-ne după infonnaţiile din DLR, în limba română nu există un cuvânt- 
temă moră, din care să fi derivat, în interiorul limbii române, moroi, respectiv moron 
(muron). O asemenea aserţiune nu corespunde realităţii, căci ea este contrazisă de 
toponimie. Un teritoriu întins, aflat la vest de Reşiţa, se numeşte Moroasa, denumire 
care s-a extins şi asupra unui cartier actual, aflat în vecinătatea sa. Acest nume topic nu 
este altceva decât un derivat cu ajutorul sufixului -os, -oasa dintr-o temă moră, cuvânt 
românesc, căci altfel nu ar fi fost posibilă derivarea, şi care să fi în s emnat „loc bântuit de 
moră (= moroi, strigoi, stafii)”. Motivaţia acestui nume de loc am expus-o în altă parte 
(loniţă 82). Existenţa unui adjectiv românesc moros, -oasă este probată şi de numele 
topic din hotarul satului Lescoviţa: CraculMoros (NALR - Banat. Supliment 29). 

Dată fiind influenţa graiurilor sârbocroate asupra graiurilor bănăţene, este foarte 
probabil ca românii bănăţeni să fi împrumutat ser. mora „coşmar” şi să-i fi diversificat 
sensul, în aşa fel ca moră să fi devenit sinonim cu. strigă. „3. (Popular; în superstiţii) 

Strigoaie” (DLR, s.v.), din care a provenit strigoi, derivat cu suf. -oi, aidoma ca moroi 
din moră. 

Cât priveşte originea lui moroi (slavonul Mopci) aceasta nu este una nim împărtăşită, 
căci după ce Ciorănescu rezumă diversele opinii, citându-i pe Cihac, Pascu, Bogrea, 
acesta conchide că „nos parece menos convincente” (538). în dialectul aromân, cuvântul 
este considerat feminin, cu plural necunoscut, cu menţiunea că înseamnă „coşmar”; cf. 
pumoră: gr. cmojuoppa, alb. mare, bg. more, cu acelaşi sens (Papahagi 821). 

Aşadar, pentru limba română nu se admite o altă origine decât cea slavă şi nici nu 
se semnalează vreun sens care să conducă spre cel de al doilea tennen al relaţiei, RT. 
Singurul care se îndoieşte de originea sa slavă este Al. Ciorănescu. 

In privinţa existenţei şi a sensurilor cuvântului în limbile slave, opiniile celor care s- 
au ocupat de cuvânt sunt unanime atât în privinţa originii, cât şi a sensurilor: cf. mor G. 
-a „Pest, Seuche”; ucr. mir G. mont, Wruss. abg. mori poipog; (Supr.) bulg. mort 
‘Pest’ (Mladenov 304); ser. mâr ‘Sterben’, sloven, mor G. mora, ceh. mor, polon. 
mor G. moru, osorb. mor G. mora. Urverw. lit. măras, pl. maral ‘Pest’; aind. maras 
m. ‘Tod, Pcstilenz’, /7K//V/A/.S' ‘Seuche’(abcr nicht lat. morbus ‘Krankheit’), weiterzu 
MepeMus. BemekerEW, 2, 80, Trautmann BS1. 186, Meillet-Emout735,M.-Endz. 2, 
635 (apudVasmer2, 156). 

în privinţa personajului supranatural din mitologia rusă KEKmopa ‘Gespenst, das 
nachts spirit, Hausgeist’ se precizează: „Der ersteTeil istunklar, viell. mkiika „Schopf, 
Zompf’ oder zu kukati (S. Berneker EW, 1, 676). evtl. lit. kaukas ‘Kobold’. Der 
zweite Teii zuukr. mora ‘Alp, Trut’ [...] (ibidem 556) 3 . Nu există alte opinii diferite 
faţă de cele menţionate de M. Vasmer nici în alte surse (BemekerEW, 1,76-77; Brukner 
635; Pokorny 735-737). 

în limba irlandeză se menţionează numele propriu Morrigain „ f. sort de demon 
femeile, puissance malfaisante” şi se semnalează confuzia ce se face între fonna morrigan 
şi mor ‘grand’, „et aussi morrigu par passage â la flexion â nasale. Morrigain comme 
nome propre faissait pârtie d’une trinite avec Bodh et Macha” (Vendryes 64-65). în 
continuare, Vendryes arată că valorile semantice în limbile slave sunt ‘ sorcicre'; crede 
că termenul se întâlneşte, de asemenea, în compunerea denumirii unor personaje 
mitologice ale galilor şi conchide: „il s’agit donc d’un tenne de caractere religieux, commun 
aux Celtes et Germ ai ns et s’etendent aux Slaves” (65). 

Aşadar, din cele de mai sus reiese existenţa unui RPE care stă la baza unor teme 
ancestrale (pre-indoeuropene) cu sensurile „spirit al răului”, „vrăjitoare”, „vârcolac” 
etc. Dar nici o mărturie nu conduce spre sensul RT. 

Dacă tennenul pereche (RT) nu este atestat în nici una din limbile slave, îl întâlnim, 
în schimb, în spaţiul idiomurilor apusene ale Europei, mai ales în toponimie. Numele 
topic Moras, atestat la anul 1009 în regiunea Drome, provine dintr-un radical preceltic 
„ mor- „moviliţă, muşuroi”. La fel se crede şi despre Morestel, aflat în cantonul Isere, ca 
provenind din -mor- „butte”, iar originea lui Monnoiron, atestat la anul 1204, în fonna 
Mormorone, se află, probabil, tot într-un radical preceltic, reduplicat, mor- „piatră, 


162 



muşuroi” (Dauzat-Rostaing 481-484). 4 

Am mai adăuga ca nume comune (apelative), sp. moron „Klcincr Hugel”, provenit 
din lat. maurus „Mohr” (REW 5673a), apoi diverse denumiri comune în idiomurile 
apusene de origine latină, cum ar fi piazz. mutra „Felsstiick”, probabil şi basc. murit 
„Haufen”, „Hugel” (REW 5762). Demnă de reţinut este şi analogia paralelismului 
românesc moacă „măciucă”, dar şi „movilă; ridicătură de teren”, deci cu sensul RT şi cu 
sp. act. moro „măciucă”, dar şi „movilă”. 

în lingvistica românească, problema celtică şi, mai ales, chestiunea urmelor 
probabile lăsate de aceştia în limba română, respectiv (şi) în toponimie, „a fost 
compromisă” de At. Marienescu 5 . Mai nimerit ar fi să spunem că nu acesta a compromis 
influenţa celtică asupra limbii române, ci unii din urmaşii săi care au manifestat in cor- 
pore respingerea opiniilor sale. Adevărul este că „celtica dunăreană este încă o lume 
necunoscută” (Hubert 306). 

Mai există o chestiune la fel de delicată şi care ar trebui revăzută. Lingvistica 
românească, din dorinţa de a descuraja unele exagerări intr-adevăr compromiţătoare, 
ridicole chiar 6 , a manifestat, în general, o prea exagerată prudenţă în a se pronunţa 
despre originea străveche a unor oronime sau hidronime, mai ales când acestea din 
urmă aveau o lungime a cursului lor mică, prudenţă ce n-au dovedit-o unii cercetători 
străini şi n-au aplicat criteriul mărimii în analiza vechimii unor obiective topice 7 . 

S-a acreditat ideea că mare „adj. (pl. mari) Care întrece măsura obişnuită ca 
înălţime şi întindere” ar fi de origine celtică. 1.1. Russu, după ce analizează diversele 
păreri contradictorii, de la o sursă la alta, conchide că „Singura înrudire reală este cea cu 
cuvintele celtice, semnalată de Meyer-L. şi Skold, dar nu ca împrumut din celtică; însuşi 
Skold admite că mare poate veni şi din altă limbă [...], care nefiind cunoscută nu e de 
luat în considerare [...]; recomandare justă, de aplicat în limbile mai bine cunoscute din 
alte zone ale Europei, - dar la noi nu se poate adopta integral, căci în istoria limbii 
române suntem obligaţi să operăm cu asemenea „hipothetische Sprache”, deoarece 
utilizând numai elemente de limbă cunoscute s-au ticluit etimologii populare de tipul lui 
mas, marem > rom. mare...’’'’ (Russu 345). în acelaşi loc, I.I. Russu arată că această 
„ipotetică limbă”, admisă şi de Decev, e cea care a mij locit trecerea lui mare în româneşte 
din limba comună indo-europeană; cf. fonna primară a rădăcinii *me-, mo-. E adevărat, 
scrie Decev, „că în mare este echivocă originea lui r ce poate veni din r sau /, încât este 
posibilă răd. i-e. *mal „puternic, mare”. Deşi ambele rădăcini i.-e. sunt admisibile fonetic 
şi semantic, se pare că e de preferat prima, *mer-r-, *mo-r...” (apud Russu 345). 

Mai concludent în ceea ce ne priveşte pe noi, adică RPE MOR-, este cuvântul 
morman, considerat autohton, „cuvânt popular care s-a bucurat de puţină atenţie din 
partea etimologiştilor” (Russu 359). Regional, înseamnă şi „mică ridicătură de teren în 
câmpie”, deci un fel de gorgan, cuvânt din care a şi fost derivat prin contaminare 
(Scriban). 1.1. Russu explică cuvântul din i.-e. *mer-/mor-, prin traco-dacică. Tocmai 
sufixul -an dă ideea de „mare cantitate, grămadă (de bucăţi)”, dar el indică un radical de 
dată recentă (cf. cârlan)". în continuare dă exemplul isl. mor „grămadă”, norv. dial. 

myrja, sued. morja (360). 

Evident, sunt prea multe argumentele care pledează pentru moră de origine slavă, 
cu sensul FS, dar ne putem pune cu îndreptăţire întrebarea dacă nu cumva, date fiind 
„extremităţile conservatoare”, pe de o parte graiurile iberice cu moro „movilă”, iar pe 
de altă parte cele dacoromâne, cu moră cu sens atestat (indirect) doar în cel de al 
doilea termen al perechii (FS), a existat şi în spaţiul dacoromânei un moră cu sensul RT. 
Chiar înainte de romanizare, fie de origine traco-dacică, fie celtică. 

Indiferent de sensul lui moră (RT sau FS), cuvântul este frecvent în onomastică 
(atroponimie şi toponimie), sub fonnă frustă: Mora, Moru, antroponime (DO 326), sau 
sub fonna unor derivaţi: Morari, Moruţ etc., antroponime, sau Morău, toponim (ibi- 
dem). 

Interesant este şi orori imul Zamora (de lângă Buşteni), menţionat şi ca antroponim 
(Tg.-Jiu), pe care N. A. Constantinescu le socoteşte simple coincidenţe cu toponimul 
spaniol Zamora şi vrăjitorul Za mori, menţionat de Cronograful lui Cigala din 1637 
(DO 413). 

în spaţiul românesc, Zamora este un toponim tipic slav, alcătuit din prezenţa 
slavă za şi un cuvânt-temă mora (cf. Zagoru, Zamostea, Zapodie, Zănoaga ş. a.), 
toate analizabile, căci siv. za înseamnă „dincolo (de)”, „peste”, unnat de un toponim sau 
un entopic). In cazul oronimului Zamora, este foarte probabil că a existat un nume topic 
cu referire la o fonnă de teren ridicată, înaltă, denumit *Mora, denumire provenită din 
amintitul tennen slav mora „spirit (duh) al răului”. Ne găsim însă din nou în faţa cercului 
vicios; ce a existat mai întâi: sensul RT sau FS? In cazul originii slave, plauzibilă este 
întâietatea sensului FS. Ne punem însă întrebarea dacă nu cumva Mora exista la venirea 
slavilor, toponimul având în acest caz o origine autohtonă, caz în care plauzibilă este 
prioritatea sensului RT. 

Suprapunerea celor două sensuri este asemănătoare şi în cazul oronimului Alpi, la 
baza căruia stă radicalul alpo, care figurează, alături de mag, mal, pik ş. a., toate 
socotite rădăcini de origine pre-indoeuropeană şi referitoare la fonne de relief. 8 Nu este 
un fapt întâmplător că genn. A /pe înseamnă „coşmar”, aidoma cu siv. mora. 

Am lăsat pentru a fi discutate separat numele topice româneşti binecunoscute 
Moreni şiMoroieni. Dacă Moroieni este considerat, alături de Valea Moroi anului, că 
provine din moroian „supranumele românilor ardeleni de prin părţile Braşovului” (Iordan 
297), numele de sate Moreni, unele existente, altele dispărute sau contopite cu localităţi 
învecinate, provin dintr-o temă antroponimică, după opinia lui N. A. Constantinescu, 
care exclude tema substantivului comun moara, cupl. mori, căci „sunt 6 sate cu acest 
nume, fără iaz de moară” (DO 326). Fie că tema este antroponimul Mora sau Mora, 
sau un prezumtiv apelativ comun entopic moră, elementul derivativ este sufixul -ean cu 
pl. -era. Sufixul -ean indică, în primul rând, apartenenţa locală, fiind deci vorba de un 
derivat de la un nume de loc; cf. Albeanu < Alba, Budeanu < Buda etc, (DO FVII). 

Sinonimia dintre -eşti şi -eni este, relativ, recentă. „De obicei, numele satului se fonnează 
de la al cneazului (sau al boierului) cu ajutorul sufixului -eşti şi -eni, -(i)ani, plurale ale lui 
-eseu, respectiv -eanu, a căror funcţiune constă în indicarea originii persoanelor” (Iordan 
157). La aceeaşi pagină (în nota 2), se face precizarea: „Numai primul {-eşti, n.n. V.I.) 
are, de la început şi până în momentul de faţă, această valoare. Celălalt a căpătat-o cu 
vremea, căci sensul lui a fost odată exclusiv local şi continuă să fie, de obicei, astfel chiar 
astăzi”. De aceeaşi părere - continuă Iorgu Iordan - era şi Hasdeu, „după care suf. -ian 
indică originea locală, nu personală a unui individ” (159) 9 . 

în privinţa distribuţiei satelor denumite Moreni, aceasta se găseşte la sud de Carpaţi 
(Dâmboviţa, Dolj) sau la est de arcul carpatic (Bacău, Neamţ, Vaslui şi Iaşi), după cum 
reiese din IND. Rămâne o problemă deschisă cercetarea originii fiecărei localităţi, 
confirmarea sau infirmarea ipotezei că locuitorii primi ai acestora au venit (sau nu) de 
peste Carpaţi, din ţinuturile muntoase, dacă au fost (sau nu) păstori, aidoma mocanilor, 
ungurenilor, ţuţuienilor etc., care au întemeiat sate în Muntenia sau Moldova. 

Dacă Morău (Cluj) poate fi de origine antroponimică, Moreni provine foarte 
probabil dintr-un nume comun, morean, locuitor dintr-un ţinut *Mora, aflat în vecinătatea 
Braşovului, a Zamorei, a Bucegilor, de unde provin atâţia oieri întemeietori de sate 
dincolo de Carpaţi. O observaţie a lui Iorgu Iordan ne face să îndrăznim o asemenea 
ipoteză. El admite că putem lua în discuţie „nume topice virtuale, cuvinte în măsură de a 
numi aspecte ale solului, aşezări umane” (404, nota 1). 

Pentru valoarea locală a suf. -eni din alcătuirea oiconimelor Moreni pledează şi 
următorul nume topic: Morenţ. Documentul cu nr. 22, emis la 11 iunie 1585, în limba 
maghiară 10 , menţionează aşezarea umană Morenz (inversiunea maghiară). Acesta exista, 
de fapt, mai devreme: cf. Morenz, (a. 1549), apoi, peste zece ani, forma se menţine 
(.Morenczy ); peste alţi 25 de ani, aflăm că localitatea se mai numea „Felso-Muthnok 
alio nomine Morencz ”. în anul 1599, localitatea este menţionată cu o formă slavă 
(Morova), dar numele iniţial s-a păstrat, căci în hotarul satului Sacu (judeţul Caraş- 
Severin) se află numele de loc Morenţ (DIT II 372), care la origine este un plural 
(Morenţi), cu -i asurzit, aşa cum este cazul şi numelui de localitate (în acelaşi judeţ) 
Zorlenţ(i). Sufixul -eanţ, cupl. -enţi este echivalent cu -ean, -eni; cf. domănenţi < 
Doman, gătăienţi < Gătaia ş. a. 


în seriile de radicali primari expresivi discutaţi în articolul amintit {supra, 149) am 
evidenţiat sensurile secundare ale unor cuvinte derivate din teme primare. Aceeaşi situaţie 
se întâlneşte şi în cazul RPE MOR-, Majoritatea acestor cuvinte au rămas neexplicate 
din punct de vedere etimologic. în cele ce unnează, ne vom opri asupra lor, sprijinindu- 
ne pe argumente logice şi comparându-le cu derivate provenite din alţi RPE. 

Mor ăi „vb. IV. Intranz. (Prin Bucov.; despre oameni) A fi rău, a se purta 
neomenos”, derivat, probabil, din moră; cf. moroi, verb din al cărui sens reţinem: „... a 
apărea înaintea oamenilor, speriindu-i, umplându-i de groază”, derivat din moroi 1 (DLR); 

din moroi derivă şi morăială „ s.f. (Prin Mold.) Bătaie dată cuiva cu învârteală de păr, 
(Regional) morăneală. Com. din fostul judeţ Neamţ”; Morăiaţă „(Regional) Leucoree”, 
cuvânt bazat pe vreo superstiţie şi legat evident de tennenul botanic morea „s.f. (Bot; 
regional) Zâmă (Solanum nigrum), dar şi ca denumire populară a unei alte specii: cf. 
Solanum dulcamara” (DEB 161). Aceasta este folosită în tratamentul epilepsiei. Alte 
denumiri: losnicioară-de-ceas-rău, umbra-nopţii, bolânzele etc, Denumirile sugerează 
rolul acestor plante în tratarea bolilor sau a tulburărilor cauzate de duhuri (forţe) malefice. 

Aşa cum din RPE MOM- provine numele unui dans popular, cu origine obscură, 
respectiv momind, avem şi în cazul RPE MOR- un dans popular denumit moreca, a 
cărui etimologie nu se cunoaşte. 

Un alt cuvânt obscur, în privinţa originii sale, este morghină „s.f. (Regional) Om 
rău”, apoi morhoanghină „s.f. (Regional) Om prost”. A morânci” v. IV. Tranz. şi 
intranz. (Prin Oltenia şi Munt.) A lucra ceva cu greutate...”; Tranz. Abate tare (pe 
cineva), lovindu-1 cu pumnii, cu picioarele” 11 , apoi „(în imprecaţii) Morânci-te-ar dracii”, 
Morânglav este un compus greu de exprimat în privinţa elementelor sale componente, 
dintre ale cărui sensuri reţinem: „adj. 1. (Regional) Lipsit de vigoare; slăbănog”; 2. 
„(Prin Munt.) Tăcut, morăcănos”; morânglăveasca „s.f. art. (Regional) Numele unei 
hore”, derivat evident din morânglav. Mormondol este singurul cuvânt referitor la 
tennenul pereche, RT: cf. „s.n. (Regional) Pisc, vârf’ 72 . Numele unui alt joc popular, 
morodincă, este puţin probabil să aibă vreo legătură cu horodincă , după cum indică 
DLR. Morhai „s.m. (Regional) Om morocănos” stă, de asemenea, sub semnul obscurităţii 
originii sale. Morohăi 13 „inteij. (Prin Transilv.) Vorbă obişnuită la strigări din deal” este 
înrudit, probabil, cu discutatul alimori, legat de acelaşi obicei (v. DA). De acelaşi obicei 
(„strigatul peste sat”) este legat şi moroleucă „s.f. (Regional) Torţă făcută dintr-un băţ 
înfăşurat cu paie pe care îl aprind flăcăii pe dealurile din preajma satului, în seara de 
lăsata-secului”. 

în concluzie, este foarte probabil ca peste un autohton moră RT să se fi suprapus 
cuvântul de origine slavă moră FS; oricum legătura dintre aceşti doi tenneni este evidentă. 

Originea pre-indoeuropeană a lui moră, păstrată la noi prin limba vorbită de 
populaţia autohtonă din Dada, sau intrată prin influenţă slavă ulterioară, trebuie corelată 
cu existenţa radicalilor preceltici, precum şi cu existenţa unor cuvinte apropiate semantic 
din idiomurile apusene ale Europei. 

Similitudinea dintre seria derivativă bogată, dar şi obscură în privinţa originii a 
radicalilor primari expresivi MA C-/MA G-, MOC-/MOG- etc. şi cea derivată din MOR- 
dovedeşte şi aceasta existenţa unui RPE MOR- care, odinioară, a avut ambele sensuri: 
RTşiFS. 

Etimologia toponimului Moreni rămâne o problemă deschisă, căci datele de care 
dispunem nu ne permit avansarea unor soluţii sigure. 

PROVERBELE: CUVINTE ŞI INTERPRETĂRI 

Alături de ghicitori (cimilituri) şi descântece, proverbele (zicătorile) conţin, cel 
mai adesea, cuvinte vechi, multe dintre ele ieşite din uz, păstrate doar în graiuri şi pe arii 
restrânse, dacă nu chiar, de multe ori, uitate până şi de vorbitorii graiurilor, care odinioară 
le cunoşteau sensurile. Cuvintele din categoria celor amintite pot produce confuzii şi din 
această cauză unele proverbe ne apar ca nişte paradoxuri sau simple jocuri de cuvinte. 
Cum am putea interpreta, de pildă, un proverb ca acesta: „Bărbatul să aducă cu 
sacul, muierea să scoată cu acul, tot se isprăveşte” (Pann, II, 40/214) 1 sau „Boala 
vine cu carul şi iese cu acu! ” (Baronzi, O., 50/239)? Antinomia sac - ac sau car - 
ac, înţelegând în ambele cazuri prin ac „mic instrument care serveşte la cusut”, este 
absurdă, aşa încât ac trebuie să aibă un alt înţeles care să facă posibilă o legătură logică 
între membrii-cheie din cele două perechi: sac - ac şi car-ac. 

Colecţia de proverbe la care am apelat (Hinţescu, P.) cuprinde peste 4500 de 

proverbe extrase din culegeri, în marea lor majoritate folosite ca surse bibliografice de 
dicţionarul tezaur al limbii române (DA şi DLR). Ea vine în sprijinul cititorului cu un 
Glosar (p. 227-231), menit să explice unele cuvinte, precum şi cu un Indice tematic 
(p. 232-243) întocmit în intenţia de a grupa cele peste 4500 de proverbe pe teme: 
Adevăr, Curaj, Dreptate etc. 

Dar chiar dacă în mare parte astfel de cuvinte au fost glosate în DA şi DLR, este 
nevoie (şi am spune chiar anevoie) de a căuta şi a afla printre diverse sensuri, locuţiuni şi 
expresii care dintre acestea fac posibilă interpretarea corectă a proverbului în cauză. De 
multe ori, în calea acestui demers se pun cuvintele, obscure din punct de vedere seman¬ 
tic, de care aminteam. 

întrucât DA şi DLR nu sunt uşor accesibile, am socotit de cuviinţă să ne oprim 
asupra acelor cuvinte inexistente în cele mai la îndemână lucrări lexicografice: DM şi 
DEX. Cum spuneam, câteva nu sunt glosate nici în DA şi DLR. 

Ne-am propus, de asemenea, nu numai să clarificăm sensurile cuvintelor, ci şi să 
interpretăm „mesajul” proverbului, mai ales când am constatat că încadrarea acestora în 
indicele tematic întocmit de autorul culegerii de care ne-am folosit (Hinţescu, R) nu este 
totdeauna corectă, aşa cum este cazul celor mai multe grupate sub titlul înţelepciune 
sau sub acela de Sfat, pentru că proverbele sunt ele însele „sfaturi înţelepte”. Am acceptat 
etimologiile propuse de DA şi DLR, în afara unor cazuri, puţine, când ne-am pennis nici 
corecţii, dar mai ales clarificări, dat fiind faptul că DLR trimite doar la etimon, fără alte 
explicaţii. 

Modul de organizare a materialului lexical prezentat în continuare este următorul: 
cuvântul, categoria gramaticală căreia îi aparţine, proverbul (sau proverbele) în care a 
fost întâlnit cu indicarea sursei, confonn siglelor stabilite ( supranota 1). Am recurs la 
tălmăcirea proverbului intr-o modalitate mai amplă decât o simplă încadrare a lui intr-un 
concept sau temă, operaţiune necesară, de cele mai multe ori, explicării sensului cuvântului, 
în sfârşit, precizăm că materialul lexical a fost ordonat alfabetic. 

ac s.n. (pl., probabil, acuri ): „Bărbatulsă adune cu sacul, muierea să scoată 
cu acul, tot se isprăveşte ” (Pann, II, 40/214); „Boala vine cu carul şi iese cu acul ” 
(Baronzi, O., 50/239). în primul proverb, este evidentă punerea faţă în faţă a ideii de 
agoniseală cu aceea de risipă; ceea ce adună bărbatul cu sacul, adică „mult; din belşug”, 
risipeşte femeia. în cel de al doilea proverb, semnificaţia acestuia este că „boala vine 
uşor, dar şi cu suferinţă multă, şi se lecuieşte anevoie, încetul cu încetul”. Evident că ac, 
în accepţiunea lui semantică cunoscută, încurcă lucrurile; în cazul de faţă ac este o variantă 
a lui acov, menţionat de DA şi în fonna acău, care, „în Banat, în părţile ungurene şi în 
Mehedinţi”, reprezintă „o măsură de capacitate mai mare decât vadra”; „cu o capaci¬ 
tate de 40 de oca”, cuvânt provenit din ser. acov (DA, s.v.). 

abanos adv.: „Şade tot abanos, ţeapăn şi vârtos” (Pann, I, 95/2647). 
Orientându-ne după celelalte două adverbe ( ţeapăn şi vârtos), este explicabil de ce 
considerăm pe abanos ca fiind adverb; apoi, am avut în vedere caracteristica arborelui 
exotic: „cu lemn negru, greu şi tare”, aşa încât sensul lui abanos este acela de „băţos” 

sau chiar „tare”, preluându-se una din caracteristicile abanosului. înţelesul proverbului 
depinde de accepţiunile semantice acordate lui vârtos (= puternic) şi lui abanos (= 
tare), caz în care încadrarea proverbului în tema Voinicie este corectă (Hinţescu, P., 
243), dar ar putea avea şi o nuanţă peiorativă, fiind vorba de cineva „fălos; fudul”. 

birui vb. reflex.:,, Cine se biruieşte / De orişice pofteşte / Dobitoc se numeşte ” 
(Pann, II, 113; Munteanu, 158/241). Proverbul trebuie interpretat în sensul: „cine se 
lasă înrobit (nu se poate abţine) de (de la) toate tentaţiile este demn de calificativul 
dobitoc Probabil că I. C. Hinţescu a avut în vedere acest din urmă atribut, motiv 
pentru care a glosat proverbul la tema Prostie, ceea ce nu e tocmai potrivit, fiind vorba 
de cel stăpânit de pofte, căci a se birui înseamnă „a se lăsa biruit (stăpânit)”. 

bumbâcar s.m.:,, Bumbăcarul nu se uită cu ochi buni ia câinele alb ” (Pann, 
II, 64/257), glosat la înţelepciune (Hinţescu, P, 238), subsumare derutantă şi 
neconcludentă. Dacă ar fi fost vorba ca bumbăcarul să se uite „cu îngăduinţă sau cu 
dispreţ”, având în vedere că bumbâcar înseamnă „lucrător care se ocupă cu scărmănatul 
şi torsul bumbacului”, încadrarea proverbului la tema înţelepciune ar fi avut un oarecare 
temei, dar acesta „nu se uită cu ochi buni”, ceea ce denotă că proverbul semnifică 
altceva. „Cheia” se află, bănuiesc, în metafora „câine alb”, care exprimă un exponent 
concret: fabricantul de alte pânzeturi (albe), de altă natură, la care bumbăcarul nu se 
poate uita cu ochi buni. 

căpistere s.f: „Aşteaptă întâi să vedem alb în căpistere ” (Pann, II, 236/157); 
„Până să văd alb în căpistere, mi-a ieşit părul prin căciulă ” (Pann, I, 149/2330). 
Căpistere are sensul de „albie, covată mică în care se cerne făina sau mălaiul şi în care 
se frământ aluatul” (Hinţescu, R, 227). Cuvântul alb îşi dezvăluie, în acest fel, sensul: 
„făină”. Primul proverb este încadrat la tema înţelepciune, iar al doilea la Răbdare. 
, Albul din căpistere reprezintă rezultatul unui efort îndelungat, însoţit de răbdare. Proverbul 
vizează, însă, şi neputinţa (pentru moment), apoi nevoia unor probe concludente, a unei 
motivaţi mai ales în primul proverb. 

cerbicos, -oasă adj.: „Omul cerbicos/ Ca mărul veninos” (Pann, I, 70/2118) 
Cerbicos, -oasă „orgolios, dârz” provine din cerbicie „încăpăţânare, tenacitate” (DA, 
s.v. cerbice). Comparaţia este clară, dar credem că trebuie să avem în vedere sensurile 
peiorative ale lui cerbicos („orgolios; încăpăţânat”). 

chioştec s.m. şi n.: „ Când te uiţi Ia el şi trece /Parcă este în chioştece ” (Pann, 
100/643). DA consemnează numai varianta chioştec, cu diverse sensuri, dintre care, 
aici trebuie avut în vedere sensul arhaic: „şiret la gulerul mantalei, cu care aceasta se 
încheia, când se lua numai pe umeri...”, exemplificat cu: „Boierii [...] merg înaintea 
Domnului (...) cu contăşile pe umere, numai în chioştece” (DA). In primul rând, trebuie 
să observăm că chioştec este rezultatul procedeului metonimic, propriu-zis al unei 
sinecdoce (parte pentru întreg). Proverbul exprimă „aroganţa”, „fudulia” însoţită de 
„prostie”, „lăudăroşenia”, teme la care nu am găsit încadrat proverbul în culegerea lui 
I.C. Hinţescu. 

chirie s.f.: „ Chiria aşteaptă pe chirigiu şi drumul pe călător ” (Pann, 1,248/ 

405). Aici, chirie nu are înţelesul curent de astăzi, adică „sumă plătită pentru un lucru 
oarecare folosit temporar”, ci pe acela de ,jnarfâ (transportată)”, „pentru care se plăteşte 
o anumită sumă” chirigiului (= cărăuşului), fiind vorba şi de această dată de un transfer 
semantic meto nim ic. 

cimil s.m.: „ C/m/7 cu cimil se adună” (Pann, II, 78/3578). DA glosează pe 
cimil interj, ca „fonnulă iniţială a ghicitorilor”, cu diverse variante fonnale, precum şi pe 
cimili vb. „a dezlega sau a tâlcui o ghicitoare”. în cazul proverbului de faţă, cimil este 
substantivizat. De la împrejurarea concreta că o cimilitură atrage după sine o alta, proverbul 
s-a generalizat la „Cine se aseamănă se adună 

cârlig s.n.: „ Tovarăş numai ia câştig, la pagubă pune cârlig ” (Pann, I, 104/ 
2785), proverb în care trebuie să avem în vedere locuţiunea verbală a pune cârlig „a 
încurca treaba, a pune beţe în roate” 2 . 

clince s.fi: „A nu juca nici minge, nici clince ” (Baronzi, O., 43/3280). Clince 
este o variantă a lui glinţă (glince ), „popic cu care se joacă tinerii în lipsă de cotcă” (= 
minge), un tennen de origine sârbocroată: klinca (DA), proverb echivalent cu „Nici în 
car, nici în căruţă”, glosat tematic laZe//e(Hinţescu, R, 238), deşi proverbul exprimă 
mai degrabă „nehotărârea”, „şovăiala”. 

codru s.m.: „ Câinele nu fuge de codru ” (Ispirescu, 175/584); „ Câinele nu 
fuge de codru, ci de ciomag” (Pann, II, 167/3633). Aceste două proverbe sunt mai 
puţin transparente în privinţa sensului lui codru, implicit, a semnificaţiei proverbelor. 
Ambele aspecte devin mai clare în: „ Cui îi este foame, codri visează” (Pann, 1,140/ 
729) şi flămândul codri visează şi vrabia mei” (Pann, II, 158/1210); codru are, în 
toate cele patru cazuri, sensul de „bucată (mai mare) de pâine, mămăliga, slănină etc.” 
(DA). In primele două proverbe, antinomia (exprimată clar în cel de al doilea), codru - 
ciomag, are semnificaţia binelui şi răului: „nimeni nu fuge de bine; îşi ia lumea în cap 
numai din cauza răului”. In celelalte două, codrul (de pâine, mămăligă) şi meiul semnifică 
idealul (aspiraţia) minim(ă) exprimată, specifice pentru fiecare în parte. 

curătură s.fi: „ Găina curătură visează şi vrabia mei” (Pann, 1,132/1248) cu 
tâlc asemănător cu cel al proverbelor anterioare, cu tennenul cheie: codru. Se impune 
însă explicarea cuvântului curătură, mai puţin cunoscut, adică acela de „ceea ce rămâne 
în ciur după ce se cerne grâul” (DA, s.v. curătură, sensul 6). 

cută s.fi: „Dintr-o ridiche patru feluri de mâncare se face: rasă şi nerasă, 
cuteşifelii ” (Pann, II, 133/1009). Printre alte sensuri ale lui cută este menţionat şi cel 
cu întrebuinţare rară: „felie (de pepene) tăiată în lungime, creastă (de ridiche)” (DA). 
Glosarea tematică a proverbului laînţelepciune este superfluă. Mai degrabă este vorba 
de „chibzuinţă”, de spiritul de „economie”, dacă nu şi o aluzie ironică la starea omului 
sărac: „cele patru feluri” sunt, de fapt, două perechi: o antonimie (rasă - nerasă) şi o 
sinonimie (cută-felie), în fond, oricare fel ar fi, rămâne ridichea, simbol al sărăciei. 

dare s.fi: „Darea trece marea ” (Pann, II, 23/858). Infinitivul lung al verbului a 
da, devenit substantiv, cu sensul general „acţiunea de a da”, înseamnă „impozit, bir”, 
deşi aici se pare că are sensul de „plocon, mită”, neglosat în dicţionare. Semnificaţia 

proverbului este evidentă. 

dator, -oare adj.: „ Cine bea în cinste şi dator (ie) se îmbată de două ori” 
(Pann, 1,113/432) şi „ Cine cumpără în dator /Plăteşte de două ori ” (Pann, II, 207/ 
449). DA consemnează locuţiunea adverbială în dator „pe datorie; pe credit; pe cinste”. 
Proverbul nu este glosat de I. C. Hinţescu, deşi tâlcul celor două proverbe este clar, cu 
observaţia că în primul ideea este exprimată mai subtil, căci „se îmbată de două ori” are 
semnificaţia „plăteşte (datoria) dublu”. 

filarghirie s.f.: „ Omul la tinereţe trebuie să se ferească de desfrânare, Ia 
bărbăţie [maturitate, n.a.] de trândăvie şi la bătrâneţe defilarghirie ” (Pann, II, 263/ 
4178). Filarghirie este un arhaism, sinonim cu arghirofilie, cu sensul de „iubire de 
arginţi” (DA). 

foi s.f. pl.: „ Unde sunt oi, acolo-s şi foi” (Pann, I, 236/2911). Nu poate fi 
vorba de foaie, cu pl .foi, referitor la denumirea bancnotelor, foaie cu acest sens Fiind 
un cuvânt modern, argotic, ci de cu totul altceva. Dar nici de foaie (de zestre), cum 
credeam şi dădusem explicaţia în articolul apărut în LL, ci de pl. lui foaie „burduf’; cf. 
stâna foilor „odaia din stână unde ţine baciul tot ce lucrează, adecă tot felul de 
brânzeturi”, după cum ne-a atras atenţia prof. Ion Popescu-Sireteanu. Proverbul redă 
importanţa pe care o aveau oile, ca însemn (atribut) al bunăstării. 

frigură s.f.: „ Silita căsătorie a [sic!] figură deLivie ” (Ispirescu, 178/4371). 
Frigură este un singular refăcut după pluralul friguri „malarie”. în satele din jurul Reşitei 
am auzit expresia „ Mânce-I Frigură ” sau locuţiuni adverbiale: la frigură, pefrigură, 
cu sensul „la naiba; pe naiba”. în imprecaţia amintită, am notat Frigură cu majusculă, 
căci ea reprezintă numele unui personaj malefic, identificat aproximativ cu Diavolul. 
Frigură de Livie înseamnă „friguri galbene; malarie tropicală; Livie, denumire veche a 
Libiei ” (Hinţescu, P, 230). DA (s.v. livie) exemplifică tennenul cu acelaşi proverb, 
preluat însă din colecţia Zanne, dar în fonna sa corectă: „ Silita căsătorie /E frigură 
de livie 

groşi s.m. pl.: „A promite moşi pe groşi” (Baronzi, O., 47 şi 65/3305). Groşi 
era numită o monedă mai groasă, spre deosebire de cele mai subţiri, bătută pe la sfârşitul 
secolului al XlV-lea (DA). Proverbul este glosat tematic la Minciună (Hinţescu, P, 
239). Expresiile moşi pe groşi sau moşi păroşi sunt explicate ca „vorbe fără temei; 
minciuni” (DLR, s.v. moş, sensul 2). Proverbul trebuie pus în legătură cu expresia moşi 
ăi verzi „niciodată, la paştele cailor”. 

gurguia vb.: „în bani nu tegurguia /Că norocul dă şi ia Verbul a gurguia: 
„a grămădi cu vârf’, iar reflexiv: „a se sui, a se urca, a se cocoţa”, din care s-a dezvoltat 
sensul figurat: „a se îngâmfa, a se fuduli” (Hinţescu, P, 228). în proverb prepoziţia în are 
sensul exprimat de prepoziţia pe, deci „nu te bizui (îngâmfa, fuduli) pe (cu) bani(i) etc”. 

iabaşă s.f.: „I-a atârnat iabaşaua de nas” (Pann, 1,195/1300). Iabaşă, un 
turcism, înseamnă „cleşte de apucat calul de nas când se potcoveşte” (Hinţescu, R, 
228). Se spune despre cineva ironic, ceea ce înseamnă că acesta „a fost luat în stăpânire, 
că s-a pus şaua pe el” (DA), dar, poate, şi „a fost înşelat”, dacă avem în vedere că însuşi 
cuvântul a înşela provine din împrejurarea de „a pune şeaua pe calul neînvăţat la călărie”. 

Glosarea tematica a proverbului la Hoţie (Hinţescu, P., 237) este îndoielnică, fiind vorba 
mai degrabă de „înşelăciune” sau „luare în stăpânire”. 

învăţ (s.n.: „învăţul din fire n-are lecuire’’ (Pann, I, 162/1460); „învăţul îl 
dezbară băţul’’ (Baronzi, O., 51/1461); „(Tot) învăţul are şi dezvăţ” (Pann, I, 164/ 
2772). Toate aceste proverbe semnifică acelaşi lucru, echivalent cu „ Năravul din fire 
n-are lecuire ” (Golescu, 159/4072) şi, în acelaşi timp, trădează sensul etimonului latin: 
*in-vitiare, derivat din vitium „viciu; nărav” (DA). Glosarea tematică la învăţătură 
(Hinţescu, P; 237) sau la înţelepciune (ibidem, 238) este improprie, mai potrivită fiind 
tema Educaţie (ibidem, 235). 

lipsi vb.: „Ca oile ce se risipesc când păstorul le lipseşte, aşa şi norodul când 
stăpănu-lpierde ” (Golescu, 160/3508). în cazul de faţă a lipsi este tranzitiv şi are 
sensul „a părăsi (pe cineva sau ceva)”, sens care nu reiese din exemplele date în DA. De 
altfel, acelaşi sens are şi a pierde. Nici a lipsi şi nici a pierde nu sunt menţionate ca 
sinonime ale lui a părăsi (DSLR). 

năluc s.m.: „Lasă-ţi [,] lele, lucru şi caută-ţi nălucul” (Pann, II, 16/1563). 
DLR menţionează în finalul articolului năluca pe năluc, cu menţiunea „subst. (neobişnuit)”. 
Este vorba, probabil, de un sens dezvoltat, prin intermediul vreunui descântec, al lui 
nălucă „imagine fugară şi înşelătoare; închipuire deşartă; iluzie etc.”, cu referire la „bărbatul 
dorit”. 

nuriţă s.f, folosit mai ales la pl.: „ Mai bine un dram de nuriţe /Decât un car de 
frumuseţe ” (Ispirescu, 169/1669). Nuriţă este un diminutiv creat de la nur s.m., folosit 
şi acesta mai ales la plural, cu sensul „calitatea unei persoane (mai ales a unei femei) [... ] 
de a atrage, de a plăcea”. De aici reiese că frumuseţea, concepută ca perfecţiune a 
trăsăturilor fizice, este, adesea, pusă în inferioritate, faţă de nuri, de ceea ce am putea 
numi cu un tennen modern sex-appeal „farmec, atracţie; aspect atrăgător, provocator” 
(DLR). 

pacea s.f.: „Prostul să cumpere carne merge/ Şi pacea vacii alege ” (Pann, I, 
85/2391). DLR nu consemnează varianta pace a lui pacea s.f. „partea de la genunchi în 
jos a piciorului la animalele cu blană”, respectiv „came de proastă calitate”, despre care 
este vorba, probabil 3 , în proverbul de faţă, ceea ce vizează Prostia, cum îl şi glosează 
tematic I. C. Hinţescu (op. cit., p. 241). 

pală s.f.: „Până mi-o venifi mie palele nebune ” (Pann, 1,28; Baronzi, O., 58; 
Munteanu, 122/2319). Proverbul este glosat la Cunoaştere (Hinţescu, P, 234), titlu 
vag, de altfel. Palele este pl. articulat al lui pală, cuvânt glosat sub 7 titluri omonimice, 
dintre care singurul care se justifică în proverbul de faţă est spală 5 , considerat „învechit 
şi regional”, „folosit mai ales la plural”, cu sensul „capriciu, toană”; cf. „l-au apucat 
palele” (DLR s .y.pa/ă 5 ). 

piemn s. (numai la sg.): „Rămâne în sapă de lemn şi în casă fără piemn” 
(Ispirescu, 176/2419); „Când pui piemn mai mult se face mămăliga mai mare” 
(Pann, II, 241/3645). Piemn este o variantă a lui pielm, cu origine obscură, cu sensul 
de „făină de grâu, de porumb sau (mai rar) de alte cereale (de cea mai bună calitate)” 

(DLR, s .v.pielm). Proverbul nu vizează neapărat calitatea, ci iaina (de grâu sau porumb), 
în general. Primul proverb este expresia stării de sărăcie, al doilea, a înţelepciunii. 

pilă s.f.: „Tu umbli după el cu mila / Şi el după tine cu pila ” (Pann, I, 164/ 
2828). Aici nu avem a face cu pilă „unealtă de oţel etc.”, cu folosinţă „paşnică”, ci de 
pila ca „armă”, provocatoare de rău; cf. „ Moartefără veste vine [...] cu toate armele: 
cu spată şi cu cuţitu şi cu secere şi cu pila şi cu săcure ” (Hasdeu); apoi concludentă 
este expresia a umbla cu pila-n tureatcă „a fi oricând gata să comită fapte rele” (DLR, 
s.v. pilă 1 ). Proverbul este expresia nerecunoştinţei, a infamiei. 

răpune vb.: „ Dacă moare juncul, se răpune jugul ” (Munteanu, 121/3715). In 
fonna sa reflexivă, are sensul de „a se distruge”, „a se prăpădi”, sensuri care fac posibilă 
interpretarea proverbului: un lucru nefolosit se deteriorează, cu implicaţie generalizatoare: 
munca, efortul întreţin integritatea fizică, vigoarea etc. 

scumpie s.f.: „Capra face stricăciuni scumpii [sic!] / Şi scumpia îşi răzbună 
pe pielea ei” (Pann, I, 214/298). Cuvântul articulat în partea a doua (scumpia) 
presupune un singular scumpie, de unde dativul ar trebui să fie scumpiei sau scumpiii. 
Glosarea la tema Animale (Hinţcscu, P., 232) nu ne ajută cu nimic la interpretarea 
proverbului şi nici la detenninarea sensului cuvântului. Nu poate fi vorba d q scumpie, 
plantă (Cotinus coggygria), ci de omonimul acestui cuvânt, un arhaism, cu sensul 
„zgârcenie, avariţie”, înţeles care, însă, face din proverb un nonsens. Este probabil ca 
aici scumpie să fie întrebuinţat cu înţelesul „zgârcită, avară”, ceea ce ar însemna că, în 
cazul de faţă, „cine aduce pagube zgârcitului are parte de răzbunarea acestuia”. 

tabără s.f.: „Două alune sunt tabără la o nucă” (Baronzi, O., 50/1022). 
încadrarea proverbului la tema Floră este tăcută la întâmplare (Hinţescu, P; 236) şi nu 
ne furnizează nici o indicaţie privitoare la semnificaţia proverbului. Cuvântul-cheie este 
tabără, dintre ale cărui sensuri înţelesul potrivit este cel dezvoltat prin extensie: „mulţime, 
gloată” (DLR, s.v. tabără, sensul 1). Proverbul are nuanţă ironică: pentru că sunt două, 
alunele se consideră „mulţime”, comparativ cu „nuca”, „una singură”. 

tei s.n.: „A zburat puiul cu teiul tocmai când a fost temeiul ” (Baronzi, O., 50/ 
179). Semnificaţia acestui proverb nu poate fi descifrată decât stabilind sensurile celor 
două cuvinte-cheie: tei şi temei. Am indicat genul neutru al lui tei pentru că nu despre 
tei „arbore” e vorba, ci de tei, cu pluralul teie „fibră din scoarţă de tei [...]; sfoară sau 
frânghie tăcută din această fibră” (DLR, s.v. tei, sensul 2); înţelesul de „sfoară”, „aţă” al 
lui tei reiese şi din ghicitoarea: „Teie-întinse, gheme strânse” [bostanul], citat de DLR, 
la locul indicat mai sus; apoi, „Blăni îngrop, tei întinz, gheme adun”, tot despre 
dovleac la capitolul„ Sămânţa, vrejul şi dovlecii ” 4 . Temei trebuie luat în accepţiunea 
„dovadă, argument” (DLR, s.v. temei, sensul 2). Proverbul s-a născut, probabil, din 
finalul unei anecdote, în care personajul acesteia este surprins asupra faptului, adică 
furând puiul cu ajutorul unei aţe, al unui tei, pe care se înşiră boabe de porumb şi care 
era folosită ca un fel de „cursa”, de „undiţă” 5 . în concluzie, o dată cu zburatul „puiului cu 
teiul”, a dispărut şi dovada (= temeiul). 

tufă s.f.: „Tufă-n cap, tufă-n pungă” (Pann, I, 85/2816). DLR explică 


174 



proverbul, preluat din colecţia Zanne, cu „se spune despre cineva prost şi sărac” (s.v.). 
De altfel, tufă este prezent şi în alte expresii şi locuţiuni, toate având la bază calitatea 
proastă a lemnului de tufă (tufar); tufă-npungă sau tufă-n buzunar „om fără bani; 
calic”; a fi tufă de parale „a fi lipsit de bani; calic”; tufă de om „persoană lipsită de 
importanţă”. 

turbăceală s.f.: „A-l trece din gură-n gură ca câinii prin turbăceală ” (Pann, 
II, 134/3244). Cuvântul nu este înregistrat în DLR, dar este, probabil, o variantă a lui 
turbă (turbare, turbăciune). Ideea reprezintă o comparaţie: cum trece turbarea 
(turbăceală) de la un câine la altul, la fel trec vorbele din gură în gură (cu referire la 
zvonuri, bârfe). 

ursari vb.: „ Urşii cu ursul ursăresc/In danţuri nu se lovesc ” (Hinţescu, P., 
2939). Ursări are sensul de „a trăi”, referindu-se la „urşii dresaţi de ursar”, sens 
neconsemnat de DM şi DEX; cf. ursăresc, -ească adj. „care aparţin ursarului, privitor 
la ursar” (DEX). Pus în relaţie cu „nu se lovesc”, care înseamnă „nu se potrivesc”, îşi 
dezvăluie semnificaţia. Pe de altă parte, bănuiesc o eroare de înregistrare (sau de 
transcriere) la I. C. Hinţescu, fonna reală fiind aceea de „ Urşii ca ursul trăiesc. .şi 
nu „ cu ursul trăiesc în acest caz, proverbul are o anumită logică: urşii dresaţi au alt 
statut decât cei aflaţi în libertate. 

verdare s.f.: „ Verdarea cearcă copacul, şi mai slab unde găseşte, acolo 
ciocăneşte” (Pann, II, 202/4492). Verdare (cu variantele verdoaică, vârdaică, vârdare) 
înseamnă „ciocănitoare”, sau o anumită specie a acesteia, variante şi sensuri înregistrate 
în DM şi DEX. L-am cuprins în rândurile de faţă pentru că acesta nu-i stabilesc etimologia, 
etimologie pe care Eugen Beltechi, pornind de la CADE, o dezvoltă, înregistrând varianta 
vârdare la Plavişeviţa (Mehedinţi), adică lat. *vir(i)daria < viridis, intr-un articol în 
care semnalează existenţa cuvântului şi în alte părţi ale Banatului 6 . 

SIGLE: 

Baronzi, O. - George Baronzi, Opere complete, voi. I (Limba română şi 
tradiţiunileei), Galaţi, Editura G. D. Nebunely, 1872. 

Golescu - A. Lambrior, Studii de lingvistică şifolcloristică, Ediţie îngrijită şi 
studiu introductiv de Ion Nuţă, Iaşi, Editura Junimea, 1976, p. 143-171. 

Hinţescu, P. -1. C. Hinţescu, Proverbele românilor, Timişoara, Editura Facla, 

1985. 

Hinţescu- proverbe culese de I. C. Hinţescu, direct din popor sau din alte lucrări 
neidentificate de noi (menţiunea lui I. C. H., probabil, material în manuscris, n.n.). 

Ispirescu - Petre Ispirescu, Legende şi basmele românilor Ghicitori şi proverbe. 
Cu o introducere de B. P. Hasdeu. Bucureşti, Tipografia Laboratorilor Români, 1872. 

Munteanu - Gavril Munteanu, Carte de lectură românească, compusă din 
bucăţi alese, în uzul claselor îşi II, Braşov, Tipografia Romrner şi Kamner, 1866. 

Pann, I, II - Anton Pann, Povestea vorbii, Ediţie îngrijită de I. Fischer. Prefaţă 
de Ştefan Foarţă. Biblioteca pentru toţi (voi. I-nr. 411; voi. II -nr. 412), Bucureşti, 

Editura Minerva, 1971. 


Notă: Restul siglelor privitoare la lucrările lexicografice sunt cele curente (DA, 
DLR, DM, DSLRetc.). 


Apărut în LL, nu 3-4, p. 30-37, Bucureşti, 1993 

1 Am folosit culegerea de proverbe a lui 1. C. Hinţescu (Proverbele românilor, Timişoara, 
Editura Facla, 1985), rezultată din utilizarea mai multor surse, menţionate între paginile 244-245, 
surse pe care le-am indicat, în paranteză, după fiecare proverb, cu siglele din lucrarea lui I. C. 
Hinţescu, urmate de paginile din surse, apoi, după bară, de numărul de ordine al proverbului din 
culegerea lui 1. C. Hinţescu. 

2 Cf. Vasile Breban (şi colectiv), Dicţionar de expresii şi locuţiuni româneşti, Bucureşti, 
Editura Ştiinţifică, 1969. p. 89. 

3 Probabil, pentru că I.C. Hinţescu redă proverbul astfel: „Prostulsă cumpere carne merge 
şi pacea vacii alege ”, pe când în Glosar autorul glosează pacea (vacii) s.f. „membrana care înveleşte 
intestinele; prapure” (p. 229). Pe de altă parte, DLR consemnează pecie „(cu varianta pece) cu 
sensul (învechit şi regional) „came macră de vită (...), bună, în special pentru friptură”. Este adevărat 
că (regional) înseamnă „peritoneu” sau (prin Banat, Transilvania şi Maramureş) „măruntaie”. Oricum, 
semnificaţia proverbului nu se modifică, dacă avem în vedere aceste două ultime sensuri referitoare 
la „came de calitate inferioară”. 

4 Artur Gorovei, Cimiliturile românilor, Bucureşti, Editura Eminescu, 1972, p. 380. 

5 Şiretlic amintit într-un episod al romanului Negura de Eusebiu Camilar, episod păstrat doar 
în amintire (mi-c greu să-l localizez, ceea ce nu prea are mare importanţă). 

6 Elemente arhaice în graiurile din Almăj (Banat), în Studii de limbă, literatură şi folclor, 
voi. IV. Reşiţa, 1978, p. 127. 


CONTRIBUŢII ETIMOLOGICE: URLĂ 1 , URLĂ 2 , URLOI 

DEX glosează cuvântul urloi succint: „s.n. (Pop.) Burlan. - Et. nec. Cf. urla”, în 
schimb DLR(m) menţionează cuvântul cu numeroase atestări şi exemplificări 1 . întrucât 
materialul se găseşte în manuscris şi nu poate fi consultat cu uşurinţă de cei interesaţi, 
prezentăm în întregime conţinutul articolului respectiv: 

„URLOI s.n. 1. (Prin. Transilv.) Coş prin care iese tumul. Cf. KLEIN, D. 489. 
La 23 apr s-au spart altă corabie de abur, anume..., din pricină că nu s-au închis 
bine urloiul (hornul) pe care iese fumul. GT (1838), 52743, cf. ISER. [Pe vreme de 
furtună] e rău să stăm sub urloi şi în genere în curent. F (1881), 119. Pe la mine 
frece urloiul sobelor de jos. SĂM. I; 233. Să suim pe mortul în pod şi să-l aruncăm 
în urloiul vecinuluui nostru, ap. TDRG. Văzu fumul întunecat şi gros, care se înălţa 
în columne lungi din multele urloaie ale fabricilor AGARBICEANU, A. 46, cf. 
DR. V, 403, CADE, SCRIBAN, D., CHEST. II342/18, ib. 345/278, ALRI684/158, 
164,166, ALRIEI h 278, ALRMII/I h 387. ♦ (PrinMunt. şi Olt.) Burlan (la sobă). 
Alege mai bine sobele de pământ ars... cu urloaie de pământ ars. MAN. SANAT. 

28/6, cf. CADE, SCRIBAN, D. Să iei vreo două urloaie pentru soba din odaia 
mare. BOCEANU, GL., cf. GR.S. V, 124. CHEST. II342/25. Soba... are într-unul 
din urloaie (crac) o firidă în care de obicei se pune vasul cu mâncare care să stea 
caldă. CHEST. II 311/18, LEXIC REG. II, 71. ♦ (Prin Munt.) Fiecare dintre 
deschizăturile practicate în coşul sobei prin care acesta se poate curăţi şi care, pentru a 
opri fumul, este lipită cu lut .Am ridicat duşumelele, am destupat urloaiele sobii, am 
scobit crăpăturile zidului: peste putinţă să dau de scrisoare. CARAGIALE, O. VI, 
108, com. din TROIANUL - ROŞIORI DE VEDE. 4- (Prin Olt.) Bucată de tablă cu 
care se astupa gura cuptorului (CHEST. II323/27) sau cu care se astupă orificiul prin 
care iese fumul din sobă, după ce nu se mai face foc, (regional) astupoi (L. ROM. 
1959, nr. 6,54). 2 . (Prin Munt. şi Olt.) Tub sau jgheab pentru conducerea apei; conductă. 
Pe acolo [apa] este adusă pe urloaie de se împarte prin cetate (a. 1715). ARHIVA 
R. II, 42/17. Au poruncit de au făcut 7 300 urloaie pentru aducerea apei dup[ă] 
socoteala ce au făcut (a. 1797). ARH. OLT. 1,380, cf. PONTBRIANT, D. Urloaiele 
ce parcurează sera pentru a o încălzi, ap. TDRG. Fântână care cură pe urloi. ALR 
1792/940 -4 (Regional) Uluc ( 3 ) (la streaşină casei). Cf. SCRIBAN, D., ALR II/I h 
233/886. 3 . (PrinTransilv. şi nord-vestul Munt.) Buştean găunos. Cf. UDRESCU, GL. 
4- Vas făcut dintr-un buştean scobit în care se păstrează unele lucruri; (regional) ulei 3 . 
Ian ’ caută după uşori, Că am nişte ghisăciori; Ian ’ caută după caloni, Că mai am 
într-un urloni. DENSUŞIANU, T. H. 292, cf. UDRESCU, GL. 4- (Prin nordul Munt.) 
Stup. SCRIBAN, D. 4. (învechit, prin sud-vestul Transilv.) Tun primitiv. Tunuri de ale 
luiIancu (urloane). DENSUŞIANU, Ţ. H. 240. - PI.: urloaie. Şi: (regional) hurlâi 
(CADE, SCRIBAN, D., ALR I 684/186, 190, ALR II/I h 278, ALRM II/I h 387), 
orloi (ALR ILI h 278/833) s.n., hurloăie (ALR ILI MN 129, 3 866/574) s.f. - 
Etimologia necunoscută” 2 . 

După apariţia DA (Tomul II. Partea I), unde urloi şi variantele sale sunt tratate 
sub articolul horn, Sextil Puşcariu revine asupra lui urloi şi insistă, dând explicaţii 
suplimentare potrivit cărora urloi ar proveni din horn, prinintennediul lui hornoi: „Este 
cazul lui urloi, întrebuinţat în Braşov în înţelesul de „horn”. în alte regiuni locuite de 
români întâlnim toate fonnele intennediare (cf. Dicţionarul Academiei, sub horn), care 
ne dau putinţa să constatăm că urloi derivă din hornoh, augmentativul lui horn. în 
Braşov orice h iniţial amuţeşte (cf. oţ = hoţ, aină = haină etc.), iar prefacerea lui o 
neaccentuat în u era explicabilă „din momentul ce se pierduse conştiinţa legăturii 
etimologice cu horn ” (DR, 1,324). în continuare, Sextil Puşcariu adaugă diferite exem¬ 
ple de prefacere a nazalei n în /, sub influenţa altei nazale (p. 325). 

Peste bei ani, acelaşi autor reia chestiunea înrudirii lui urloi cu horn, înb-o recenzie 
la un articol al lui H. Jamik, şi nu este de acord cu opinia acestuia potrivit căreia urloi ar 
proveni din lat. ollula: „Pe urloi „horn” [H. Jamik] îl crede metatezat din *ulroi şi-l 
derivă din ollula [...]. Precum am arătat însă în Dicţionarul Academiei (sub cuvântul 
horn), acest urloi are, în româneşte, variantele horloi şi chiar hornoi, care dovedesc 
că avem a face cu un derivat în -oi din horn ” (DR, III, 850). 

DA dă următoarele exemple ale cuvântului, cu -/- în loc de -n-\ „horloi s.a. H. XI 
365. Cade din coş sau horloiufuningină. CALENDARIU(1814) 87/3, (Ban.,Munt., 
Transilv. de sud) hurloiu (Ban. hurlonu) = ţeava, tubul de la cuptor, care duce fumul în 
pod..apoi, urloi „coş, horn”; „burlan (de tinichea) prin care se conduce fumul în coş 
s. de fontă, olane, beton etc., prin care se conduce apa”; „spec. (Ban. sub formele 
(h)wion) o firidă la casele vechi, cam de 60 cm de înaltă, din lăuntru în părete, cu o 
singură gaură de 30 cm, care duce până afară şi prin care iese fumul...”. După ce sunt 
citate şi alte atestări ale lui urloi, în parte existente şi în DLR(m), se menţionează şi 
numele de agent urloier, urlăier „coşar, homar”. 

Intr-o scurtă intervenţie, C. Lacea întăreşte opinia lui Sextil Puşcariu, exprimată 
în cele două articole menţionate mai sus: „Contribuţia mea de faţă vine în sprijinul derivării 
făcute de Puşcariu. Anume, e adevărat - continua C. Lacea - că la Braşov nu mai avem 
cuvântul horn care se află la baza lui urloi, dar avem diminutivul orneaţă care corespunde 
unei forme horneaţă, cu căderea regulată a lui h în dialectul braşovenesc, şi care 
însemnează „burlan prin care trece fumul din sobă în coş”. Singularul orneaţă este rar 
întrebuinţat şi credem că este o fonnă relacută din pluralul orneţe care a trebuit să aibă, 
la început, un singular horneţ” (DR, V, 403-404). 

Din DLR(m) nu se poate deduce cu claritate spre care dintre soluţii se înclină: 
spre vb. a urla, cum sugerează DEX, spre soluţia propusă de Sextil Puşcariu, adică 
înrudirea lui urloi cu horn, aşa cum este sintetizată de DA, sau spre o „soluţie” în 
suspensie, respectiv „etimologia necunoscută”. Oricum, nu se face nici o legătură între 
urloi şi urlă, cuvânt absent din dicţionarele curente (DLRM şi DEX); cf. însă SCRI- 
BAN, D. 

DLR(m) glosează pe urlă 1 şi urlă 2 „cuvinte cu origine diferită, dintre care numai 
urlă 2 interesează în cazul de faţă, adică în eventualitatea înrudirii cu urloi. 

Redăm, în continuare, cele două cuvinte, aşa cum sunt cuprinse în DLR(m): 

„URLĂ 1 s.f. 1. (Prin Ban.; mai ales la pl.) Opercul. Cf. ANON. CAR. Pre valea 
Ilişava se află... vârlugi... muşcătoare, cari la urle (branchii) de ambele părţi ale 
corpului au câte un ac cu care le împung. LIUBA- IANA, M. 129, cf. SCRIB AN, 
1). 2. (Regional) bărbie (la cocoş sau la găină). Cf. ALRII 5725/29, 76, corn. din 
Poiana Sibiului - Sibiu. 3. (Regional) Amigdală (Glimboca - Caransebeş). ALR II2 
150/27. -PL: urle. -Dinlat. orula „extremitate” 3 . Sub titlul „Bărbie”, la Lugojel (Timiş,) 
s-a notat, bărbie, bărbiri, dar şi (figurat) urlă (NALR - Banat h 76/81). La Glimboca 
- Caransebeş, unde A L R II nota pentru „Amigdale” urle, nu s-a mai răspuns cu acest 
cuvânt, ci cu galei şi mandule sau cu amigdale, confuzie între organul afectat şi inflamarea 
acestuia (NALR - Banat h. 86/73). în privinţa originii, menţiunea marginală făcută în 
DLR(m) este îndreptăţită, căci la originea sa se află lat. *ordulare „saumen (= a mărgini)”, 
de unde provine o serie de cuvinte în idiomurile romanice vestice, care au păstrat sensul 
etimonului latin: it. orlo, v. fr. şiprov. orie, sp. orlo „Saum (= margine)” (REW, 6108), 
căruia i se adaugă şi rom. urlă 1 , dată fiind dispunerea branhiilor, la extremitatea superioară 
a corpului. Transferul de sens de la „branhii” la „amigdale” este uşor de înţeles. Din care 

s-a putut naşte un derivat ca urlat (despre oameni) „gras la obraz”,„umflat în buci”, apoi 
(figurat) „îmbufnat” (comunicat de Sirnion Dănilă, din Belinţ). 

Cât despre URLĂ 2 , acesta este glosat în DLR(m) astfel: „s.f. (Prin sudul Transilv.) 
Tub gros care se întrebuinţează la hornuri; burlan, olan (2). Cf. SCRIB AN, D. - PI.: 
urle. - Şi: huria s.f. ALRII/IMN 129, 3 866/192. - Din ser. urla. 4 

Urlă 2 apare în scrierile cronicarului Nicolae Stoica de Haţeg, intr-o relatare despre 
înălţarea unei biserici în Mehadia, lângă Băile Herculane: „Săpându-să fundamentu 
biseărici, pietri, râjniţe de-a măcina, feăluri de cărămizi, lună pline (= întregi, n.n., V.C.I) 
şi jumătăţi scotea şi bani romanesci, urle de-a aduce apa...” (CB, 82-83). In continuare, 
inventariind vestigiile arheologice ieşite la lumină în urma săpăturilor făcute la sud de 
Băile Herculane, cronicarul notează iarăşi: „Părău morii e mic, dar urlă ieşind dintr-o 
gaură, şi-i în dreptul satului nostru Ogradenia” (ibiclem, p. 84). Aceste urle scoase la 
iveală, împreună cu resturi de zidire, cu monezi de pe vremea romanilor, cu rămăşiţe ale 
unor instalaţii de măcinat etc., erau în fapt urloaie „tuburi de aducţiune a apei”. Băile 
Herculane şi împrejurimile deţin importante vestigii arheologice de pe timpul romanilor. 
Sintetizând rezultatele unor scrieri arheologice, se concluzionează că săpăturile făcute în 
zona Băilor Herculane „au scos la suprafaţă numeroase inscripţii, bazine, tuburi pentru 
aducţia apei sulfuroase ” (subl. n; V.C.I.) DIVR. 85). Este firesc ca tot ce se găsea în 
urma săpăturilor, într-o vreme când acestea nu erau controlate, să fi fost folosit ca 
material de construcţie sau sub altă formă, cum mărturiseşte acelaşi cronicar în legătură 
cu întrebuinţarea unei pietre mari inscripţionate, pe care o găsise aruncată la marginea 
băilor: „... cu cociia mea la Fântâna Mare aducând-o, masă ne-am făcut-o, pe careă 
vreo zeăce ani prânzuri, gustări şi cine am ţinut” (ibidem, p. 82). Nu de puţine ori, 
asemenea vestigii au constituit modele, cum se va fi întâmplat şi cu aceste urle, după a 
căror înfăţişare ţăranii şi-au făcut tuburi de aducţiune a apei, olane, în general, pentru a 
dirija fumul sobelor. 

Materialul cel mai la îndemână pentru confecţionarea urlelor era argila, lutul ars, 
lemnul scobit şi, mult mai târziu, fonta şi tabla. Urlele din pământ deveneau, cu vremea, 
ca orice vas din argilă, hârburi, ţărână, în ultimă instanţă. Acest fapt banal explică expresia 
folosită ca imprecaţie în satele din jurul Reşiţei (foarte probabil şi în alte localităţi): „ urla 
să se aleagă (de cineva sau ceva)”, care aminteşte de binecunoscuta expresie oale şi 
ulcele; cf. sună a oală „se zice despre cineva care e grav bolnav, pe moarte”; „ a se 
face (sau a fi) oale şi ulcele (sau ulcioare) sau a se face pământ (sau lut) de oale = 
a fi mort de mult; (în imprecaţii) Face-te-ai oale şi ulcioare ”. 

Din cele spuse până aici nu vedem de ce urlă „tub de aducţiune a apei”; 
„burlan”,,,olan” nu ar fi putut sta la baza derivării lui urloi, cu varianta sa bănăţeană 
urloh. Nimic nu ne împiedică să derivăm pe urloi din urlă 2 . Faptul că radicalul este de 
genul feminin, iar derivatul de genul neutru nu constituie o excepţie, căci butoi provine 
din bute, duduloi „dudă, ţeavă, tub” din dudă etc. 5 

Admiţând această ipoteză, problema este doar parţial rezolvată, în sensul că, în 
mod firesc, rămâne neclară originea lui urlă, deoarece eventualitatea unui etimon ser. 

urla este puţin probabilă (vezi supranota 4). Ser. urlaţi, cu varianta urlikati, din care 
provin diverse derivate, multe dintre ele devenite nume proprii, în speţă nume topice, au 
aceeaşi origine ca şi rom. a urla, cu derivatele acestuia (vezi. infra ). 

în consecinţă, se impune analiza altor două ipoteze: a) urlă ca post-verbal al vb. 
a urla; b) urlă 2 provenit dintr-un cuvânt latin, cu sensuri apropiate de cele ale cuvântului 
românesc. 

în limba română există destule exemple de substantive rezultate prin derivare 
regresivă, cum sunt: tăgadă (< a tăgădui), tragă (< a trage), denumire a unor obiecte 
concrete, instrumente, care implică în conţinutul lor semantic ideea exprimată de vb. a 
trage etc. 

O analiză a evoluţiei semantice a lat. ululăre (*urulăre), măcar şi parţială, precum 
şi a rom. a urla susţin posibilitatea unei derivări regresive a lui urlă. Lat. ululăre 
(*urulăre) „heulen (= a urla)” s-a păstrat în diverse idiomuri romanice cu sensul său 
originar: it. urlare, log. orulare, eng. urler, fr. huriei; rom. urla. O fonnă franceză 
veche huler stă la baza derivării numelui păsării de noapte, al bufniţei (Bubo bubo), 
hulotte; cf. val. hulot, cu acelaşi sens (REW, 9039). De altfel, chiar şi în latină exista un 
derivat, uluccus „cucuvea”; cf. ulucus (DLtR). în schimb, uluia „huhurez, buhă (pasăre 
de rău augur)” (ibidem ) este un postverbal al lui ululăre. Tot un postverbal este şi 
germ. Eule „bufniţă” din vb. eulen „a urla”, de origine latină, provenit din acelaşi ulfilare. 

Indiferent însă de natura derivării - postverbală (verb -> nume) sau progresivă 
(nume -> verb) -, originea onomatopeică a celor două serii de cuvinte este evidentă. 
Oricum, ideea de zgomot, redată prin verb a putut să se transfere cu uşurinţă asupra 
unor obiecte, în sens larg, cărora le era caracteristic zgomotul respectiv. Nu există însă 
nici o dovadă că lat. uluia a putut însemna şi altceva decât „huhurez, buhă”, în sensul că 
ar fi putut semnifica şi „tub de aducţiune”, încât, în evoluţia sa spre limba română, adică 
spre urlă, să fi păstrat şi perpetuat sensul originar. 

Sextil Puşcariu, discutând pe rom. a tuli (cf. a o tuli la vale), arată, mai întâi, că 
originea acestuia este ser. tuliti „a urla”. El socotea că evoluţia semantică „de la „a 
produce un zgomot” la „a coborî” e explicabilă la strămoşii noştri care locuiau în munţi, 
unde adesea pietrele dislocate de pasul celui ce se lăsa repede la vale produceau un 
zgomot mare şi unde turmele ce coborau se auzeau de departe vuind”. Apoi, Sextil 
Puşcariu dezvoltă ideea demonstrând că astfel de transfer semantic s-a petrecut şi în 
cazul lui a urla, căci, în unele regiuni, a urla înseamnă „a cobori”. Sensul este atestat în 
Lexiconul Budan (cf. „a urla de undeva înjos, adecă mă cobor”). Barcianu îl notează cu 
sensul „nieder- herunterstiirzen (= a coborî cu mare iuţeală în j os”), iar Dame cu înţelesul 
„descendre (= a coborî)”. Sextil Puşcariu adaugă şi alte exemple: Când urli de la 
munte?. înseamnă Când cobori de la munte?; Spune-le să urle mai iute (Frâncu - 
Candrea); apoi expresia auzită de el însuşi: îi urlă nădragii la vale, adică „îi cad”. 
Lexiconul Budan dă şi derivatele urlătură „ruină, surpătură”; urlat „surpat (despre o 
casă, un grajd)”, dar şi „rupt, coios”, ceea ce se exprimă prin lai. herniosus (despre 
om); cf. coborât, la Pădureni (Timiş) pentru noţiunea de vătămat „hemieux” (NALR - 

Banat h 151/47). în demonstraţia sa, Sextil Puşcariu arată că „Originea acestei treceri 
semantice trebuie căutată tot la munte, unde avem pâraiele repezi, care curg producând 
un zgomot mare: a urla se zice (în Biharia) despre apă când vine mare [...]. Astfel se 
explică derivatul urlătoare, înregistrat şi de Tiktin şi tradus prin „Giessbach, Sturzbach”, 
răspândit în multe părţi în toponimia noastră” (DR, V, 423-424). Sensul topic este 
prezent într-o serie de nume de locuri, în special ale unor pâraie repezi, căderi de apă 
etc., pe care Iorgu Iordan le-a grupat la un loc eu altele care exprimă aceeaşi idee (T, 
58)". 

Cât despre prezenţa în graiurile sârbocroate a verbului urlaţi (urlikati), acesta a 
intrat foarte probabil din limba română şi s-a dovedit, în interiorul limbii sârbocroate, la 
fel de productiv ca şi în română: Urlacina, Urlau, nume proprii de animale; Urlaj, 
Urlaja, Urlace, nume topice: apoi derivate ca: urlakane, urlahe, urlatana, urlava 
(Rjecnik, s.v.). 

Revenind la a urla, cu diversele sale sensuri, nu numai „a ţipa; a răcni” etc., ci şi 
„a scoate diferite zgomote”, în general (cf. titlul „Chiorăie (maţele)”, pentru care s-a 
răspuns cu urlă (maţele) (NALR - Banat h 115/41, 45, 63), putem spune că între 
zgomotul produs de trecerea apei prin tuburile de aducţiune sau a aerului prin burlane, 
prin horn, şi denumirile acestor obiecte s-a putut naşte o legătură semantică absolut 
logică, încât urlă să se fi produs în interiorul limbii române, ca rezultat al derivării regresive, 
aşa cum din a tuna s-a creat tun 1 s.n. 1. (învechit şi popular) Tunet” şi „gură de foc” 
(DLR): din a trage tragă 1 „s.f. 1. (Olt.) Sanie... pentru transportat lemnele [...]”. 2. 
(Prin Olt. şi Dobr.) Unealtă fonnată dintr-o scândură [...] acţionată manual, sau care 
este trasă de un cal...”, precum şi ca denumiri ale altor obiecte, a căror folosinţă implică 
ideea exprimată de vb. a trage ; cf. „5. (Regional) Cărăruie făcută de vite sau de 
sălbăticiuni în pădure (Şugag - Sebeş). AII 10. Tragă - că pe acolo trag vitele şi 
sălbăticiunile’'’ (DLR). Mai apropiat de sfera semantică a lui a urla este a hurui „ 1 . A 
face un zgomot ca acela ce se aude când umblă o căruţă...”, dar şi „ 3 . (Despre curcan) 
A bolborosi, a chiorăi” (DA, s.v.). Un derivat postverbal este, foarte probabil, hură „ 1 . 
(Muscel) Ceartă, duşmănie, cicăleală şi gură multă”, menţionat de DA Iară vreo explicaţie 
etimologică. A hurui s-a putut spune şi despre zgomotul (gălăgia) făcut(ă) de un grup de 
oameni aflaţi în neînţelegere (ceartă); cf. a (se) hârâi „a se certa, a se ciondăni” (DEX), 
din care, prin derivare regresivă, a rezultat hâră „s.f. (Reg.) Ceartă, neînţelegere, 
zâzanie...” (DEX). 

în concluzie, dacă nu putem afirma cu toată certitudinea că în latină a existat un 
uluia cu sensul „tub de aducţiune” (dar a existat uluia „bufniţă”), în limba română s-a 
dezvoltat cu uşurinţă un nume urlă din a urla, prin asocierea zgomotului produs de apă 
sau de curentul de aer cu obiectul care participa, de asemenea, la producerea zgomotului. 
Faptul că urlă s-a păstrat sporadic, cedând locul derivatului său urloi (urloh), se 
datorează fie scurtimii cuvântului, fie omo nim iei (false de altfel, fiind vorba de o dezvoltare 
polisemantică, oricum cauzatoare de confuzii). 

Pe de altă parte, horn şi derivatele sale (horneţ, hornoi etc.) se află în situaţia de 

sinonimie cu urloi doar în ceea ce priveşte sensul „coş pentru fum”, nu însă şi „tub de 
aducţiune”. Fiecare dintre cele două cuvinte are o altă origine: horn < rut. horn, iar 
urloi este un derivat al lui urlă, care, la rândul său, este foarte probabil un postverbal al 
lui a urla vb. şi puţin probabil un descendent direct din lat. uluia, existent ca fonnă, dar 
neatestat cu sensul „tub de aducţiune” sau „coş de fum”. De altfel, provenienţa lui urloi 
(urloh), cu sau fără h- iniţial, din hornoi (hornoh), ca urmare a asimilării şi a disimilării, 
nu poate fi susţinută pe întreg teritoriul limbii române, mai cu seamă pentru partea vestică 
şi sud-vestică (Crişana, Banat, Oltenia şi vestul Munteniei). 

1 Mulţumesc, pe această cale, colectivului de redactori, îndeosebi doamnei Ioana Angliei, 
din cadrul sectorului de lexicologie şi lexicografie al Institutului de Lingvistică şi Istorie Literară 
„Sextil Puşcariu” din Cluj-Napoca, care mi-au pus la dispoziţie copia parţială a manuscrisului 
Dicţionarului limbii române: DLR(m). De asemenea, le mulţumesc colegilor Eugen Beltechi şi 
Simion Dănilă, care mi-au extras unele date bibliografice din sursele necesare. 

2 Notă marginală: „Pentru comisie: în DEX s-a dat: Et. nec. Cf. urla. în DA: de la horn ”. 

3 Notă marginală; „Pt. comisie: nu figurează în dicţ. lat. Vezi la PIAN1GIANI, s.v. orlo ”. 

4 Notă marginală: „Pt. comisie: în Rjecnik nu este, decât la P. Skok. Acelaşi cuv. cu 
precedentul?” 

5 Cf. Elena Carabulea, Interfixul [vocală + ] -/- în derivarea non-verbală din limba română, 
în SMFC, VI, p. 123. De altfel, după ce unei teme i se adaugă sufixul augmentativ -oi, nu totdeauna 
derivatele obţinute îşi mai păstrează nuanţa augmentativă. Probabil însă că şi urloi redă ideea unor 
obiecte mai mari decât urlele obişnuite. 

6 Rom. a urla „herabsteigen (= a coborî)”; „herunterstiirzen (= a se coborî cu mare iuţeală)” 
este considerat, cu prudenţă însă, dintr-un lat. *orulare, exemplul românesc fiind singular, fără 
vreun corespondent în alte idiomuri romanice (REW, 6107). 

CONTRIBUŢII ETIMOLOGICE: SENIN 2 , SEMNARE 2 


Cele două cuvinte din titlu sunt, lără îndoială, înnădite semantic, nu însă şi etimologic, 
după indicaţiile din DLR. în privinţa răspândirii şi a surselor citate, primul este sărac 
reprezentat, iar cel de al doilea este mai bogat. Anticipând, opinia noastră este că ambele 
au o unică explicaţie etimologică şi prezintă interes dintr-un punct de vedere pe care 
etimologiştii nu l-au adus în discuţie până în prezent; domeniul în care „conceptul” poate 
fi aplicat este, ce-i drept, restrâns. 

SENIN 2 „s.n. (Regional) Stâncă (Bughea de Sus - Câmpulung). în stânga piatră, 
în dreapta piatră, cât vedea cu ochii numai piatră, seninuri dă pietri! O. BÂRLEA, 
A.R 1,162”. După cum se vede, singularul din titlu a fost refăcut după plural: cf. tain 
(tainuri), venin (veninuri). DLR notează: „Etimologia necunoscută”. 

SENINARE 2 „s.f. 1. (Prin Transilv.). Stâncă (înaltă). Sute de alţi locuitori îşi 
căutasem scăpare prin văgăunile şi seninarele munţilor. BARIŢIU, P.A. I, 375. La 
dreapta, ziduri numai din seninări. ap. CADE. Intrarăm în limanul Cel minunat, 
cu seninări înalte. MURNU, O. 162, cf. CADE, SCRIB AN, D., VICIU, GL. 2. 
(Rar) Lespede netedă. Stânci care îşi încalecă semnările lor ap. TDRQ cf. SCRIB AN, 
D.” Pluralul firesc este seninări, dar din sursa Bariţiu se înregistrează şi fonna semnare, 
ca şi cea a singularului. Pentru etimologie se trimite la sănina 1 . Cât de întemeiată este 
această apropiere etimologică vom vedea după ce vom analiza cuvintele. 

Tema este comună ambelor cuvinte: primul a rezultat printr-un transfer metasemantic 
(prin intennediul metasememelor 1 ), iar cel de al doilea este un derivat al primului. Cuvântul 
pe care îl presupunem, deocamdată, ca fiind la baza amândurora este SENIN 1 , -Ă 
„s.n., adj. 1. Stare a cerului lipsit de nori [...]; p. ext. bolta cerească, înaltul cerului...”. 
Asupra celorlalte sensuri şi contexte în care apare cuvântul nu insistăm. 

Evident, simpla afirmaţie că senin 1 şi senin 2 sunt un singur cuvânt polisemantic, 
deci că senin 2 ar fi rezultatul unei extensiuni semantice, nu este suficientă. Oricum, senin 1 
„înalt al cerului; boltă cerească” şi senin 2 „stâncă” sunt, indiscutabil, componente ale 
unui anumit peisaj. Dacă vom reproduce definiţia dată cuvântului peisaj, preluată din 
DLR, lucrurile vor apărea mai clare: „s.n. 1. Parte din natură care fonnează un ansamblu 
artistic [subl. n., V.I.] şi este prinsă dintr-o singură privire”. Credem că este important 
să reţinem ambele sintagme, atât cea subliniată („ansamblu artistic”), cât şi precizarea 
„prinsă dintr-o singură privire”. 

Pentru privitor, muntele, crestele impunătoare ale acestuia sau colinele domoale 
se contopesc cu cerul, pe care se profilează, cu vegetaţia, parte integrantă a reliefului, cu 
norii sau negurile, cu evenimentele meteorologice, fie chiar şi vremelnice, adică ploaia, 
ninsoarea, furtuna, fulgerele etc. Mai mult chiar, astrele cerului se mişcă în raport cu 
reperele terestre: răsăritul, evoluţia şi apusul lor se petrec intr-un cadru marcat de 
elementele reliefului. Asupra acestor lucruri am insistat mai detaliat cu alte prilejuri 2 . 

Foarte adesea, denumirile elementelor de relief şi ale celor meteorologice apar 

împreună, în aceleaşi contexte, în literatura populară şi în cea cultă, ca în următoarele 
exemple preluate din DA şi DLR: „Neguri de brădet se-ntind” (Şt. O. Iosif); „La răsărit 
se grămădiseră munţi de nouri” (M. Sadoveanu); „Stă Negoiul mohorât / Cu-a lui negură 
bătrână, / Care-i ţine de urât” (G. Topârceanu); „Ceahlăul ridică din pâclă forturile 
vinete” (Cezar Petrescu). 

Putem afirma că, în multitudinea de motivaţii care stau la baza creării cuvintelor, o 
dată cu resursele etimologice interne: moneme (sufixare, prefixare, compunere, 
schimbarea categoriei gramaticale), metasememe (tropii semantici: metaforă, metonimie, 
sinecdocă, hiperbolă etc.), contaminări etc. în cazul cuvintelor care desemnează 
elementele componente ale peisajului, ca ansamblu unitar, dar şi „artistic”, trebuie să se 
aibă în vedere şi valoarea de impresie a peisajului. 

în cazul de faţă, sensul lui senin 1 „stare a cerului lipsit de nori” apare adesea în 
acelaşi context cu înalt (al cerului): cf. „Un nor cu muntele vecin / Plutea-ntr-acest 
imens senin” (G. Coşbuc); „Sus în seninul înalt, începură săjoace stelele” (L Agârbiceanu); 
„Nici o pata de nor nu plutea peste seninul albastru” (C. Hogaş). în acest ultim citat, 
senin este sinonim cu înalt (al cerului), cu boltă cerească. 

Că senin este sinonim cu înalt (al cerului) reiese şi din următorul citat pentru 
seninat: s.n. care, „(învechit şi regional)”, este sinonim cu senin „înaltul (cerului)”: Acum, 
o Cecilio, te văd strălucind ca o stea în semnatul întunecat al cerului, unde seninat 
şi-a pierdut într-atât legătura cu sensul de bază al lui senin „clair, serein”, încât admite o 
detenninare ca întunecat, contrară semantic. 

Aşadar, adj. senin devine, ca urmare a schimbării categoriei gramaticale, substantiv: 
senin „cer; bolta cerească”, „înalt al cerului”. Fără detenninant („al cerului”), senin este 
sinonim cu înalt atât ca adjectiv, cât şi ca substantiv. De data aceasta, senin iese din 
sfera semantică originară (senin, albastru, clar, curat, limpede etc.) şi trece în altă 
sferă semantică, adică a lui înalt „ridicat”, „aflat la înălţime”. Astfel de transferuri semantice 
se petrec curent în procesele de omonimizare, mai ales în cazul unor topome, cu un grad 
mic de toponimizare. Aşa, de exemplu, despre un nume topic, Ascuţita” (cu referire la 
caracteristica unei stânci numite astfel) nu se poate afirma cu certitudine dacă este vorba 
de un obiectiv topic indicat de un nominator (infonnator) ocazional, întâmplător deci, 
sau de un nume topic propriu-zis, încetăţenit în sistemul referenţial al colectivităţii. 

înălţimea unei stânci profilate pe seninul cerului provoacă, Iară îndoială, o anumită 
impresie care nu rămâne fără urmări pe plan lingvistic, încât transferul semantic senin 
„înaltul cerului” - senin „stâncă (înaltă)”, conturată pe sen inul (= înaltul) cerului pare 
destul de firesc. 

Cât despre seninare „stâncă (înaltă)”, acesta s-a creat după modelul altor perechi 
(nesufixat / sufixat): cf. grămadă /grămădare „grămadă de pietre aşezată la un loc” 
(DA, s. v. grămadă), stâlp /stălpare etc. S-ar putea reproşa că în primul exemplu dat 
baza este feminină, iar senin „stâncă”, temă a lui seninare „stâncă (înaltă)”, este de 
genul neutru, însă trebuie să observăm că neutrul (senin) a fost refăcut de glosatorii 
DLR; de aceea înclinăm să credem că, de fapt, singularul este senină, şi nu senin, 

pluralul acestuia fiind de tip arhaic, ca în mână, (mânuri), alamă (alămuri), ceartă 
(certuri) etc. 

în cazul că seninare provine din sănina „vb. I. Intranz. şi tranz. (Prin nord-vestul 
Munt.) 1. A (se) sui pe o înălţime, pe un vârf. Cf. UDRESCU, Gl. 2. A ajunge ori a face 
să ajungă repede la o situaţie materială bună” (sensul 2. este evident secundar, dezvoltat, 
prin metaforizare, din /.), ni se pare că derivarea lui (vezi în DLR „cf anina ”) din anina 
cu prefixul 5- este hazardată, chiar dacă admitem că dr. a (se) anina este înrudit cu ar. 
alin. „monter”, „gravir”, „s’elever”, înrudire de altfel respinsă: cf. „ar. alina „a se sui, a 
se urca” este alt cuvânt”, precizare făcută în partea de etimologie a lui anina (DA, s. v.). 
Exemplele date pentru a (se) anina nu prezintă nici un caz din care să rezulte că înseamnă 
„a (se) sui”, „a (se) urca”, ci doar „a (se) agăţa”, „a (se) atârna (de ceva)”: vezi ANINA 
„vb. I. Tranz. şi reflex. 1. Tranz. Aagăţa, a atârna, apune”, cu diverse exemplificări; „4, 
Refl. A se căţăra, a se cocoţa”. Exemplul nu este însă convingător. „Copiii s-or aninat în 
pom”. Nici în cazul adjectivului (provenit din participiu), exemplele nu justifică sinonimia 
cu a (se) urca, chiar dacă explicaţia dată cuvântului este: „1. atârnat, agăţat, cocoţat, 
urcat”, căci aninat din „... o piiale sau vro lână de aur undeva aninată..„unde te-ai 
aninat?”; „stă tot aninat pă sus”; „... grădini în aer aninate.. .” 3 nu este sinonim cu urcat, 
cu care se suprapune semantic doar ca rezultat final al acţiunilor exprimate de cele două 
verbe, nu şi în accepţiunea de „a pleca dintr-un anumit punct iniţial şi a deslăşura-o spre 
punctul final”. Admiţând înrudirea lui sănina cu anina, înseamnă că prunul este un derivat 
de la al doilea cu prefixul s-; care „are, în genere, valori puţin clare” 4 . Printre valorile de 
intensificare sunt date puţine exemple, nu însă şi sănina 5 . 

S-ar mai putea invoca fenomenul aglutinării pronumelui reflexiv se cu anina, 
eventualitate puţin probabilă, căci verbul nu se foloseşte doar la persoanele a IlI-a 
singular şi plural. 

în concluzie, senin 2 a dobândit înţelesul de „stâncă” printr-un procedeu 
metasemantic, în cuprinsul căruia se găseşte, după opinia noastră, şi acest „concept”, 
valoarea de impresie a elementelor componente dintr-un peisaj, ca „ansamblu artistic”, 
privelişte „prinsă dintr-o singură privire”. Seninare 2 , sinonim cu senin 2 , cu precizarea 
suplimentara: „stâncă (înaltă)”, este un derivat, fie după modelul lui grămădare, fie ca 
infinitiv lung al lui sănina, devenit substantiv. Este necesar să reţinem că refacerea lui 
senin 1 din seninuri este arbitrară, fiind vorba mai degrabă de un substantiv feminin: 
senină, acomodat ca gen după modelul lui stâncă. Pe de altă parte, nu senin (de fapt 
senină) derivă din sănina vb. (glosatorii DLR îl dau de fapt ca posibil etimon al lui 
seninare), ci sănina derivă din senin(ă), ca a ponorî din ponor: cf. Nu cumva [...] să 
teponorăşti să cazi (DLR, s. v. ponorî). 

Apărut în LR, XLVII, nr. 5-6, p. 337-344, Bucureşti, 1998 

1 Vezi Elena Slave, Supramotivarea, în „Probleme de lingvistică generală”, voi. VI, Bucureşti, 
1977, p. 100-101. 

2 Vasile loniţă, Nume de locuri din Banat, Timişoara, 1982, p. 77-80 (v. şi supra, 55 ş.u.). 

3 Sergiu Drincu (redactor). Dicţionarul subdialectului bănăţean, voi. II, Timişoara, 1986, p. 

68-69. 

4 I. Rizescu, în Formarea cuvintelor în limba română, voi. II, Bucureşti, 1978, p. 217. 

5 Ibidem. 


NOTE LEXICALE ŞI CONTRIBUŢII ETIMOLOGICE 

1 . 

Mai întâi câteva chestiuni de ordin general şi principial. Dicţionarele limbii române 
cuprind un număr însemnat de cuvinte a căror etimologie nu se cunoaşte. Printre ele se 
găsesc cuvinte de largă circulaţie, folosite de toţi vorbitorii limbii române, cuvinte încă 
vii. Altele circulă doar în anumite zone ale tării sau aparţin categoriei arhaismelor. 

Merită oare depuse eforturi pentru desluşirea originii unor astfel de cuvinte? Şi 
punându-ne întrebarea, ne gândim la cele cu caracter regional sau arhaic. Părerea noastră 
este că nu trebuie să minimalizăm importanţa acestor cuvinte, chiar şi numai pentru 
faptul că ele au fost admise ca elemente de inventar ale vocabularului românesc. 

Asemenea cuvinte au exercitat (şi exercită) uneori un fel de fascinaţie pentru 
cercetători (mai bine spus pentru unii cercetători), fiind suspectate ca elemente lexicale 
autohtone, însă voind să demonstreze neapărat că ele sunt de origine traco-dacică, fără 
argumente temeinice, cercetătorii de care aminteam nu fac altceva decât să îngroaşe 
lista cuvintelor aşa-zis autohtone. O altă cale comodă este aceea a explicării acestor 
cuvinte din limbi cu care limba română a venit în contact de-a lungul istoriei: simple 
asemănări fonnale şi vagi apropieri semantice sunt suficiente pentru a declara că ele 
sunt de origine maghiară, bulgară, sârbocroată sau ucraineană, ceea ce nu totdeauna 
corespunde adevărului ştiinţific. 

Adevărul este că de multe ori originea unor astfel de cuvinte se află în chiar limba 
română, adică s-au născut prin derivare sau prin transferarea sensurilor iniţiale potrivit 
cu procedeele metasemantice (metaforă, sinecdocă, metonimie, hiperbolă). 1 

poiede 

Cuvântul poiede, glosat şi în varianfele poiadă, poiade, poiedie, puiede, puiedie, 
cu atestări care îi conferă caracterul de element lexical vechi şi popular, poartă menţiunea 
„etimologia necunoscută” (DLR, s.v.) 2 . Sensurile „mulţime, grămadă, puzderie” reies 
din: poiadă de lăcuste (Miron Costin ),poiedea oştii turceşti (IonNeculce), precum şi 
din: s-a mulţitpoiedea asta, poiedie de lăstari 3 ; iar cu valoare adverbială din: se 
prăsiră poiedie. Sensurile „năvală, incursie, invazie”, consemnate de DLR sub punctul 
2, sunt evident, secundare, cel iniţial fiind înţelesul general de „mulţime”. 

Atestărilor de mai sus, consemnate de DLR li se cuvin cele desprinse dintr-o 

cronică bănăţeană: „Eu am întrebat moşi vechi bătrâni: „Când s-au lucrat culmile munţilor, 
în pădure?” Ne-au zis că „Când au fost poedia pe-aicea, adică mâncăturile, ci se bătea 
şi fugărea” [ 1, p. 91 ]. Cu câteva pagini mai în faţă, la aceeaşi întrebare pusă de cronicar, 
i s-a răspuns de asemenea: Când au fost poedea pe aicea şi din nou cronicarul explică: 
mâncăturile, adecă legheonele, reghimentele [1, p. 59]. Cuvântul mâncătură cu 
care se explică de ambele dăţi poiede nu este menţionat de editor în glosarul final, dar el 
are înţelesul vechi de „exploatare, spoliere, jaf’, cf. Multe mâncături şi jafuri au 
făcut (DLR, s.v.). Oricum, din cele două citate extrase din Cronica Banatului, înţelesul 
lui poiede nu este prea limpede, dar el se apropie mult de sensul menţionat ca secundar 
de DLR, adică „năvală, incursie, invazie”. 

Aflăm, în schimb, cuvântul clar explicat de N. Densuşianu: „Mai demult, ne spune 
o tradiţie din comuna Zelişteanca, judeţul Buzău, a făst pe locurile astea lumea deasă 
(s.n -V. I.) ş i pentru aceea se chema puiedie” [2, p. 59]. „Iar din comuna Băseşti, 
judeţul Fălciu, ni se relatează: «Prin cuvântul poiedie înţeleg bătrânii lume multă încât nu 
mai încăpea să mai stea la un loc» [2, p. 59], iar în altă parte se spune că «După alte 
tradiţii, această movilă, înaltă de 18-25 m<.. .> ar fi făcută din timpul Poediei sau al 
lumii multe (s.n- V.I)»” [2, p. 78], 

O altă mărturie absentă din DLR este cea adusă de Ştefan Paşca intr-un articol 
mărunt: locuitorii aşezării Cioara sunt numiţi de cei din Tărtăria (ambele în judeţul Alba) 
Poede, cu explicaţia: puiede, poiede „mulţime mare de oameni sau de animale” [3, p 
211 ]. 

Aşadar, din mărturiile celor anchetaţi de N. Densuşianu se înţelege clar că sensul 
principal al lui poiede este acela de „mulţime de oameni”, sens care s-a extins şi asupra 
altor fiinţe (lăcuste) sau chiar la lucruri (lăstari). înţelesul este întărit de mărturia lui Ştefan 
Paşca. Apoi, plecând de la imaginea unei mulţimi puse în mişcare (îndreptată, de regulă, 
asupra unor locuri, dar şi asupra altor oameni, care stăpânesc locurile respective), s-au 
dezvoltat sensurile: „năvală, incursiune (militară), invazie”, acţiuni însoţite de, jaf, spoliere”. 

A se prăsi din sintagma se prăsiră puiedie este sinonim cu „a (se) înmulţi, a 
pui” 4 . Verbul a pui are un dublet derivat cu ajutorul sufixului -ezi: apuezi, intranzitiv, 
considerat, de asemenea, învechit, cu sensurile: „a veni în mare cantitate, în mare număr 
(şi năvalnic), sinonim cu a năpădi, a năvăli, cf. „A ieşit ca un râu din Eden, puiezând cu 
valuri line”, sau tranzitiv, prin Muntenia (complementul indicând suprafeţele), în forma 
poiezi, cu sensul: „a acoperi, a umple cu fiinţe” (DLR, s.v.). Chiar şi a pui nu înseamnă 
numai „a se îmnulţi”propriu-zis, ci şi „a se răspândi în număr mare”; cf.: [Lăcustele] au 
puiat în câţiva ani, cât primejduia ţara să moară defoame (DLR, s.v.). Din a pui a 
rezultat derivatul puiet, cu sens colectiv. 

Printre sinonimele lui mulţime (cf. O mulţime de duşmani) se menţionează, alături 
de duium, grămadă, potop, puhoi, puzderie, sumedenie şi poiede [4, p. 551 ]. Lipsesc 
din această monumentală lucrare dedicată sinonimelor limbii române două cuvinte: 
jumedie „copii mulţi”, deci „o mulţime de copii”, precum şi pojădie, indicat de DA ca 
sinonim al lui jumedie, absentă pe care o înţelegem mai ales în cazul lui pojădie, care nu 

a fost preluat din fişierul dicţionarului tezaur al limbii române, de vreme ce DA îl indică, 
iar din DLR lipseşte. DAmai menţionează alături de jumedie pe jumet „popor, mulţime” 
(cf. multjumet de om) provenit - ni se precizează - din a junii, cu referire la un joc de 
copii, echivalent cu de-a mijitul. Şi jumet lipseşte din dicţionarul de sinonime amintit. 
DA mai face precizarea că jumedie e modificat după sumedenie (s.v.). 

Analogia este socotită un „principal mijloc al derivării”, în sensul că după modelul 
unor cuvinte deja existente, limba îşi fonnează altele noi [5, p. 50]. Acest adevăr se 
verifică în multe alte situaţii ale lexicului limbii române şi nu este cazul să insistăm aici 
asupra acestui capitol. 

Din punct de vedere semantic, înrudirea lui poiede (poiedie, puiedie) cu apuiezi 
este evidentă. Forma cea mai apropiată de a puiezi este puiedie. Pe de altă parte, şi a 
puiezi are o variantă fonnală cu -o în loc de -u, adică o poiezi. Un derivat *puiezie din 
a puiezi este absolut firesc, iar acesta, prin analogie cu sumedenie, sau alte cuvinte, ca 
jumedie, pojădie, amintite mai înainte şi înrudite ca sens, a devenit puiedie (poiedie 
etc) ca livede (livadie) „singular analogic dinpl. livezi”, cum precizează DA (s.v. livadă). 

în privinţa accentului, trebuie să remarcăm că cel indicat de DLR este dedus, 
nereieşind din nici o sursă citată. Evident că variantele poiădă, poiăde, poiede, puiede 
nu pot fi accentuate decât aşa, o accentuare pe prima silabă contravenind spiritului limbii 
române. Variantele poiedie, puiedie pot fi accentuate şi pe silaba ultimă, adică: poiedie, 
puiedie. 


teică 

Importanţa teiului în industria casnică tradiţională a românilor este atestată de 
numeroase mărturii. Scoarţa de tei se recolta, se îmnuia întocmai cânepei şi inului 5 , iar 
din fibrele obţinute se confecţionau funii, cunneie, cu care se legau diverse componente 
ale atelajelor, adăposturilor, împrejmuirilor etc, ba erau chiar folosite ca cingători: cf 
Să-mbrăca ca-ntr-un stan de cămaşă şi se incingeau cu tei (Dosoftei); Căruţa lui 
era ferecată cu teie, cu curmeie, însă era o căruţă bună (I. Creangă). 

Aşa cum funia de o lungime variabilă servea ca unitate de măsură agrară, apoi, 
prin extensie, cuvântul semnifica „lot agrar de o anumită suprafaţă, trecând, prin onimizare, 
în toponimie 6 , tot aşa şi cuvântul tei a traversat drumul de la „specie arborifică” la 
„esenţă lemnoasă”, apoi la „obiect confecţionat din această materie”, de unde „obiect 
specializat ca unitate de măsură”, pe urmă „lot de o anumită suprafaţă”. Deşi DLR nu 
consemnează evoluţia semantică a cuvântului în fazele „unitate de măsură” şi, respectiv, 
„lot agrar”, găsim mărturia în documentele vremii. Astfel în operaţia de distribuire de 
terenuri cu caracter definitiv „se efectua detenninarea agrodimensională a unor curele 
sau delniţe în cuprinsul unor racle al unui tei sau chiar al întreg hotarului sătesc” [8, p. 
167]; cf. curea „măsură de lungime (a 11 picioare); făşie lungă şi îngustă de pământ” 
(DA, s.v. curea)', raclă „suprafaţă de pământ cuprinsă între donă drumuri” (DLR, s.v. 
raclă)', delniţă „fâşie îngustă şi lungă de teren..., iar prin extensie, proprietate” (DLRM, 

s.v. delniţă). 

O altă dovadă a importanţei teiului o constituie numeroasele expresii ca: a lega 
două în tei „a reuşi să adune ceva avere”; a găsi (sau a lega) iei de curmei „a găsi 
pretexte; a înşira vorbe fără rost”; „a o duce greu, a fi sărac”; a se scurta teiele „a fi 
vreme puţină”; a mai lungi cuiva teiele „a păsui pe cineva”; a nu-lţine ieiele „a nu-1 
ţine curelele” etc. Din expresia cui de tei „lucru pe care nu te poţi încrede” mai reiese că 
din lemnul teiului, pretabil la prelucrare, se făceau şi cuie, e drept nu prea rezistente. 

Practic, din lemnul teiului se confecţionau linguri, fuse, talere, căuşe, albii, piese 
componente ale războiului de ţesut. în special vase cu diverse destinaţii, cum reiese din 
explicaţiile cuvântului teică : ,,a) cutie de lemn mobilă în care cad grăunţele din coşul 
morii, numită şi tigaie, tigăiţă, titirez; b) jgheab (mic) din care beau sau mănâncă păsările 
de curte, porcii etc.; c) covata de la piuă; d) jgheabul în care se strivesc strugurii; e) mic 
vas de lemn, legat de o prăjină, cu care se scoate apa dintr-un puţ; f) blidar”. Cuvântul 
mai e înregistrat în variantele teacă şi tecă, iar pentru origine este trimis la tău 4 , care prin 
nordul Munteniei, însemnează: „cupă făcută din lemn de tei, cu care se bea apa din 
fântână” şi căruia glosatorii i-au adăugat menţiunea „etimologie necunoscută”. Aşadar, 
nu se cunoaşte originea cuvântului teică. 

în primul rând, trebuie să remarcăm unica înregistrare a lui tău, cu circulaţie 
restrânsă, provenit dintr-o sursă nu prea sigură, respectiv listele de cuvinte publicate de 
revista Cum vorbim, dar şi menţiunea materiei din care se confecţiona obiectul: „lemn 
de tei”. Dacă tău este, după cum presupunem, o variantă a lui teu, ceea ce este posibil, 
căci există alte asemenea perechi: sf. tehui/tăhui, iebeică/tăbeică, teciune/tăciune, 
teleleu/tălă/eu, teu/tău (pronume), înseamnă că între teu (tău) „cupă făcută din lemn 
de tei” şi tei, „esenţa lemnoasă” se află o legătură semantică nonnală: de la „materie” la 
„obiect (confecţionat din această materie)”, teu fiind un singular refăcut de la un fals 
plural; cf. grindei cu varianta grindeu (DA, s.v.) sau existenţa în paralel a lui tu/ei şi 
tuleu (DLR, s.v.). 

Derivarea din tei, a lui teică cu sufixul -ică sau a lui teacă cu sufixul -ucă nu ridică 
probleme, mai cu seamă că există multe alte cuvinte, denumiri de obiecte, cu aceeaşi 
terminaţie, fie etimologică, fie derivate ale limbii române: cf. grindeică, scurteică, suveică, 
tindeică etc. 

Cuvântul tei cunoaşte şi alte derivate: teios, -oasă adj. „tare şi fibros, aţos, aspru 
la pipăit”; a teiuşa, vb. „a deveni fibros, teios”; teiuş „pădure mică de tei”; teişor şi 
teiţă cu diverse sensuri; reţinem, în mod deosebit, pe teier „prăjină lungă de care sunt 
legate curmeie de tei, folosită pentru a speria peştii de pe fundul apei şi a-i goni spre 
plasele de pescuit”, pentru că este un exemplu similar de creare a denumirii unui obiect 
de la numele materiei din care este confecţionat, ca cel al lui teică (teucă), cu sensurile 
arătate şi pentru care dicţionarele nu-i precizează originea. 

în concluzie, trebuie căutată minuţios originea unor cuvinte cu „etimologie 
necunoscută” în limba română, recurgând atât la mijloacele de creare cu sufixe, prefixe, 
compunere sau analogie, cât şi la aşa-numitele mijloace metasemantice (metaforă, 

metonimie, sinecdocă, hiperbolă), prilej cu care suntem obligaţi să aplicăm studiul 
cuvintelor conform cu principiul „Cuvinte şi lucruri”, de unde necesitatea unor analize 
interdisciplinare şi pluridisciplinare, prin antrenarea etnografiei, folclorului, onomasticii 
etc. 


BIBLIOGRAFIE 

1. Stoica de Haţeg, Cronica Banatului. Studiu introductiv, ediţie, glosar şi indice 
de Damaschin Mioc. Ediţia a Il-a revăzută, Timişoara, 1981. 

2. N. Densuşianu, Dacia preistorică. Text stabilit de Victoria Neagoe. Studiu 
introductiv şi note de Manole Neagoe, Bucureşti, 1986. 

3. Şt. Paşca, Supranume colective intercomunale, în DR, VIII, p. 211. 

4. Seche I., Seche M., Dicţionarul de sinonime al limbii române, Bucureşti, 

1982. 

5. Philippide AL, Opere alese. Teoria limbii. Ediţie de G. Ivănescu şi Cannen 
Gabriela Pamfil. Cu un studiu introductiv şi comentarii de G. Ivănescu, Bucureşti, 1984. 

6. Ioniţă V., Nume de locuri din Banat, Timişoara, 1982. 

7. Iordan I., Toponimia românească, Bucureşti, 1963. 

8. Sthal H. H., Studii de sociologie, Bucureşti, 1972. 

Apărut în Revista de lingvistică şi ştiinţă literară, 

nr. 3,p. 93-95, Chişinău, 1992 

1 Cărora le-am adăugat principiul valorii de impresie sau al semantismului emoţional ( supra , 

183). 

2 Totodată, cuvântul are o largă răspândire, după cum se va vedea, fiind atestat în Moldova, 
Muntenia, Hunedoara şi Banat, precum si în sudul Transilvaniei. 

3 Când nu indicăm o altă sursă, exemplele sunt extrase din lucrările lexicografice citate (DA 
si DLR). 

4 Cum reiese din definiţia cuvântului (DLR, s.v.) [vezi şi: 4, p. 719]. 

5 Vezi lucrarea noastră. [6, p. 131], unde semnalăm gruparea de nume topice cu referire la 
certit, cele provenite din tei, alături de care se găsesc nume topice ca: Topita, Topenia, referitoare 
la „topitul scoarţei de tei”. 

6 Cf. Funii, nume topic în hotarul satului Ilova (jud. Caraş-Severin); cf. Sfoara-Nucetului 
(Târgovişte), citat de Iorgu Iordan [7, p. 83]. 


2 . 

Punctele de vedere şi principiile pe care ne-arn sprijinit în stabilirea sau îndreptarea 
etimologiilor unor cuvinte din ultimul tom al DLR 1 le-am formulat cu alt prilej 2 . Precizăm 
doar că şi în cazul de faţă este vorba de cuvinte menţionate de DLR cu „etimologie 

necunoscută” sau de altele ale căror etimologii le socotim nesatislăcătoare. 

SAITOC, -OÂCĂ interj., s.n. şi adj. (Regional) 1. Interj. (Adesea repetat) Cuvânt 
care imită mersul săltat şi grăbit. 2. Săritură. 3.”Caremergesăltând”. ♦ (Prin sudul Olt.; 
despre copii) „Neastâmpărat”. Ca inteijecţie se menţionează şi varianta saioc. Pentru 
toate acestea DLR consideră că explicaţia constă într-o onomatopee. în realitate, este 
vorba de un derivat (adjectiv şi substantiv) alcătuit cu sufixul -oc, -oacă de la varianta 
dialectală a verbului sări; cf. prez. ind. sai, săi, saie, săiţi; prez. conj. să sai, să saie 
etc., forme înregistrate în diverse zone ale ţării (DLR, s.v. sări), cf. ţăştoc „copil 
zburdalnic”; uitoc „uituc” 3 . 

SÂPĂ. Sub acest titlu se menţionează: „III. Compus: (Bot.; regional) sapă- 
sălbatică = brânduşă de toamnă (Colchicum autumnale) (Beba Veche - Sinnicolau 
Mare)”, cu trimitere la ALR1,1941/49. Este puţin probabil să fie vorba de un fonetism 
specific graiului local sau de unul particular, accidental. Mai degrabă este o eroare în 
notare; cf. tennenul botanic compus: ceapă-sălbatică, precum şi ceapa-ciorii, denumire 
a aceleiaşi plante (Borza, D 50), denumire datorată bulbului plantei respective. în 
consecinţă, cuvântul se cuvine glosat sub titlul ceapă, şi nu sub sapă. 

SĂLBĂŢÎE s.f. (Bot.) „Plantă erbacee din familia gramineelor, cu tulpina rigidă, 
[...], zâzanie”. Atât cuvântul titlu, cât şi variantele sălbăţă, sălbătă, sălbătea, selbăţea 
nu-şi justifică întru nimic originea în cuvântul salbă. Trebuie să se ţină seama că planta 
are „fructe otrăvitoare”, creşte (şi) prin locuri părăginite şi provoacă, după cum indică 
alte denumiri ale speciei Lolium temulentum, tulburări de comportament celor care o 
folosesc (beţie, nebuneală; cf. zâzanie, care nu mai are nevoie de explicaţii). Apropierea 
fonnală de tema, productivă în compunerea numelor de plante, salbă (cf. salbă-mare, 
salbă-moale, salba-dracului, salbă-răioasă etc.) explică de ce în DLR s-a indicat, ca 
etimon al sălbăţiei, cuvântul salbă. Trebuie să se aibă în vedere însă sensurile lui sălbatic, 
-ă, dintre care reţinem: „ 1. Care se manifestă cu o violenţă, o forţă, o intensitate 
extraordinară”; apoi: „ 3. (despre oameni) Care are manifestări nestăpânite; aprig, 
impulsiv” (DLR, s.v.). Toate acestea constituie argumente pentru a accepta drept etimon 
al fitonimului sălbăţie cuvântul sălbatic, şi mi salbă. 

SĂRĂŢEL. „3. s.m. (Prin Bucov.) Numele unei păsări mici cu pene galbene, 
nedefinită mai de aproape”; exemplificat cu „Sărăţelul cântă numai seara”. Cuvântul 
este explicat de DLR ca un diminutiv al lui sărat, când de fapt are la bază varianta 
dialectală a lui seară (sară), obişnuită în zona unde se indică prezenţa sărăţelului, 
dovadă fiind şi caracteristica păsării: „cântă numai seara”. 

SĂRĂŢÎCA. „ 2. s.f. art. (Prin Dobr.; în forma sărăţica) Numele unui dans popu¬ 
lar (învârtită)”; cu exemplificarea:, Alteori se juca sărăţica, cu paşi repezi înainte şi înapoi”. 
DLR consideră că etimonul numelui de dans popular (sărăţica) este sărat „care conţine 
sare”. Socotim că numele în cauză provine din sări vb., cu referire la caracterul dansului 
(săltat, sărit, vioi). 

SCĂIÂNCĂ s.f. „(Regional) Nume dat unui soi de strugari care se coace timpuriu 
(Pietroasa de Jos - Mizil)”, menţionat cu „etimologia necunoscută”. Cuvântul provine 


191 



de la denumirea uneia din localităţile aflate în zona respectivă: Scăieni (jud. Prahova şi 
jud. Buzău). 

SCHEUŞANĂ s.f. „(Prin Ban.) Numele unei păsări neidentificate mai de 
aproape”. Etimonul acestui nume de pasăre provine din scai, fiind vorba de ecosistemul 
în care trăieşte cu predilecţie pasărea în cauză; cf. un alt nume al scatiului, scai (DLR, 
s.v. scai), precum şi numele de păsări scaiete, scăier, scăişor, scăiuşel, toate provenite 
din scai. Cât despre fonetism, menţionăm localitatea Scăiuş din Banat, toponim colectiv- 
local (scăiuş < scai; cf. teiuş < tei), pronunţat de localnici Scheuş; locuitorii acestui sat 
se numesc scheuşani; cf. şi antroponimul cunoscut nouă: Scheuşan 4 . 

SCLEPŢÂ vb. I. Tranz. „(învechit, prin Transilv.; complementul indică lemne) A 
despica mărunt, a face aşchii, surcele; (regional) a sclepenţi; cf. scleafă, sclefă ”. Cele 
două cuvinte la care raportează DLR pe sclepţa sunt variante ale lui şcleajă, respectiv 
şclefa (DLR, s.v.). în acest caz se ignoră existenţa cuvântului clepţ s.m. „scândurică de 
brad (desfăcută cu barda) [...]”, pentru care se indică etimonul: rus., rut. klepka 
„scândură, doagă” (DA, s.v. clepţ). Indiferent de temeinicia acestei etimologii, sclepţa 
vb. trebuie trimis la clepf. 

SCOPĂU subst. „(Regional; cu sens neprecizat, probabil) Zară”. Cuvântul trebuie 
pus în legătură cu verbul scoace „1. Tranz. (Popular; complementul indică laptele acru) 
A încălzi sau a fierbe pentru a închega şi a transfonna în brânză; p. ext. (complementul 
indică smântână) a încălzi sau a fierbe ca să se aleagă untul”. Scopău s-a fonnat de la 
participiul lui scoace: scopt > scop(t)ău. 

SCUIPĂ s.f. „(Prin nord-vestul Munt.; cu sens neprecizat, probabil) Batistă”. în 
cazul de faţă nu mai este vorba de etimologie, indicată corect de DLR: cf. scuipa. 
Scuipă este, intr-adevăr, un postverbal, numai că nu înseamnă „batistă”, cum se de¬ 
duce, cu probabilitate, din unicul citat: „Aoleo, măi, bărbate, că toată zâua plâng - cu 
scuipa pă ochi - că mă gândesc că o să te omoare”. Plânsul este prefăcut şi, ca să se 
dea mai multă crezare, ochii sunt umeziţi cu scuipat, aşa că am putea spune că scuipă 
înseamnă „scuipat”. 

SCULBUŢÎ. „vb. IV. Tranz. (Regional; complementul indică apa dintr-o sticlă) 
A clătina, a agita”. Cuvântul ar fi trebuit glosat la un loc cu scobâlţi „vb. IV. Intranz. 
(Regional) A aluneca, a cădea; a se clătina”, explicat de DLR ca „formaţie 
onomatopeică”. Amândouă s-ar fi cuvenit a fi corelate cu cobălţâi „vb. IV. A (se) 
scutura apa intr-un vas”. S-au ignorat şi de data aceasta variantele fără prefixul s- 
(Supranota 5). DA indică pentru cobălţâi, ca etimon, siv. kolebati „a agita”. 

SCULÎ „vb. IV. Tranz. (Prin vestul Transilv.) A isprăvi”. Derivarea verbului din 
sculă „instrument, unealtă, ustensilă etc.” nu este deloc hazardată, căci cel care a folosit 
cuvântul (şi l-a explicat) a avut în vedere rezultatul folosirii unei scule, al scutitului. 

SEMENÎ 2 „vb. IV. Tranz. (Regional; complementul este peretele) A unge cu 
pământ”. Cuvântul se cuvine menţionat sub acelaşi titlu (unic) cu semeni 1 „vb. IV. Tranz. 
(Regional; complementul indică şindrila) A reteza pentru a avea aceeaşi mărime”, explicat 
prin semăna 2 „a face asemenea, de aceeaşi mărime”. Demn de menţionat este faptul că 

ambele (?) cuvinte sunt înregistrate în aceeaşi zonă. A unge cu pământ (pereţii) înseamnă 
„a netezi”,„a face peretele „asemenea” pe toată suprafaţa lui”. Cât despre semeni = 
asemenea „a face asemenea”; cf. semănător, -oare = asemănător, -oare (DLR, s.v.). 

Apărut în LR, XL, nr. 5-6, p. 262-265, Bucureşti, 1991 

1 Tomul X. Partea 1 (S - SCLĂBUC), Partea a 2-a (SCLADĂ - SEMINŢĂRIE). 

2 Vasile C. loniţă, Observaţii... (supra , 135). 

3 Pentru diverse valori şi originea sufixului -oc, -oacă, vezi Finuţa Hasan, In legătură cu 
etimologia sufixelor -ac, -ec, -ic, -oc, -uc şi -ag, -eg, -ig, -og, -ug, în SMFC, VI, p. 50-51. 

4 Pentru fonetism cf. cămeşă > kimeşă, scăp (ind. prez. I de la scăpa) > skep etc. 

5 Trebuie să se aibă în vedere existenţa, în limba română, a perechilor cu s- şi fără prefix, atât 
de frecventă în limba română (v. Institutul de Lingvistică din Bucureşti, Formarea cuvintelor în 
limba română. II. Prefixele, Bucureşti, 1987, p. 215-220). 

3 . 

Avem în vedere o anumită categorie de tenn eni comuni, şi anume pe cei 
aparţinători nomenclaturii etnobotanice, bogat reprezentate în totalitatea lexicului 
românesc. 

Motivul principal pentru care ne-am oprit asupra denumirilor populare de plante 
este faptul că un număr apreciabil din rândul lor figurează în dicţionarul tezaur al limbii 
române (DA, DLR) cu menţiunea „etimologie necunoscută”. Observaţiile de faţă vor 
încerca descifrarea etimologică, a unor asemenea tenneni. 

darie 

Unei plante din specia Sedum (numită rom. şi dragoste sau drăgostiţă ) i se mai 
spune şi iarba-datului-şi-a-faptului, denumire clară, dacă vom aminti că datul şi faptul 
înseamnă acelaşi lucru: „farmece, vrăji, făcături etc.”. Majoritatea plantelor cu nume 
derivate din aceste cuvinte, ca faptnica (faptnicul) de exemplu, sunt socotite remedii 
împotriva farmecelor, făcăturilor. 

Pedicularis campestris, o plantă erbacee, cu flori galbene, numită şi sfeştnic, 
din cauza florilor dispuse intr-un spic lung, cu fructe în fonnă de capsulă, se mai numeşte 
şi darie. Decoctul dariei se bea, iar cu buruiana fiartă se oblojeşte pentru durere de 
stomac; creşte prin pădurile munţilor; numai babele o cunosc (DA, s.v.). Cuvântului nu 
i se dă vreo explicaţie etimologică. Or, fitonimul are în alcătuirea sa aceeaşi temă ca şi 
datul, adică infinitivul lung al verbului a da, acomodat după alte nume comune. Un 
argument suplimentar este că dare înseamnă şi „farmec”, „fapt” (DA, s. da); aici este 
exemplificat cu un fragment dintr-un descântec desprins din colecţia lui S. FI. Marian: 
„Să mă limpezească / De toată ura,... / De toată darea, / De toata făcarea”. 

forostău 


Este foarte important să se coroboreze descântecul, ca piesă de folclor, ca docu¬ 
ment lingvistic, cu numele plantelor utilizate în practica „tratamentului”, precum şi cu alte 
date de ceremonial. In felul acesta se netezeşte calea spre descifrarea originii unor tenneni 
etnobotanici. 

Foarte multe plante îşi trădează virtuţile terapeutice prin numele purtat. Despre 
scrântiţă se spune că, fiartă şi îngroşată cu tărâţe de grâu, este folosită la scrântituri. 
Aceeaşi întrebuinţare va fi avut-o sau o are încă scrăntitoarea (Potentila), căreia i se 
mai spune scrântea, scrânteală, buruiana-scrântului, iarba-scrăntiturii, scrintie 
(Al. Borza, Dicţionar etno-boianic cuprinzând denumirile populare româneşti şi în 
alte limbi ale plantelor din România, Bucureşti, 1968, indice). Aceeaşi specie se mai 
numeşte şi forostoi, denumire care nu ne-ar spune nimic dacă nu am şti că a forostoi, 
cu variantele a forostroi şi a forostoi, în s eamnă (prin Transilvania şi Bucovina) „a uni, a 
lipi” etc.; „a căli”, deci „a întări”. Cu referire la răni sau la frânturi, de fapt, în general, 
despre anumite boli, „a vindeca”. într-un descântec se spune:„Aşa să se forostească / 
Mâna lui (cutare) / Cum forosteşte / Ţiganul fierul” (cf. DA, s .forostoi). Forăstău se 
mai spune la încă alte patru specii: Gensita, „folosită în medicina populară la fracturi şi 
zdrobituri”; Heliantheum, numită, prin etimologie populară, şi ferestrâu sau 
hierăstăietoare, dar şi iarba-osului, denumire elocventă. Specia Origanum (sovârvul) 
se mai numeşte pe alocuri şi forăstău sau furustău. 

A forostoi „a uni” a dezvoltat şi sensul „a închega”, căci Veronica-persica se 
numeşte (accidental?) şi forostoi, dar alte denumiri ale ei indică folosirea plantei în 
afecţiuni ale vintrelor, „diaree” sau „dizenterie”. 

Aşadar, toate denumirile plantelor respective derivă din verbul a forostoi, cu 
variantele respective, cuvânt provenit din magh .forrasztani (DA, s. forostoi). 

marinuţă 

Unei plante cu acest nume, insuficient definită, despre care ştim doar că este 
„întrebuinţată la tratarea anumitor boli ale cailor”, i se dă următoarea explicaţie etimologică: 
de la numele personal Marinuţa, ceea ce nu corespunde realităţii. 

Marina (Mărina) este numele unei sărbători religioase. Despre acest personaj 
aflăm o mulţime de date în răspunsurile la chestionarele lui N. Densuşianu (A. Fochi, 
Datini şi eresuri populare de la sfârşitul secolului al XlX-lea: răspunsurile la 
chestionarele luiNicolaeDensuşianu, Bucureşti, 1976, p. 189-192). Este un personaj 
benefic, căci fereşte casele şi semănăturile de foc, de trăsnet şi de piatră, de fiare, dar şi 
pe om şi animale de diverse boli (pocială, epilepsie, muţeală, pocinoage etc.). 

Fără îndoială, între marin „numele dat unor bube sau inflamaţii, de obicei purulente, 
la oameni şi la animale”, sau, în alte locuri, „crampelor la stomac”, şi Mărina, personajul 
amintit, există o legătură: fie în sensul derivării numelui comun din cel propriu, aşa cum 

propune DLR (s.v. marin), fie prin etimologie populară, măriri având cu totul o altă 
origine, după cum argumentează N. Drăganu, adică din lat. malignare sau * mălină re, 
din care a provenit mai întâi a se mărina, mărin fiind în acest caz un derivat regresiv 
(DA, IV 2 , p. 744). 

Inexplicabil, DLR nu preia din dicţionarul lui Al. Borza pe mărină (Tanacetum 
vulgare), planta folosită în medicina populară la „crampe la stomac şi diaree” (Borza, 
op. cit., p. 168). Oricum, indiferent de originea lui mărin (boala), numele plantei mărină 
trebuie raportat la acesta, iar marinuţă (planta) este un derivat al lui mărină, un fals 
diminutiv, ca atâtea alte nume de plante. 

năvrăpei 

Despre Năvalnic, personaj al mitologici populare, există o legendă potrivit căreia 
„ar fi căzut din cer de frumos”. Pe de altă parte, planta omonimă, năvalnicul, împreună 
cu mătrăguna şi cu alte ierburi, este bună de „tăcut de dragoste”. Descântat, se poartă 
la brâu sau în sân, în credinţa că aduce noroc purtătoarelor, iar peţitorii „vor da năvală” 
să le ceară. 

Unei întâmplări neplăcute (survenite pe neaşteptate) i se spune năprasnă, iar 
năprasnic (planta), derivat al lui năprasnă, are multiple sensuri, dintre care cel de bază 
conţine ideea de „lovire neaşteptata şi cu urmări”. Or, „dragostea fulgerătoare” este 
cauză a unor neplăceri, un fel de năprasnă. 

Dintre diversele sensuri pe care le are a se prăvăli, cu referire la obiecte (stânci, 
arbori, apă etc.), dar şi la om sau animale, reţinem înţelesul general de „a cădea cu 
violenţă, a se prăbuşi, a se nimici”. Cauza poate fi concretă, clară, dar şi abstractă, 
obscură. Omul se poate prăvăli în luptă, izbit de duşman, dar şi de boală. Iar bolile erau, 
după cum se ştie, atribuite unor forţe obscure, necunoscute omului. 

Napraval este (în Bucovina) o plantă nedefinită mai îndeaproape; ea creşte prin 
pârloage şi fâneţe şi se foloseşte în medicina populara împotriva unor boli la păsările de 
curte (DLR, s.v.). în aceeaşi arie geografică, năprăvală este numele unei boli la animale, 
care se manifestă prin frisoane, dar şi „vreme rea, cu furtună, vijelie”, precum şi „om 
năprasnic”. Aşa încât apropierea lui năprăvală de năprasnic este justificată, precum şi 
de năpust „calamitate”, dar şi „duh rău, demon, necuratul”. 

Aşadar, predomină ideea de „a lovi pe neaşteptate” şi când este vorba de o 
anumită boală. 

Pentru a năvrăpi „a năvăli; a se năpusti”, DLR consideră că îşi are originea în v. 
siv. navrapiti (s.v.), aşa încât năvrăpei (planta) derivă din verbul respectiv, analogic cu 
năpust din a năpusti, acomodat după modelul falselor diminutive. 

noreă 

Reacţia plantelor (cu deosebire a frunzelor şi a florilor) la, lumină, respectiv la 

principala sursă de lumină, soarele, i-a frapat pe oameni şi, în consecinţă, le-anumit: 
floarea-soarelui, răsărită, dimineaţă, noptiţă, somnoroasă, zorele etc. Aceste 
denumiri sunt suficient de clare, nemaifiind nevoie de explicaţii speciale, suplimentare. 
După modelul lui zorea (pl. zorele), Mirabilis jalapa (frumoasa-nopţii, noptiţa sau 
zorelele-de-noapte) a fost numită pe alocuri narea sau norele-de-grădină (Borza, op. 
cit., 111-112). Dintr-o excesivă prudenţă, DLR ezită să-l explice pe norea din nor, 
cuvânt cu o bogată serie derivativă (nora vb., narat, noreală, noreaţă „vreme închisă”; 
noricel, norişor, norişte „cer înnorat”, noriu „de culoarea norilor”; noros, noruţ. 

Nu putem lăsa să treacă prilejul să facem o observaţie cu privire la un alt derivat 
al lui nor, după părerea noastră, şi anume noriţă, nume popular al lutreolei (Putorius 
lutreola), căci explicaţia dată de DLR, respectiv noră + suf. -iţă (s.v.), ni se pare 
nesatisfăcătoare. Simplul fapt că există un animal nevăstuica (Mustela nivalis), deci 
un fapt analogic, nu este suficient. Ar trebui să se ia în seamă caracteristica acestui 
animal, „blana, cu păr des, mătăsos, de culoare cenuşie-gălbuie sau cafenie (cu reflexe 
albastre)”, cum o defineşte DLR. Culoarea blănii animalelor sau a penajului păsărilor 
constituie adesea un punct de plecare în stabilirea denumirii lor. 

omeluţe 

Acesta este numele a două plante: a) „sisinei-de-munte” (Anemone alpina); b) 
plantă erbacee cu flori albe pe dinăuntru şi trandafirii pe dinafară; „oiţe” (Anemone 
narcissiflora), pentru care DLR notează „etimologie necunoscută”. 

Datorită culorii lor albe, dar şi faptului că apar de timpuriu (februarie-mai), cele 
două specii Leucojum se numesc popular omătuţe < omăt + suf. -w/ă; cf. omăţel, 
nume al aceleiaşi specii, zăpejoare < zăpadă + suf. -ior, -ioară etc. 

Metafora de origine pastorală, având la bază tenneni cu largă folosinţă în acest 
domeniu de viaţă, este foarte bogat reprezentată în nomenclatura etnobotanică. In afară 
de sisineii-de-munte, amintiţi mai înainte, cărora li se mai spune şi oiţe, încă şapte specii 
poartă acest nume; specia Anemone silvestris se cheamă şi oier, la acestea mai adăugăm 
pe mieluţă (Lygaeus equestris), mielărea (Vitex agnus castus), mieluşei (Saponaria 
officinalis, dar şi Trifolium arvense), berbecei (aceeaşi Saponaria), berbecuţi (două 
subspecii Tvpha) ş.a. 

Aşadar, în cazul lui omeluţe etimologia nu mai poate fi socotită „necunoscută”, 
fiind clară contaminarea dintre omăluţe şi mieluţe. 

Şi, în sfârşit, o posibilă îndreptare etimologică pentru oieşea sau oişea (Urtica 
ureus), pentru care DLR nu propune nici o explicaţie etimologică; cf. oieş „oier”. 

Puţinele exemple prezentate nu ne pennit să fonnulăm un principiu de stabilire a 
etimologiei unor cuvinte fonnate pe terenul limbii române, principiu care însă s-a conturat 
chiar şi din puţinele exemple date. Cuvintele, în cazul de faţă numele plantelor, trebuie 
analizate în contextul seriei lor sino nim ice şi în legătură cu particularităţile lor morfologice, 

dar mai cu seamă cu utilizarea lor în diversele domenii ale activităţii materiale şi spirituale 
a omului. 


Apărut în SCL, XXXVI, nr. 6, p. 542-544, Bucureşti, 1985 


4 . 

Cuvintele asupra cărora ne-am oprit în rândurile următoare provin din DLR: Tomul 
X. Partea 1 ( S-SCLĂBUQ ; Tomul X. Partea a 3-a ( SEMN- SÂVEICĂ ); Tomul XI. 
Partea 1 (Litera Ş). 

SARSALAM „s.m. (sg.) (Bot.; regional) Ciumăfaie (Pătură stramonium )” (DLR, 
s.v.). Nu i se cunoaşte nici accentul, nici etimologia, deşi este de presupus că accentul 
cade pe ultima silabă: sarsalăm. Planta se mai numeşte şi bolândariţă, cu diferite alte 
variante, provenite din bolănd,-ă adj., „nebun”; apoi, nebunariţă, turbare ş.a. în primul 
rând se observă frecvenţa denumirilor care sugerează efectele primejdioase ale plantei, 
când nu este folosită după reţete chibzuite, ceea ce duce la tulburări de comportament 
(cf. nebunie, turbare etc.). în legătură cu diversele denumiri care au ca bază efectele 
nocive ale plantelor respective am insistat ceva mai mult în altă parte (Ioniţă 1885, p. 
164-165). Uneori, efectele plantelor din această categorie sunt asociate cu numele 
diavolului. Chiar planta în cauză se mai numeşte şi iarba-dracului (Borza 1968, p. 57). 
Luând în consideraţie aceste două aspecte, se poate afirma că sarsalam este rezultatul 
combinării dintre sarsan „s.m. (Prin Olt.) Diavol, drac” (DLR, s.v.) şi sarsailă „s.m. 
(Popular) Diavol, drac” (DLR, s.v.), la care de altfel este trimis sarsan, iar cel de al 
doilea poartă menţiunea „etimologia necunoscută”; cf. şi sarsaor,, s.m. (Regional; intr- 
un descântec) Diavol, drac”, precum şi perechea sa feminină, sarsaoroaică „s.f. (Re¬ 
gional; într-un descântec) Diavoliţă, drăcoaică” (DLR, s.v.). Mai trebuie observat că m 
şi n se substituie uneori reciproc; cf. sărsam cu variantele sarsailă şi (arţari (DLR, s.v. 
sărsam); talani, ca variantă a lui talang (DLR, s.v. talang). 

SFÂRTOÂNĂ „s.f. (Regional) 1. Pală (2 b)’\ care, „p. ext. (Adesea urmat de 
detenninări care arată felul, natura)”, înseamnă „.. .val, suflare (puternică şi de obicei 
intennitentă); undă, adiere, concret „pală de vânt cu ploaie şi cu zăpadă (Someş Guruslău 
- Zalău)”; „2. Acces de furie” (DLR, s.v.), cel de al doilea sens creat evident prin 
metaforizare. în structura cuvântului sfârtoană este vizibilă prezenţa unui alt cuvânt, 
toană 1 „s.f. 1. (învechit) Pornire violentă, furie, înverşunare, întărâtare” (DLR, s.v.), 
sinonim cu/?a/fi 5 ”(învechit şi regional; mai ales la pl.; în legătură cu verbe ca „a avea”, „a 
apuca” etc.) Capriciu, toană” (DLR, s.v.); cf. „O toană de vânt primăvăratic dădu buzna 
în caleaşcă”. Pe de altă parte, segmentul de început al cuvântului sfârtoană, sfâr-, are 
însuşiri expresive, din care reţinem: „Cuvânt care unită zgomotul produs de mişcarea cu 
repeziciune a unui obiect aruncat în spaţiu sau, p. ext., de zborul (brusc şi rapid) al unei 

păsări” (DLR, s.v.); cf. sfârâi „vb. 7. (Transilv., prin Maram. şi prin Mold.; despre 
frunze) A fremăta” şi, mai ales, „ 8. (Rar; despre ploaie, picături de ploaie, grindină) A 
pârâi”, precum şi „9. (prin Transilv. şi prin Maram.; despre zăpadă) Apârâi” (DLE, s.v. 
sfârâi). Date fiind sensurile lui toană şi ale lui sfâr, reiese clar că sfârtoană a rezultat 
din contopirea acestor două cuvinte. 

SFRĂNTOS, -OASĂ „adj. Mândru (7.7.)”. Sensul lui mândru adj. „/ / înţelept; 
priceput, isteţ, capabil” (DLR, s.v.) ne înlesneşte să întrevedem în sfrăntos un derivat cu 
prefixul 5-, care creează perechi ale unor cuvinte, de regulă cu acelaşi sens, fără s- 
(Rizescu 1978, p. 215-220). Membrul pereche al lui sfrăntos este *frăntos, neatestat, 
dar o evidentă variantă fonetică a lui fruntos, -oasă „adj. Om cu frunte lată”; cf. „A 
bate cu fruntea-n nori (= a li înalt sau mândru)” (DA, s .v.fruntos); cf. sfrânsaţă „s.f. 
(prin nord-vestul Transilv.) Frumuseţe” (DLR, s.v.), pereche prefixală (cu s-) a lui 
frâmseaţă (DA, s.v.). 

SINBOIE „s.f. (Bot.; regional) Viorea ( Viola odorata )”, ca accent necunoscut; 
de asemenea, nu i se cunoaşte pluralul. Din punct de vedere etimologic, trimiterea „cf. şi 
bor este confuză. S-a avut în vedere, probabil, boi „subst. (Bot.) Micsandră (Prahova)”, 
neexplicat etimologic (DA, s.v.). în realitate, sinboie, preluat din dicţionarul lui Gh. 
Bariţiu (Dicţionariu unguresc-românesc, Braşov, 1899; cf. Borza 1968, p. 180), este 
un nume specific, foarte probabil, Ardealului, unde denumirile maghiare au fost uşor 
împrumutate şi adaptate la sistemul fonetic românesc; cf. ibolya, ibolya kekş. a., denumiri 
maghiare ale „viorelei”; apoi szenkucka, alt nume maghiar al aceleiaşi plante (Borza 
1968, p. 181). Chiar dacă nu găsim în această sursă un termen maghiar *szenibolya, 
din care ar putea proveni rom. sinboie, recunoaştem în denumirile maghiare, în mod 
sigur, pe ibolya şi, probabil, szena „fân”, ceea ce ar însemna că ipoteticul *szenibolya 
înseamnă „viorea de lân(eaţă)”. 

SINFEREI „s.m. pl. (Bot.; prin sudul Ban.) Garoafă (Dianthus caryophyllus)”, 
Iară alte precizări şi menţionat cu „etimologia necunoscută” (DLR, s.v.). In sursa indicată 
(Borza 1968, p. 59) se găsesc multe alte variante ale cuvântului: sâmfirel, sânfireanje 
(Reşiţa), care redă, de fapt, pe sânfireangă, cu pl. sânfirenge, informatorul lui Borza 
notând cu aproximaţie pe ge (ze) din graiul locului. Unele variante, nepreluate de DLR, 
explică provenienţa cuvântului, căci sinfereagă şi sinfereag indică prezenţa magh. virag 
„floare”. Cât priveşte partea de început a cuvântului românesc (sin-), pot fi presupuse 
două cuvinte maghiare: fie szena, amintit mai sus, sub sinboie), fie szeg „cui”, ipoteză 
mai plauzibilă din unnătoarele motive: a) în maghiară există şi denumirile szegfii, szegfti 
virag (Borza 1968, p. 59); b) în româneşte planta mai poartă denumirile de cuişoară- 
de-grădină, cuişoare, cuişoraş; c) unul din numele ucrainene ale plantei este hvozdek 
polevoi, la baza căruia stă hvozdi „cui”. Aşa încât rom. sinferei şi toate celelalte variante, 
cum sunt sinfireag, sinfereagă etc., au ca etimon magh. szegfii virag, menţionat de 
Borza (loc. cit.). 

SIRAC 1 „subst. (Bot.; regional) Mei (Panicum milliaceum)"', cu accent 
necunoscut şi „etimologia necunoscută” (DLR, s.v.). Planta se mai numeşte sărăciţi sau 

sărăcii ; ambele cuvinte glosate de DLR sub sărăciri 1 „s.m. (Bot.; regional) Mei (1.)” şi 
explicate din sărac (DLR, s. v.), pe bună dreptate, căci meiul era socotit hrana săracului, 
cum reiese şi din sintagma gol mei „foarte sărac” (DLR, s.v. mei 2.). Or, este limpede 
că s-a scăpat din vedere varianta sirac a lui sărac (DLR, s.v.), variantă care explică 
etimologic cuvântul sirac 1 „mei” şi îi clarifică şi accentul. 

SÎRSÂICĂ „s.f. (Bot.; regional) Trestie-de-câmp (Calamagristis epigeois), cu 
plural şi etimologie necunoscute” (DLR). Dat fiind faptul că denumirile unor specii botanice 
se interferează cu cele ale unor specii faunistice, mai ales când mediul (microsistemul 
ecologic) este comun amândurora, este foarte probabil ca sursă, varianta a lui sarselă 
„s.f. Mică pasăre sălbatică de baltă, din familia raţei sălbatice (Anus crecca), să stea la 
baza fitonimului sârsaică, terminaţia -aică fiind prezentă în denumiri ale unor plante ca: 
drăgaică, părădaică (pl. pâră dă ici) „pătlăgele roşii” (Borza 1968, p. 102) sau în 
cuvinte din alt domeniu; cf. trăgaică „subst. (Regional) Persoană care trage la bani 
(Sibiu)” (DLR, s.v.). 

ŞCORTI „vb. IV. Intranz. (Prin Bucov.) A căuta ceartă”, menţionat într-o singură 
sursă (Lexic reg. 108), este trimis la şcort „s.n. (Bucov., şi prin nord-estul Transilv.) 
Ceartă; intrigă; discordie”, care este înregistrat şi în varianta scort. Expr. a ţine şcort= 
a se certa (Zagra - Năsăud). Aceste două cuvinte sunt, fără îndoială, înrudite, dar se 
consideră că etimologia lui şcort este necunoscută (DLR, s.v.). Lui şcort şi şcorti li se 
adaugă şcortos, -oasă „adj. (Regional) Cicălitor (Volovăţ - Rădăuţi)”, înregistrat în 
ALR1 1564/385 (DLR, s.v.). Toate aceste trei cuvinte circulă în zona nordică a ţării 
(Bucovina şi nord-estul Transilvaniei). 

Pe de altă parte, DLR glosează varianta prefixată a lui cort, adică pe scort: „s.n. 
(Prin Transilv.) Cort”. Cât despre cort, acesta este un cuvânt vechi în limba română, des 
întâlnit, de la Dosoftei până la scriitorii moderni, precum şi în texte folclorice. Nu vom 
insista asupra evoluţiei acestui cuvânt, dar vom aminti că sensurile sale s-au diversificat 
treptat, de la tenninologia militară până la a desemna un „adăpost (provizoriu)” care 
„serveşte... cu deosebire popoarelor nomade, în special ţiganilor, apoi exploratorilor, 
soldaţilor în tabere, excursioniştilor, mai rar ciobanilor” (DA, s.v.). Vechimea cuvântului 
şi polisemantismul acestuia au facilitat apariţia unor expresii ca: „o umbla cu cortul =a 
nu avea locuinţă stabilă (ca ţiganii şetrari)”; „ ca la uşa cortului = (loc. adv.) în mod 
ordinar, ţigăneşte, fără ruşine; ca la cort; ca ţiganii”. Deplasarea de sens de la „adăpost 
specific ţiganilor” la „ceartă”, una din trăsăturile comportamentale specifice acestora, 
este firească, încât şcort „ceartă” şi derivatele acestuia (a şcorti „a căuta ceartă” şi 
şcortos „cicălitor”) sunt vădit înrudite cu cort (scort), căci perechi cu 5- şi ş- sunt 
obişnuite în graiurile româneşti; cf. şchiop /şchiop; scarpă / şcarpă; scuipa / şchiupi 
etc. 

Apărut în LR, XLII, nr. 6, p. 279-281, Bucureşti, 1993 


5 . 

Cele patru volume ale Dicţionarului subdialectului bănăţean (DSB), elaborat 
de un colectiv de cadre universitare şi cercetători din Timişoara 1 , apărute până în prezent, 
conţin un vast material lexical cuprins între A şi BUZUNAR. 

în secţiunea „Alcătuirea dicţionarului” (110-23) se enunţă, ca principală exigenţă, 
intenţia înregistrării întregului fond lexical din subdialectul studiat, cei care şi-au asumat 
elaborarea lucrării propunându-şi, totodată, să adune „în cadrul articolelor lexicografice, 
pe cât posibil, toată infonnaţia existentă şi să adauge alta, inedită”. Se precizează apoi 
că „starea ideală a unui articol lexicografic ar fi deci aceea de a reprezenta o adevărată 
monografie a cuvântului înregistrat, cuprinzând întreaga infonnaţie de natură semantică, 
gramaticală, fonetică şi etimologică rezultată din excerptarea surselor culte şi populare” 
( 110 ). 

Deşi DSB se sprij ină pe o vastă bibliografie (ca sursă propriu-zisă din care provine 
materialul recoltat sau ca lucrări de referinţă), aproape 300 de titluri; pe o largă reţea de 
localităţi anchetate (61); precum şi pe infonnaţiile provenite de la o sută de subiecţi din 
diverse localităţi, dicţionarului i-au scăpat totuşi - inerent de altfel - fie cuvinte neglosate 
(sau variante fonetice ale celor glosate), fie sensuri ale unor termeni deja glosaţi, 
necunoscute glosatorilor. 

Pe de altă parte, infonnaţiile, deşi bogate în cazul unor articole sau mai sărace în 
al altora, nu beneficiază totdeauna de explicaţii menite să surprindă legăturile dintre 
„lucruri” şi „cuvinte”, evoluţia semantică a cuvintelor, chestiuni strâns legate de etimologie, 
în măsură să faciliteze explicaţia etimologică şi, mai ales, s-o susţină dintr-o perspectivă 
a analizei cuvântului fundamentată pe principiul studierii interdisciplinare a acestuia. 

Confruntarea materialului lexical din DSB cu un glosar al graiului din Ilidia (judeţul 
Caraş-Severin), încredinţat nouă de profesorul Iosif Moise-Aldan 2 , întăreşte cele spuse, 
motiv pentru care am socotit că vor fi bine venite completările de faţă, cum de asemenea, 
nădăjduim să fie de folos şi clarificările etimologice privitoare la acele cuvinte neexplicate 
din acest punct de vedere în DSB. 

Aşadar, observaţiile noastre se referă la două categorii de date: 1. cuvinte, variante 
fonetice sau sensuri absente în DSB; 2. îndreptări şi completări etimologice. 

1. Cuvinte, variante fonetice sau sensuri absente 

ARĂBIOS, -OÂSĂ adj. Cuvântul se foloseşte mai ales în legătură cu copiii care 
acceptă să se ia la trântă, sau la bătaie, chiar dacă sunt mai mici, sau mai slabi decât 
adversarul, deci „bătăuşi, gata de încăierare”. 

AŢÂŢÂIA vb. I. Tranz. înrudirea acestei variante cu aţâţa este evidentă, cu 
precizarea că, în timp ce aţâţa se poate referi şi la oameni, sau animale, cu sensul de „a 
întărâta; a sumuţa”, aţâţâia înseamnă numai „a aţâţa focul din tăciuni aprinşi; a aprinde; 
a face să ardă; a înviora cărbunii aprinşi; a înteţi”, împreună cu operaţiunea de „a pune 
vreascuri, a scutura cenuşa, a adăuga lemne”. 

AZĂNTA vb. I. Intranz. A recruta (a fi recrutat) pentru serviciul militar; cf. „am 
azăntat’’ sau „am fost azăntat’’, nu şi „a azăntat’’ unnat de complement direct. Cuvântul 
provine din genn. assentieren, idem. Substantivul german Assentierung „recrutare” şi 
verbul românesc amintit au facilitat crearea substantivului azăntare (numai sg.), cu sensul 
de „recrutare pentru serviciul militar”, sens identic cu cel al substantivului gennan. 

BĂSNÂŞ,-Ă adj. Se spune despre un copil care face basne', cf. BÂSNĂ s.f. 3. 
Şotie. „Tătă zâua să ţâne de basne” (III 35); cf. poznă >poznaş. 

BĂTĂTÂRNIC,-Ă adj. Silitor, străduitor, harnic (III 112). în graiul din Ilidia, 
bătătarnic nu înseamnă pur şi simplu „harnic, econom, grijuliu faţă de ai săi”, căci 
calificativul este rezervat exclusiv oamenilor nevoiaşi, care îşi procură cele necesare 
traiului în moduri foarte diferite: munca cu ziua, servicii întâmplătoare, împrumut, cerşit şi 
chiar însuşire ilicită de bunuri mărunte. 

BELEÂNGĂ s.f. (numai sg.) Zgârietură foarte vizibilă pe faţă sau pe corp. Provine 
din beli vb. şi suf. -eangă, variantă a lui - oangă ; cf. motoangă, pătăroangă, 
picioroangă (deşi acestea nu provin dintr-un radical verbal). 

BLIUCĂ s.f. (pl. bliucî). Pătlăgică verde murată; cf. blucă s.f. 1. Bulgăraş, boţ 
mic, globulcţ(IV 38). 

BOÂLTĂ s.f. (pl. bolţi). Criptă; cf. boltă s.f. 4. Criptă. „La Maria lui Năţ i-o 
făcut boltă în monninţ” (IV 81). 

BOBOLOŞÂT, -Ă adj. Se spune despre un obiect sferic; cf. boboloşat ca un 
măr; cf. bobolocat adj. Rotund (la faţă), precum şi boboloş s.n. şi adj. Cocoloş, bulgăraş; 
boţ etc. (IV 53-54). 


2. îndreptări şi completări etimologice 

ABUHU s. (numai sg.). Poreclă; faimă rea. „N-aş vrea să-i scot abuhu” (183). 
Legătura cu buh „s.n. (numai sg.) Veste, pomină, nume rău”; cf. „Mi se duce buhul 
despre pozna ce făcusem” (I. Creangă), explicată de Cihac din rus. sau pol. bucho 
„bruit” (DA, s.v.) este evidentă; de altfel, cuvântul trebuie înregistrat abuh, căci în exemplul 

dat este vorba de forma sa articulată: abuhu(l). 

ÂFĂRĂ s.f. Treabă, afacere. „Graf Vartensleben această afară auzind, pre 
laitnantul Gaier la reghimentul său oberlaitnant îl lăcu” (1123). In gennanăd//<:7><? „afacere, 
treabă; chestiune; încurcătură” provine din fr. affaire, idem. în limba cronicarului, afară 
este un germanism. Cât priveşte accentul (pe prima silabă), acesta a fost reconstituit de 
glosatorii DSB, deşi este foarte probabil ca în vorbirea cronicarului 3 cuvântul să fi fost 
accentuat întocmai, spre deosebire de accentul cuvântului gennan. 

AGHIRUI vb. IV. Apomi război, a ataca; a acţiona (?) 4 „Sabincănii cu craiul lor, 
pentru aşa ocară, cu mânie aprinşi, annea ridicând, pe romani aghiruiră” (1133). Din 
şirul sensurilor restabilite de autorii DSB lipseşte, se pare, tocmai cel care redă situaţia 
„istorică” a conflictului cunoscut dintre sabini şi romani, în urma „răpirii sabinelor” de 
către aceştia din unnă, care au fost apoi, ca măsură de represalii, bătuţi, învinşi, biruiţi 
de sabini. Limba română cunoaşte o variantă abirui pentru birui (cf. DA, care 
menţionează abiruire pentru biruire, s.v.). Ştim, de asemenea, că în privinţa palatalizării, 
aceasta „are loc nu numai în cuvinte moştenite din limba latină, ci şi în elemente de alte 
origini” 5 . Problema se pune cum se explică un fenomen palatalizat (b+i>g ) în graiurile 
vestice, deşi trebuie să facem distincţie între elementele dialectale „pure” propriu-zise, şi 
limba folosită de cronicar, căruia nu i-au fost străine izvoare provenite din zone unde 
palatalizarea era firească. Pe de altă parte, cronicarul foloseşte cu o foarte mare frecvenţă 
pe birui, biruinţă în fonnele lor literare. Chiar în citatul dat de DSB, unde apare insolitul 
aghirui, se spune că „a lor vaitece [ale sabinelor] atâta birui, cât sabinii cu romanii în 
tractat se legătuiră...”(p. 76). Apoi, în altă parte: „...rugăciunea lui Vladislav pre tată- 
său birui şi pre Gheorghe îl lăsă” (p. 116). Din aceste două exemple reiese că sensul lui 
birui este acela de „a îndupleca (pe cineva) prin plânsete, rugăminţi etc.”, ceea ce se 
menţionează în sursele lexicografice existente. 6 însă, în cea mai mare parte, birui şi 
biruinţă sunt folosiţi cu înţelesul de „a învinge” şi, respectiv, „victorie”. O posibilă explicaţie 
pentru aghirui este rezultatul conta min ării dintre birui şi ataghirui, variantă a lui atachirui 
(vezi infra), dacă nu cumva însuşi tennenul ataghirui este influenţat de aghirui. 

AGARCI s.n. (Mai ales la pl.) Crampe (la stomac). „Am agârşiuri la foaie...” (I 
137). DA menţionează pentru zgârci şi varianta gârci (s.v. gărci ); cf. agreaţă şi 
numeroase verbe ca: agrăi, agrămădi, amăsura, astrăina, astrănge etc. 

ALEMANDOUĂ nr. Amândouă, ambele; şi una, şi alta (II 10), neexplicat 
etimologic, deşi provine evident din ale „cele” şi amândouă. 

ALEGĂR s.m. Cel care lucrează sus pe batoză introducând snopii de grâu în 
tobă spre a fi treieraţi (II 8). Genn. Ableger înseamnă „împărţitor”, cu referire la 
operaţiunea tipografică, dar este foarte probabil ca termenul să se fi extins şi la alte 
domenii profesionale; cf. şi ablegen „a depune, a arunca”. Cuvântul alegăr a putut fi 
influenţat şi de rom. a alege. 

AL PTERTT s.m. Sifilis (II21). Cuvântul este alcătuit din al „cel” şi pierit, echivalent 
cu cel-pierit, denumire dată sifilisului şi în alte graiuri (DLR, s.v.pierit). 

AMUNCAadv. 1. Anevoie, încet; fără spor. „Drumu-i lung şi-l baţi amunca” (II 

58). Muncă şi-a păstrat în unele graiuri şi, mai ales, în anumite expresii, sensul său 
primar: „chin, trudă, efort” (DA, s.v.), încât cuvântul în cauză, rămas fără explicaţie 
etimologică în DSB, provine din a şi muncă ; cf. asila sau anevoie, alcătuite în acelaşi 
fel ca şi amunca şi sinonime cu acesta. 

AMURGHI adv. Pe dracu. „Nu li-i nici amurghi la crumpi” (II59). Originea 
cuvântului este în legătură cu substantivul compus Murgu-dă-cu-Sară (regional; în 
superstiţii), „fiinţă fantastică despre care se crede că umblă prin păduri după apusul 
soarelui” (DLR, s.v. murg)-, cf. şi Murgilă, Murgiloaia, Murgiloiul (personaje din 
descântece) (DLR, s.v.) 7 . Amurghi atestă deci un personaj Murgu, echivalent ca sens 
cu cele amintite, provenit, ca adverb, din genitivul său. 

ANAFOCAs.f. Sărbătoare populară (religioasă). „1 iuliu, joi, Anna-Foca. Arde 
peatra în apă. Gioacă soarele în apă” (II 63), cuvânt provenit din cele două nume 
proprii calendaristice (Ana şi Foca), cum reiese şi din exemplificările date de DSB, în 
legătură cu cuvântul. 8 

ANDRII subst. Sărbătoare „băbească” (la 30 noiembrie). „La A nării nu lucrăm 
că-i rău de spurc; dă lupi” (II66). Provine din hageonimul (Sfântul)Andrei. 

ARŞ interj. Exclamaţie la atingerea unui obiect fierbinte (II141), a cărui origine 
se recunoaşte în fonna paradigmatică a verbului a arde : cf. arş perf. s. 1. sg. (II112). 

AŞEZEŢEL adv. Cuminte. „... lor li-ar fi plăcut s-o vadă îmblând aşădzăţăl şi 
cu capu aplicat” (II185). Diminutiv evident al lui aşezat,-ă adj. glosat sub 3. Domol, 
liniştit (II184), prin schimbarea categoriei gramaticale (adjectiv/adverb), ca în multe 
alte cazuri: cf. cuminţel, frumuşel etc. 

ATACHIRUI vb. A lupta în ofensivă. „P. Stipio Emilian îi ataghirui şi cu greu 
cetatea o luă şi cenuşă o prefăcu” (II189). Cronicarul foloseşte şi fonna atachirui 
provenită din genn. attackieren, un franţuzism, cu sensul „a ataca”, aşa cum se întâmplă 
şi cu alte cuvinte de acest fel: cf. comandirui (p. 79) < germ. commandieren; 
recognăstărui (p. 157) < genn. rekonoszieren „a recunoaşte; a face cercetare; a face 
o recunoaştere” ş.a. 9 

BARCACI s.m. Burete de cioată (IV 7). Cuvântul este derivat din hărc, variantă 
a lui berc s.n. Tufiş, pădurice, crâng (III 140); cf. bărc, variantă a lui berc (DA, s.v.). 
Sufixul -aci are multiple valori, printre care şi una adjectivală 10 , şi explică întru totul 
numele buretelui, care creşte intr-un ecosistem desemnat de bărc „tufiş, pădurice etc.”; 
vezi şi bârcoace, Iară explicaţie etimologică în DA. 11 

BARZAVĂ s.f. Apă curgătoare (IV 12). Etimologia propusă de DSB (<Bârzava, 
hidronim) este unica veridică; eventualitatea unui derivat „slav (ser.) de la tema bruzu 
„repede” + suf. -ava'" fiind cu totul hazardată. 12 Pentru similitudini, vezi existenţa unor 
apelative ca jiu, prut 13 , şiret, sireţel 14 , dunărică 15 ş.a., fiind vorba de fenomenul 
deonimizării, obişnuit şi în alte limbi. 16 

BLEZURA s.f. Rană (primită în război) şi în varianta plezură, cu exemplificări din 
Cronica Banatului, menţionate de DSB (IV 31), alături de blezirui, bleziruit, cuvânt 
provenit din genn. Blesure (aici, de origine franceză blesure, idem). 

Observaţiile de mai sus se referă doar la materialul redactat de colectivul timişorean 
pentru DSB, volumele I-TV. Celelalte date provenite din glosarul alcătuit de Iosif Moise 
Aldan 17 au fost încredinţate colectivului menţionat pentru a fi folosite, în măsura în care 
ele prezintă interes şi aduc infonnaţii noi faţă de cele deţinute în fişierul DSB. 

Apărut în Studia Philosophia, Historia, Philologia, 

/-//, p. 335-345, Timişoara, 1992 


1 Universitatea din Timişoara. Facultatea de Filologie. Centrul de Ştiinţe Sociale. I-IV (1985- 
1988); redactori: Sergiu Drincu (I-Il); Maria Purdela Sitaru (III-IV); redactori coordonatori: Vasile 
Şerban (I, II); Vasile Şerban şi Sergiu Drincu (III, IV); referenţi ştiinţifici: Vasile D. Ţâra şi Rodica 
Sufleţel (I, II); Rodica Sufleţel şi Petru Livius Bercea (III); revizia etimologiilor: Vasile Frăţilă (IV). în 
continuarea articolului nostru se menţionează doar numărul volumului şi pagina (ex.: IV 162). 

2 Date sumare despre acest glosar şi autorul său, precum şi unele completări de natură 
semantică la cuvintele ABURE, ALVĂLUC, BINE, BLEASC, BRĂCIRE, FOC, ÎMPĂRŢIT, LUMINĂ, 
MÂORE, MENIT, VATRĂ, VEDERA, vezi Vasile loniţă. Fapte de etnografie şi implicaţiile lingvistice 
ale acestora, \ n„Tibiscum. Studii şi comunicări de etnografie-istorie”, VII, 1988,p. 107-112. 

3 Cf. Nicolae Stoica de Haţeg, Cronica Banatului. Studiu introductiv, ediţie, glosar şi 
indice de Damaschin Mioc. Ediţia a Il-a revăzută, Timişoara, 1981; în continuare, la exemplele date 
în afara celor menţionate de DSB, se indică doar pagina acestei surse. 

4 Sensul „a acţiona” este pus sub semnul întrebării de către redactorul DSB pe bună dreptate, 
căci el nu se justifică şi este preluat din indicele cronicii (p. 322). 

5 Ion Gheţie, Al Mareş, Graiurile dacoromâne in secolul al XVI-lea, Bucureşti, 1974, p. 
117. 

6 Vezi, de exemplu, Luiza Seche şi Mircea Seche, Dicţionarul de sinonime al limbii române. 
Bucureşti, 1982, s.v. birui. 

7 Le-am notat cu majusculă, spre deosebire de DLR, întrucât le considerăm nume proprii, în 
calitatea lor de personaje aparţinătoare mitologiei autohtone. 

8 Cf. formaţiile compuse ca: Todorusale (Tudor + Rusalii), Antanasii (Anton + Tănase) ş.a. 
(Vasile Bogrea, Pagini istorico-filologice. Ediţie îngrijită, studiu introductiv şi indice de M. Borcilă 
şi I. Mării, Cluj-Napoca, 1971,p. 125). 

9 Nu atât sursele de informaţie utilizate de N. Stoica de Haţeg explică terminologia germană, 
cât, mai cu seamă, raporturile strânse pe care le-a avut cronicarul cu mediul cazon al trupelor 
austriece, precum şi cu administraţia din vremea sa. Este puţin probabil ca termenii germani de 
origine franceză să fi fost preluaţi direct din franceză de cronicar. 

10 Pentru originea şi valorile sufixului -aci, vezi G. Pascu, Sufixele româneşti, Bucureşti, 
1916,p. 198. 

11 Cf. numele topice înregistrate de noi în Valea Timişului (bănăţean): La Bărc, Dosul 
Bârcului; de altfel vocalele ă şi ă sunt fluctuante ca în părău/părău ş.a. 

12 Prezenţa finalei -av(a) în cuvinte ca jilav, trândav etc. nu probează un suf. românesc - 
av(ă), aceasta fiind formă etimologică. 

13 Vezi exemple la Iorgu Iordan, Toponimia românească, Bucureşti, 1963, p. 316. 

14 Cf. V. Ţurlan, Sunt dunărică şi sireţel creaţiisadoveniene?, în LR, XXIX, 1980, nr. 4, p. 

305-306. 

15 Dunărică din Ţara Haţegului, socotită de autorii unui studiu „una dintre marile curiozităţi 

hidronimice”, se explică tocmai prin trecerea unui nume propriu în categoria celor comune (I. Conea, 
L. Badea, D. Oancea, Concluzii istorice în lumina unor toponime din Ţara Haţegului , în LST, p. 36. 

16 Cum este, de exemplu, deonimizarea hidronimului Meandre, în urma cărui proces a luat 
fiinţă apelativul meandră, prezent în limba română în urma preluării din franceză, germană sau 
engleză, folosit cu acelaşi sens şi care are ca punct de plecare caracteristica hidronimului. 

17 Supranota 2. 

Română şi Artă 18 
Asociaţia Lucrătorilor Români 
18 

assentieren 201 
Assentierung 201 
asteios 10 
aster 10 
astio- 10 
Astra 18 
astrânge 202 
astro- 10 
astru 18 
aşădzăţăl 203 
aşezat,-ă 203 
atachirui 202, 203 
ataghirui 202, 203 
attackieren 203 
aţâţa 201 
aţâţâia 201 
Aurel 33, 168 
Aurore Dupin 43 


Avârvării 46, 105 
Aviron 34 
Avra 123 

Avram Oprişoni 103 
Avram Oprisonie 104 
azănta 146 
azăntare 201 
Azoiţei 38, 105 

B 

Baba 123 
Baba Novac 16 
Babindeal 75 
Bacău 150, 165 
baci 74 

Baciovăţ 63, 68, 76 
Baciu 63, 68, 74, 118 
Badea şi mândra 123 
Bacevac 63 
bahluieni 45 
Bal- 107 
Balanţa 129 
Bale 107 

baltă 17, 98, 199 
Balta Albă 22, 28 
Balta Brăilei 31 
Balta Putredă 14 
Bania 84 
Banloc 107 
Barda 129 
bardă 141 
Barosul 118 
barz,-ă 48 
basne 201 
Basra 27 
Bastion 28 
Bauemhof 90 
basnă 201 

Bate-1, Doamne, pe ciocoi 
120,123 
Băboane107 
băcăuan 150 
Bădiţa şi copiliţa 123 
Băiţa de sub Codru 31 
Băle 107 
Bălcă 107 
Bălcoane 105 
Bălcu 107 
Băloni 106, 107 

Băltăreţul 17 

bălţeni 45 

Băluţa 48 

Băneasa 28 

Bărăgan 28 

bărbie 178 

bărbiri 178 

Bărboncul 121 

Bărbunca 121 

Bărbuncul 121 

Bărbuncul bătrânesc 121 

Bărbuncul de la Năsaud 121 

bărc 203 

Băseşti 187 

băsnâş,-ă 201 

bătătamic 201 

Bătrâneasca 122 

Bătuta 115, 122 

bătuta 115 

Bătuta ţigănească 116 

Bătuta baciului 116 

Bătuta cu strigături 116, 122 

Bătuta de la Bivolari 116 

Bătuta de mână 116 

Bătuta pe sub mână 116 

Bătuta peste picior 116 

bătută 115,116,123,172 

bătute 122 

Băuţar 107 

Bâr 118 

bârc 203 

bârcâci 203 

bârcoace 203 

Bârna 107 

Bârzaua 62 

Bârzaua 68 

Bârzavă 203 

Bârzava 61, 62, 68, 73, 203 

Bârzâva 62 

Bârzăviţa 73 

Bârzăvicioara 73 

Beg 107 

Bejna 82 

Bejnuţa 82 

beleângă 201 

beli 201 

Belinţ 116, 179 

Benetans 128 

Beoleony Caspar 106 


berbecei 196 
berbecuţi 196 
berc 203 
Beriu 27 
Berlişte 145 
Berzava 62 
Berzaviţa 73 
Berzobis 62 

Berzovia 52, 53, 61, 62 

Biboane 107 

Bihor 28, 111 

Bilă 107 

bilă 107 

Biloane 107 

biloane 107 

Biloanea 105, 107 

bine 149, 171,204 

bio- 10 

bios 10 

Birta 103 

Birtoni 103, 106 

birtoni 103 

birui 170, 202, 204 

biruinţă 202 

biruire 202 

Birul 120 

Birul de peste Olt 120 
Birul greu 120 
Biserica 79 
biserică 96, 112 
bisericică 112 
bisericuţă 112 
Bistra 31, 71 
Bistriţa 27, 50, 70 
Bivolari 20 
Blăgăvişte 65, 68 
blago 65 
Blagoist’ 78 
Blăjăvişte 75 
Blânda 121 
bleasc 204 
Blegăvişte 75 
Blesure 203 
blesure 203 
blezirui 203 
bleziruit 203 
blezură 203 
bliucă 146,201 
bliuci 201 


blucă 201 
blucă 146 
boaită 201 
bobolocat 201 
boboloş 201 
boboloşat 201 
Bocşa 63, 85 
Bogdan 35, 81, 109 
Bogdanu 64 
Bogdăneşti 107 
Bogoane 107 
boi 198 
Boici 19 
Boicil 19 
Boierule 123 
Boii-Carului 128 
Bokara 67 
bolţi 201 
bolând,-ă 197 
bolândariţă 197 
bolânzele 166 
Bolean 74 
Bolkonya 105 
*Bolnea 63 
Bolniceanu 74 
Bolnişoara 74 
Bolnovăţ 63, 74 
Bolnovec 74 
Bol’soj Kokuj 96 
Bolovăţ 74 
boltă 183, 184, 201 
bolta cerească 14, 15, 125, 
128, 183, 184 
Bolvaşniţa 73, 76 
Bondarul 121 
bora 63 
Bordeiaşul 120 
Bordeiul 120 
Borlovenii Vechi 
67, 73, 75, 107 
boroi 160 
*Borovăţ 63 
Boroveţ 74 
Borovenii Mari 74 
botoşăneni 45 
Boureni 20 
Braadh 82 
Brad 82, 84 
brad 63, 107, 154, 192 


209 



Bradu 82 

Braşov 28, 95, 116, 122, 
175, 177, 178, 198 
Braţ 107 
braţ 46, 47 
Bratova 63, 68 
Bratoviţa 63, 78 
Bratu 63 
braţ 142 
Brazi 20, 56 
brazii 56 
brăcire 204 
brăciri 149 
Brădişoru de Jos 

107, 137, 142,145 
brădui 97 
Bradul lui Moş 20 
Brâncoveni 46 
Brănişte 90 
brânzari 45 

brâu 115, 116, 121, 122, 
Brâul 116 

Brâul bătrânesc 122 
Brâul ca la Frumoasa 116 
Brâul ciclovenilor 123 
Brâul de la Armeniş 116 
Brâul de la munte 116 
Brâul de la Zăvoi 123 
Brâul de mână 123 
Brâul de pe Slănic 116 
Brâul de Tufeni 123 
Brâul din Muscel 123 
Brâul din Teleorman 116 
Brâul fetelor 116, 122 
Brâul flăcăilor 122 
Brâul haiducilor 119 
Brâul hoţilor 119 
Brâul încâlcit 116 
Brâul lotrilor 119 
Brâul lui Florea 116 
Brâul lui Matache 123 
Brâul mocănesc 118 
Brâul muscelean 116 
Brâul şchiop 121 
Brâul oilor 116, 118 
Brâul pe cinci 116 
Brâul pe loc 116 
Brâul pipărat 121 
Brâul rupt 121 


Brâul sărit 121 
brâuleţ 116 
Brâuleţul fetelor 122 
Brâuleţul muieresc 122 
Brâuleţul tinerilor 122 
brâuri 122 
Breazava 62 
Breazova 62, 64, 68 
Breazu 106 
Brebu 20, 114 
breg 65 
Bremse 147 
breza 64 
Brezon 103, 106 
Brezoni 106 
brezoni 106 
bricul 18 
breza 62 
Broasca 121 
broască ţestoasă 128 
195 broaşte 45 
Broşteni 85 
Brumarul 78 
Brutăreasca 119 
bruzu 203 
Bubobubo 180 
buburuze 156 
Buceaua 83 
Buceava 83 
Bucegi 19, 161, 165 
Buchin 73, 82 
bucho 201 
Bucium 29 
Bucovăţ 107 
Buda 64, 75, 164 
budă 64 
Budeanu 164 
Budinach 75 
Budinic 64 
Budon 107 
Budoviţa 75 
Buftea 119 
Bugioane 107 
buh 201 
buhă 180 
buhul 201 

Bulevardul Magheru 28 
Bulgărea 122 
bumbăcar 170 


Bun 42 
bun 71 

Bunavestire 78 

Burdoane 107 

Burdon 107 

Bure Polom 99 

buruiana-scrântului 194 

Busuioc 48 

Buşteni 164 

Buta 63, 74 

Butac 74 

Butan 74 

bute 179 

Buteală 74 

butoi 179 

Butovăţ 63, 76 

Butter 148 

buza de la deal 159 

buza de la vale 159 

c 

Ca în cimpoi 122 
Ca la stână 118 
ca-la-Breaza 114 
Cacova 56 
Cai 41 

cai 77, 84, 138 
cal 127 
cale 127 

Calea Lactee 15, 16, 49, 127 

Calea Victoriei 28 

Calea-Rătăcită 16 

Calina 75, 76 

Calna 82, 83 

Calo va 82, 83 

Calo viţa 83 

Calul 121 

Calva 83 

Canalul Dunăre - Marea 
Neagră 29 
Canicula 130 
canicula 130 
Caniş Major 129 
Caniş Minor 129 
Cantacuzini 46 
Cantemir 54, 116 
Cantemiri 46 
Capella 14 
capella 14 

Capra 119 

Cărarea Şerpilor 15 

ceapă-sălbatică 191 

Capricornul 130 

Cărarea lui Ariman 15 

ceartă 185 

Capul Bacii 63 

Cărarea-Paielor 16 

Ceasul 121 

Capul Baciului 63 

cărbunari 45 

Ceaunul 118 

Capul Lazului 66 

Cămăleagă 103 

Cefeu 128 

Capul Pogărului 66 

Cămileagă 103 

Cei-Trei-Cosaşi 13 

car 127, 128, 129, 

Cărpiniţa 68, 75 

cel pierit 137 

168, 171, 173 

Cărpinişte 90 

cel-pierit 137, 202 

Caragea 103 

căruţă 127, 128 

Celţi 168 

Caransebeş 

Cătana 121 

cele 202 

81, 82, 100, 103, 110, 

Cătăneasca 121 

nâeeooâ 89 

137, 138, 148, 149, 168, 178 

căţauă 73 

Cepon 107 

Caraş 53, 62, 66, 69, 

Căţeaua 119 

cer 130 

76, 77, 82, 86, 89, 93, 100, 105, 

Căţelul 129 

Cerber 16 

107, 109, 116, 121, 145, 150, 

căciulan 150 

cerbice 170 

157, 165, 190, 200 

câine 127, 130 

cerbicie 170 

Caraşova 

Câinele 129 

cerbicos 170 

62, 65, 66, 75, 76, 78 

Câinele-Mare 129 

cerbicos,-oasă 170 

Carmen 36, 190 

Câinele-Mic 129 

Cerboane 107 

carp 92 

Câlnic 62, 68, 73 

cerboane 107 

cârpă 87, 92, 93, 94 

Câlnicul 84 

Cerboanea 105 

Carpaţi 

câmpeni 45 

Cerbul 116 

19, 23, 61, 92, 93, 101, 165 

Câmpşorul 111 

Cerbul Carpatin 20 

carpăn 93 

Câmpul Andrei 81 

ceru 62 

carra 92 

Câmpul Cireşului 82 

cem,-ă 48 

Caru(cuPaie) 16 

Câmpul Fomii 76 

Cema 31 

Carul Mare 16 

Cânaia 59 

cema 85 

Carul Mic 16 

Când pleacă govia 120 

cemă 82 

Carul-Dracului 128, 129 

cântar 130 

Cemaia 67 

Carul-lui-Dumnezeu 128 

Cântarul 129 

Cemeţul 82 

Carul-Mare 128 

Cântecul miresei 120 

Cernea 48 

Carul-Mic 128 

Cântecul petelei 120 

Cemicova 82 

Casiopeea 129 

Cârja 58 

Cemişoare 82 

Castor 16, 128 

cârjaliu 125 

Cerosa 77 

Castor-şi-Polux 128 

Cârjeleasca 119 

certit 190 

Cazacul 122 

cârlan 163 

certuri 185 

-că 112 

Cârlănuţa 118 

Cerul Tată 49 

Călin 36, 83 

cârlig 171 

cetate 79 

călin 83 

Cârligele 121 

Cetatea Eternă 15 

Călina 83 

Cârligul 121 

Cezar 31 

Călinescu 54 

Câmecea 82 

cheie 88 

căluş 88 

Câmeleagă 103 

Chemarea la nuntă 120 

Căluşerii 119 

câmeleagă 103 

Chemenic 64 

Căluşerul 119 

Cârpa 59, 61, 93 

Cherenyes 82 

cămeşă 193 

cârpă 93, 94 

Chemecs 82 

Căpăţâna 129 

Câşleagă 103 

Chemecz 82 

Căpistere 170 

câşlegi 103 

Chemota 82 

căpistere 170 

ceapă 191 

Cherova 74 

Căpron 107 

ceapa-ciorii 191 

chersăgei 137 

chiar 88 

Ciulon 107 

cocoi 97 

chiceră 87 

Ciumu 69 

Cocoşul cu găina 121 

Chintoane 105 

ciunc 111 

Cocostârcul 121 

chiostec 170 

*Ciunciş 111 

Codiaria 66 

chioştec 170 

*clifă 87, 88 

codru 171 

Chiriţoaia 46 

*cliva 87 

Cojocăreasca 119 

chirie 170, 171 

*clivă 88 

colţan 150 

Chitonescu 105 

*crai(e) 77 

Colentina 28 

ciamur 142 

*cucc- 97, 98 

comandirui 203 

Cic(a) 107 

*cucullius 97 

Cometa Haley 13 

Cică 104, 106 

ciung 77, 111 

commandieren 203 

Cice 104 

ciungar 77 

como- 10 

Cicea 106 

ciungi 67 

comoară 65 

Cicioane 104 

Ciurul 118 

Comorâşte 65, 68 

Cicioanea 104 

claf 87 

Concentrarea 121 

Cicioni 104, 106 

clar 184 

Coşaua 83 

Cimbrişor 48 

clarus 88 

Coşava 83 

cimil 171 

clavis, -em 88 

Coşbuc 54 

cimili 171 

Cleanţul de la Coasta Bârzăvii 

Coşula 45 

cimitir 96, 97, 98 

73 

coşuleni 45 

Cimitirul 79 

Cleanţul Domănesc 76 

Copaia 118 

Cimitirul Belu 28 

Cleanţul Domişchi 66 

copoieni 45 

Cimpoaele 122 

Cleanţul Domnesc 77 

Coporâia- (Coporâşca-) 

Cimpoiasca 122 

clef 87 

Coasei 128 

Cinciş 111, 114 

clepţ 192 

Copou 45 

Cincşorul 111 

clif(ă) 88 

Corbu 80 

CincuMare 111 

Clifa 87 

corcotă 85 

Cioara 58, 59, 121 

clifa 88 

cordon 125 

cioară 58 

clifă 88 

Cordoşoane 107 

cioâscă 146 

Clifa cu Fieru 87 

cordun 125 

cioâşcă 146 

clifan 88 

Coriboane 107 

cioban 152 

clifoc 88 

Corloane 107 

Ciobana 118 

Clince 171 

corn 84 

Ciobănaşul 118 

clince 171 

Comereva 84 

Ciobăneasca 118 

diva 87, 88, 89 

Cornul-Caprei 130 

Ciobanul 118 

divă 88 

cort 199 

Ciobotăreasca 119 

clivus,-i 88 

Cositul 118 

Ciocănitoarea 121 

Cloţa 128 

cosmo- 10 

Ciocârlanul 121 

Cloca 128 

cosmos 10 

Ciocârlia 121 

Cloşca 128 

Cotita 121 

Ciocioni 104, 106 

Cloşca-cu-Pui 13, 128 

couvert 147 

ciomag 151, 171 

Clucereasa 46 

Covalitul 19 

ciomăgi 151 

Coada-Bardei 129 

Covilişte 65, 77, 78 

Cişmigiu 28 

Coada-Ursului 131 

Cozace 66 

Ciorcuşa 121 

Coasă 128 

Cozara 66, 78 

Circulus Lacteus 15 

Coasta Bârzăvii 73 

Cozia 65, 68 

Cireşna 82 

cobâlţâi 192 

Coziuţa 65, 68 

Cireşu 82 

coborât 180 

crac 97 

CiufLil 121 

coborî 88 

crăcui 97 

CraculcuCeri 23 
CraculMoros 161 
Craia 77 

Crainic 63, 68, 77 
Crainicei 63, 68 
Crăinicer 63 
Craişte 64, 77, 78 
Craiova 78 
Craiovicea Mare 77 
Craiovicea Mică 77 
crap 92, 98 
Crapşi 93 
Crasna 31 

creasta-cocoşului 20 

crepeni 146 

Crinul 20 

cripto- 10 

Cri va 75 

crivă 75 

Crivăţul 17 

Crivaia 65, 67 

crivină 75 

Cri vini 75 

Croul Cârpei 93 

crovul palmei 159 

Crucea 129 

Cserenecs 82 

Csemecz 82 

Cserova 73 

Csiocaramnilor 64 

cu 123 

cuc 97 

cucă 97 

cucoi 97 

Cucu 48, 121 

cucui 64, 96, 97, 98 

cucuiat,-ă 96 

Cucuiata 75 

cucuie 98 

cucuioabă 64 

Cucuioava 64, 75 

cucuioavă 64, 97 

Cucuiul 75 

Cucuiul Mare 75 

Cucuruzul 118 

cui de tei 189 

cuişoară-de-grădină 198 

cuişoare 198 

cuişoraş 198 


Culesul 123 
Culesul viilor 118 
Culmea Cârpelor 93 
Culmea cu Frasini 23 
Cum se bate Dunărea 121 
Cum se bate Oltul 121 
Cunoaştere 173 
cupă 127, 128 
Cuptoare 62, 63, 73 
Curaj 169 
curat 184 

curătură 67, 77, 171 
curea 188 
curele 188 
Curianea 102 
curt 48 

Curtea de Argeş 28 
cută 171 
Cuteşoane 107 
Cuvin 60 
Czerova 74 
Czerovitza 73 
Cziczonii 106 

D 

da 193 

daimonium 16 

dâlboka 76 

Dalbosca 76 

Damasc 27 

Dan 35 

dan- 24 

Dănileşti 84 

Dans la dezgoveală 120 

dare 171, 193 

darie 193 

dator, -oare 172 

datul 193 

dâlbă 76 

dâlbi 76 

DâlboacaMare 75 
Dâlboca 65, 68 
Dâlboceţu 65 
Dâlboceţul 68 
dârmox 83 
de 110 

De dragul flăcăului 123 
de la 123 

De trei ori pe după masă 120 


de- 10 

de-amijitul 188 
deal 64, 71, 115 
Dealul Andrionilor 81 
Dealul Bârzăvii 73 
Dealul Cemicului 82 
Dealul Crivăi 75 
Dealul Gabrovei 75 
Dealul Mare 115 
Dealul Murgai 67 
Dealul Săliştilor 89 
Dealul Stâlcului 63 
Dealul Streminoasei 76 
Dealul Uicovului 63 
delari 45 
Delineşti 84 
delniţă 188, 189 
delniţe 188 
Delta Dunării 31 
Denta 84 
Deşteptătorul 130 
descântecul 122 
Despot 42 
Detunat 31 
Deutsche 32 
Diaconul Coresi 29 
dimineaţă 196 
din 123 

Din cimpoi 122 
direge 96 
Dirişelu 96 
Dirişor 96 
Divatomaja 15 
DlbokaObrska 76 
Doamna Vânturilor 17 
dobitoc 170 
Dobra 70 
Dobrogea 28 
dolbok 65 
Doma 62 

Doman 58, 62, 73, 165 
Domăneasa 62, 74 
domănenţi 165 
Domanski Clanac 66 
Domaşnea 62 
domăni 74 
Domişca 66 
Domisca 66 
Domnica 48 

don- 24 
Donau 24 
DormanJânos 62 
Doma 19 

Dosul Baroului 204 
Dosul Domii 62 
Dosul Gariştii 66 
Dosul Stâmicioarei 76 
dovleac 174 
Drag- 106 
Drăgaica 118, 124 
drăgaică 199 
Dragoane 107 
*Drăgoane 105 
Drăgoanea 104 
Dragobetele 16 
Drăgoi 64 
Dragoia 105 
Drăgoina 60, 64 
Dragoş 35 
dragoste 70, 193 
drăgostiţă 193 
Dragu 104 
drege 96 
Dreptate 169 
Driglovăţ 76 
drimo- 10 
drimos 10 
dripi 146 
dripişte 146 
Drodrencoane 107 
dromo- 10 
dromos 10 
drum 127 
drumaş 140 
drumar 140 

Drumul (Cărarea, Calea) 
Paielor 16 
Drumul Bisericii 29 
Drumul Brumei 15 
Drumul Cenuşei 15 
Drumul Ceresc 15 
Drumul Cimitirului 29 
Drumul de la Rohatcă 29 
Drumul Divin 15 
Drumul Găbroavei 64 
Drumul Iernii 15 
Drumul Ierusalimului 15 
Drumul Imperial al Cerului 15 


Drumul lui Odin 15 
Drumul Oii 29 
Drumul Oilor 15 
Drumul Olacului 29 
Drumul Paielor 15 
Drumul Pelerinilor 15 
Drumul Robilor 16 
Drumul Romei 15 
Drumul Sării 29 
Drumul Stelelor 15 
Drumul Sufletelor 15 
Drumul Zăpezii 15 
Drumul-lui-Traian 16 
Drumul-Orbilor 16 
Drumul-Robilor 13 
druşte 120 
Drusanfalva 106 
Drusoia 105 
*Druşani 106 
*Druşoane 105 
Dubara 68, 78 
dudă 179 
Dudevant 43 
duduloi 179 
duium 187 
Dulăul 129 
Dum(a) 107 
Dumbraua 62, 68 
Dumbrăvioara 48 
duminecea 114 
duminecică 114 
duminicea 114 
duminicică 114 
Dumitrache 33 
Dumitraş 33 
Dumitru 33, 34 
Dumnezeu 16 
dun- 24 
Duna 24 
Dunai 24 
Dunăre 24 
Dunăreni 120 
Dunărică 204 
dunărică 203, 204 
Dunav 24 

E 

-ean 150, 164 
-ean,-eni 165, 168 


-eanţ 165 
-eana 102 
-eangă 201 
-eanu 165 
-easa 67 
-ec 158, 193 
-eg 158, 193 
-enţi 165 
-eni 164, 165 
-eş 136, 154 
-eşti 103, 165 
-esc (-eşti) 106 
-eseu 165 
-eţ 63 
-ev(a) 68 
-ev- 63 
Educaţie 173 
elan 127 
Elena 34, 46 
Eminescu 54 
Eminovici 54 
Engels 52 
ergos 18 
estic 23 
etno- 10 
etnos 10 
Eule 180 
eulen 180 
Europa 21 
Evul Mediu 20 

F 

faccia 142 
face 95 

Face-m-aş tâlhar 119 
Fagul Scris 20 
faptnica 193 
faptnicul 193 
faptul 193 

Fata cu cămeşă murdară 123 

Fata lăudată 123 

Fata murdară 123 

Fata rumenită 123 

Fata scurtă în picioare 123 

faţă 142 

FaţaCalvii 83 

Faţa Stâmicioarei 76 

făgui 97 

făieront 147 

faină 127 
Sli 147 

aiincă 146, 147 
alineat 147 
at 88 
Fărtatul 16 
Fântâna 129 
fecioară 122 
fecior 122 
Fecioreasca 122 
Fecioreasca fetelor din 
Crihalma 122 
Fedeleş 125 
Fedeleşul 120, 125 
Fehler 147 
felăr 147 
felări 147 
felărit 147 
felie 171 
Felso-Kâlna 83 
Femeieşte 122 
F era Mare 82 
FeraMică 82 
Ferentari 28 
ferestrău 194 
Feuerordnung 147 
Fierul-Coasei 128 
filarghirie 172 
filosofi 154 
fito- 10 
fitos 10 
Flămânda 76 
Flec 147 
flec 147, 148 
Fleck 147 
flecui 147 
flecuri 147 
floarea-soarelui 196 
flomotoc 146 
Floră 174 
FloreaRaţ 106 
Fluieraşul 122 
Flutura 48 
fluviu 26 
foaie 172 
foame 76 
Foarfecă 121 
foc 204 
Foca 203 


foi 172 
folomoc 146 
Foma 76 
Forăstău 194 
forăstău 194 
forostău 194 
forostoi 194 
forostroi 194 
forrasztani 194 
Frankfurt 27 
Fraţii 128 
*frăntos 198 
Frăţia 18 
ffâmseaţă 198 
frânghieri 45 
Frigură 172 
frigură 172 
Frigură de Livie 172 
friguri 172 
Frumoasa 70 
frumoasa-nopţii 196 
frumos 48, 71 
frumuşauă 73 
frumuseţea 173 
fruntos 198 
fruntos, -oasă 198 
Frunza 122 
funia 188 
Funii 190 
Furca Calvii 83 
Furcon 107 
Furnica 121 
furustău 194 
Fusul 121 

G 

Gabresia 75 
Gabreska 75 
Gabretina 75 
Gabroţ 75 
gabrov 64 
Gabrovecz 75 
Gai 84 
gai 98 
gaj 98 
Galaon 124 
Galaonul 124 

Morenţ 165 
Morenţi 165 
Morencz 165 
Morenczy 165 
Moreni 164, 165, 166 
Morenz 165 
Morestel 162 
morghină 166 
Morhai 166 
morhoanghină 166 
mori 164 
moija 164 
morman 163 
Mormântul 79 
Morminţii Cailor 83 
Mormoiron 162 
Mormondol 166 
mormondol 168 

Mormorone 162 
moro 163, 164 
moro 162 
moroaie 161 
Moroasa 161 
morodincă 166 
Morohăi 166 
moroi 161, 162, 165, 166 
moroi 165 

moroi,-oaie 160, 161 
moroian 161, 164 
moroienesc,-ească 161 
Moroieni 164 
moroieni 151 
moroiman,-ă 161 
moroleucă 166 
moromeţ 161 
moromeţ,-eaţă 161 
moromete 161 
moron 161 
moron 163 
moron, -oane 161 
moroniţă 161 
moros, -oasă 161 
Moro va 165 
Morrigain 162 
morrigan 162 
morrigu 162 
mort 162 
mortăciune 161 
Moru 164 
moru 162 
Moruţ 164 
Mosc 32 
Moscovei 32 
moscovit 32 
most 76 
motoangă 201 
movilă 158 
muc 152, 155 
muc- 160 
Mucă 155 
mucă 150, 151 
Muchia Ascuţită 31 
Muchia Igăzăului 62 
Muchia-Bardei 129 
muchie 25 
muculus 156 
mug 152, 155,156 


mug- 160 
Muga 69, 156 
mugul 156 
mugur 156 
muguri de plop 148 
muh 155 
Muiereasca 122 
mukula 156 
mulţime 187 
miim 152, 157 
mum- 160 
Muma Ploilor 17 
Muma Vânturilor 17 
Mumme 156 
Mummerei 156 
Mumoaie 157 
mumoi 157 
mumraj 156 
*mumuete 157 
Mumueţi 157, 159 
mumueţi 157 
mumuioage 157 
Mumuloaia 46 
Munţii Şureanului 93 
Munţii Parângului 58 
Munţii Semenic 22 
Muncă 203 
muncă 203 
Munceii Dognecii 31 
Muniovo 62 
munte 23, 25, 26, 50, 
59, 93, 97, 115 
Munteanul 17 
Muntele Mic 115 
Muntenia 28 
muşcata 137 
Muşetoaia 58, 59 
muomel 159 
Murele 121 
Mureşanca 117 
murg 203 
Murgilă 48, 203 
Murgiloaia 203 
Murgiloiul 203 
Murgu 48, 67, 203 
Murgu-dă-cu-Sară 203 
muron, -oane 161 
muroniţă 161 
murra 163 


mura 163 
Murul 69 
Muscăleasca 122 
muscali 32 
Myraya 77 
myrja 164 

N 

-n 36 

Napoleon 31 
Napraval 195 
navrapiti 195 
Nădlac 60, 98 
Năgoslaş 58, 60, 66 
năluc 173 
năluca 173 
nălucă 173 
Nămai 25 
nămete 156 
Nămoloasa 31 
năpădi 187 
năprasnă 195 
năprasnic 195 
năprăvală 195 
năpust 195 
năpusti 195 
Năraja 50 
Năstase 34 
Năvalnic 195 
năvalnicul 195 
năvăli 187 
năvrăpei 195 
năvrăpi 195 
Ne(a)gosin Laz 58 
Neag 103 
NeagMihail 103 
Neagşul Taurul 79 
Neamul Şoimăreştilor 44 
Neamul Comăneştilor 44 
Neamul Vlaşinilor 44 
Nebenfluss 27 
nebunariţă 197 
nebunie 197 
nedeie 86 
nedeie 86 
nedeja 86, 87 
Nefărtatul 16 
neg 136, 140 
negi 140 

NegosinLaz 66 

Negraia 67 

Negrilă 63 

Negrilovăţ 63 

Negroaia 67 

negru 71 

Negruţ 39 

Negruzzi 39 

negură 140 

neguri 136, 140 

nemţi 32 

nerasă 171 

nevăstuica 196 

Nicolae Bălcescu 31 

Nicolae Pancionovici 104 

Nicolaus Panczonouit 104 

Nicoleta 36 

Niculai 34 

Niculăieş 33 

Niculuţă 34 

Nil 21 

Nipru 27 

nisip 127 

Nonu 34 

noptiţa 196 

noptiţă 196 

nor 196 

nora 196 

noră 196 

norat 196 

nordic 23 

norea 196 

noreâ 195, 196 

noreaţă 196 

noreală 196 

norele-de-grădină 196 

noriţă 196 

noricel 196 

Norii lui Magelan 13 

norişor 196 

norişte 196 

noriu 196 

noros 196 

noruţ 196 

Nu ştiu, puiule, ceai 123 
Nuţa 34 
Nucşoara 111 
Nuneasca 120 
nur 173 


nuri 173 
Nuriţă 173 
nuriţă 173 

O 

-o- 105 
-oa- 105 
-oaie 105 
-oane 102 
-oane 104, 107 
-oangă 201 
-oasa 61, 67, 77 
-oc 88, 158, 193 
-oc,-oacă 158, 191, 193 
-og 158, 193 
-oi 177, 182 
-oiu(-onu) 102 
-on 102, 103, 104, 105, 
106, 107, 161 
-on(-oane) 104, 105, 106 
-onu 102, 105 
-os,-oasa 161 
-os,-oasă 107 
-otă 85 
-oţ 75 

-ov(a) 63, 64, 67, 68 
-ov- 63 
-oveţ 75 
-ovic 104 
oa 67 

Obârşia Igăzăului 62 
obraz de scoarţă 143 
obrska 65 
Obsigar 78 
oca 141 
ocă 141 

Oceanul Furtunilor 14 
Oceanul Pacific 21 
ocoale 78 
ocol 78 
Ocolişte 78 
Odobescu 54 
Odon 106 
Oeşti 20 

Ogaşul Şuvăii 76 
Ogaşul Bârzaviţii 73 
Ogaşul Dâlbochii 75 
Ogaşul Gabrova 75 
Ogaşul Găbrua 75 


Ogaşul Mercii 74 
oglamnic 138 
Ogrin 47 
Ogrinca 47 
oi 127 
Oiţa 118 
oiţe 196 
oici 196 
oico- 10 
oieş 196 
oieşea 196 
oikos 10 
Oile 118 
oişea 196 
Oiştea 128 
Olbe 64 
Olbina 64 
Oii 48 
ollula 177 
Olt 79 
oltâs 137 
Olteneasca 117 
omăţel 196 
omăluţe 196 
omăt 196 
omătuţe 196 
omeluţe 196 
Omor 84 
-on(-oane) 104 
Opriş(a) 104 

Oprişa şi Avram Oprişoni 103 

Oprişoane 104 

Oprişoanea 104 

Oprişoni 104 

Oprissa Oprissonye 104 

Orăştie 27 

*ordulare 178 

Orfeu 16 

Origanum 194 

Orion 13 

orie 178 

orlo 178, 182 

omeţe 178 

omeaţă 178 

orala 178 

orulare 180 

*oralare 182 

Orzişoral 118 

Orzul 118 

*osoi 75 
Ostrica 65 
ostru 65 
ostruga 65 
ot 38 
oţ 177 
ov 64 
Ovăzul 118 
Ovreicuţa 122 
Oxford 27 

P 

pace 173 
pacea 176 
pacea 173 
pacin 138, 139 
pacini 138 
pad 140 
pad- 140 

pade 135, 136, 140 
Padea 136, 140 
Padeş 136, 140 
padi 135 
Pâdiş 135 
padie 135 
pâdie 135, 136 
padina 135 
padină 135, 140 
padiş 139 
pâdiş 136 
padişă 135, 136 
pag 136 
Pagu 48, 136 
Paia 77 
paie 16, 127 
pală 173, 197 
Palele 173 
Parnir 21 
Panciu 104 
paner 144 
Pantelimon 28 
Pânza încâlcită 121 
Papură-Vodă 41 
par 136 
Parcul Tei 28 
Pardaillan 35 
partalincă 140 
pată 148 
Patak 81 


Patschen 138 
Păcală 16 
Păcurarul 78, 118 
păducheş 154 
păduchiaş 154 
pădure 97 
pădurea 64 

Pădurea Bolnovăţului 63 
Pădurea Cerboanea 107 
Pădurea Polomită 99 
Păduroaica 30 
Păduroiul 30 
păg 136 
*păgură 136 
păguri 136 
păgurile 136 
păloşte 136, 139,149 
pământ 130 
Pământul 13 
Pământul Mumă 49 
Păncioane 104 
Păncion 104 
Păpuşa 58, 86 
păpuşă 58 
părădaică 199 
părădăici 199 
părăsi 173 
părâş 136,139 
părtâl 138 
părtală 138 
părtălâcu 138 
părtălos 140 
Păstorească 118 
păşune 90 
pătăroangă 201 
Pătru 66 
Pătruvâr 60, 68 
Păuliş 60 
pâclă 59 
pâcleş 58 
Pâcleşa 58, 59 
pâcliş 59 

pârâu 26, 71, 204 
părău 204 
Pârâul Ramnei 81 
Pârâul Stâmicioarei 76 
pârtă 137,138, 139, 140 
pârtac 138 
* pârti 138 


pârtită 138, 140 

pâslari 144 

pe 172 

Pe sărite 121 

Peagu 136 

Pecica 60, 98 

pecie 176 

peg 136 

Pegas 19 

pegurile 136 

peisaj 183 

pelţ 136,137, 139 

pelago- 10 

pelagos 10 

Pelicanul 20 

pelzen 137 

Pelzer 137 

Penteleu 19 

Pepelea 16 

periţele 137, 139 

persăcei 137,139 

persec 137 

Perseu 129 

pesâc 137 

pesăcar 137 

pesăcos,-oasă 137 

pesâg 137 

pesak 137 

pesec 137 

peteală 120 

petecul 147 

petic 138 

Petre Şchiopul 41 

Petreanu 46 

Petrescu 46, 54 

Petriş (Petru) Stăncioane 103 

Petroane 105 

Petronescu 105 

Petroşani 18 

Petru 46 

Petru a Elenei 38 

Petru Roman 103 

Piaţa Amzei 28 

Piaţa Matache 28 

Piatra 70 

piatră 93 

Piatra Nedeii 22 

picior 25 

picioroangă 201 

Piciurini 69 

pocin 95 

poloma 99 

-picui 97 

pocinit’ 95, 96 

Polomili 67 

picui 97 

Pocinki 95 

Polomişul 99 

*picullus 97 

Pocinok 95 

polomiti 99 

pielţui 137 

pocinok 95, 96 

Polomka 99 

pielm 173, 174 

Pogar’ 99 

Polomna 99 

piemn 173 

Pogăr 77 

Polomp 67 

pierde 173 

pogar 66 

Polomskij Les 99 

pieri 137 

Pogara 67, 99, 101 

Polomul 67, 99, 101 

pierit,-ă 137,202 

pogară 66, 67, 99,100 

Polomul Mare 99 

piersăcel 137, 139 

Pogara cu Ciungi 99 

Polomul Mic 99 

piersic 137 

Pogara de Sus 67 

Poloneza 122 

piersicel 137 

Pogara Patak 67 

poloşte 136, 139,149 

piescişte 137 

Pogara Zahariei 67, 99 

Polux 128 

peg 136 

Pogaraş 77 

pomost 65 

Piga 69, 159 

Pogărciţa 77 

pomosti 76 

pik 164 

pogare 67 

pomosteală 76 

pilţ 137, 139 

pogări 67 

ponor 87, 185 

pilă 174 

Pogăriţa 67 

ponorî 185 

Pişta 48 

Pogarla 67 

poşovăicile 122 

Pişti 36 

Pogarlo patak 67 

poşovăi 122 

piteşteni 45 

Pogaru 99 

Poşovoaica 122 

plai 25 

Pogărul 66, 77 

Poşovoaica de la Bozovici 

pianina 65 

pogoadă 149 

122 

Pleiadele 128 

pogorjeti 99 

Poşovoaica pe amândouă 

Pleşcoaia 58, 59 

poiadă 186,188 

picioarele 122 

Plesnita 121 

poiade 186,188 

Poşovoaica pe un picior 122 

plezură 203 

poiană 67, 77, 138 

Popovacea 76 

ploapă 138, 139 

Poiana Bolnovăţului 63 

Porcarul 130 

ploâpe 138 

Poiana Flămânda 76 

porcoiaş 154 

ploieşteni 45 

Poiana Pogări 67 

porcoieş 154 

plopă 138, 139 

poiede 186, 187, 188 

Porcşorul 111 

Plopşorul 111 

poiedie 186, 187, 188 

Porneala oilor 118 

Plugar 19 

poienari 45 

porumb 20 

Plugul 129 

poienic 138 

posad 139 

po 64 

poiezi 187, 188 

posadă 139 

poâcin 138 

poiniţă 138 

posade 138, 139 

poacină 138, 139 

poinic 138,139 

potarno- 10 

poâcine 138 

pojădie 187, 188 

potamos 10 

poâcini 138 

Polca 125 

potcoavă 64 

pocinoc 95 

polcă 122 

Potoc 82 

pocinog 95, 96 

Polca minţită 125 

potoc 85 

pocinogul 95 

Polca pe bătaie 125 

potop 187 

pocinok 95 

polcile 122 

poznă 201 

Pociumb 120 

Poloamele 67, 99 

poznaş 201 

Podele 64 

Poloamele Mari 67 

pragilă 139 

Podul Grand 28 

Poloamele Mici 67 

Prahoveanca 117 

poede 187 

poloske 136 

pravilă 139 

poediei 187 

polom 67, 99, 100 

prăjină 143 

prăjină de om 143 

Q 

Râmon 107 

prăjiniş 136 

Rândeaua 121 

prăsi 187 

quartarius 138 

Râşniţa 121 

prăvăli 195 

Quercus petraea 20 

Râpa Mare 22 

Preda 54, 63 

R 

râu 26, 115, 127 

Preda Olah 106 

Râul Şerpilor 15 

*predeal 75 

raclă 188 

Râul Alb 31, 115 

Predova 63, 68 

racle 188 

Râul Ceresc 15 

premţ 147 

Racoviţă 54, 82 

Râul Oraşului 27 

prieten 70 

racu 45 

Râul Stelelor 15 

Pripita 121 

Radu 35, 38 

Rebreanu 54 

pripoi 120 

Raiul 49 

Reciţa 62 

Pripoianca 120 

raminâ 75 

recognăstărui 203 

pripor 88 

Ramna 64, 81 

Recitsa 73 

Priporul lui Budu 75 

ramnă 68 

Reşiţa 62 

Prisaca 48 

Ramne 64 

reka 73 

preti 138 

Ramniţ 64 

rekonoszieren 203 

privi 139 

Ramniţa 64 

Relu 33 

Proţapul 128 

Râmnicul 68 

Reşiţa 62, 73 

Prolas 65 

Ramnitiu 64 

Reşpezel 63 

prolas 76 

ramnu 75 

Repede 50 

prolaz 65 

Rampnapathaka 81 

repede 71 

prost 143 

Ranchina 64 

Repedea 70, 71, 121 

Prostia 173 

Ranko 64 

Repedele 27 

Prundul Rozelor 29 

Rara 121 

Repezita 121 

prut 203 

Rariţa 129 

Reşpezel 63 

pseudos 43 

Raru 121 

restei 118 

puhoi 187 

rasă 171 

restem 118 

pui 187 

Ravina 64, 68 

restem în baniţă 124 

puiede 186, 187, 188 

ravină 68 

Restemul 118 

puiedie 186, 187, 188 

ravinu 64 

resteu 118 

puiedie 188 

râvna 75 

Revier 147 

puiet 187 

ravniţa 75 

Revoluţia 52 

puiezi 188 

Raţ 104 

Rigoleta 36 

*puiezie 188 

Raţa 121 

Risipita 121 

Pulcăreaţa 63 

Răbdare 170 

Roata 121 

pumoră 162 

Răchiţi 23 

roată 116 

pune cârlig 171 

Rămicioara 64 

Roatele-Carului 128 

Puşcon 107 

Rămneşti 64 

rohatcă 29 

Pupăzon 107 

Rămnişte 64 

români 32 

Pupeze 41 

rămnişte 68 

România 28 

Pupi 48 

răpune 174 

Romulus-şi-Remus 128 

Purcăreaţa 63 

răsărită 196 

Rosenauger 29 

Purtata 121 

Răstăul 118 

roşu 71 

purtata 115 

Răstemu-n baniţă 118 

Rowna 81 

purtată 116 

Rău 42 

rudă 125 

Putăr 148 

rău 171 

rudar 125 

puzderie 187 

Războiul ca la pânză 118 

ruină 79 


Războiul de Independenţă 20 

Ruini 79 

mjnicea 114 
riijnicică 114 
runc 56 
Runcşorul 111 
RunculMare 56 
Rusalii 204 
Rusasca 122 
rusească 122 
Russo 39 
Riistem 118 
rustem 118 

Rustemul ca la Bârca 118 
Rustemul căzut 118 
Rustemul de brâu 118 
Rustemul de la întorsură 118 
Rustemul plimbat 118 
Rustemul sârbesc 118 
Rusteul 118 
Rusu 39 

s 

s- 198 
sac 168 
sai 191 
saiagiu 124 
saie 191 

saitoc,-oâcă 191 
salbă 191 
salba-dracului 191 
salbă-mare 191 
salbă-moale 191 
salbă-râioasă 191 
Salcia 117, 124 
salcie 117 
salişte 89 
salta 121 
Sandocan 35 
sapă 191 

sapă-sălbatică 191 
sară 191 
Sarea 121 
sardo 142 
sarsă 199 
sarsailă 197 
sarsalam 197 
sarsan 197 
sarsană 197 
sarsaor 197 
sarsaoroaică 197 


sarselă 199 
Saturn 14 
să sai 191 
să saie 191 
Săcârcea 78 
săi 191 
săiţi 191 
sălbăţă 191 
sălbăţie 191 
sălbătă 191 
sălbătea 191 
sălbatic,-ă 191 
Sălcioara 117, 124 
săleşte 89 
Săleştiuţa 89 
Sălişte 89, 90, 91 
sălişte 89, 91 
SălişteaMare 89 
Săltata 121 
săltată 116 
sănina 183, 185 
sărac 199 
sărat 125, 191 
sărăcin 198, 199 
sărăcir 199 
sărăţel 191 
Sărăţica 121, 125 
sărăţica 191 
sări 191 
Sărita 121 
sărită 116 
sărsam 197 
Săuci 69 
Sâmbotica 48 
Sâmbra oilor 124 
Sâmbra oilor din Maramureş 
118 

sâmfirel 198 
sânfireangă 198 
sânfireanje 198 
sânfirenge 198 
Sângeorz 31 
sânger 64 
Sângerova 64 
Sânzerova 64 
Sânnicolaul Mare 31 
Sârba 116 

sârbă 115, 122, 123 
Sârba avocaţilor 119 


Sârba babelor 123 
Sârba baciului 116 
Sârba bătrânească 116 
Sârba ca la Runcu 116 
Sârba ciobăneasca 118 
Sârba ciobanilor 118 
Sârba cojocarilor 119 
Sârba cu ciocane 116 
Sârba cu descântece 122 
Sârba cu fluier 122 
Sârba cumătrului mare 116 
Sârba de la Oarja 117 
Sârba de la şes 116 
Sârba din cimpoi 122 
Sârba din fluier 122 
Sârba fetelor 116 
Sârba haiducilor 119 
Sârba în cârlige 116 
Sârba în căruţă 123 
Sârba îngenuncheată 116 
Sârba lângă vatra stânii 118 
Sârba lăptăreselor 119 
Sârba lui Terente 119 
Sârba lui Triţă 123 
Sârba măcelarilor 119 
Sârba marinarilor 119 
Sârba mioarelor 118 
Sârba mocănească 118 
Sârba mocanilor 118 
Sârba şchioapă 116 
Sârba păstorului 118 
Sârba plăpumarilor 119 
Sârba plutaşilor 119 
Sârba rudarilor 119 
Sârba urdarilor 118 
Sârba zidarilor 119 
Sârbu 104 
sârsaică 199 
sâveică 197 
scai 192 
scăiâncă 191 
Scăieni 192 
scăier 192 
scaiete 192 
scăişor 192 
Scăiuş 192 
scăiuş 192 
scăiuşel 192 
scăiuş 88 

Scânteia 93 
scap 193 
scăpa 193 
scarpă 93, 94, 199 
scârpă 94 
ScârpaLată 93 
scârpălui 93 
scârpos 94 
scăuieş 154 

Scaunul-lui-Dumnezeu 129 

(s)carpă 87 

(s)cârpă 87, 93 

scheuŞână 192 

Scheuş 192 

Scheuşan 192 

scheuşani 192 

schi 127 

Schimbata 121 

Schimbul 121 

şchiop 199 

Schi- 88 

Schleife 88 

schleifen 88 

Schlepp 88 

Schlich 88 

Schlosser 147 

sclăbuc 193, 197 

scladă 193 

scleafa 192 

sclefa 192 

sclepţa 192 

Sclifa 88 

sclifa 88 

scoace 192 

scoarţă 141, 143 

scobai 154 

scobăieş 154 

scobâlţi 192 

scoborî 88 

scop(t)ău 192 

scopău 192 

scopt 192 

scorţ 143 

scorţar 141, 142, 144 
scort 199 
scradă 20 
scrântea 194 
scrânteală 194 
scrântitoare 137 


scrântitoarea 194 
scrintie 194 
scuipa 192, 199 
scuipă 192 
sculă 192 
sculbuţi 192 
sculi 192 
sculit 192 
scumpie 174 
scurteică 189 
Scuturata 121 
scuturată 116 
seară 191 
Secera 129 
Seceruica 35 
Secu 62, 63, 73 
Secuiul 17 
şedere 90 
*sedimen 90 
Sedum 193 
*selă 90 
selbăţea 191 
Selişte 90 
selişte 89, 90, 91 
seliste 91 
semăna 192 
semănător,-oare 193 
semeni 192, 193 
seminţărie 193 
semn 197 

senin(ă) 183, 184,185 
seninare 183, 184, 185 
seninări 183 
seninat 184 
seninul 184 
Senior 38 
Seran 48 
serbare 86 
Setea Mare 58, 59 
Setea Mică 58, 59 
sex-appeal 173 
sfâlc 144 

Sfăntu Gheorghe 31 
sfâr 198 
sfâr- 197 
sfârâi 198 
sfârc 144 
Sfârloagă 41 
Sfârşitul (spargerea) 


manevrelor 121 
sfârtoană 197, 198 
sfat 169 
sfat 88 
sfeştnic 193 
Sfintei Duminici 17 
Sfoara-Nucetului 190 
sfrănsaţă 198 
sfrăntos 198 
sileşte 89 
Silişte 90, 91 
silişte 89, 90, 91 
sin- 198 
sinboie 198 
sinfereag 198 
sinfereagă 198 
sinferei 198 
sinfireag 198 
sirac 198,199 
sireţel 203, 204 
şiret 203 
Sirius 16, 130 
sisineii-de-munte 196 
Sita 118 
Sitele 118 
Siukoni 104 

S iukonis et Gyurae Racz 104 

skarpa 86, 87 

skep 193 

(s)korpa-ta 92 

slama 68 

Slamina 68 

*slănic 75 

Smida Bratovii 63, 68 
Smida Braţului 63, 68 
smintă 125 
sminti 125 
Smintita 121 
Soarele 13 
socăciţă 120 
Sochivârul 66 
Sodol 65 
Soldăţeasca 121 
Soldăţescul 121 
Soldatul 121 
Solobârş 65 
som 77 
Someşana 117 
somnoroasă 196 

Sorco 76 
Sorcovacea 76 
Souha Padina 76 
sovârvul 194 
Spălatul tortului 118 
Spătăreasa 46 
spelalaios 25 
Speleonym 25 
spin 146 
Spinii Budii 75 
Splaiul Independenţei 28 
Spritze 137, 140 
spritzen 137 
stâlc 63, 144 
Stalin 52 
stâlp 120, 184 
stâlpare 184 
Stâlpul 130 
StanMicu 47 
stână 26, 141 
stâna foilor 172 
stâncă 185 
Stăncioane 105 
Stăncioanea 104 
Stanciu 104 
Stângoane 107 
stanişte 57 
Staniştea 57 
Staniştea de Sus 57 
Staniştea din Vale 57 
Staniştea lui Lupei 57 
stanişti 57 
Starâi 38 
stârc 63, 144 
stârf 88 
Stărmiac 76 
Stârmina 76 
Stârmineţiu 76 
Stârminoasa 76 
Stărminoasa 76 
Stârnic 65 

Stâmicelul Domăneanţ 76 
Stârnicelul Sec 76 
Stâmicioara 76 
stârv 88 
Steajărul 130 
steauă 73 

Steaua Polară 13, 130 
Steaua Sudului 18 


Steaua-Ciobanului 130 

Stelele-Ciobanului 128 

sterp 142 

StoianHorvat 106 

Stoichi(n)laz 75, 77 

Strada di Roma 15 

Strada Gheorghe Bariţiu 29 

Strada Nicolae Titulescu 29 

Stradivarius 18 

stragl’aţă 78 

strălucitoare 127 

Strenea Mare 76 

StreneaMică 76 

Streneac 76 

Streneacul Boinii 76 

Streneacul Oraviţei 76 

strigă 161 

strigoi 162 

strmen 65 

strumina 76 

strungaş 140 

strungar 140 

stufiş 88 

Stupă 69 

Stuparu 78 

stur 86 

Sturul 69, 86 

Stylus 86 

su 66 

Subregu 65 
Suceava 28 
Sucita 121 
sucită 116 
sudic 23 
Sudorea 69 
Sudosu 66 
suh 65 
Suhacea 76 
Suhaia 67 
suhar 76 
Suhara 76 
suliţ-aş 108 
Suliţa 58, 86 
suliţă 58, 108 
suliţaş 108 
sumedenie 187, 188 
superior 23 
surd 143 
surdă 143 


Sura 48 
Susul 121 
Suvacea 76 
Suvaia 76 
suveică 189 
Sylisthe 89 
szeg 198 
szegfu 198 
szegftivirag 198 
szena 198 
szenkucka 198 
*szenibolya 198 
Szerova 73 
sciomp 86 
scob 86 
scomb 86, 87 
scombur 86 
scomp 86 
scowb 86 
scowba 86 

Ş 

şarpe 127, 130 
Şarpele 121 
Şaua Bârzăviţei 62 
Şaua Berzaviţei 62 
şcarp 93 

şcarpă 61, 93, 94, 199 

*şed 90 

*şez 90 

Şălişte 90 

ŞălişteaMică 89 

şăzâşcie 91 

Şăzişcie 90 

şchiarţ 143 

şchiarţă 143 

Şchioapa 121 

şchiop 199 

şchiupi 199 

şcleafă 192 

şclefa 192 

şcorţ 143 

şcort 199 

şcorti 199 

şcortos,-oasă 199 

şedea 90 

Şemlac 60, 84, 98 
ŞerbanMicu 47 

şez 90 

tăhui 189 

tindeică 189 

şezător,-oare 90 

Tănase 34, 204 

Tirova 73 

şezişte 89,90, 91 

Tărăşelul 120 

to 92 

şindră 141 

tău 189 

toană 197, 198 

şindrui 141 

Tăvălucul 120 

Tocăniţa 121 

şipot 117 

TâlvaPogării 67 

tocăniţă 121 

Şipote 117 

Tândală 16 

Todorusale 204 

Şipotul 117 

Tânjala 128 

TomaAlimoş 119 

Şiragul 121 

Tânjaua 118 

Tomis 19 

Şiria 60, 98 

Târâita 121 

Topenia 190 

şlaife 88 

târcol 121 

Topila 190 

şlefui 88 

Târcolul 121 

topo- 10 

şlep 88 

Târgovişte 28 

toporan 150 

şlic 88 

Târgul Boilor 29 

Toporul 129 

şloâsăr 147 

tâm 125 

topos 10 

şoagă 143 

Târna 73, 120, 125 

Tractorist 19 

şod, şoadă 143 

târnă 125 

Tragă 181 

şog 143 

Tâmicioara 73 

tragă 180, 181 

Şobolanul 121 

Tâmova 62, 68, 73 

trage 180,181 

Şoffan 48 

târs 136 

Traistă Goală 17 

Şoimu 48 

târsâtură 136 

Trandafir 48 

Şoimuş 60 

târsi 136 

Trandafirul 20 

Şomcuţa 77 

târş 136 

Transfăgărăşanul 29 

Şomcuta 77 

târsină 136 

Transilvania 18, 77 

Şopârla pe piatră 121 

târş 136 

trăgaică 199 

Şpăiţon 107 

Teatrul Mic 28 

trândav 204 

şpelţ 137, 140 

tebeică 189 

Trântita 121 

şpelţui 137,140 

tecă 189 

Trei Brazi 20 

Ştefan cel Mare 41 

teciune 189 

Trezeşte-te de la Dunăreni 

ştirbă 143 

tehui 189 

120 

Şucu 69 

tei 174, 188, 189, 190, 192 

Trezeşte-te de la Goicea 120 

Şuma 69 

teiţă 189 
teică 188, 189 

tri 76 

Troaca 118 

T 

teie 174 

Troapa 121 

tabără 174 

teier 189 

Troia 22 

tagar 130 
tain 183 

teişor 189 

Tropca 121 

teios,-oasă 189 

Tropoţica 121 

tainuri 183 

Teiul lui Eminescu 20 

Tropoţita 121 

talam 197 

Teiuş 68 

Tropota 121 

talang 197 

teiuş 189, 192 

tropotită 116 

Talbosevitza 76 

teiuşa 189 

Trupul-Ursului 131 

Tase 33, 34 
taur 79 

teleleu 189 

Tudor 204 

Teleormăneanca 117 

Tudoroane 107 

Taurul 130 

temei 174 

tufă 174, 175 

X CV LIV Lli V 

tăbeică 189 

Terra 14 

tufa de om 175 

tăciune 189 

teu 189 

tufă de parale 175 

tăgadă 180 

teucă 189 

tufa-n buzunar 175 

tăgădui 180 
tălăleu 189 

thâgâr 130 

tufa-n pungă 175 

TinaCovaliu 19 

tufiş 88, 136 

Tulbure 47 
Tulburică 47 
tulei 189 
tuleu 189 
tuli 180 
tuliti 180 
tun 181 
tuna 181 
Tunsul 25 
Tupăita 121 
turbă 175 
turbăceală 175 
turbăciune 175 
turbare 175, 197 
turn 79 
Tumu 79 
Typha 196 
Tzegel 130 

T 

Ţagâra 130 
ţaglă 130 
ţapă 143 
Ţapul 130 
Ţara Haţegului 204 
Ţarina 118 
ţarţan 197 
ţarină 57 
Ţăgâra 130 
ţăpică 143 
Ţărova 62, 73 
Ţăruşul 120 
ţăruş 120 
Ţâcon 107 
Ţâgâra 130 
Ţânţarul 121 
Ţâpon 107 
ţâştoc 191 
Ţâţon 107 
ţeapă 143 
ţeapăn 169 
Ţerova 62, 68, 73 
ţiersăc 137 
ţiuitura 122 
ţop 157, 158 
Ţopăita 121 
ţopăită 116 
ţopârcă 158 


ţuţui 97, 151 
ţuţuian 157 
ţuţuianca 158 
ţuţuieni 151 
ţuţuleu 151 
ţuclui 97 
ţuglui 97 

U 

-u(că) 158 
-uc 158, 193 
-uc(ă) 158 
-ucă 189 
-ug 63, 158, 193 
-ug(ă) 158 
-ui 101, 137 
-ulă 158 
-ulie 154 
-uţă 112, 196 
uică 63 
Uicovul 63 
uitoc 191 
ujka 63 
*ulroi 177 
Ulmşorul 111 
uluccus 180 
ulucus 180 
uluia 180, 181, 182 
ululare 180 
ululăre 180 
umbra-nopţii 166 
Unirea 31 
unt 148 
untul 148 
Ural 97 
ural 97 
Urali 97 
urbano- 10 
urbanus 10 
urc 77 
urca 185 
Urcaiul 67 
urcat 185 
Urcu 67, 77 
Urculescu 77 
urcuri 77 
Urdele 58 

urla 179, 180, 181,182 
urlă 


176,178, 179, 180, 181, 182 
Urlace 181 
Urlacina 181 
urlăier 178 
Urlaj 181 
Urlaja 181 
urlakane 181 
Urlan 181 
urlane 181 
urlare 180 
urlat 179, 180 
urlatana 181 
urlaţi 180, 181 
urlătoare 181 
urlătură 180 
urlava 181 
urle 178, 179 
urlele 182 
urler 180 
urlikati 180, 181 
urloaie 177, 179 
urloi 176, 177, 178, 

179, 181, 182 
urloier 178 
urlon 179, 181, 182 
urmă 127 
urs 128, 130 
Ursa-Mare 127, 128 
Ursa-Mică 127, 128 
ursăresc,-ească 175 
ursări 175 
Ursarul 119 
Ursasca 119 
ursoaică 128 
Ursu 48 
Ursul 128 
Ursul-Mare 131 
Ursul-Mic 131 
*urulăre 180 
Uţa 34 

V 

vacă 112 
vaccina 140 
Vadul Boilor 27 
Vadul Francilor 27 
valahi 32 
vale 71, 115 
Valea 62 

valea 64 

Vântul Turbat 17 

voinicea 114 

Valea Acsinului 84 

vârdaică 175 

voinicică 114 

Valea Bârzavei 61,63 

vârdare 175 

Voinicie 170 

Valea Buhaiului 79 

vârf 25, 59, 88 

Volga 27 

Valea Cailor 83 

Vârful Moşului 25 

vrh 66 

Valea Caluiei 83 

Vârful Pogar 67 

Vulpea 121 

Valea Caluii 83 

Vârful Semenic 22 

Vulpon 107 

Valea Calului 83 

Vârteşugul 121 


Valea Domşii 62 

vârtos 169, 170 

w 

Valea Dubării 68 

vârv 88 

Wărter 147 

Valea Govădării 78 

vedera 204 

WegufRom 15 

Valea Lucaiului 67 

Vega 13 

Werbung 121 

Valea Lungă 115 

venin 183 

Valea Lupului 20 

veninuri 183 

z 

Valea Moroianului 164 

Venus 14, 16 


Valea Paii 77 

Verbuncul 121 

za 65 

Valea Ploştii 114 

Verdare 175 

Zagoru 164 

Valea Râmnicului 64 

verdare 175 

zagrad 79 

Valea Stâmicului 65 

verdoaică 175 

Zambilica 48 

Valea Stremneacului 76 

vertar 147 

Zamora 164 

Valea Timişului 204 

vestic 23 

Zamori 164 

Valeadeni 84 

Via Caeli Regia 15 

Zamostea 164 

Valeapai 77 

ViaLactea 15 

Zapodie 164 

vâlfa 88 

ViaLactis 15 

zarzo 142 

Valhalla 15 

vie 79 

zăcătoare 90 

valog 74 

Vilma 36 

Zănoaga 164 

valosziniileg 82 

Vilor 52 

zăpadă 127, 196 

Valuniş 75 

Vin ciobanii 118 

zăpejoare 196 

Valyuga 62 

vinea 79 

Zărone 107 

Vasilică 33 

Vinioara 48 

Zăroni 105, 107 

vatră 90,204 

Vintergatan 15 

Zâglăvelul 65 

vărzari 45 

Vio 34 

Zăglăvelul 65, 68 

Văcărescu 20 

Viorica 34, 48 

Zâglavul 65, 68 

văcică 112 

virag 198 

zâmotă 85 

văcuţă 112 

*vir(i)daria 175 

zâzanie 191 

văiugă 74 

viridis 175 

Zborişte 82, 85 

Văliug 62, 63, 73 

ViruStermina 76 

Zboristye 81 

văliugă 74 

Visalon 34 

zborişte 85 

vălog 63 

visok 66 

Zburătorul 16 

vălug 63 

Viteaz 42 

Zdumpi 48 

văluşe 63 

vivere 79 

Zeiger 130 

Vărsătorul 14 

Vizitiul 128 

Zeliste 89 

vătămat 180 

Vizurini 68 

Zelyste 89 

vâlvă 88 

Vlad 35 

Zelysthe 89 

Vâna Ţăroviţei 74 

VladMicu 47 

Zero va 73 

Vântoaiele 17 

Vlădeni 84 

Zeus 15 

Vântoasele 17 

Vladu 64 

zgârci 202 

Vântul de Jos 17 

vlahi 32 

zgoadă 146 

Vântul de Sus 17 

Voie Lactee 15 

zio 65 

Zyn 84 


zmeuriş 136 
Zolobârş 65 
zorea 196 
zorele 196 

zorelele-de-noapte 196 


Zorile 120 
Zorlenţ(i) 165 
Zubregu 65 
zuitura 122 
Zvâcul 121 

Volumul de faţă cuprinde articole publicate de autor în diverse culegeri 
lingvistice, istorice, sau etnografice, precum şi în reviste caLR, LL, SCL, CL, DR 
ş.a. Criteriul pe baza căruia s-a făcut selecţia este cel al noutăţii faptelor: fie că au 
fost semnalate cuvinte neglosate în lucrările lexicografice (DEX, DA, DLR ), sau 
sensuri ale cuvintelor glosate, dar neevidenţiate de acestea, fie că s-au propus 
soluţii pentru acele cuvinte socotite obscure, deci menţionate cu „etimologie 
necunoscută”, sau au fost îndreptate etimologii pe care autorul le-a socotit 
neîntemeiate. 

Partea I ( ONOMASTICĂ ) se deschide cu un studiu mai amplu (46 de pagini) 
despre terminologia onomastică, util, după credinţa autorului, celor care 
abordează chestiunile de onomastică (nu numai cele tradiţionale: antroponimia, 
toponimia, zoonimia), precum şi autorilor de monografii ale unor localităţi care 
neglijează, uneori, acest compartiment, sau îl tratează necorespunzător. 
Terminologiei onomastice îi urmează o serie de articole cu caracter teoretic, dar 
cele mai multe tratează fapte de onomastică rezultate din anchete proprii, sau 
provenite din surse tipărite. Ca element de noutate sunt articolele care tratează 
astronimele şi coreonimele (numele jocurilor populare). 

Partea II (LEXICOLOGIE) vizează, în special, explicarea etimologică a unor 
cuvinte pe baza etimologiei interne. Sunt propuse şi câteva modalităţi noi de 
abordare a demersului etimologic: radicalii primari expresivi, valoarea de 
impresie apeisajului ş.a. 

Aplicând principiul binecunoscut, cel numit „Cuvinte şi lucruri”, precum şi 
studiul interdisciplinar, s-a uşurat calea descifrării originii unor cuvinte, chiar dacă 
acestea nu au o largă circulaţie. 


1. Glosartoponimic Caraş-Severin, Reşiţa, 1972 (Casa Corpului Didactic a Judeţului 
Caraş-Severin), 90 p. 

Pe baza unui chestionar difuzat în şcolile şi al bisericile din judeţ, cu sprijinul 
Inspectoratului Şcolar al Judeţului Caraş-Severin şi al Protopopiatului Ortodox din Reşiţa. 

2 . (în colaborare cu Octavian Răuţ) Studii şi cercetări de istorie şi toponimie, Reşiţa, 
1975 (Muzeul de Istorie al Judeţului Caraş-Severin), 108 p. + 4 planşe. 

3. Banatul, parte integrantă şi individualitate distinctă în contextul istorico-geografic şi 
al spiritualităţii româneşti. Contribuţii bibliografice. 1. Graiul bănăţean. Listă bibliografică 
alcătuită de..., Reşiţa (C.J.C.E.S. Caraş-Severin; Biblioteca Judeţeană), 40 p. 

4. Nume de locuri din Banat, Editura „Facla”, Timişoara, 1982,276 p. 

5 . Metafore ale graiurilordin Banat, Editura „Facla”, Timişoara, 220 p. 

6. Monografia localităţii Câlnic, Editura „Timpul”, Reşiţa, 1997,104 p. + 2 hărţi. 

7 . Sabin Păutza. Eseu monografic, Editura „Timpul”, 1997,104 p. 

8. Capricii. Amintiri, file de jurnal, corespondenţă, Editura „Timpul”, Reşiţa, 1999,179 

1. Onomastica. Despre numele proprii în limba română, 465 p. dactilo. 

2. Astronimie populară românească, 163 p. 

3. Oglinzi paralele (povestire), 148 p. 

4. Contribuţii lingvistice, 2 ,200 p. 






